
LIBER PRIMUS. 

1. 1. Cogitanli mihi saepenumero et memoria vetera 
repetenti perbeati fuisse, Quinte frater, illi videri solent, qui 
in optima re pubiica, quum et honoribus et rerum gestarum 
gloria florerent, eum vitae cursum tenere potuerunt, ut vel in 
negotio sine periculo vel in otio cum dignitate esse possent 
Ac fuit quum mihi quoque initium requiescendi atque ani- 
mum ad utriusque nostrum praeciara studia referendi fore 
iustum et prope ab omnibus concessum arbitrarer, si infini- 
tus forensium rerum labor et ambitionis occupatio decursu 
honorum, etiam aetatis flexu constitisset. 2. Quam spem co- 
gilationum et consiliorum meorum quum graves communium 
temporum tum varii nostri casus fefellerunt. Nam qui locus 
quietis et tranquillilaiis plenissimus fore videbatur, in eo 
maximae moles molestiarum et turbulentissimae tempestates 
exstiterunt. Neque vero nobis cupientibus atque exoptanti- 
bus fructus otii datus est ad eas artes, quibus a pueris de- 
diti fuimus, celebrandas inter nosque recolendas. 3. Nam 
prima aetate incidimus in ipsam perturbationem disciplinae 
veteris, et consulatu devenimus in medium rerum omnium 
certamen atque discrimen, et hoc tempus omne post consu- 
latum obiecimus iis fluctibus, qui per nos a communi peste 
depulsi in nosmet ipsos redundarent. Sed tamen in his vel 
asperitatibus rerum vel angustiis temporis obsequar studiis 
nostris et quantum mihi vel fraus inimicorum vel causae ami- 
corum vel res publica tribuet otii ad scribendum potissimum 
cic. I. 2. 1 

2 DE ORATORE 

conferara. 4. Tibi vero, frater, neque hortanti deero neque 
roganti. Nara neque auctorilale quisquam apud me plus va- 
lere te potest neque voluntate. II. Ac mihi repetenda est 
veteris cuiusdam memoriae non sane satis explicata recor- 
datio, sed, ul arbitror, apta ad id, quod reqiuris, ut cogno- 
scas quae viri omnium eloquentissimi clarissiraique senserinl 
de omni ratione dicendi. 5. Vis enim, ut mihi saepe dixisti, 
quoniam quae pueris aut adolescentulis nobis ex commen- 
tariolis nostris inchoata ac rudia exciderunt, vix videntur hac 
aetate digna et hoc usu, quem ex causis, quas diximus, tot 
tantisque consecuti sumus, aliquid iisdem de rebus politrus a 
nobis perfectiusque proferri, solesque nonnumquam hacde re 
a me in disputationibus nostris dissentire, quod ego erudi- 
tissimorum hominum artibus eloquentiam contineri statuam, 
tu autem iliam ab elegantia doctrinae segregandam putes et 
in quodam ingenii atque exercitalionis genere ponendam. 

6. Ac mihi quidem saepenumero in summos homines 
ac summis ingeniis praedilos intuenli quaerendum esse vi- 
sum est quid essel, cur plures in omnibus artibus, quam to 
dicendo admirabiles exstitissenl. Nam quocumque te animo 
et cogitatione converteris, permultos excellentes in quoque 
genere videbis non mediocrium artium, sed prope maxima- 
rum. 7. Quis enim est, qui, si clarorum hominum scientiam 
rerum gestarum vel utilitate vel magnitudine metiri velit, non 
anteponal oratori imperatorem? Quis autem dubitet quiu 
6elli duces praestantissimos ex hac una civitate paene innu- 
merabiles, in dicendo autem excellentes vix paucos proferre 
possimus ? 8. Iam vero consilio ac sapientia qui regere ac 
gubernare rem publicam possent, multi nostra, plures pa- 
trum memoria atque etiam maiorum exstiterunt, quum boni 
perdiu nulli, vix autem singulis aetatibus singuii tolerabiles 
oratores invenirentur. Ac ne quis forte cum aliis studiis, 
quae reconditis in artibus atque in quadam varietate littera- 
rum versentur, magis hanc dicendi rationem, quam cum im- 
peratoris laude aut cum boni senatoris prudentia comparan- 
dam putet: qui convertat animum ad ea ipsa artium genera 
circumspiciatque, qui in iis floruerunt, quam multi sint, fa- 
siilime quanta oratorum sit semperquc fuerit paucitas iudi- 

eabit. III. 9. Neque enim te fugit omnium laudatarum ar- 
tium procreatricem quamdam et quasi parentem eam, quam 
tpiXoGocplav Graeci vocant, ab hominibus doctissimis iudi- 
cari; in qua difficile est enumerare quot viri quanta scientia 
quantaque in suis sludiis varietate et copia fuerint, qui non 
una aliqua in re separatim elaborarint, sed omnia, quaecum- 
que possent, vei scienliae pervestigatione vel disserendi ra- 
tione comprehenderint. 10. Quis ignorat, ii, qui mathema- 
tici vocantur, quanta in obscuritate rerum et quam recondita 
in arte et multiplici subtilique versentur? Quo tamen in ge- 
nere ita multi perfecti homines exstiterunt, ut nemo fere stu- 
duisse ei scientiae vehementius videatur, quin quod voluerit 
consecutus sit. Quis musicis, quis huic studio litterarum, 
quod profitentur ii, qui gxammatici vocantur, penitus se 
dedit, quin omnem illarum artium paene infimtam vim et 
materiem scientia et cognitione comprehenderit? 11. Vere 
mihi hoc videor esse dicturus , ex omnibus iis , qui in harum 
artium liberalissimis studiis sint doctrinisque versati , mini- 
mam copiam poSlarum egregiorum exstitisse. Atque in hoc 
ipso numero , in quo perraro exorilur aliquis excellens , si 
diligenter et ex nostrorum et ex Graecorum copia comparare 
voles, multo tamen pauciores oratores quam poetae boni re- 
perientur. 12. Quod hoc eliam mirabilius debet videri, quia 
caeterarum artium studia fere ereconditis atqueabditis fonti- 
bus hauriuntur, dicendi autem omnis ratio in medio posita 
communi quodam in usu atque in hominum more et sermone 
versatur, ut in caeteris id maxime excellat, quod longissime 
sit ab imperitorum intelligentia sensuque disiunctum, in di- 
cendo autem vitium vel maximum sit a vulgari genere ora- 
tionis atque a consuetudine communis sensus abhorrere. 
IV. 13. Ac ne illud quidem vere dici potest, aut plures cae- 
teris inservire aut maiore delectatione aut spe uberiore aut 
praemiis ad perdiscendum amplioribus commoveri. Atque 
ut omittam Graeciam, quae semper eloquentiae princeps es*e 
voluit, atque iilas omnium doctrinarum inventrices Athenas, 
in quibus summa dicendi vis et inventa est et perfecta, in 
hac ipsa civitate profecto nulla umquam vehemenlius quam 
eloquentiae studia viguerunt. 14. Nam posteaquam impe- 

1* 

4 DE ORATORE 

rio omnium gentium conslilulo diulurnitas pacis otium con- 
firmavit, nemo fere laudis cupidus adolescens non sibi ad 
dicendum studio omni enitendum pulavit. Ac primo quidem 
totius rationis ignari, qui neque exercitationis ullam viam 
neque aliquod praeceptum artis esse arbitrarentur, tantum, 
quantum ingenio et cogitatione poterant, consequebantur: 
post autem auditis oratoribus Graecis cognitisque eorum lit- 
teris adhibitisque doctoribus incredibili quodam nostri ho- 
mines dicendi studio flagraverunt. 15. Excitabat eos magni- 
tudo ac varietas tnultitudoque in omni genere causarum, ul 
ad eam doctrinam , quam suo quisque studio adsecutus es- 
set, adiungeretur usus frequens, qui omnium magistrorum 
praecepta superarel. Erant autem huic studio maxima, quae 
nunc quoque sunt, exposita praemia vel ad gratiam vel ad 
opes vel ad dignitatem. lngenia vero , ut multis rebus pos- 
sumus iudicare , nostrorum hominum multum caeteris homi- 
nibus omnium gentium praestiterunt. 16. Quibus de cau- 
sis quis non iure miretur ex omni memoria aetatum , tempo- 
rum, civitatum tam exiguum oratorum numerum inveniri? 

Sed enim maius esl hoc quiddam, quanThomines opi- 
nanlur, et pluribus ex artibus studiisque collectum. V. Quid 
enim quis aiiud in maxima discentium muititudine, summa 
magistrorum copia, praestantissimis hominum ingeniis, in- 
finita causarum varietate, amplissimis eioquentiae propositis 
praemiis csse causae putet, nisi rei quamdam incredibilem 
magnitudinem ac difficuitatem? 17. Est enim et scientia 
comprehendenda rerum plurimarum , sine qua verborura vo- 
lubilitas inanis atque irridenda est, et ipsa oratio conformanda 
non solum electione, sed etiam constructione verborum, et 
omnes animorum motus, quos hominum generi rerum natura 
tribuit, penitus pernoscendi, quod omnis vis ratioque di- 
cendi in eorum, qui audiunt, mentibus aut sedandis aut ex- 
citandis expromenda est. Accedat eodem oportet iepos qui- 
dam facetiaeque el eruditio libero digna celeritasque et bre- 
vitas et respondendi et lacessendi subtiii venustate atque ur- 
banitate coniuncta. 18. Tenenda praeterea est omnis anti- 
quitas exemplorumque vis , neque iegum ac iuris civilis sci- 
entia negligenda est. Nam quid ego de actione ipsa plura 

dicam? quae motu corporis, quae gestu, quae vuitu, quae 
vocis conformatione ac varietate moderanda est; quae sola 
per se ipsa quanta sit hislrionum levis ars et scaena decla- 
rat; in qua quum omnes in oris et vocis et motus modera- 
tione elaborent, quis ignorat quam pauci sint fuerintque, quos 
animo aequo spectare possimus ? Quid dicam de thesauro 
rerum omnium, memoria? quae nisi custos inventis cogita- 
lisque rebuset verbis adhibeatur, intelligimus omnia, etiam 
si praeclarissima fuerint in oratore, peritura. 19. Quamob- 
rem mirari desinamus, quae causa sit eloquentium paucita- 
tis, quum ex iis rebus universis eloquentia constet, in qui- 
bus singulisr elaborare permagnum est, hortemurque potius 
liberos nostros caeterosque, quorum gloria nobis et dignitas 
cara est, ut animo rei magnitudinem complectantur neque 
eis aut praeceptis aut magistris aut exercitationibus, quibus 
utuntur omnes, sed aliis quibusdam, quod expetunt, con- 
sequi posse se confidant. VI. 20. Ac mea quidem senten- 
tia nemo poterit esse omni laude cumulatus orator, nisi erit 
omnium rerum magnarum atque artium scientiam consecutus. 
Etenim ex rerum cognitione efflorescat et redundet oporlel 
oratio; quae nisi sint ab oratore percepta et cognita, inanem 
quamdam habet elocutionem et paene puerilem. 21. Neque 
vero ego hoc tantum oneris imponam nostris praesertim ora- 
toribus in hac tanta occupatione urbis ac vitae, nihil ut iis 
putem licere nescire, quamquam vis oratoris professioque 
ipsa bene dicendi hoc suscipere ac polliceri videatur, ut omni 
de re, quaecumque sit proposita, ornate ab eo copioseque 
dicatur. 22. Sed quia non dubito quin hoc plerisque im- 
mensum infinitumque videatur, et quod Graecos homines non 
solum ingenio et doctrina, sed etiam otio studioque abun- 
dantes partitionem quamdam artium fecisse video ueque m 
universo genere singulos elaborasse, sed seposuisse a cae- 
teris dictionibus eam partem dicendi, quae in forensibus dis- 
ceptationibus iudiciorum aut deliberationum versaretur, et 
id unum genus oratori reliquisse : non complectar in his libris 
amplius, quam quod huic generi re quaesila et multum dispu 
tata summorum hominum prope consensu est tributum; 23. 
repetamque non ab incunabulis nostrae veteris puerilisque 

doctrinae quemdam ordinem praeceptorum, sed ea, quae 
quondam accepi in nostrorum hominum eloquentissimorum 
et omni dignitate principum disputatione esse versata; non 
quod illa contemnam, quae Graeci dicendi artifices et docto- 
res reliquerunt, sed quum illa pateant in promptuque siM 
omnibus , neque ea interpretatione mea aut ornatius explicari 
aut planius exprimi possint, dabis hanc veniam, mi frater, 
ut opinor, ut eorum, quibus summa dicendi faus a nostris 
hominibus concessa est, auctoritatem Graecis anteponam. 

VII. 24. Quum igitur vehementius inveheretur in causam 
principum consul Phiiippus Drusique tribunatus pro senatus 
auctoritate susceptus infringi iam debilitarique videretur, dici 
mihi memini ludorum Romanorum diebus L. Crassum quasi 
colligendi sui causa se in Tusculanum contulisse; venisse 
eodem, socer eius qui fuerat, Q. Mucius dicebatur etM. An- 
tonius , homo et consiliorum in re publica socius et summa 
cum Crasso familiaritate coniunctus. 25. Exierant autem cum 
ipso Crasso adolescentes et Drusi maxime familiares et in 
quibus magnam tum spem maiores natu dignitatis suae coilo- 
carent, C. Cotta,qui[tum]tribunatum plebis petebat, etP. Sul- 
picius, qui deinceps eum magistratum petilurus putabatur. 
26. Hi primo die de temporibus deque universa re publica, 
quam ob causam venerant, multum inter se usque ad extre- 
mum tempus diei collocuti sunt. Quo quidem sermone multa 
divinitus a tribus illis consularibus Cotta deplorata et com- 
memorata narrabat, ut nihil incidisset postea civitati mali, 
quod non impendere ilii tanto ante vidissent; 27. eo autem 
omni sermone confecto, tantam in Crasso humanitatem fuisse, 
ut, quum lauti accubuissent, tollerelur omnis illa superioris 
tristitia sermonis eaque esset in homine iucunditas et tantus 
in iocando lepos, ut dies inter eos curiae fuisse videretur, 
convivium Tusculani. 28. Postero autem die, quum illi ma- 
iores natu satis quiessent, in ambulationem ventum esse di- 
cebat: tum Scaevolam duobus spatiis tribusve factis dixisse* 
Cur non imitamur, Crasse, Socratem illum, qui est in Phae- 
dro Platonis? Nam me haec tua platanus admonuit, quae 
non minus ad opacandum hunc locum patulis est diffusa r&- 
mis, quam illa, euius umbram secutus est Socrates, quae mih. 

videlur non lam ipsa aquula, quae describitur, quam Plato- 
nis oratione crevisse, et quod ilie durissimis pedibus fecit, 
ut se abiiceret in herbaatque ita illa, quae philosophi divi- 
nitus ferunt esse dicta, loqueretur, id meis pedibus certe con- 
cedi est aequius. 29. Tum Crassum: lmmo vero commodius 
etiam; pulvinosque poposcisse et omnes in iis sedibus, qua^ 
erant sub platano, consedisse dicebat. 

VIII. Ibi , ut ex pristino sermone relaxarentur animi om- 
nium, solebat Colta narrare, Crassum sermonem quemdam 
de studio dicendi intulisse. 30. Qui quum ita esset exorsus: 
Non sibi cohortandum Sulpicium et Cottam, sed magis utrum- 
que collaudandum videri, quod tantam iam essent facultatera 
adepti, ut non aequalibus suis solum anteponerentur, sed 
cum maioribus natu compararenlur : neque vero mihi quid 
quam, inquit, praestabilius videtur, quam posse dicendo te- 
nere hominum coetus, mentes adlicere, voluntates impellere 
quo velit, unde aulem velil deducere. Haec una res in omni 
libero poputo maximeque in pacatis tranquillisque civitatibus 
praecipue semper floruit semperque dominata est. 31. Qiiid 
enim est aut tam admirabile, quam ex infinita muititudine 
hominum exsistere unum, qui id, quod omnibus natura sit da- 
*um, vel solus vel cum paucis facere possit? aul tam iucun- 
dum cognitu atque auditu , quam sapientibus sententiis gra- 
vibusque verbis ornata oratio et polita? aut tam potens tam- 
que magnificum, quampopulimotus, iudicum religiones, se- 
natus gravitatem unius oratione converti ? 32. Quid tam por- 
ro regium, tam liberale, tam munificum, quam opem ferre 
supplicibus, excitare adflictos, dare salutem, liberare pericu- 
lis , retinere homines in civitate ? Quid autem tam necessa- 
rium, quam tenere semper arma, quibus vel tectus ipse esse 
possis vel provocare improbos vel te ulcisci lacessitus? 
Age vero, ne semper forum, subsellia, rostra curiamque 
meditere, quid esse potest in otio aut iucundius aut ma- 
gis proprium humanitalis , quam sermo facetus ac nulla in 
re rudis ? Hoc enim uno praestamus vel maxime feris , quod 
colloquimur inter nos et quod exprimere dicendo sensa pos- 
sumus. 33. Quamobrem quis hoc non iure miretur summe- 
que in eo elaborandum esse arbitretur, ut, quo uno homines 

maxime bestiis praestent, in hoc hominibus ipsis anteceilat? 
Ut vero iam ad illa summa veniamus , quae vis alia potuit 
aut dispersos homines unum in locum congregare aut a fera 
agrestique vita ad hunc humanum cultum civilemque dedu- 
cere aut iam constitutis civitatibus leges, iudicia, iura descri- 
bere? 34. Ac ne plura, quae sunt paene innumerabilia, con- 
secter, comprehendam brevi: sic enim statuo, perfecti ora- 
toris moderatione et sapientia non solum ipsius dignitatem, 
sed et privatorum plurimorum et universae rei publicae salu- 
tem maxime contineri. Quamobrem pergite, ut facitis, adole- 
scentes, atque in id studium, in quo estis, incumbite, ut 
et vobis honori et amicis utilitati et rei publicae emolumento 
esse possitis. IX. 35. Tum Scaevola comiter, ut solebat, 
Caetera, inquit, adsentior Crasso, ne aut de C. Laelii soceri 
mei aut de huius generi aut arte aut gloria detraham ; sed 
illa duo, Crasse, vereor ut tibi possim concedere: unum, 
quod ab oratoribus civitates et initio constitutas et saepe 
conservatas esse dixisti, alterum, quod remoto foro, con- 
tione, iudiciis, senatu statuisti oratorem in omni genere ser- 
monis et humanitatis esse perfectum. 36. Quis enim tibi hoc 
concesserit, aut initio genus hominum in montibus ac silvis 
dissipatum non prudentium consiliis compulsum potius, quam 
disertorum oratione delenitum se oppidis moenibusque sae- 
psisse? aut vero reliquas utiiitates aut in constituendis aut 
in conservandis civitatibus non a sapientibus et fortibus vi- 
ris, sed a disertis ornateque dicentibus esse constitutas? 
37. An vero tibi Romuius ilie aut pastores et convenas con- 
gregasse aut Sabinorum conubia coniunxisse aut finitimo- 
rum vim repressisse eioquentia videtur, non consiiio et sa- 
pientia singulari? Quid? in Numa Pompiiio ; quid? in Servio 
Tuiiio, quid? in caeteris regibus, quorum muita sunt eximia 
ad constituendam rem pubiicam , num eloquentiae vestigium 
apparet? Quid? exactis regibus, tametsi ipsam exactionem 
mente, non iingua perfectam L. Bruti esse cernimus, sed 
deinceps omnia nonne piena consiliorum, inania verborum 
videmus ? 38. Ego vero si veiim el nostrae civitatis exempiis 
uti et aiiarum, plura proferre possim detrimenta publicis re- 
bus, quam adiumenta per homines eloquentissimos impor- 

lata; sed ut reliqua praetermittam , omnium mihi videor, ex- 
eeptis, Crasse, vobis duobus, eloquentissimos audisse Ti. 
et C. Sempronios, quorum pater, homo prudens et gravis, 
haudquaquam eloquens , et saepe alias et maxime censor sa- 
luti rei publicae fuit. Atqui is non accurata quadam oratio- 
nis copia, sed nutu atque verbo libertinos in urbanas tribus 
transtulit; quod nisi fecisset, rem publicam, quam nunc vix 
tenemus, iam diu nullam haberemus. At vero eius filii di- 
serti et omnibus vcl naturae vel doctrinae praesidiis ad di- 
cendum parati , quum civitatem vel paterno consilio vel avi- 
tis armis florentissimam accepissent, ista praeclara guber- 
natrice, ut ais, civitatum, eloquentia,rem publicam dissipa. 
verunt. X. 39. Quid? leges veteres moresque maiorum; 
quid? auspicia, quibus et ego et tu, Crasse, cum magna 
rei publicae salute praesumus; quid? religiones et caerimo- 
niae; quid? haec iura civilia, quae iam pridem in nostra 
familia sine ulla eloquentiae laude versantur, num aul in- 
venta sunt aut cognita aut omnino ab oratorum genere tracta- 
ta? 40. Equidem et Ser. Galbam memoria teneo divinum 
hominem in dicendo et M. Aemilium Porcinam et C. ipsum 
Carbonem, quem lu adolescentulus perculisti, ignarum le- 
gum, haesitantem in maiorum institutis, rudem in iure ci- 
vili; et haec aetas nostra praeter te, Crasse, qui tuo magis 
studio, quam proprio munere aliquo disertorum, ius a no- 
bis civile didicisti, quod interdum pudeat, iuris ignara est. 

41. Quod vero in extrema oratione quasi tuo iure sum- 
psisti, oratorem in omnis sermonis disputatione copiosissime 
versari posse, id, nisi hic in tuo regno essemus, non tulis- 
sem multisque praeissem, qui aut interdicto tecum conten- 
derent aut te ex iure manum consertum vocarent, quod in 
alienas possessiones tam temere irruisses. 42. Agerent enim 
tecum lege primum Pythagorei omnes alque Democritii cae- 
terique sua in iure physici vindicarent, ornati homines in di- 
cendo et graves, quibuscum tibi iusto sacramento conten- 
dere non liceret. Urgerent praeterea philosophorum greges 
iam ab illo fonte et capite Socrate, nihil te de bonis rebus 
in vita, nihil de malis, nihil de animi permotionibus , nihil 
de hominum moribus, nihil de ratione vitae didicisse, nihii 

omnino quaesisse, nihil scire convincerent; et quum umversi 
in te impetum fecissent, tum singulae familiae litem tibi in- 
tenderent. 43. Instaret Academia, quae, quidquid dixisses, 
id te ipsum negare cogeret. Stoici vero nostri disputationum 
suarum atque interrogationum laqueis te irretitum tenerent. 
Peripatetici autem etiam haec ipsa, quae propria oratorum 
putas esse adiumenta atque ornamenta dicendi, a se peti 
vincerent oportere; ac non soium meliora, sed etiam multo 
plura Aristotelem Theophrastumque de istis rebus, quam 
omnes dicendi magistros scripsisse ostenderent. 44. Missos 
facio mathematicos , grammaticos , musicos, quorum artibus 
vestra ista dicendi vis ne minima quidem societate coniun- 
gitur. Quamobrem ista tanta tamque multa profitenda, Crasse, 
non censeo. Satis id est magnum, quod potes praestare, ut 
in iudiciis ea causa, quamcumque tu dicis, melior et proba- 
bilior esse videatur; ut in contionibus et in sententiis dicen- 
dis ad persuadendum tua plurimum valeat oratio ; denique 
utprudentibusdiserte, stultis etiam vere videare dicere. Hoc 
amplius si quid poteris, non id mihi videbitur orator, sed 
Crassus sua quadam propria, non communi oratorum facul- 
^ !ate posse. 

XI. 45. Tum ille, Non sum, inquit, nescius, Scaevola, 
ista inter Graecos dici et disceptari solere. Audivi enim sum- 
mos homines, quum quaestor ex Macedonia venissem Athe- 
nas, florente Academia, ut temporibus illis ferebatur, quum 
eam Charmadas et Clitomachus et Aeschines obtinebant. Erat 
etiam Metrodorus, qui cum illis una ipsum illum Carneadem 
diligentius audierat , hominem omnium in dicendo , ut fere- 
bant,acerrimum et copiosissimum; vigebatqueauditorPanae- 
tii illius tui Mnesarchus et Peripatetici Critolai Diodorus. 46. 
Multi erant praeterea clari in philosophia et nobiles, a qui- 
bus omnibus una paene voce repelli oratorem a gubernaculis 
civitatum , excludi ab omni doctrina rerumque maiorum sci- 
entia ac tantum in iudicia et contiunculas tamquam in aliquod 
pistrinum detrudi et compingi videbam. 47. Sed ego neque 
illis adsentiebar neque harum disputationum inventori ei 
principi longe omnium in dicendo gravissimo et eloquentis- 
simo, Platoni, cuius tum Athenis cum Charmada dili&entius 

(egi Gorgiam; quo in libro hoc maxime admirabar Platonem, 
quod mihi in oratoribus irridendis ipse esse orator summus 
videbalur. Verbi enim controversia iam diu torquet Graecu- 
ios homines contentionis cupidiores quam veritatis. 48. Nam 
si quis hunc statuit esse oratorem , qui tantummodo in iure 
el in iudiciis possit aut apud populum aut in senatu copiose 
ioqui, tamen huic ipsi multa tribuat el concedat necesse est. 
Neque enim sine multa pertractatione omnium rerum publi- 
carum neque sine legum, morum, iuris scientia neque na- 
tura homiiium incognita ac moribus in his ipsis rebus satis 
callide versari et perite potest. Qui autem haec cognoveril, 
sine quibus ne illa quidem minima in causis quisquam recte 
tueri potest, quid huic abesse poterit de maximarum rerum 
scienlia? Sin oratoris nihil vis esse nisi composite, ornate, 
copiose loqui, quaero, id ipsum qui possit adsequi sine ea 
scientia, quam ei non conceditis? Dicendi enim virtus, nisi 
ei, qui dicet, ea, de quibus dicel, percepta sint, exstare non 
potest. 49. Quamobrem, si ornate locutus est, sicut et fer- 
lur et mihi videlur, physicus ilie Demoeritus, materies illa 
fuit physici, de qua dixit, ornatus vero ipse verborum ora- 
toris putandus est. El, si Plato de rebus a civilibus contro- 
versiis remotissimis divinilus est locutus, quod ego concedo; 
si item Aristoteles , si Theophrastus , si Carneades in rebus 
iis , de quibus disputaverunt , eloquentes et in dicendo sua- 
ves atque ornati fuerunt, sint eae res, de quibus disputant, 
in aliis quibusdam studiis, oratio quidem ipsa propria est 
huius unius rationis, de qua loquimur et quaerimus. 50. 
Etenim videmus iisdem de rebus ieiune quosdam et exiliter, 
ut eum, quem acutissimum ferunt, Chrysippum, disputavisse 
neque ob eam rem philosophiae non satis fecisse , quod non 
habuerit hanc dicendi ex arte aliena facultatem. Xll. Quid 
ergo interest? aut qui discernes eorum, quos nominavi, in 
dicendo ubertatem et copiam ab eorum exilitate , qui hac di- 
cendi varietate et elegantia non utuntur? Unum erit pro- 
fecto, quod ii, qui bene dicunt, adferunt proprium, compo- 
sitam orationem et ornatam et artificio quodam et expolitione 
distinctam. Haec autem oratio , si res non subest ab oratore 
percepta et cognita, aut nuila sit necesse est aut omnium - ^ 

irrisione ludatur. 51. Quid est enim tam furiosum, quam 
verborum vel optirnorum atque ornatissimorum sonitus in- 
anis, nulia subiecta sententia nec scientia? Quidquid erit 
igitur quacumque ex arte, quocumque de genere, id orator, 
si tamquam clientis causam didicerit, dicet melius et orna- 
tius, quam ipse ille eius rei inventor atque artifex. 52. Nam 
si quis erit, qui hoc dicat, esse quasdam oratorum proprias 
sententias atque causas et certarum rerum forensibus can- 
eellis circumscriptam scientiam, fatebor equidem in his ma- 
gis adsidue versari hanc nostram dictionem; sed tamen in 
his ipsis rebus permulta sunt, quae ipsi magistri, qui rhe- 
torici vocantur , nec tradunt nec tenent. 53. Quis enim ne- 
scit maximam vim exsistere oraloris in hominum mentibus 
vei ad iram aut ad odium aut ad dolorem incitandis vei ab 
hisce iisdem permotionibus ad lenilatem misericordiamque 
revocandis V Quae, nisi qui naluras hominum vimque omnem 
humanitatis causasque eas, quibus menles aut incitantur 
aut reflectuntur, penitus perspexerit, dicendo quod volet 
perficere non poterit. 54. Atque totus hic locus philosopho- 
rum proprius videtur; neque orator me auctore umquam 
repugnabit: sed, quum iliis cognitionem rerum concesserit, 
quod in ea solum ilii voluerint elaborare, tractationem ora- 
tionis, quae sine illa scientia nuila e>t, sibi adsumet; hoc 
enim est proprium oratoris, quod saepe iam dixi, oratio 
gravis et ornata et hominum sensibus ac mentibus accom- 
modata. XIII. 55. Quibus de rebus Aristoteiem et Theo- 
phrastum scripsisse fateor. Sed vide ne hoc, Scaevoia, to- 
tum sit a me. Nam ego , quae sunt oratori cum iilis commu- 
nia, non mutuor ab illis: isti, quae de his rebus disputant, 
oratorum esse concedunt. Itaque caeteros iibros artis suae 
nomine, hos rhetoricos et inscribunt et appellant. 56. Et- 
enim quum illi in dicendo inciderint loci, quod persaepe eve- 
nit, ut de dis immortalibus , de pietate, de concordia, de 
amicitia, de communi civium, de hominum, de gentium iure, 
de aequitate, de temperantia, de magnitudine animi, de omni 
virtutis genere sitdicendum, clamabunt, credo, omniagym- 
nasia atque omnes philosophorum scholae sua esse haec 
omnia propria, nihil omnino ad oratorem pertinere. 57. Qui- 

bus ego, ut de his rebus omnibus in anguiis consumendi otii 
causa disserant, quum concessero, illud tamen oratori tri- 
buam et dabo, ut eadem, de quibus illi tenui quodam exsan- 
guique sermone disputant, hic cum omni iucunditate et gra- 
vitate expiicet. Haec ego cum ipsis philosophis [tum] Athe- 
nis disserebam. Cogebat enim meM.Marcelius hic noster, qui 
nunc aedilis curulis est, et profecto, nisi ludos nunc faceret, 
huic nostro sermoni interesset; ac iam tum erat adolescen- 
tulus his studiis mirifice deditus. 58. Iam vero de legibus 
iubendis, de bello, de pace, de sociis, de vectigalibus , de 
iure civium generatim in ordjnes aetatesque descripto di- 
caht vel Graeci, si volunt, Lycurgum aut Solonem — quam- 
quam ilios quidem censemus in numero eloquentium repo- 
nendos — scisse melius, quam Hyperidem aut Demosthenem, 
perfectos iam homines in dicendo et perpoiitos, vel nostri 
decemviros, qui XII tabulas perscripserunt, quos necesse 
est fuisse prudentes, anteponant in hoc genere et Ser. Gai- 
bae et socero tuo C. Laelio, quos constat dicendi gloria prae- 
stitisse. 59. Nec enim negabo esse quasdam partes pro- 
prias eorum, qui in his cognoscendis atque tractandis stu- 
dium suum omne posuerunt; sed oratorem plenum atque 
perfectum esse eum, qui de omnibus rebus possit copiose 
varieque dicere. XIV. Etenim saepe in iis causis, quas 
omnes proprias esse oratorum confitentur, est aiiquid, quod 
non ex usu forensi , quem solum oratoribus conceditis , sed 
ex obscuriore aliqua scientia sit promendum atque eruen- 
dum. 60. Quaero enim num possit aut contra imperatorem 
mt pro imperatore dici sine rei militaris usu aut saepe etiam 
sine regionum terrestrium aut maritimarum scientia; num 
apud popuium de legibus iubendis aut vetandis , num in se- 
natu de omni rei publicae genere dici sine summa rerum ci- 
vilium cognitione et prudentia; num admoveri possit oratio 
ad sensus animorum atque motus vel inflammandos vel etiam 
exstinguendos, quod unum in oratore dominatur, sine dili- 
gentissima pervestigatione earum omnium rationum, quae 
de naturis humani generis ac moribus a philosophis expli- 
cantur. 61. Atque haud scio an minus vobis hoc sim proba- 
lurus; equidem non dubitabo, quod sentio, dicere. Physica 

ista ipsa et mathematica et quae pauiio ante caeterarum ar~ 
tium propria posuisti, scienliae sunt eorum, qui illa profiten- 
lur; illustrare autem oratione si quis istas ipsas artes velit, 
ad oratoris ei confugiendum est facultalem. 62. Neque enim, 
si Philonem illum architeclum, qui Atheniensibus armamen- 
tarium fecit, constat perdiserle populo rationem operis sui 
reddidisse, existimandum est architecti potius artificio diser- 
tum quam oratoris fuisse. Nec, si huic M. Antonio pro Her- 
modoro fuisset de navalium opere dicendum, non, quum ab 
illo causani didicisset, ipse ornate de alieno artificio copio- 
seque dixisset. Neque vero Asclepiades, is quo nos medico 
amicoque usi sumus, quum eloquentia vincebat caeteros me- 
dicos, in eo ipso, quod ornate dicebat, medicinae facultate 
utebatur, non eloquentiae. 63. Alque iilud est probabilius, 
neque tamen verum, quod Socrates dicere solebat, omnes 
in eo, quod scirent, satis esse eloquentes; illud verius, ne- 
que quemquam in eo disertum esse posse, quod nesciat, ne- 
que, si optime sciat ignarusque sit faciundae ac polien- 
dae orationis, diserte id ipsum, de quo sciat, posse di- 
cere. XV. 64. Qiiamobrem f s i quis universam et propriam 
oratoris vim definire complectique vult, is orator erit mea 
senlenlia hoc tam gravi dignus nomine, qui, quaecumque 
res inciderit, quae sit dictione explicanda, prudenter et com- 
posite et ornate et memoriter dicet cum quadam actionis 
etiam dignitate. 65. Sin cuipiam nimis infinitum videtur, 
quod ita posui, quacumque de re, licet hinc quantum 
cuique videbitur circumcidat atque amputet, tamen illud te- 
nebo, si, quae caeteris in arlibus aut studiis sita sunt, ora- 
tor ignoret tantumque ea teneat, quae sint in disceptationi- 
bus atque in usu forensi , tamen his de rebus ipsis si sit ei 
dicendum, quum cognovcrit ab iis, qui tenent, quae sint in 
una quaque re, multo oratorem melius, quam ipsos illos, quo- 
rum eae sint artes , esse dicturum. 66. Ita si de re militari 
dicendum huic erit Suipicio , quaeret a C. Mario adfini no- 
stro et, quum acceperit, ita pronuntiabit, ut ipsi C. Mario 
paene hic melius, quam ipse, illa scire videatur; sin de iure 
civili, tecum communicabil teque hominem prudentissimuin 
et peritissimum in iis ipsis rebus, quas abs te didiccrit, di- 

cendi arle superabit. 67. Sin quae res inciderit, in qua de na- 
tura, de vitiis hominum, de cupiditatibus, de modo, de con- 
tinenlia, de dolore, de morte dicendum sil, forsitan, si ei sit vi- 
sum, — etsi haec quidem nosse debet orator — , cum Sex. Pom- 
peio, erudito homine in philosophia, communicarit, hoc pro- 
fecto efficiet, ut, quamcumque rem a quoque cognoverit, de 
ea multo dicat ornatius , quam iile ipse , unde cognorit. 68, 
Sed si me audiet, quoniam philosophia in tres partes esti 
distributa, in naturae obscuritatem, in disserendi subtiiitalem, | 
in vitam atque mores , duo illa relinquamus atque largiamur l 
mertiae nostrae; tertium vero, quod semper oratoris fuit, 
nisi tenebimus, nihil oratori, in quo magnus esse possit, re- 
linquemus. 69. Quare hic iocus de vita et moribus totus est 
oratori perdiscendus ; caetera si non didicerit, tamen poterit, 
si quando opus erit, ornare dicendo, si modo ad eum 
erunt deiata et ei tradita. XVI. Etenim si constat inter doctos, 
hominem ignarum astrologiae ornatissimis atque optimis ver- 
sibus Aratum de caelo steilisque dixisse; si de rebus rusti- 
cis hominem ab agro remotissimum Nicandrum Colophonium 
ooetica quadam facultate, non rustica, scripsisse praeciarej 
quid est cur non orator de rebus iis eloquentissime dicat, 
quas ad certam causam tempusque cognorit? 70. Est enim i 
flnitimus oratori poeta, numeris astrictior paullo, verborumj 
autem licentia liberior, multis vero ornandi generibus sociusl 
ac paene par; in hoc quidem certe prope idem, nuilis ul ter- 
(ninis circumscribat aut deiiniat ius suum, quo minusjei li- 
ceat eadem illa facultate et copia vagari qua velit. 71. Nam 
iiiud quare, Scaevola, negasti te fuisse iaturum , nisi in meo 
regno esses, quod in omni genere sermonis, in omni parte 
humanitatis dixerim oratorem perfectum esse debere? Num- 
quam mehercule hoc dicerem, si eum, quem iingo, me ipsum 
esse arbitrarer. 72. Sed, ut soiebat C. Luciiius saepe dicere, 
homo tibi subiralus , mihi propter eam ipsam causam minus, 
quam voiebat, familiaris, sed tamen et doctus et perurba- 
nus, sic sentio neminem esse in oratorum numero haben- 
dum, qui non sit omnibus iis artibus, quae sunt iibero di- 
gnae, perpoiitus; quibus ipsis si in dicendo non utimur, ta- ] 
men apparet atque exstat, utrum simus earum rudes an 

didicerimus. 73. Ut qui pila ludunt, non utuntur in ipsa iu- 
sione artificio proprio palaestrae, sed indicat ipse motus. 
didicerintne palaestram an nesciant, et qui aliquid fingunt, 
etsi tum pictura nihil utuntur, tamen, utrum sciant pingere 
an nesciant, non obscurum est, sic in orationibus hisce ipsis 
iudiciorum, contionum, senatus, etiam si proprie caeterae 
non adhibeantur artes, tamen facile declaratur, utrum is, qui 
dicat, tantummodo in hoc deciamatorio sit opere iactatus 
an ad dicendum omnibus ingenuis arlibus instructus ac- 
cesserit. 

XVII. 74. Tum ridens Scaevola: Non luctabor tecum, 
inquit, Crasse, amplius. Id enim ipsum, quod contra me 
locutus es, artificio quodam es consecutus, ut et mihi, quae 
ego vellem , non esse oratoris concederes et ea ipsa nescio 
quomodo rursus detorqueres atque oratori propria traderes. 
75. Quae, quum ego praetor Rhodum venissem et cum illo 
summo doctore istius disciplinae Apollonio ea, quae a Pa- 
naetio acceperam, contulissem, irrisit ille quidem, ut soie- 
bat, philosophiam atque contempsit multaque non tam gra- 
viter dixit quam facete. Tua autem fuit oratio eiusmodi, non 
ut uilam artem doctrinamve contemneres, sed ut omnes co- 
mites ac ministratrices oratoris esse diceres. 76. Quas ego 
si quis sit unus complexus omnes idemque si ad eas facul- 
tatem istam ornatissimae orationis adiunxerit, non possum 
dicere eum non egregium quemdam hominem atque admi- 
randum fore; sed is, si quis esset aut si etiam umquam fu- 
isset aut vero si esse posset, tu esses unus profecto, qui et 
meo iudicio et omnium vix uilam caeterisoratoribus — pace 
horum dixerim — laudem reliquisti. 77. Verum si tibi ipsi 
nihil deest, quod in forensibus rebus civilibusque versetur, 
quin scias, neque eam tamen scientiam, quam adiungis ora- 
tori, complexuses, videamus ne plus eitribuamus, quam 
res et veritas ipsa concedat. 

78. Hic Crassus, Memento, inquit, me non de mea, 
sed de oratoris facultate dixisse. Quid enim nos aut didici- 
mus aut scire potuimus? qui ante ad agendum, quam ad 
cognoscendum venimus; quos in foro, quos in ambitione, 
quos in re publica, quos 2n amicorum negotiis resipsaante 

confecit, quam possemus aliquid de rebus tantis suspicari. 
79. Quodsi tibi tantum in nobis videtur esse, quibus etiam- 
si ingenium, ut tu putas, non maxime defuit, doctrina certe 
et otium et hercule etiam studium iilud discendi acerrimum 
defuit: quid censes, si ad aiicuius ingenium vei maius ilia, 
quae ego non attigi, accesserint, qualem iiium et quantum 
oratorem futurum? 

XVHL 80. Tum Antonius, Probas mihi, inquit, ista, 
Crasse, quae dicis, nec dubito quin multo iocupletior in di- 
cendo futurus sit, si quis omnium rerum atque artium ratio- 
nem naturamque comprehenderit. 81. Sed primum id difft i 
cile est factu, praesertim in hac nostra vita nostrisque occu- 
pationibus; deinde illud etiam verendum est ne abstrahamur 
ab hac exercitatione et consuetudine dicendi populari et fo- 1 
rensi. Aliud enim mihi quoddam orationis genus esse vide- 
tur eorum hominum, de quibus pauilo ante dixisti, quamvis 
ilii ornate et graviter aut de natura rerum aut de humanis re- 
bus ioquantur. Nitidum quoddam genus est verborum et iae- 
tum , sed palaestrae magis et oiei quam huius civiiis turbae 
ac fori. 82. Namque egomet, qui sero ac ieviter Graecas 
litteras attigissem, tamen quum pro consule in Ciliciam pro- 
ficiscens venissem Athenas , compiures tum ibi dies sum pro- 
pter navigandi difficultatem commoratus: sed, quum cotidie 
mecum haberem homines doctissimos, eos fere ipsos, qui 
abstemodo sunt nominati, quumque hoc nesck) quomodo 
apud eos increbruisset, me in causis maioribus sicuti te so- 
lere versari, pro se quisque quae poterat de officio et ratione 
oratoris disputabat. 83. Horum alii, sicuti iste ipse Mnesar- 
chus, hos, quos nos oratores vocaremus, niliil esse dicebat 
nisi quosdam operarios lingna celeri et exercitata; oratorem 
autem, nisi qui sapiens esset, esse neminem; atque ipsam 
eloquentiam, quod ex bene dicendi scientia constaret, unam 
quamdam esse virtutem et, qui unam virtutem haberet, om- 
nes habere easque esse inter se aequales et pares; ita, qui 
esset eloquens , eum virtules omnes habere atque esse sa- 
pientem. Sed haec erat spinosa quaedam et exilis oratio lon- 
^eque a nostris sensibus abhorrebat. 84. Charmadas vero 
rmiito uberius eisdem de rebus ioquebatur, non quo aperirel 
cic. I. 2. 2 

sententiam suam; hic enim mos erat patrius Academiae ad- 
yersari semper omnibus in disputando; sed quum maxime 
tamen hoc significabat, eos, qui rhetores nominarentur et 
qui dicendi praecepta traderent, nihil plane tenere neque 
posse quemquam facultatem adsequi dicendi, nisi qui philo- 
sophorum inventa didicisset. XIX. 85. Disputabant contra 
diserti homines Alhenienses et in re publica causisque ver- 
sati, in quis erat etiam is, qui nuper Romae fuit, Menede- 
mus, hospes meus. Qui quum dicerel esse quamdam pru- 
dentiam, quae versaretur in perspiciendis rationibus consti- 
tuendarum et regendarum rerum publicarum, excitabatur ho- 
mo promptus ab homine abundanti doctrina et quadam in- 
credibili varietate rerum atque copia. Omnes enim partes il- 
lius ipsius prudentiae petendas esse a philosophia docebat 
neque ea, quae statuerentur in te publica de dis immortali 
bus, de disciplina iuventutis, de iustitia, de patientia, do 
temperantia, de modo rerum omnium, caeteraque, sine qui~ 
bus civitates aut esse aut bene moratae esse non possent, 
usquam in eorum inveniri libellis. 86. Quodsi tantam vim 
rerum maximarum arte sua rhetorici iili doclores complecte- 
rentur, quaerebat, cur de prooemiis et de epilogis et de hu- 
msmodi nugis — sic enim appellabat — referli essent eorum 
tibri, de civitatibus instituendis, de scribendis legibus, de 
aequitate, de iustitia, de fide, de frangendis cupiditatibus, 
de conformandis hominum moribus littera nulla in eorum li- 
bris inveniretur. 87. Ipsa vero praecepta sic iiludere sole- 
bat, ut ostenderet non modo eos expertes esse illius pruden- 
tiae, quam sibi asciscerent, sed ne hanc quidem ipsam di- 
cendi rationem ac viam nosse. Caput enim arbitrabatur esse 
oratoris, utet ipse iis, apudquosageret, talis, qualem se esse 
optaret, videretur; id fierivitae dignitate, de qua nihil rhe- 
torici isti doctores in praeceptis suis reliquissent: et uti ei, 
qui audirent, sic adficerentur animis, ut eos adfici veiiet ora- 
tor; quod ilem fieri nullo modo posse, nisi cognosset is, qui 
diceret, quot modis hominum mentes et quibus et quo ge- 
nere orationis ln quamque partem moverentur : haec aulem 
esse penitus in media philosophia retrusaatque abdita; quae 
isti rhetores ne primoribus quidem labris attigissent. 88. Ea 

Menedemus exemplis magis quam argumentis conabatur re- 
fellere. Memoriter enim multa ex orationibus Demostheni 
praeclare scripta pronuntians, docebat illum in animis vel 
iudicum vel populi in omnem partem dicendo permovendis 
non fuisse ignarum , quibus ea rebus consequeretur, quae 
negaret ille sine philosophia quemquam nosse posse. XX. 
89. Huic respondebat non se negare Demosthenem sum- 
mam prudentiam summamque vim habuisse dicendi, sed si- 
ve ille hoc ingenio potuisset sive, id quod constaret, Plato- 
nis studiosus audiendi fuisset, non quid ille potuisset, sed 
quid isti docerent esse quaerendum. 90. Saepe etiam in eam 
partem ferebatur oratione , ut omnino disputaret nullam ar- 
tem esse dicendi; idque quum argumentis docuerat, quod 
ita nali essemus, ut et blandiri suppliciter et subtiliter insi- 
nuare iis, a quibus esset petendum, et adversarios minaciter 
terrere possemus et rem gestam exponere et id, quod inten* 
deremus, confirmare et id, quod contra dicerelur, refellere 
et ad exlremum deprecari aliquid et conqueri, quibus in le- 
bus omnis oratorum versaretur facultas, et quod consuetudo 
exercitatioque et intelligendi prudentiam acueret et eloquen- 
di celeritatem incitaret; tum etiam exemplorum copia niteba- 
tur. 91. Nam primum quasi dedita opera neminem scripto- 
rem artis ne mediocriter quidem disertum fuisse dicebat, 
quum repeterel usque a Corace nescio quo et Tisia, quos 
artis illius inventqres et principes fuisse constaret; eloquen- 
tissimos autem homines, qui ista nec didicissent nec omnino 
scire curassent, innumerabiles quosdam nominabat; in qui- 
bus etiam, sive ille irridens sive quod ita putaret atque ita 
audisset, me in illo numero, qui illa non didicissem et tamen, 
ut ipse dicebat, possem aliquid in dicendo, proferebat. Quo- 
rum ego alterum illi facile adsentiebar, nihil me didicisse, in 
altero autem me iliudi ab eo aut etiam ipsum errare arbitra- 
bar.H92. Artem vero negabat esse ullam, nisi quae cognitis 
penitusque perspectis et in unum exitum spectantibus et 
numquam fallentibus rebus contineretur. Haec autem om- 
oia, quae tractarentur ab oratoribus, dubia esse et incerta? 
quoniam et dicerenlur ab iis, qui omnia ea non plane lene- 
rent, et audirentur ab iis, quibus non scientia esset traden- 

da, sedexigui temporis aut falsa aul certe obscura opinio, 
93. Ouid multa? sic mihi tum persuadere videbatur neque 
artificium uilum esse dicendi neque quemquam posse, nisi 
qui illa, quae a doctissimis hominibus in philosophia dice- 
rentur, cognosset, aut callide aut copiose dicere. ln quibus 
Charmadas solebat ingenium tuum, Crasse, vehementer ad- 
mirari : me sibi perfacilem in audiendo , te perpugnacem in 
disputando esse visum. XXI. 94. Itaque ego hac eadem 
opinione adductus scripsi etiam illud quodam in libello, qui 
me imprudente et invito excidit et pervenit in manus homi- 
num, disertos cognosseme nonnullos, eloquentem ad- 
huc neminem, quod eum statuebam diserlum, qui posset 
satis acute atque diiucide apud mediocres homines ex com- 
muni quadam opinione hominum dicere , eloquentem vero, 
qui mirabilius et magnificentius augere posset atque ornare 
quae veilet omnesque omnium rerum, quae ad dicendum 
pertinerent, fontes animo ac memoria contineret. Id si est 
difficiie nobis, quod ante, quam ad discendum ingressi su- 
mus, obruimur ambilione et foro, sit tamen in re positum 
atque natura. 95. Ego enini, quantum auguror coniectura 
quantaque ingenia in nostris hominibus esse video, non de- 
spero fore aliquem aliquando, qui et studio acriore, quam 
nos sumus atque fuimus, et otio ac facultate discendi ma- 
iore ac maturiore et labore atque industria superiore, quum 
se ad audiendum, legendum scribendumque dederit, exsi- 
stat talis orator, qualem quaerimus, qui iure non solum di 
sertus, sed etiam eloquens dici possit; qui tamen measen- 
tentia aut hic est iam Crassus aut, si quis pari fuerit inge- 
nio pluraque quam hic et audierit et lectitarit et scripserit, 
paullum huic aliquid poterit addere. 

96. Hoc loco Sulpicius, Insperanti, inquit, mihi et Cot- 
tae, sed valde optanti utrique nostrum cecidit, ut in istum 
sermonem, Crasse, delaberemini. Nobis enim huc venientibus 
satis iucundum fore videbatur, si, quum vos de rebus aliis 
loqueremini, tamen nos aliquid ex sermone vestro memoria 
dignum excipere possemus; ut vero penitus in eam ipsam 
totius huius ve! studii vel artificii vel facultatis disputatio- 
nem paene intimam veniretis, vix optandum nobis videba- 

Uir. 97. Ego enim, qui ab ineunte aetate incensus essem 
studio utriusque vestrum, Crassi vero etiam amore, quum 
ab eo nusquam discederem, verbum ex eo numquam elicere 
potuideviaac ratione dicendi, quum et per memet ipsum 
egissem et per Drusum saepe lemptassem; quo in genere 
tu, Antoni, — vere loquar — numquam mihi percontanti 
aut quaerenti aliquid defuisti et persaepe me, quae soleres 
in dicendo observare, docuisti. 98. Nunc, quoniam uter- 
que vestrum patefecit earum ipsarum rerum aditum, quas 
quaerimus, et quoniam princeps Crassus eius sermonis or- 
diendi fuit, date nobis hanc veniam, ut ea, quae sentitis 
de omni genere dicendi, subtiliter persequamini. Quod qui- 
dem si erit a vobis impetratum , magnam habebo , Crasse, 
huic palaestrae et Tusculano tuo graliam et longe Acade- 
miae illi ac Lycio tuum hoc suburbanum gymnasium ante- 
ponam. XXII. 99. Tum ille, Immo vero, inquit, Sulpici, 
rogemus Antonium, qui et potest facere, quod requiris, et 
consuevit, ut te audio dicere. Nam me quidem fateor sem- 
per a genere hoc toto sermonis refugisse et tibi cupienti at- 
que instanti saepissime negasse, ut tute paulio ante dixi- 
sti. Quod ego non superbia neque inhumanitate faciebam 
neque quo luo studio rectissimo atque optimo non obsequi 
vellem, praesertim quum le unum ex omnibus ad dicendum 
maxime nalum aplumque cognossem , sed mehercule istius 
disputationis insolentia atque earum rerum, quae quasi in 
arte traduntur, inscientia. 100. TumCotta: Quoniamid, quod 
difficillimum nobis videbatur, ut omnino de his rebus, Cras- 
se, ioquerere, adsecuti sumus, de reliquo iam nostra culpa 
fuerit, si te, nisi omnia, quae percontati erimus, explicaris, 
dimiserimus. 101. De iis, credo, rebus, inquit Crassus, ut 
in cretionibus scribi solet: quibus sciam poteroque. Tum 
ille: Nam quod tu non poteris aut nescies, quis nostrum 
tam impudens est qui se scire aut posse postulet? 

Iam vero ista condicione, dum mihi liceat negare 
Dosse quod non potero et fateri nescire quod nesciam, li- 
cet, inquit Crassus, vestro arbitratu percontemini. 102. At- 
qui, inquit Suipicius, hoc ex te, de quo modo Antonius 
exposuit, quid sentias, quaerimus, existimesne artem ali- 

quam esse dicendi? Quid? mihi vos nunc, inquit Crassus, 
Umquam alicui Graeculo otioso et loquaci et fortasse docto 
atque erudito quaestiunculam , de qua meo arbitratu loquar, 
ponitis? Quando enim me ista curasse aut cogitasse arbitra- 
mini et non semper irrisisse potius eorum hominum impu- 
dentiam, qui quum in schola adsedissent magna hominum 
frequentia, dicere iuberent, si quis quid quaereret? 103. 
Quod primum ferunl Leontinum fecisse Gorgiam, qui per- 
magnum quiddam suscipere ac profiteri videbatur, quum se 
ad omnia, de quibus quisque audire vellet, esse paratum de- 
nuntiaret. Postea vero vulgo hoc facere coeperunt hodieque 
faciunt, ut nulla sit res neque tanta neque tam improvisa ne- 
que tam nova, de qua se non omnia, quae dici possint, pro- 
fiteantur esse dicturos. 104. Quodsi te, Cotta, arbilrarer 
autte, Sulpici, de iis rebus audire velle, adduxissem huc 
Graecum aliquem, qui vos istiusmodi disputationibus dele- 
ctaret; quod ne nunc quidem difficile factu est. Est enim 
apud M. Pisonem adoiescentem huic studio deditum, sum- 
mo hominem ingenio nostrique cupidissimum, Peripateticus 
Staseas, homo nobis sane famiiiaris el, ut inter homines pe- 
ritos constare video, in illo suo genere omniuni princeps. 
XXIII. 105. Quemtumihi, inquit Mucius, Staseam, quem 
Peripateticum narras? Gerendus est tibi mos adoiescenti- 
bus, Crasse, qui non Graeci alicuius cotidianam loquacita- 
tem sine usu neque ex scholis cantilenam requirunt, sed ex 
homine omnium sapientissimo atque eioquentissimo atque 
ex eo , qui non in libellis , sed in maximis causis et in hoc 
domicilio imperii et gloriae sit consilio linguaque princeps, 
cuius vestigia persequi cupiunt, eius sentenliam sciscitan- 
tur. 106. Equidem te quum in dicendo semper putavi deum, 
lum vero tibi numquam eloquentiae maiorem tribui laudem 
quam humanitalis; qua nunc uti vel maxime decet te neque 
defugere eam disputationem, ad quam te duo excellentes in- 
geniis adolescentes cupiunt accedere, 

107. Ego vero, inquit, istis obsequi studeo neque gra- 
vabor breviter meo more, quid quaque de re sentiam, di- 
cere. Ac primum illud — quoniam auctoritatem tuam ne- 
gligere, Scaevola, fas mihi non esse puto — respondeo, mi- 

hi dicendi aut nullam artem aut pertenuem videri, sed om- 
nem esse contentionem inter homines doctos in verbi con- 
troversia positam. 108. Nam si ars ita definitur, ut pauilo 
ante exposuit Antonius, ex rebus penitus perspectis piane- 
que cognitis atque ab opinionis arbitrio seiunctis scientia- 
que comprehensis , non mihi videtur ars oratoris esse ulla. 
Sunt enim varia et ad vulgarem popularemque sensum ac- 
commodata omnia genera huius forensis nostrae dictionis 
109. Sin autem ea, quae observata sunt in usu ac tracta- 
tione dicendi , haec ab hominibus cailidis ac peritis anim- 
adversa ac notata, verbis definita, generibus iilustrata, par- 
tibus distributa sunt — id quod video poluisse fieri — , non 
intelligo , quamobrem non , si minus ilia subtili definitione, 
at hac vulgari opinione ars esse videatur. Sed sive est ars 
sive artis quaedam similitudo , non est ea quidem negligen - 
da; verum intelligendum est alia quaedam ad consequendam 
eioquentiam esse maiora. XXIV. 110. Tum Antonius vehe- 
menter se adsentiri Crasso dixit, quod neque ita amplecte 
retur artem, ut ii soierent, qui omnem vim dicendi in arte 
ponerenl, neque rursus eam totam, sicut plerique philoso- 
phi facerent, repudiaret. Sed existimo, inquit, gratum te 
his, Crasse, facturum, si ista exposueris, quae putas ad di- 
cendum plus , quam ipsam artem posse prodesse. 

111. Dicam equidem, quoniam institui, petamque a vo- 
bis, inquit, ne has meas ineptias efferatis; quamquam mo- 
derabor ipse, ne ut quidam magister atque artifex, sed qua- 
si unus e togatorum numero atque ex forensi usu homo me- 
diocris neque omnino rudis, videar non ipse a me aiiquid 
promisisse, sed fortuito in sermonem vestrum incidisse. 1 1 2. 
Equidem quum peterem magistratum, solebam in prensando 
dimittere a me Scaevolam, quum ita ei dicerem, me velle 
esse ineptum,id erat, petere blandius, quod, nisi inepte fieret, 
bene non posset fieri. Hunc autem semper iudicavi hominem 
esse unum ex omnibus, quo praesente ego ineptum esse me 
minime vellem ; quem quidem nunc mearum ineptiarum testem 
et spectatoremfortunaconstituit. Namquidestineptius quam 
de dicendo dicere, quum ipsum dicere numquam sitnon 
ineptum, nisi quum est necessarium? Perge vero, Crasse, in- 



Digitized by VjOOQIC 



24 DE ORATORE 

quit Mucius. 113. Istam enhn cuipam, quam vereris, ego 
praestabo. 

XXV. Sic igitur, inquit Crassus, sentio, naturam pri- 
mum atque ingenium ad dicendum vim adferre maximami 
neque vero istis , de quibus paullo ante dixil Antonius, scri- 
ptoribus artis rationem dicendi et viam, sed naturam de- 
fuisse. Nam el animi alque ingenii celeres quidam motus 
esse debent, qui et ad excogitandum acuti et ad explican- 
dum ornandumque sint uberes et ad memoriam firmi atque 
diuturni; 114. et si quis est, qui haec pulet arte accipi 
posse, — quod falsum est; praeclare enim se res habet, 
si haec accendi aut commoveri arte possunt, inseri quidem 
et donari ab arte non possunt; omnia sunt enim illa dona 
naturae — , quid de illisdicam, quae certe cum ipso homi- 
ne nascuntur, linguae solutio, vocis sonus, iatera, vires» 
conformatio quaedam et figuratotius oris et corporis? 115. 
Neque haec ita dico , ut ars aiiquos iimare non possit — 
neque enim ignoro et, quae bona sint, fieri meliora posse 
doctrina et, quae non optima, aliquo modo acui tamen et 
corrigi posse — , sed sunt quidam aut ita lingua haesitan- 
tes aut ita voce absoni aut ita vultu motuque corporis vasti 
atque agrestes, ut, etiamsi ingeniis atque arte valeant, ta- 
men in oratorum numerum venire non possint. Sunt autem 
quidam ita in eisdem rebus habiles , ita naturae muneribus 
ornati, ut non nali, sed ab aliquo deo ficti esse videantur. 
116. Magnum quoddam est onus atque munus suscipere at- 
que profiteri se esse, omnibus silentibus, unum maximis 
de rebus magno in conventu hominum audiendum. Adest 
enim fere nemo , quin aculius atque acrius vilia in dicente 
quam recta videat. Ita quidquid est, in quo offenditur, id 
eliam illa, quae laudanda sunt, obruit. 117. Neque haec 
in eam sententiam disputo, ut homines adolescentes, si quid 
naturale forte non habeant, omnino a dicendi studio deter- 
ream. Quis enim non videt C. Caelio, aequali meo, magno 
honori fuisse, homini novo, illam ipsam, quamcumque adse- 
qui potuerit, in dicendo mediocritatem? Quis vestrum ae- 
qualem, Q. Varium, vastum hominem atque foedum, non 
intelligit illa lpsa facultate, quamcumque habuit, magnam 

esse in civitale gratiam conseculum? XXVI. 118. Sed quia 
de oratore quaerimus, fingendus est nobis oratione noslra 
detractis omnibus vitiis orator alque omni laude cumulalus. 
Neque enim, si multitudo litium, si varietas causarum, si 
haec turba et barbaria forensls dat iocum vei vitiosissimis 
oratoribus, idcirco nos hoc, quod quaerimus, omittemus 
Itaque in iis artibus , in quibus non utiiitas quaeritur neces- 
saria, sed animi libera quaedam oblectatio, quam diligenter 
et quam prope fastidiose iudicamus ! Nullae enim lites ne- 
que controversiae sunl, quae cogant homines sicut in foro 
non bonos oratores , item in theatro actores malos perpeti 
119. Esl igitur oratori diligenler providendum, non uti eis 
satis faciat, quibus necesse est, sed uteis admirabilis esse 
videatur, quibus libere liceal iudicare. Ac, si quaerilis, 
plane quid sentiam enuntiabo apud homines familiarissimos, 
quod adhuc semper tacui et tacendum putavi. Mihi , etiam 
qui optime dicunt quique id facillime atque ornatissime fa- 
cere possunt, tamen, nisi timide ad dicendum accedunt et 
in exordienda oratione perturbantur, paene impudentes vi- 
dentur; tametsi id accidere non potest. 120. Ut enim quis- 
que optime dicit, ita maxime dicendi difficultatem variosque 
eventus orationis exspectationemque hominum perlimescit 
Qui vero nihil potest dignum re, dignum nomine oratoris, 
dignum hominum auribus efficere atque edere, is mihi, etiam 
gi commovelur in dicendo, tamen impudens videtur. Non/ 
enim pudendo, sed non faciendo id, quod non decet, impu-j 
dentiae nomen effugere debemus. 121. Quem vero non pu- 
det — id quod in plerisque video — , hunc ego non repre- 
hensione solum, sed etiam poena dignum puto. Equidem 
et in vobis animadvertere soleo el in me ipso saepissime 
experior, ut exalbescam in principiis dicendi et tota mente 
atque artubus omnibus conlremiscam. Adolescentulus vero 
sic initio accusationis exanimatus sum , ut hoc summum be- 
neficium Q. Maximo debuerim, quod continuo consilium di- 
miserit, simui ac me fractum ac debilitatum metu viderit. 

122. Hic omnes adsensi significare inter se et coN 
loqui coeperunt. Fuit enim mirificus quidam in Crasso 
pudor, qui tamen non obesset eius orationi, sed pro- 

bilalis commendatione prodessel. XXVII. Tum Antoniua, 
Saepe, ul dicis, inquit, animadverti, Crasse, et te et caete- 
ros oratores summos , quamquam tibi par mea sententia ne- 
mo umquam fuit, in dicendi exordio permoveri. 123. Cuius 
quidem rei quum causam quaererem, quidnam esset, cur, 
in quoquo oratore plurimum esset, ila maxime is pertimesce- 
rel, has causas inveniebam duas: unam, quod intelligerent 
ii, quos usus ac natura docuisset, nonnumquam summis 
oratoribus non satis ex sententia eventum dicendi proce- 
dere; itanon iniuria, quotienscumque dicerent, id, quodali- 
quando posset accidere, ne tum ipsum accideret, timere. 124 
Altera est haec , de qua queri saepe soleo , quod caeterarum 
homines artium spectati et probati, si quando aliquid minus 
bene fecerunl, quam solent, aut noluisse aut vaietudine im- 
pediti non potuisse consequi id, quod scirent, putantur 
Noluit, inquiunt, hodie agere Roscius; auts Crudior fuit: 
oratoris peccatum, si quod est animadversum, stultitiae pec- 
catum videtur. 125. Stuititia autem excusationem non ha- 
bet;quarenemo videtur, aut quia crudus fuerit aut quod ita 
maiuerit, stultus fuisse. Quo etiam gravius iudicium in <Ii- 
sendo subimus. Quotiens enim dicimus, totiens de nobis 
mdicatur; et, qui semei in gestu peccavit, non continuo exi- 
stimatur nescire gestum ; cuius autem in dicendo quid repre- 
hensum est, aut aeterna in eo aut certe diuturna valet opi- 
nio tarditatis. XXVIII. 126. Illud vero , quod a te dictum 
est, esse permulta, quae orator nisi haberet a natura, non 
multum a magistro adiuvaretur, valde tibi adsentior inque 
eo vel maxime probavi summum illum doctorem, Alaban- 
densem Apollonium, qui quum mercede doceret, tamen non 
patiebalur eos , quos iudicabat non posse oratores evadere> 
operam apud sese perdere, dimittebatque et ad quam quem- 
que artem putabat esse aptum , ad eam impellere atque hor- 
tari solebat. 127. Satis est enim in caeteris artificiis perci- 
piendis tantummodo simiiem esse hominisetid, quod tra- 
datur vei etiam inculcetur, si qui forte sit tardior, posse 
percipere animo et memorid custodire. Non quaerilur mo- 
bilitas ling-uae, non celeritas verborum, non denique ea, 
quae nobis non possumus fingere, facies. vuitus, sonus. 

128. In oratore autem acumen dialecticorum, sententiae phi- 
losophorum, verba prope poetarum, memoria iuris consul- 
torum, vox tragoedorum, gestus paene summorum actorum 
est requirendus. Quamobrem nihil in hominum genere rarius 
perfecto oratore inveniri potest. Quae enim singularum re- 
rum artifices singula si mediocriter adepti sunt, probantur, 
ea nisi omnia summa sunt in oratore, probari non possunU 

129. Tum Crassus: Atqui vide, inquit, in artificio per- 
quam tenui et levi quanto plus adhibeatur diligentiae, quam 
in hac re, quam constat esse maximam. Saepe enim soleo 
audire Roscium, quum ita dicat, se adhuc reperire discipu 
lum, quem quidem probaret, potuisse neminem, non quo 
non essent quidam probabiles, sed quia, si aiiquid modo es- 
set vitii, id ferre ipse non posset. Nihil est enim tam in-A 
signe nec tam ad diuturnitatem memoriae stabile, quam idJ 
in quo aliquid offenderis. 130. Itaque ut ad hanc similitu-' 
dinem huius hislrionis oratoriam iaudem dirigamus , videtis* 
ne quam nihil ab eo nisi perfecle, nihii nisi cum summa ve- 
nustate fiat, nisi ita, ut deceat et uti omnes moveatatque 
delectet? Itaque hoc iam diu est consecutus, ut, in quo 
quisque artificio excelieret, is in suo genere Roscius dice- 
retur. Hanc ego absoiutionem perfectionemque in oratore 
desiderans, a qua ipse ionge absum, facio impudenler; mihi 
enim voio ignosci, caeteris ipse non ignosco. Nam qui non 
potest, qui vitiose facit, quem denique non decet, hunc, ut 
Apoiionius iubebat, ad id, quod facere possit, detruden- 
dum puto. 

XXIX. 131. Num tu igitur, inquit Sulpicius, me aut 
hunc Cottam ius civile aut rem militarem iubes discere? Nam 
quis ad ista summa atque in omni genere perfccta potest 
pervenire? Tum ilie: Ego vero, inquit, quod in vobis egre- 
giam quamdam ac praeciaram indoiem ad dicendum esse 
cognovi, idcirco haec exposui omnia; nec magis ad eos de- 
terrendos, qui non possent, quamad vos, qui possetis, ex- 
acuendos accommodavi orationem meam ; et quamquam in 
utroque vestrum summum esse ingenium studiumque per- 
spexi, tamen haec, quae sunt in specie posita, de quibus 
plura fortasse dixi, quam solent Graeci dicere in te, Sul- 



Digitized by VjOOQIC 



28 DE ORATORE 

pici, divina sunt. 132. Ego enim neminem nec motu corpo- 
ris neque ipso habitu atque forma aptiorem nec voce plenio- 
rem aut suaviorem mihi videor audisse; quae quibus a na- 
tura minora data sunt, tamen illud adsequi possunt, ut iis, 
quae habent, modice et scienter utantur et ut ne dedeceat. 
Id enim est maxime vitandum et de hoc uno minime est fa- 
cile praecipere non mihi modo, qui sicut unus paterfamilias 
his de rebus loquor, sed etiam ipsi illi Roscio, quem saepe 
audio dicere caput esse artis decere ; quod tamen unum id 
esse, quod tradi arte non possit. 133. Sed, si placet, ser- 
monem alio transferamus et nostro more aiiquando, non 
rhetorico, loquamur. 

Mnime vero, inquit Cotta. Nunc enim te iam exoremus^ 
necesse est, quoniam retines nos in hoc studio nec ad aliam 
dimittis artem, ut nobis explices, — quidquid est istud, quod 
tu in dicendo potes; neque enim sumus nimis avidi; ista 
tua mediocri eloquentia contenti sumus, idque ex te quaeri- 
mus ut ne pius nos adsequamur, quam quantuium tu in di- 
cendo adsecutus es — , quoniam, quae a natura expetenda 
sunt, ea dicis non nimis deesse nobis, quid praeterea esse 
adsumendum putes? XXX. 134. Tum Crassus adridens: 
(Quld censes, inquit, Cotta, nisi studium et ardorem quem- 
dam amoris? sine quo quum in vita nihii quidquam egre- 
Sium, tum certe hoc, quod tu expetis, nemo umquam adse- 
quetur * Neque vero vos ad eam rem video esse cohortan- 
dos, quos, quum mihi quoque sitis molesti, nimis etiam 
flagrare intelligo cupiditate. 135. Sed profecto studia nihii 
prosunt perveniendi aliquo , nisiillud, quodeo, quointen- 
das, ferat deducatque, cognoris. Quare quoniam mihi le- 
vius quoddam onus imponitis neque ex me de oratoris arte, 
sed de hac mea, quantuiacumque est, facultate quaeritis, 
exponam vobis non quamdam aut perreconditam aut vaide 
difficilem aut magnificam aut gravem rationem consuctudi- 
nis meae, qua quondam solitus sum uti, quum milii in isto 
studio versari adolescenti licebat. 136. Tum Suipicius: 
diem, Cotta, nobis, inquit, optatum! Quod enim neque pre- 
cibus umquam nec insidiando nec speculando adsequi potui, 
ut, quid Crassus ageret meditandi aut dicendi causa, non 

modo videre mihi, sed ex eius scriptore et lectore Diphilo 
suspicari liceret, id spero nos esse adeptos omniaque iam 
ex ipso, quae diu cupimus, cognituros. 

XXXI. 137. Tum Crassus : Atqui arbitror, Sulpici, quum 
audieris, non lam te haec admiraturum, quae dixero, quam 
existimaturum tum, quum ea audire cupiebas, causam cur cu- 
peres non fuisse. Nihilenimdicamreconditum, nihilexspecta- 
lione vestra dignum, nihil aut inauditum vobis autcuiquam 
novum. Nam principio, idquodesthomineingenuoliberaliter- 
que educalo dignum, non negabo me ista omnium communia 
et conlrita praecepta didicisse: 138. primum oratoris officium 
esse dicerc ad persuadendum accommodate ; deinde esse om- 
nem orationem aut de infinitae rei quaestione sine designa- 
tione personarum el temporum aut de re certis in personis 
ac temporibus locata. 139. ln utraque autem re quidquid in 
controversiam veniat, in eo quaeri solere aut factumne sit 
aut, si est factum, quale sil aut etiam quo nomine vocetur 
aut, quod nonnulli addunt, rectene factum esse videatur. 

140. Exsistere autem conlroversias etiam ex scripti inter- 
pretatione, in quo aut ambigue quid sit scriptum aut con- 
trarie aut ita, ut a sententia scriptura dissenliat: his autem 
omnibus partibus subiecta quaedam esse argumenta propria. 

141. Sed causarum, quae sint a communi quaestione se- 
iunctae, partim in iudiciis versari, partim in deliberationi- 
bus; esse etiam genus tertium, quod in laudandis aut vitu- 
perandis hominibus poneretur; certosque esse locos, quibus 
in iudiciis uteremur, in quibus aequitas quaererelur; alios 
in deliberationibus, qui omnes ad utilitatem dirigereutur eo- 
rum, quibus consilium daremus; alios item in laudationibus, 
in quibus ad personarum dignitatem omnia referrentur. 142. 
Quumque essel omnis oraloris vis ac facultas in quinque 
partes distributa, ut deberet reperire primum quid diceret, 
deinde inventa non solum ordine, sed etiam momento quo- 
dam ac iudicio dispensare atque componere ; tum ea deni- 
que vestire atque ornare oratione; posl memoria sacpire; 
ad extremum agere cum dignitale ac venustate : 143. etiam 
ilia cognoram et acceperam, ante quam de re diceremus, 
inilio conciliandos eorum esse animos, qui audirent; deinde 

rem demonstrandam; postea controversiam constituendam , 
tum id, quod nos intenderemus , confirmandum; post, quae 
contra dicerentur, refellenda; extrema autem oratione ea, 
quae pro nobis essent, amplificanda etaugenda, quaeque 
essent pro adversariis, infirmanda atque frangenda. XXXII. 
144. Audieram etiam quae de orationis ipsius ornamentis 
traderentur; in qua praecipitur primum, ut pure et Laline 
loquamur; deinde ut plane et dilucide; tum ut ornate; post 
ad rerum dignitatem apte et quasi decore; singularumque 
rerum praecepta cognoram. 145. Quin etiam, quae maxime 
propria essent naturae , tamen his ipsis artem adhiberi vide- 
ram. Nam de actione et de memoria quaedam brevia, sed 
magna cum exercitatione praecepta gustaram. In his enini 
fere rebus omnis istorum artificum doctrina versatur, quam 
ego si nihil dicam adiuvare, mentiar. Habet enim quaedam 
quasi ad commonendum oratorem, quo quidque referat et 
quo intuens ab eo, quodcumque sibi proposuerit, minus ab- 
erret. 146. Verum ego hanc vim intelligo esse in praeceptis 
omnibus, non ut ea secuti oratores eloquentiae laudem sint 
adepti, sed, quae sua sponte homines eloquenles facerent, 
ea quosdam observasse atque id egisse; sic esse non elo- 
quentiam ex artificio, sed artificium ex eloquentia natum; 
quod tamen , ut ante dixi , non eiicio ; est enim , etiam si mi- 
nus necessarium ad bene dicendum , tamen ad cognoscen- 
dum non illiberale. 147. Et exercitatio quaedam suscipienda 
vobis esl; quamquam vos quidem iam pridem estis in cursu: 
sed iis, qui ingrediuntur in stadium, quique ea, quae agenda 
sunt in foro tamquam in acie, possunt etiam nunc exercita- 
tione quasi ludicra praediscere ac meditari. 148. Hanc 
ipsam, inquil Sulpicius, nosse volumus; ac tamen ista, quae 
abs te breviter de arte decursa sunt, audire cupimus, quam- 
quam sunt nobis quoque non inaudita. Verum illa mox; 
nunc de ipsa exercitatione quid sentias quaerimus. \ 

XXXIII. 149. Equidem probo ista, Crassus inquit, quae 
vos facere soletis, ut, causa aiiqua posita consimili causa- 
rum earum, quae in forum deferuntur, dicatis quam maxime 
ad veritatem accommodale; sed plerique in hoc vocem mo- 
do, neque eam scienter, et vires exercent suas et linguae 

celeritatem incitant verborumque frequentia delectantur. In 
quo fallit eos, quod «uidierunt, dicendo hommes, ut dicant, 
efficere solere. 150. Vere enim eliam illud dicitur, perverse 
dicere homines perverse dicendo facillime consequi. Quam- 
obrem in istis ipsis exercitationibus, etsi utile est etiam sub- 
ito saepe dicere, tamen illud utilius, sumpto spatio ad co- 
gitandum, paratius atque accuratius dicere. Caput autem 
est, quod, ut vere dicam, minime facimus: est enim magni 
laboris, quem plerique fugimus: quam plurimum scribere. 
Stilus optimus et praestantissimus dicendi effector ac ma- 
gister; neque iniuria. Nam si subitam et fortuitam oratio- 
nem commentalio et cogitatio facile vincit, hanc ipsam pro- 
fecto adsidua ac diligens scriptura superabit. 151. Omnes 
enim, sive artis sunt loci sive ingenii cuiusdam ac pruden- 
tiae, qui modo insunt in ea re, de qua scribimus, anquiren- 
tibus nobis omnique acie ingenii contemplantibus ostendunt 
se et occurrunt; omnesque sententiae verbaque omnia, quae 
sunt cuiusque generis maxime illustria, sub acumen stili sub 
eant et succedant necesse est ; tum ipsa collocatio confor- 
matioque verborum perficitur in scribendo, non poetico, 
sed quodam oratorio numero et modo. 152. Haec sunt, quae 
clamores et admirationes in bonis oratoribus efficiunt; ne- 
que ea quisquam, nisi diu multumque scriptitarit, etiamsi 
vehementissime se in his subitis dictionibus exercuerit, 
consequetur. Et qui a scribendi consuetudine ad dicendum 
venit, hanc adfert facultatem, ut, etiam subito si dicat, ta- 
men illa, quae dicantur, similia scriptorum esse videantur; 
atque etiam, si quando in dicendo scriptum attulerit ali- 
quid, quum ab eo discesserit, reliqua similis oratio conse- 
quetur. 153. Ut concitato navigio, quum remiges inhibue- 
runt, retinet tamen ipsa navis motum et cursum suum inter- 
misso impetu pulsuque remorum, sic in oratione perpetua, 
quum scripta deficiunt, parem tamen obtinet oratio reliqua 
cursum scriptorum similitudine et vi concitata. XXXIV. 
154. In cotidianis autem commentationibus equidem mihi 
adolescenlulus proponere solebam illam exercitationem 
maxime, qua C. Carbonem, noslrum illum inimicum, so- 
litum esse uti sciebam, ut aut versibus propositis quam 

Digitized by VjOOQIC 



52 DE ORATORE 

maxime eravibus aut oratione aliqua lecta ad eum finem, 
quem memoria possem comprehendere, eam rem ipsam 
quam legissem, verbis aliis quam maxime possem lectis, 
pronuntiarem. Sed post animadverti hoc esse in hoc vitii, 
quod ea verba, quae maxime cuiusque rei propria quaeque 
essent ornatissima atque optima, occupasset aut Ennius , si 
ad eius versus mc exercerem, autGracchus, si eius orationem 
mihi forte proposuissem : ita, si iisdem verbisuterer, nihil 
prodesse; si aiiis, etiam obesse, quum minus idoneis uti 
consuescerem. 155. Postea mihi placuit, eoque sum usus 
adolescens, ut summorum oratorum Graecas orationes ex* 
plicarem. Quibuslectishocadsequebar, ut, quumea, quae 
legeram Graece, Latine redderem, non solum optimis ver- 
bis uterer et tamen usitatis , sed etiam exprimerem quaedam 
verba imitando, quae nova nostris essent, dum modo es- 
sent idonea. 156. Iam vocis el spiritus et totius corporis ei 
ipsius linguae motus et exercitationes non tam artis indigent 
quam laboris ; quibus in rebus habenda est ratio diligenter, 
quos imitemur, quorum similes velimus esse. lntuendi nobis 
sunt non solum oratores, sed etiam actores, ne mala con- 
suetudine ad aliquam deformitatem pravitatemque veniamus. 
157. Exercenda est etiam memoria ediscendis ad verbum 
quam plurimis et nostris scriptis et alienis. Atque in ea exer- 
citatione non sane mihi displicet adhibere, si consueris, 
[etiamj istam locorum simulacrorumque rationem, quae in 
arte traditur. Educenda deinde dictio est ex hac domestica 
exercitatione et umbratili medium in agmen, in pulverem, in 
clamorem, in castra atque in aciem forensem, subeundus vi- 
sus omnium et periclitandae vires ingenii, et illa commenta- 
tio inclusa in veritatis lucem proferenda est. 158. Legendi 
etiam poetae, cognoscendae historiae, omnium bonarum ar- 
tium doctores atque scriptores legendi et pervolutandi et 
exercitationis causa laudandi, inlerpretandi, corrigendi, vi- 
tuperandi, refellendi ; disputandumque de omni re in contra- 
rias partes et, quidquid erit in quaque re, quod probabile 
videripossit,e!iciendum atque eruendum. 159.perdiscendum 
ius civile, cognoscendae leges, percipienda omnis antiquitas, 
senatoria consuetudo, disciplina rei publicae iura sociorunu 

foedera, pactiones, causa imperii cognoscenda est; liban- 
dus est etiam ex omni genere urbanitatis facetiarum quidam 
lepos, quo tamquam sale perspergatur omnis oratio. Effu- 
di vobis omnia, quae sentiebam, quae fortasse, quemcum- 
que patremfamiiias adripuissetis ex aliquo circulo, eadem 
vobis percontantibus respondisset. 

XXXV. 160. Haec quum Crassus dixisset, silentium est 
consecutum. Sed quamquam satis iis, qui aderant, ad id, 
quod erat propositum, dictum videbatur, tamen sentiebant 
celerius esse multo, quam ipsi vellent, ab eo peroratum. 
Tum Scaevola: Quid est, Cotta? inquit, quid tacetis? Ni- 
hilne vobis in mentem venit, quod praeterea ab Crasso re- 
quiratis? 161. Id mehercule, inquit, ipsum adtendo. Tan- 
tus enim cursus verborum fuit et sic evolavit oratio, ut eius 
vim et incitationem aspexerim, vestigia ingressumque vix 
viderim, et tamquam in aliquam locupletem ac refertam do- 
mum venerim, non explicata veste neque proposito argento 
neque tabulis et signis propalam collocatis, sed his omni- 
bus muitis magnificisque rebus constructis ac reconditis: 
sic [modoj in oratione Crassi divitias atque ornamenta eius 
ingenii per quaedam involucra atque inlegumenta perspexi, 
sed ea contemplari quum cuperem, vix aspiciendi potestas 
fuit. Itaque nec hoc possum dicere, me omnino ignorare, 
quid possideat, neque plane nosse alque vidisse. 162. Quin 
lu igitur facis idem, inquit Scaevola, quod faceres, si in 
aiiquam domum plenam ornamentorum villamve venisses: 
si ea seposita, ut dicis, essent, tu, qui valde spectandi cu- 
pidus esses, non dubitares rogare dominum, ut proferri iu- 
beret, praesertim si esses familiaris: similiter nunc petes a 
Crasso, ut illam copiam ornamentorum suorum, quam con- 
structam uno in loco quasi per transennam praetereunles 
strictim aspeximus, in lucem proferat et suo quidque in lo- 
co collocet. 163. Ego vero, inquit Cotta, a le peto, Scae- 
volai — me enim et hunc Sulpicium impedit pudor ab ho- 
mine omnium gravissimo, qui genus huiusmodi disputatio- 
nis semper contempserit, haec, quae isti forsitan puero- 
rum eJementa videantur, exquirere: — sed tu hanc nobis 
veniam, Scaevola, da: perfice, ut Crassus haec, quae coar- 
cic. I. % * 

*pvit et peranguste refersit in oratione sua, dilatet nobis at- 
que explicet. 164. Ego mehercule, inquit Mucius, antea 
vestra magis hoc causa volebam, quam mea. Neque enim 
tanto opere hanc a Crasso disputationem desiderabam, quan- 
to opere eius in causis oratione delector; nunc vero, Cras- 
se, mea quoque iam causa rogo, ut, quoniam tantum ha- 
bemus otii, quantum iam diu nobis non contigit, ne grave- 
ris exaedificare id opus, quod instituisti. Formam enim to- 
tius negotii opinione meliorem maioremque video; quam 
vehementer probo. XXXVI. 165. Enimvero, inquit Cras- 
sus , mirari satis non queo etiam te haec, Scaevola, deside- 
rare, quae neque ego teneo, uti ii, qui docent; neque sunt 
eius generis, ut, si optime tenerem, digna essent ista sa- 
pientia ac tuis auribus. Ain tu? inquitille. Si de istis com- 
munibus et pervagatis vix huic aetatiaudiendum putas, etiam- 
ne ilia negiigere possumus, quae tu oratori cognoscenda 
esse dixisti, de naturis hominum, de moribus, de rationi- 
bus iis, quibus hominum mentes et incitarentur et reprime- 
renlur, de historia, de antiquitate, de administratione rei 
publicae, denique de nostro ipso iure civili? Hanc enim 
ego omnem scientiam et copiam rerum in tua prudentia scie- 
bam inesse; in oratoris vero instrumento tam lautam sup- 
pellectilem numquam videram. 

166. Potes igitur, inquit Crassus, ut alia omittam in- 
numerabilia et immensa et ad ipsum civile ius tuum veniam, 
oratores putare eos, quos multas horas exspectavit, quum 
in campum properaret, et ridens et stomachans Scaevola, 
quum Hypsaeus maxima voce , plurimis verbis a M. Crasso 
praetore contenderet, ut ei, quem defendebat, causa cadere 
liceret, Cn. autem Octavius, homo consularis, non minus 
longa oratione recusaret, ne adversarius causa caderet ac 
ne is, pro quo ipse diceret, turpi tutelae iudicio atque om- 
ni molestia stultitia adversarii liberaretur? 167. Ego vero 
istos, inquit, — memini enim mihi narrare Mucium — , non 
modo oratoris nomine, sed ne foro quidem dignos putarim. 
Atqui non defuit illis patronis, inquit Crassus, eioquentia 
neque dicendi ratio aut copia, sed iuris civiiis scienlia: quod 
alter pius iege agendo petebat, quam quantum lex in xn- 

tabuiis permiserat; quod quum impetrasset, causa caderet» 
alter iniquum putabat plus secum agi, quam quod erat in 
ictione; neque intelligebat, si ita esset actum, litem adver- 
sarium perditurum. 

XXXVII. 168. Quid? in his paucis diebus nonne no- 
ois in tribunali Q. Pompeii praeloris urbani famiiiaris nostri 
sedentibus homo ex numero disertorum postulabat, ut iili, 
unde peteretur, vetus atque usitata exceptio daretur, cuius 
pecuniae dies fuisset? quod petitoris causa comparatum esse 
non intelligebat : ut, si ille infitiator probasset iudici ante 
oetitam esse pecuniam, quam esset coepta deberi, petitor 
rursus quum peteret, ne exceptione excluderetur, quod ea 
res in iudicium ante venisset. 169. Quid ergo hoc fieri tur- 
pius aul dici potest, quam eum, qui hanc personam susce- 
perit, ut amicorum controversias causasque tueatur, iabo- 
rantibus succurrat, aegris medeatur, adflictos excitet, hunc 
in minimis tenuissimisque rebus ita labi, ut aiiis miserandus, 
aliis irridendus esse videatur? 170. Equidem propinquum 
nostrum, P. Crassum illum Divitem, et muitis aliis rebus ele- 
gantem hominem et ornatum et praecipue in hoc efferen- 
dum et laudandum puto, quod, quum P. Scaevolae frater 
esset, solitus est ei persaepe dicere neque illum in iure ci- 
vili satis illi arti facere posse, nisi dicendi copiam adsum- 
psisset; quod quidem hic, qui mecum consul fuit, filius 
eius est consecutus , neque se ante causas amicorum tra- 
ctare atque agere coepisse, quam ius civile didicisset. 171. 
Quid vero ille M. Cato? nonne et eloquentia tanta fuit, quan- 
tam iila tempora atque iila aetas in hac civitate ferre maxi- 
mam potuit, et iuris civilis omnium peritiisimus? Verecun- 
dius hac de re iam dudum loquor, quod adest vir in dicen- 
do summus, quem ego unum oratorem maxime admiror; 
sed tamen idem hoc semper ius civile contempsit. 172. 
Verum, quoniam sententiae atque opinionis meae voluistis 
esse parUcjpes, nihil occultabo et, quoad potero, vobis ex- 
ponam, ^uid de quaque re sentiam. 

XXXVTII. Antonii incredibilis quaedam et prope singu- 
laris et divina vis ingenii videtur, etiamsi hac scientia iuris 
midata sit, posse se faciie caeteris armis prudentiae tueri at- 

que defendere. Quamobrem hic nobis sii exceptus; caete- 
ros vero non dubitabo primum inertiae condemnare senten- 
tia mea, post etiam impudentiae. 173. Nam volitare in fo- 
ro, haerere in iure ac praetorum tribunalibus , iudicia pri- 
vata magnarum rerum obire, in quibus saepe non de facto, 
sed de aequitate ac iure certetur, iactare se in causis cen- 
tum viralibus , in quibus usucapionum, tutelarum, gentilita- 
tum, agnationum, adluvionum, circumluvionum, nexorum, 
mancipiorum, parietum, luminum, stillicidiorum , testamen- 
torum ruptorum aut ratorum caeterarumque rerum innume- 
rabilium iura versentur, quum omnino, quid suum, quid 
alienum, quare denique civis aut peregrinus, servus aut li- 
ber quispiam sit, ignoret, insignis est impudentiae. 174. 
Illa vero deridenda adrogantia est, in minoribus navigiis ru 
dem esse se confiterl, quinqueremes aut etiam maiores gu~ 
bernare didicisse. Tu mihi quum in circulo decipiare adver- 
sarii stipuiatiuncula et quuin obsignes tabeilas clientis tui, 
quibus in tabeilis id sit scriptum, quo iiie capiatur, ego tibi 
uliam causam maiorem committendam putem? Citius her- 
cule is, qui duorum scalmorum navicuiam in portu everte- 
rit, in Euxino ponto Argonautarum navem gubernarit. 175. 
Quid? si ne parvae quidem causae sunt, sed saepe maxi- 
mae, in quibus certatur de iure civiii, quod tandem os est 
iiiius patroni , qui ad eas causas sine uiia scientia iuris au- 
det accedere? Quae potuit igitur esse causa maior, quam 
iilius miiitis? de cuius morte quum domum faisus ab exer- 
citu nuntius venisset et pater eius re credita lestamentum 
mutasset et, quem ei visum esset, fecisset heredem esset- 
que ipse mortuus : res delata est ad centumviros, quum mi- 
les domum revenisset egissetque lege in hereditatem pater- 
nam testamento exheres fiiius. Nempe in ea causa quaesi- 
tum est de iure civili, possetne paternorum bonorum exhe- 
res esse fiiius , quem pater testamento neque heredem ne- 
que exheredem scripsisset nominatim? XXXIX. 176. Quid? 
qua de re inter Marcellos et Claudios patricios centumviri 
iudicarunt, quum Marcelli ab liberti fiiio stirpe, Ciaudii pa- 
tricii eiusdem hominis hereditatem gente ad se dicerent re- 
disse, nonne in ea causa fuit oratoribus de toto stirpis et 

gentilitatis iure dicendum? 177. Quid? quod item in cen- 
tumvirali iudicio certatum esse accepimus, qui Romam in 
exsilium venisset, cui Romae exsulare ius esset, si se ad 
aliquem quasi patronum applicavisset intestatoque esset 
mortuus — ; nonnein ea causa ius appJicationis, obscurum 
sane et ignotum, patefactum in iudicio atque illustratum est a 
patrono? 178. Quid? nuper, quum ego C. Sergii Oratae 
contra hunc nostrum Antonium iudicio privato causam de- 
fenderem, nonne omnis nostra in iure versata defensio est? 
Quum enim M. Marius Gratidianus aedes Oratae vendidisset 
neque servire quamdam earum aedium partem in mancipii 
lege dixisset, defendebamus, quidquid fuisset incommodi 
in mancipio , id si venditor scisset neque declarasset, prae- 
stare debere. 179. Quo quidem in genere familiaris noster 
M. Bucuieius , homo neque meo iudicio stultus et suo valde 
sapiens et ab iuris studio non abhorrens, simili in re quo- 
dam modo nuper erravit. Nam quum aedes L. Fufio ven- 
deret, in mancipio lumina, uti tum essent, ita recepit. Fufius 
autem, simul atque aedificari coeptum est in quadam parte 
urbis, quae modo ex illis aedibus conspiciposset, egitsta- 
tim cum Buculeio, quod, cuicumque particuiae caeii office- 
retur, quamvis esset procui, mutari lumina putabat. 180. 
Quid vero? clarissima M' Curii causa Marcique Coponii nu- 
per apud centumviros quo concursu hominum, qua exspe- 
ctatione defensa est? quum Q. Scaevola, aequalis et colle- 
ga meus, homo omnium et disciplina iuris civiiis eruditissi- 
mus el ingenio prudentiaque acutissimus et oratione maxi- 
me limatus atque sublilis atque, ut ego soleo dicere, iuris 
peritorum eloquentissimus , eioquentium iuris peritissimus, 
ex scripto testamentorum iura defenderet negaretque, nisi 
postumus et natus et, antequam in suam tuteiain veniret, 
mortuus esset, heredem eum esse posse, qui esset secun- 
dum postumum et natum et mortuum heres inslitutus ; ego 
autem defenderem eum hac tum mente fuisse, qui testamen- 
tum fecisset, ut, si fiiius non esset, qui in suam tuleiam ve- 
niret, M' Curius heres esset. Num destilit uterque nostrum 
in ea causa, in auctoritatibus, in exemplis, in testamento- 
rum formulis, hoc est, in medio iure civili versari? XL. 

181. Omitto iam plura exempla causarum amplissimarum, 
quae sunt innumerabiiia : capitis nostri saepe potest accide- 
re ut causae versentur in iure. Etenim si C. Mancinum, no- 
biiissimum atque optimum virum atque consuiarem, quum 
eum propter invidiam Numantini foederis pater patratus ex 
S. C. Numantinis dedidisset eumque illi non recepissent 
posteaque Mancinus domum revenisset neque in senatum 
introire dubitasset, P. Rutilius, M.filius, tribunus piebis, ius- 
sit educi, quod eum civem negaret esse; quia memoria sic 
esset proditum, quem pater suus aut populus vendidisset 
aut pater patratus dedidisset, ei nuilum esse postliminium : 

182. quam possumus reperire ex omnibus rebus civiiibus 
causam contentionemque maiorem quam de ordine, de ci- 
vitate, de iibertate, de capite hominis consularis, praeser- 
tim quum haec non in crimine aliquo, quod iile posset infi- 
tiari, sed in civili iure consisteret? Similique in genere, in- 
feriore ordine , si quis apud nos servisset ex popuio foede- 
rato seseque iiberasset, et postea domum revenisset, quae- 
situm est apud maiores nostros, num is ad suos postlimi- 
nio redisset et amisisset hanc civitatem. 183. Quid? de ii- 
bertate, quo iudicium gravius esse nuilum potest, nonne ex 
iure civili potest esse contentio, quum quaeritur, is, qui 
domini voluntate census sit, conlinuone an, ubi iustrum 
sitconditum, iiber sit? Quid, quod usu memoria patrum 
venit, ut paterfamilias , qui ex Hispania Romam venisset, 
quum uxorem praegnantem in provincia reliquisset Romae 
que aiteram duxisset neque nuntium priori remisisset mor- 
tuusque esset intestato et ex utraque filius natus esset — : 
mediocrisne res in controversiam adducta est? quumquaere- 
retur de duobus civium capitibus et de puero , qui ex po- 
steriore natus erat, et de eius matre; quae, si iudicarelui 
certi8 quibusdam verbis, non novis nuptiis fieri cum su- 
periore divortium, in concubinae iocum duceretur. 184. 
Haec igilur et horum similia iura suae civitatis ignoran- 
tem, erectum et celsum, aiacri et prompto ore ac vultu, 
huc atque illuc intuentem, vagari cum magna caterva to- 
to foro, praesidium ciientibus atque opem amicis et pro- 
pe cunctis civibus lucem ingenii et consilii sui porrigen- 

tem atque tendentem nonne inprimis flagitiosum putan- 
dum est? 

XLl. 185. Et quoniam de impudentia dixi, castigemus 
etiam segnitatem hominum atque inertiam. Nam si esset 
ista cognitfo iuris magna atque difficilis, tamen utiiitatis 
magnitudo deberet homines ad suscipiendum discendi labo- 
rem impellere. Sed, o di immortales, non dicerem hoc, au- 
dieute Scaevola, nisi ipse dicere soleret nullius artis facilio- 
rem sibi cognitionem videri. 186. Quod quidem certis de 
causis a plerisque aliter existimatur; primum, quia veteres 
illi, qui huic scientiae praefuerunt, obtinendae atque augen- 
dae potentiae suae causa pervulgari artem suam noluerunU 
deinde, posteaquam est editum, expositis a Cn. Flavio pri- 
mum actionibus, nulli fuerunt, qui illa artificiose digesta ge- 
neratim componerent. Nihil est enim quod ad artem redigi 
possit, nisi ille prius, qui illalenet, quorum artem instituere 
vult, habet illam scientiam, ut ex iis rebus, quarum ars non- 
dum sit, artem efficere possit. 187. Hoc video, dum bre- 
viter voluerim dicere, dictum a me esse paullo obscurius: 
sed experiar et dicam, si potero, planius. XLIl. Omnia 
fere, quae sunt conclusa nunc artibus, dispersa et dissipa* 
ta quondam fuerunt; ut in musicis numeri et voces et mo- 
di; in geometria lineamenta, formae, intervalla, magnitudi- 
nes; in astrologia caeli conversio, ortus, obitus motusque 
siderum; in grammaticis poetarum pertractatio , historiarun 
cognilio , verborum interpretatio , pronuntiandi quidam so- 
nus; in hac denique ipsa ratione dicendi excogitare, ornare, 
disponere, meminisse, agere ignota quondam omnibus et 
diffusa late videbantur. 188. Adhibita est igitur ars quae- 
dam exlrinsecus ex alio genere quodam, quod sibi totuni 
philosophi adsumunt, quae rem dissolutam divulsamque con- 
glutinaret et ratione quadam constringeret. Sit ergo in iure 
civili finis hic, legitimae atque usitatae in rebus causisque 
civium aequabilitatis conservatio. 189. Tum sunt notanda 
genera et ad certum numerum paucitatemque revocanda. 
Genus autem est id, quod sui similes communione quadam, 
specie autem differentes, duas autplurescompiectiturpartes. 
Pfcrtes autem sunt, quae generibus iis, ex quibus manant, sub* 

iiciuntur; omniaque, quae sunt vel generum veJ partium 
nomina, definitionibus , quam vim habeant, est exprimen- 
dum. Est enim definitio rerum earum, quae sunl eius rei pro- 
priae, quam definire voiumus, brevis et circumscripta quae- 
dam explicatio. 190. Hisce ego rebus exempla adiungerem, 
nisi, apud quos haec haberetur oratio, cernerem. Nunc com- 
plectar quod proposui brevi. Si enim aut mihi facere li- 
cuerit, quod iam diu cogito, aut alius quispiam aut me impe- 
dito occuparit aut mortuo effecerit, ut primum omne ius ci- 
vilein genera digerat, quae perpauca sunt, deinde eorum 
generum quasi quaedam membra dispertiat, lum propriam 
cuiusque vim definitione declaret, perfectam artemiuris ci- 
vilis habebitis , magis magnam atque uberem , quam diffici- 
lem et obscuram. 191. Atque interea tamen, dum haec, 
quae dispersa sunt, coguntur, vel passim iicet carpentem et 
colligentem undique repieri iusta iuris civilis scientia. XLIII. 
Nonne videtis equitem Romanum, hominem acutissimo om- 
nium ingenio, sed minime caeteris artibus eruditum, C. Acu- 
ieonem, qui mecum vivit semperque vixit, ita tenere ius 
civile, ut ei, quum ab hoc discesseritis, nemo de iis, qui 
peritissimisunt, anteponatur? 192. Omnia sunt enim posita 
ante oculos, coliocata in usu cotidiano, in congressione 
hominum atque in foro ; neque ita multis litteris aut voiumi- 
nibus magnis continentur. Eadem enim elata sunt primum a 
pluribus ; deinde paucis verbis commutatis etiam ab iisdem 
scriptoribus scripta sunt saepius. 193. Accedit vero, quo 
faciiius percipi cognoscique ius civile possit, quod minime 
pierique arbitrantur, mira quaedam in cognoscendo suavitas 
et delectatio. Nam, sive quem haec Aeliana studia delectant, 
plurima est et in omni iure civili et in pontificum libris et in 
Xll. tabuiis antiquitatis effigies, quod et verborum vetustas 
prisca cognoscitur et actionum genera quaedam maiorum 
consuetudinem vitamque declarant: sive quis civilem scien- 

tiam , quam Scaevola non putat oratoris esse pro- 

priam, sed cuiusdam ex alio genere prudentiae, totam hanc, 
descriptis omnibus civitatis utiiitatibus ac partibus, XII. tabu- 
lis contineri videbit: sive quem praepotens ista et gloriosa 
philosophia delectat — dicam audacius — . hosce habet fontes 

omnium aisputationum suarum, qui iure civili et legibus 
continentur. 194. Ex his enim et dignitatem maxime expe- 
tendam videmus, quum verus et iustus atque honestus labor 
honoribus, praemiis, splendore decoratur, vitia autem homi- 
num atquefraudes damnis, ignominiis, vinclis, verberibus.. 
exsiliis, morte mulctantur; et docemur non infinitis concer- 
tationumque plenis disputationibus, sed auctoritate nutuque 
legum domitas habere libidines , coercere omnes cupiditates, 
nostra tueri, ab alienis mentes, oculos, manus abstinere. 
XLIV. 195. Fremant omnes licet, dicam quod sentio: bi- 
bliothecas mehercule omnium philosophorum unus mihi vi- 
detur XII. tabularum libeilus , si quis legum fontes et capita 
viderit, et auctoritatis pondere et utiiitatis ubertatei superare. 
196. Ac si nos, id quod maxime debet, nostra patria de- 
iectat, cuius rei tanta est vis ac tantanatura, ut Ithacam il- 
lam in asperrimis saxulis tamquam niduium adfixam sapien- 
tissimus vir immortalitati anteponeret: quo amore tandem 
inflammati esse debemus in eiusmodi patriam, quae una in 
omnibus terris domus est virtutis , imperii, dignitatis? cuius 
primum nobis mens, mos, disciplina nota esse debet, vel 
quia est patria parens omnium nostrum vei quia tanta sapien- 
tia fuisse in iure constituendo putanda est, quanta fuit in his 
tantis opibus imperii comparandis. 197. Percipietis eliam 
iliam ex cognitione iuris laetitiam et voiuptatem, quod, quan- 
tum praestiterint nostri maiores prudentia caeteris gentibus, 
tum facillime intelligetis, si cum iiiorum Lycurgo et Dracone 
et Solone nostras ieges conferre volueritis. Incredibile est 
enim, quam sit omne ius civiie praeter hoc nostrum incon- 
ditum ac paeneridiculum; de quo muita soleo in sermonibus 
cotidianis dicere, quum hominum nostrorum prudentiam 
caeteris omnibus et maxime Graecis antepono. His ego de 
causis dixeram, Scaevola, iis, qui perfecti oratores esse 
vellent, iuris civilis cognitionem esse necessariam. 

XLV. 198. Iam vero ipsa per sese quantum adferat iis, 
qui ei praesunt, honoris, gratiae, dignitatis, quis ignorat? 
ltaque, ut apud Graecos infimi homines merceduia adducti 
ministros se praebent in iudiciis oratoribus, ii, qui apud 
illos itQccynatixol vocantur, sic in nostra civitate contra am- 

plissimus quisque et clarissimus vir, ut ille, qui propter 
hanc iuris civiiis scientiam sic appellatus a summo poSta est 

Egregie cordatus homo, catus AelhC Sextus, 
multique praeterea, qui, quum ingenio sibi auctore dignita- 
tem peperissent, perfecerunt, ut in respondendo iure aucto- 
ritate plus etiam, quam ipso ingenio valerent. 199. Senectuti 
vero celebrandae et ornandae quod honestius potest esse 
perfugium, quam iuris interpretatio ? Equidem mihi hoc 
subsidium iam inde ab adoiescentia comparavi, non solum 
ad causarum usum forensem, sed etiam ad decus atque or- 
namentum seneclutis, ut, quum me vires, quod fere iam 
tempus adventat, deficere coepissent , ista ab soiitudine do- 
mum meam vindicarem. Quid est enim praeciarius, quam 
honoribus et rei publicae muneribus perfunctum senem 
posse suo iure dicere idem , quod apud Ejmium dicat iile Py- 
thius Apollo, se esse eum, unde silri, sinon populi et reges, 
at omnes sui cives consilium expetant, 

Summarum rerum incerti: quos ego ope mea 

ex incertis certos compotesque consili 

dimitio, ut ne res temere tractent turbidas. 

200. Est enim sine dubio domus iuris consulti totius oracu- 
lum civitatis. Testis est huiusce Q. Mucii ianua et vestibu- 
lum, quod in eius infirmissima valetudine adfectaque iam 
aetate maxima cotidie frequentia civium ac summorum homi- 
num splendore celebratur. 

XLVI. 201. Iam illa non iongam orationem desideranl, 
quamobrem existimem publica quoque iura, quae suntpro- 
pria civitatis atque imperii , tum monumenta rerum gestarum 
et vetustatis exempia oratori nota esse debere. Nam ut in 
rerum privatarum causis atque iudiciis depromenda saepe 
oratio est ex iure civili et idcirco, utante diximus, oratori 
iuris civiiis scientianecessariaest, sic in causis publicis iu- 
diciorum, contionum, senatus omnis haec et antiquitatis 
memoria et publici iuris auctoritas et regendae rei pubiicae 
ratio ac scientia tamquam aliqua materies iis oratoribus, qui 
versantur in re publica, subiecta esse debet. 202. Non enim 
causidicum nescio quem neque declamatorem aut rabulam 

hoc sermone nostro conquirimus, sed eum virum, qui pn- 
mum sit eius artis antistes, cuius quum ipsa natura magnam 
homini facultatem daret, tamen dedisse deus putatur, m 
ipsum, quod erat hominis proprium, non partum per nos, sed 
divinitus ad nos delatum videretur; deinde, qui possit non 
tam caduceo quam nomine oratoris ornatus incolumis vel 
inter hostium tela versari ; tum , qui scelus fraudemque no- 
centis possit dicendo subiicere/ odio civium supplicioque 
constringere; idemque ingenii praesidio innocentiam iudicio- 
rum poena liberare; idemque languentem iabentemque po- 
pulum aut ad decus excitare aut ab errore deducere aut in- 
flammare in improbos aut incitatum in bonosmitigare; qui 
denique, quemcumque in animis hominum motum res et 
eausa postulet, eum dicendo vel excitare possit vei sedare. 
203. Hanc vim si quis existimat aut ab iis, qui de dicendi 
ratione scripserunt, expositam esse aut a me posse exponi 
lam brevi, vehementer errat neque soium inscientiam meam, 
sed ne rerum quidem magnitudinem perspicit. Equidem vo- 
bis, quoniam ita voluistis, fontes, unde hauriretis, atque 
itinera ipsa ita putavi esse demonstranda , non ut ipse dux 
essem, quod et infinitum est et non necessarium, sed ut 
commonstrarem tantum viam et, ut fieri solet, digitum ad 
fontes intenderem. XLVII. 204. Mihi vero , inquit Mucius, 
satis superque abs te videtur istorum studiis , si modo sunt 
studiosi , esse factum. Nam , ut Socratem illum solitum aiunt 
dicere perfectum sibi opus esse, si qui satis esset concitatus 
cohortatione sua ad studium cognoscendae percipiendaeque 
virtutis: quibus enim id persuasum esset, ut nihil mallentf 
esse se, quam bonos viros , iis reliquam facilem esse doctri- 
nam: sic ego intelligo, si in haec, quae patefecit oratione 
sua Crassus, intrare volueritis, facillime vos ad ea, quae 
cupitis, perventuros ab hoc aditu ianuaque patefacta. 205. 
Nobis vero, inquit Sulpicius, isla suntpergrata perqueiu- 
cunda; sed pauca etiam requirimus in primisque ea, quae 
valde breviter a te, Crasse, de ipsa arte percursa sunt, quura 
iiia te et non contemnere et didicisse confiterere. Ea si pauiio 
iatius dixeris, expieris omnem exspectationem diulurnide- 
siderii nostri. Nam nunc quibus studendum rebus esset acce- 

pimus, quod ipsum est tamen magnum; sed viasearumre- 
rum rationemque cupimus cognoscere. 206. Quid? si, in- 
quit Crassus , quoniam ego , quo facilius vos apud me tene- 
rem, vestrae potius obsecutus sum voluntati, quam aut 
consuetudini aul naturaemeae, petimus ab Antonio, ut ea, 
quae continet neque adhuc protulit, ex quibus unum libelium 
sibi excidisse iam dudum questus est, explicet nobis et illa 
dicendi mysteria enuntiet? Ut videtur, inquit Sulpicius; 
nam Antonio dicente, etiam quid tu intelligas, sentiemus. 
^207. Peto igilur, inquit Crassus, a te, quoniam id nobis, 
Antoni, hominibus id aetatis oneris ab horum adolescentium 
studiis imponitur, ut exponas quid iis de rebus, quas a te 
quaeri vides, sentias. XLVIII. Deprehensum equidem me, 
/nquit Antonius , plane video atque sentio , non solum quod 
ea requirunlur a me, quorum sum ignarus atque insoiens, 
sed quia , quod in causis valde fugere soieo , ne tibi, Crasse, 
succedam, id me nunc isti vitare non sinunt. 208. Verum 
hoc ingrediar ad ea, quae vultis, audacius, quod idem mihi 
spero usu esse venlurum in hac disputatione, quod in di- 
cendo solet, ut nulla exspectetur ornata oratio. Neque enim 
sum de arte dicturus, quamnumquam didici, sed de mea 
consuetudine; ipsaque illa, quae in commentarium meum 
rettuli, sunt eiusmodi, non aliqua mihi doctrina tradita, sed 
in rerum usu causisque tractata; quae si vobis, hominibus 
eruditissimis , non probabuntur, vestram iniquitatem accu- 
satote, qui ex me ea quaesieritis, quae ego nescirem: meam 
facilitatem iaudatote, quum vobis hon meo iudicio, sed ve- 
stro studio inductus non gravate respondero. 209. Tum 
Crassus: Pergemodo, inquit, Antoni. Nullum est enim peri- 
culum, ne quid tu eloquare nisi ita prudenter, ut neminem 
nostrum poeniteat ad hunc te sermonem impulisse. 

Ego vero, inquit, pergam et id faciam, quod in prin- 
cipio fieri in omnibus disputationibus oportere censeo, ut, 
quid illud sit, de quo disputetur, explanetur, ne vagari et 
errare cogatur oratio, si ii, qui inter se dissenserint, non 
idem etiam iliud, quo de agilur, inteiJigant. 210. Nam si 
forte quaereretur quae esset ars imperatoris, constituenduro 
putarem principio quis esset imperator; qui quum esset con- 

stitutus administrator quidam belli gerendi, tum adiungere- 
mus de exercitu, de castris, de agminibus, de signorum 
collationibus, de oppidorum oppugnationibus, de commeatu» 
de insidiis faciendis atque vitandis , de reliquis rebus , quae 
essent propriae belli administrandi; quarum qui essent ani- 
mo et scientia compotes, eos esse imperatores dicerem, 
utererque exemplis Africanorum et Maximorum , Epaminon- 
dam atque Hannibaiem atque eius generis homines nomina- 
rem. 211. Sin autem quaereremus quis esset is, qui 
ad rem publicam moderandam usum et scientiam et stu- 
dium suum contulisset, definirem hoc modo: qui quibusre- 
bus utilitas rei publicae pareretur augereturque teneret iis- 
que uteretur, hunc rei publicae rectorem et consilii public/ 
auctorem esse habendum, praedicaremque P. Lentulum prin- 
cipem illum et Ti. Gracchum patrem et Q. Metelluni et P. 
Africanum et C. Laelium et innumerabiles alios quum ex 
nostra civitate tum ex caeteris. 212. Sin autem quaereretur 
quisnam iuris consultus vere nominaretur, eum dicerem, 
qui legum et consuetudinis eius, qua privati in civitateute- 
rentur, et ad respondendum et ad agendum et ad caven- 
dum peritus esset, et ex eo genere Sex. Aelium, M' Mani- 
lium, P. Mucium nominarem. XLIX. Atque, ut iam ad le- 
viora artium studia veniam, si musicus, si grammaticus, si 
poeta quaeratur, possim similiter explicare, quid eorum 
quisque profiteatur et quo non amplius ab quoque sit postu- 
landum. Philosophi denique ipsius, qui de sua vi ac sa- 
pientia unus omnia paene profitetur, est tamen quaedam 
descriptio , ut is , qui studeat omnium rerum divinarum at- 
que humanarum vim, naturam causasque nosse et omnem 
bene vivendi rationem tenere et persequi, nomine hoc ap- 
pelletur. 213. Oratorem autem , quoniam de eo quaerimus, 
equidem non facio eumdem, quem Crassus, qui mihi visus 
est omnem omnium rerum atque artium scientiam compre- 
hendere uno oratoris officio ac nomine; atque eum puto 
esse, qui et verbis ad audiendum iucundis et sententiis ad 
probandum accommodatis uti possit in causis forensibus 
atque communibus. Hunc ego appello oratorem eumque 
esse praeterea instructum voce et actione et lepore quodam 

volo. 214. Crassus vero mihi noster visus est oratoris facul- 
tatem non illius artis lerminis, sed ingenii sui finibus im- 
mensis paene describere. Nam et civitatum regendarum ora- 
tori gubernacula senlentia sua tradidit, in quo per mihi 
mirum visum est, Scacvola, te hoc illi concedere, quum 
saepissime tibi senatus breviter impoliteque dicenti maximis 
sit de rebus adsensus. M. vero Scaurus, quem non longe 
ruri apud se esse audio, vir regendae rei pubiicae scientis- 
simus , si audierit hanc auctoritatem gravitatis et consilii sui 
vindicari a te, Crasse, quod eam oratoris propriam esse di- 
cas, iam, credo, huc veniat et hanc loquacitatem nostram 
vultu ipso aspectuque conterreat; qui quamquam est in di- 
cendo minime contemnendus , prudentia tamen rerum magna- 
rum magis quam dicendi arte nititur. 215. Neque vero, si 
quis utrumque potest, aut ille consilii publici auctor ac se- 
nator bonus ob eam ipsam causam orator est aut hic diser- 
tus atque eioquens , si est idem in procuratione civitatis egre- 
gius, eam ipsam scientiam dicendi copia est consecutus. Mui- 
tum inter se distant istae facultates longeque sunt diversae 
atque seiunctae neque eadem ratione ac via M. Cato , P. Afri- 
canus, Q. Meteilus, C. Laelius, qui omnes eioquentes fue- 
runt, orationem suam et rei publicae dignitatem exornabant. 
L. Neque enim est interdictum aut a rerum natura aut a lege 
aliqua atque more, ut singuiis hominibus ne ampiius quam 
singulas artes nosse liceat. 216. Quare non , etsi eioquen- 
tissimus Athenis Pericles idemque in ea civitate piurimos 
annos princeps consilii publici fuit, idcirco eiusdem homi- 
nis atque artis utraque facultas existimanda est, nec, si P. 
Crassus idem fuit eloquens et iuris peritus, ob eam causam 
inest in facultale dicendi iuris civilis scientia. 217. Nam si 
quisque, ut in aiiqua arle et facultate exceiiens aliam quo- 
que artem sibi adsumpserit, is perficiet, ut, quod praeterea 
sciet, id eius, in quo excellet, pars quaedam esse videatur, 
licet ista ratione dicamus pila bene et duodecim s^riptis lu- 
dere proprium esse iuris civilis, quoniam utrumque eorum 
P. Mucius optime fecerit; eademque ralione dicantur et, quos 
(pvGLxovs Graeci nominant, iidem poetae, quoniam Empe- 
docles physicus egregium po&ma fecerit At hoc ne philo- 

sophi quidemipsi, qui omnia, sicut propria, sua esse at- 
que a se possideri volunt, dicere audent, geonietriam aut 
musicam philosophi esse, quia Platonem omnes in illis arti- 
bus praestantissimum fuisse fateantur. 218. Ac si iam pia 
cet omnes artes oratori subiungere, tolerabiiius est sic po- 
tius dicere, ut, quoniam dicendi facuitas non debeat esse 
ieiuna atque nuda, sed aspersa atque distincta multarum re- 
rum iucunda quadam varietate , sit boni oratoris multa auri- 
bus accepisse, multa vidisse, multa animo et cogitatione, 
muita etiam legendo percucurrisse, neque ea ut sua posse- 
disse, sed ut aliena libasse. Fateor enim callidum quemdam 
hunc et nuila in re tironem ac rudem nec peregrinum atque 
hospitem in agendo esse debere. 

Ll. 219. Neque vero istis tragoediis tuis, quibus uti 
philosophi maxime soient, Crasse, perturbor, quod ita di- 
xisti, neminem posse eorummentes, qui audirent, aut in- 
flammare dicendo aut inflammatas restinguere, quum eo 
maxime vis oratoris magnitudoque cernatur, nisi qui rerum 
omnium naturam, mores hominum atque rationes penitus 
perspexerit, in quo phiiosophia sit oratori necessario per- 
cipienda; quo in studio hominiun quoque ingeniosissimorum 
otiosissimorumque totas aetates videmus esse contritas; 
quorum ego copiam magnitudinemque cognitionis atque ar- 
tis non modo non contemno, sed etiam vehementer admiror ; 
nobis tamen, qui in hoc popuio foroque versamur, satis est 
ea de moribus hominum et scire et dicere, quae non abhor- 
rent ab hominum moribus. 220. Quis enim umquam orator 
magnus et gravis, quum iratum adversario iudicem facere 
vellet, haesitavit ob eam causam, quod nesciret, quid esset 
iracundia, fervorne mentis an cupiditas puniendi doiorisir 
Quis, quum caeteros animorum motus aut iudicibus aut po- 
pulo dicendo miscere atque agitare veliet, ea dixit, quae a 
philosophis dici solent? qui partim omnino motus negant 
in animis ullos esse debere, quique eos in iudicum mentibus 
concitent, sceius eos nefarium facere; partim, qui toierabi- 
liores voiunt esse et ad veritatem vitae propius accedere, 
permediocres ac potius leves motus debere esse dicunt. 
221 Orator autem omnia haec , quae putantur in communi 

vilae consuetudine mala ac molesta et fugienda, multo maiora 
et acerbiora verbis facit; itemque ea, quae vulgo expetenda 
atque optabilia videntur, dicendo amplificat atque ornat, ne- 
que vult ita sapiens inter stultos videri,ut ii,qui audiant, 
aut illum ineptum et Graeculum putent, aut, etiamsi valde 
probent ingenium, oratoris sapientiam admirentur, se esse 
stultos moleste ferant; 222. sed ita pera&rat per animos, ita 
sensus hominum mentesque pertractat, ut non desideret 
philosophorum descriptiones neque exquirat oratione, sum- 
mum illud bonum in animone sit an in corpore, virtute an 
voluptate definiatur; an haec inter se iungi copularique pos- 
sint; an vero, ut quibusdam visum, nihil certum scire, nihh 
plane cognosci et percipi possit. Quarum rerum fateor ma- 
gnam multiplicemque esse disciplinam et multas , copiosas 
variasque rationes; sed aliud quiddam, longe aliud, Crasse, 
quaerimus. 223. Acuto homine nobis opus est et natura 
usuque caliido, qui sagaciter pervestiget, quid sui cives 
iique homines, quibus aliquid dicendo persuadere velit, co- 
gitent, sentiant, opinentur, exspectent. LII. Teneat opor- 
tet venas cuiusque generis, aetatis, ordinis, eteorum, apud 
quos aliquid aget aut erit acturus, mentes sensusque degu- 
stet; 224. philosophorum autem libros reservet sibi ad huius- 
ce modi Tuscuiani requiem atque otium, ne, si quando ei 
dicendum erit de iustitia et fide, mutuetur a Plalone; qui, 
quum haec exprimenda verbis arbilraretur, novam quamdam 
finxit in libris civitalem; usque eo iila, quae dicenda de iu- 
stitia putabat, a vitae consuetudine et a civitatum moribus 
abhorrebant. 225. Quodsi ea probarentur in populis atque 
in civitatibus, quis tibi, Crasse, concessisset, ciarissimo 
viro et amplissimo, principi civitatis, ut iila diceres in ma- 
xima contione tuorum civium, quae dixisti? Eripite nos 
ex miseriis, eripite ex faucibus eorum, quo- 
rum crudelitas nostro sanguine non potesl ex- 
pieri; noiite sinere nos cuiquam servire, nisi 
vobis universis, quibus et possumus et debe- 
mus. Omitto miserias, in quibus, ut illi aiunt, vir fortis 
esse non potest; omitto fauces, ex quibus te eripi vis, ne 
iudicio iniquo exsorbeatur sanguis tuus, quod sapienti ne- 

gant accidere posse: servire vero non modo te, sed uni- 
versum senatum, cuius tum causam agebas, ausus es di- 
cere? 226. Potestne virtus, Crasse, servire istis auctoribus, 
quorum tu praecepta oratoris facultate compiecteris? quae 
etsemper et sola iiberaest quaeque, etiamsi corpora capta 
sint armjs aut constricta vinculis , tamen suum ius atque om- 
nium rerum impunitam libertatem tenere debeat. Quae vero 
addidisti, non modo senatum servire posse populo, sed 
etiamdebere, quis hoc philosophus tam moliis, tam lan- 
g"uidus,tam enervatus, tam omnia ad voiuptatem corporis 
doioremque referens probare posset, senatum servire po- 
pulo, cui populus ipse moderandi et regendi sui potestatem 
quasi quasdam habenas tradidisset? LIII. 227. ltaque haec 
quum a te divinitus ego dicta arbitrarer, P. Rutilius Rufus, 
homo doctus et philosophiae deditus, non modo parum conv 
mode, sed etiam turpiter et flagitiose dicta esse dicebat. 
Idemque Servium Galbam , quem hominem probe commemi- 
nisse se aiebat , pergraviter reprehendere solebat , quod is, 
L. Scribonio quaestionem in eum ferente, populi misericor- 
diam concitasset, quum M. Cato, Gaibae gravis atque acer 
inimicus, aspere apud populum Romanum et vehementer es- 
set iocutus , quam orationem in Originibus suis exposuit ipse. 
228. Reprehendebat igitur Galbam Rutiiius, quod is C. Sul- 
picii Galii propinqui sui Q. pupillum filium ipse paene in hu- 
meros suos extuiisset, qui patris clarissimi recordatione et 
memoria fletum populo moveret et duos filios suos parvos 
tuteiae populi commendasset ac se, tamquam in prociiictu 
testaraentum foceret sine libra atque tabuiis , populum Ro- 
manum tutorem instituere dixisset iiiorum orbitati. Itaque 
quum et invidia et odio popuii tum Gaiba premeretur, hisce 
eum tragoediis liberatum ferebat; quod item apud Calonem 
scriptum esse video, nisi pueris et lacrimis usus 
esset, poenas eum daturum fuisse. Haec Rutilius 
valde vituperabat et huic humilitati dicebat vel exsilium fuisse 
vei mortem anteponendam. 229. Neque vero hoc soium di- 
xit, sed ipse et sensit el fecit. Nam quum esset iiie vir exem- 
plum , ut scitis , innocentiae quumque iiio nemo neque inte- 
gxior esset in civitate neque sanctior, non modo supplex 
cic. I. 2. 4 

iudicibus esse noluit, sed ne ornatius quidem aut liberius 
causam dici suam, quam simplex ratio veritatis ferebat. Paul- 
lum huic Cottae tribuit partium, disertissimo adolescenti, so- 
roris suae filio. Dixit item causam illam quadam ex parte Q. 
Mucius, more suo, nullo apparatu, pure et dilucide. 230. 
Quodsi tu tunc, Crasse, dixisses, qui subsidium oratori ex 
illis disputationibus, quibus phiiosophi utuntur, ad dicendi 
copiam petendum esse paullo ante dicebas; et, si tibi pro P. 
Rutiiio non philosophorum more, sed tuo iicuisset dicere, 
quamvis scelerati iiii fuissent, sicuti fuerunt, pestiferi cives 
suppiicioque digni, tamen omnem eorum importunitatem ex 
intimis mentibus eveliisset vis orationis tuae j nunc talis vir 
amissus est, dum causa ita dicitur, ut si in illa commenticia 
Platonis civitate res ageretur. Nemo ingemuit, nemo incla- 
mavit patronorum, nihil cuiquam doluit, nemo est questus, 
nemo rem publicam imploravit, nemo supplicavit. Quid mul- 
ta? pedem nemo in ilio iudicio supplosit, credo, ne Stoicis 
renuntiaretur. LIV. 231. Imitatus est homo Romanus et 
consularis veterem iiium Socratem, qui, quum omnium sa- 
pientissimus esset sanctissimeque vixisset, ita in iudicio ca- 
pitis pro se ipse dixit, ut non supplex aut reus, sed magi- 
ster aut dominus videretur esse iudicum. Quin etiam, quum 
ei scriptam orationem disertissimus orator Lysias attulisset, 
quam, si ei videretur, edisceret, ut ea pro se in iudicio ute- 
retur, non invitus legit et commode scriptam esse dixit; sed, 
jnquit, ut, si mihi calceos Sicyonios attulisses, non titerer, 
quamvis essent habiies et apti ad pedem, quia non essent 
viriles, sic iliam orationem disertam sibi et oratoriam videri, 
fortem et virilem non videri. Ergo ilie quoque damnatus est , 
neque solum primis sententiis, quibus tantum statuebant iu- 
dices, damnarent an absolverent, sed etiam iilis, quas ite- 
rum iegibus ferre debebant. 232. Erat enim Athenis , reo 
damnato , si fraus capitalis non esset, quasi poenae aestima- 
tio ; et sententia quum iudicibus daretur, interrogabatur reus, 
quam quasi aestimationem commeruisse se maxime confitere- 
tur; quod quum interrogatus Socrates esset, respondit sese 
meruisse, ut amplissimis honoribus et praemiis decoraretur 
et ut ei victus cotidianus inPrytaneo pubiice praeberetur, qui 

honos apud Graecos maximus habetur. 233. Cuius responso 
iudices sic exarserunt, ut capitis hominem innocentissimum 
condemnarent. Qui quidem si absolutus esset, quodmeher- 
cule, etiamsi nihil ad nos pertinet, tamen propter eius ingenii 
magnitudinem vellem, quonam modo istos philosophos ferre 
possemus, qui nunc, quum ille damnatus est, nullam aliam ob 
culpam nisi propter dicendi inscienliam, tamen a se oportere 
dicunt peti praecepta dicendi? Quibuscum ego non pugno, 
utrum sit meiius aut verius : tantum dico et aliud iliud esse 
atque hoc et hoc sine ilio summum esse posse. 

LV. 234. Nam quod ius civile, Crasse, tam vehemen- 
ter amplexus es, vidoo quid egeris; tum, quum dicebas, vi- 
debam. Primura Scaevoiae te dedisti , quem omnes amare 
meritissimo pro eius eximia suavitate dcbemus ; cuius artem 
quum indotatam esse et incomptam videres , verborum eam 
dote iocupletasti et ornasti. Deinde quod in ea tu plus ope- 
rae laborisque consumpseras, quum eius studii tibi et horta- 
tor et magister esset domi, veritus es, nisi istam artem ora- 
tione exaggerasses, ne operam perdidisses. Sed ego ne cum 
ista quidem arte pugno. 235. Sit sane tanta, quantam tu 
illam esse vis. Etenim sine controversia et magna est et iate 
patet et ad muitos pertinet et summo in honore semper fuit 
et ciarissimi cives ei studio etiam hodie praesunt; sed vide, 
Crasse, ne, dum novo et alieno ornatu veiis ornare iuris ci- 
viiis scientiam, suo quoque eam concesso et tradito spolies 
atque denudes. 236. Nam, si ita diceres, qui iuris consul- 
tus esset, esse eum oratorem, itemque qui esset orator, iu- 
ris eumdem esse consuitum, praeciaras duas artes consti- 
tueres atque inter se pares et eiusdem socias dignitatis. 
Nunc vero iuris consultum sine hac eioquentia, de qua 
quaerimus, fateris esse posse fuisseque plurimos; oratorem 
negas, nisi iilam scientiam adsumpserit, esse posse. Ita 
est tibi iuris consuitus ipse per se nihii nisi ieguleius qui- 
dam cautus et acutus, praeco aclionum, cantor formula- 
rum, auceps syliabarum; sed quia saepe utitur orator sub- 
sidio iuris in causis, idcirco istam iuris scientiam eloquen- 
tiae tamquam ancilluiam pedisequamque adiunxisti. 

LVI. 237. Quod vero impudentiam admiratus es eorura 

patronorum, qui aut, quum parvanescirent, magnaprofite- 
rentur aut ea, quae maxima essent in iure civili, tractare 
auderent in causis, quum ea nescirent numquamque didi- 
cissent, utriusque rei facilis est et prompta defensio. Nam 
neque iliud est mirandum, qui, quibus verbis coemptio fiat, 
nesciat, eumdem eius mulieris, quae coemptionem fecerit, 
causam posse defendere; nec, si parvi navigii et magni ea- 
dem est in gubernando scientia, idcirco qui, quibus verbis 
herctum cieri oporteal, nesciat, idem herciscundae familiae 
causam agere non possil. 238. Nam, quod maximas cen- 
tumviraies causas in iure positas protulisti, quae tandem 
earum causa fuit, quae ab homine eloquenti, iuris imperito, 
non ornalissime potueritdici? Quibusquidemincausisomni- 
bus, sicut in ipsa M\ Curii, quae abs te nuper est dicta, 
et in C. Hostiiii Mancini controversia atque in eo puero, qui 
ex altera natus erat uxore, non remisso nuntio superiori, 
fuil inter perilissimos homines summa de iure dissensio. 
239. Quaero igitur, quid adiuverit oratorera in his causis 
iuris scientia, quum hic iuris consuitus superior fuerit dis- 
cessurus, qui esset non suo artificio, sed alieno, hoc est, 
aon iuris scienlia, sed eloquentia sustentatus. Equidem 
hoc saepe audivi, quum aedilitatem P. Crassus peteret eum- 
que maior natu et iam consularis Ser. Galba adsectaretur, 
quod.Crassi filiam C. filio suo despondisset, accessisse ad 
Crassum consulendi causa quemdam rusticanum, qui quum 
Crassum seduxisset atque ad eum reltuiisset responsumque 
ab eo verum magis, quam ad suam rem accommodatum abs- 
tulisset; ut eum tristem Galba vidit, nomine appeliavit quae- 
sivitque , qua de re ad Crassum rettulisset. Ex quo ut au- 
divit commotumque ut vidit hominem, Suspenso, inquit, 
animo et occupato Crassum tibi respondisse video: 240. 
deinde lpsum Crassum manu prehendit et, Heus tu, inquit, 
quid tibi in mentem venil ita respondere? Tum iile fiden- 
ter homo peritissimus confirmare ita se rem habere , ut re- 
spondisset, nec dubium esse posse. Galba autem adiudens 
varie et copiose muitas similitudines adferre multaque pro 
aequitate contra ius dicere; alque ilhim, quum disserendo 
par esse non posset — quamquam fuit Crassus in numero 

disertorum, sed par Galbae nullo modo — , ad auctores con- 
fugisse et id, quod ipse diceret, et in P. Mucii fratris sui li- 
bris et in Sex. Aelii commentariis scriptum protulisse ac ta- 
men concessisse Galbae disputationem sibi probabilem et 
prope veram videri. 

LVII. 241. Atlamen, quae causae sunt eiusmodi, utde 
earum iure dubium esse non possit, omnino in iudicium vo- 
cari non solent. Num quis eo testamento, quod pater fami- 
lias ante fecit, quam ei filius natus esset, hereditatem petit? 
Nemo; quia constat agnascendo rumpi testamentum. Ergo 
in hoc genere iuris iudicia nulla sunt. Licet igitur impune 
oratori omnem hancpartem iurissine controversiis ignorare, 
quae pars sine dubio multo maxima est: 242. in eo autem 
iure, quod ambigitur inter peritissimos, non est difficile ora- 
tori eius partis, quamcumque defendet, auctorem aliquem 
invenire; a quo quum amentatas hastas acceperit, ipse eas 
oratoris lacertis viribusque torquebit. Nisi vero — bona 
venia huius optimi viri dixerim — Scaevolae tu libellis aut 
praeceptis soceri tui causam M\ Curii defendisti. Nonne 
adripuisti patrocinium aequitatis et defensionem testamen- 
torum ac voluntatis mortuorum? 244. Ac mea quidem sen- 
tentia — frequens enim te audivi atque adfui — multo ma- 
iorem partem sententiarum sale tuo et lepore et politissimis 
facetiis pellexisti, quum et illud nimium acumen illuderes et 
admirarere ingenium Scaevolae, qui excogitasset nasci prius 
oportere quam emori; quumque multa colligeres et ex legi- 
bus et ex senatus consultis et ex vita ac sermone communi 
non modo acute, sed etiam ridicule ac facete, ubi si verba, 
non rem sequeremur, confici nihil posset. Itaque hilaritatis 
plenum iudicium ac laetitiae fuit; in quo quid tibi iuris civi- 
Hs exercitatio profuerit, non intelligo; dicendi vis egregia 
summa festivitate et venustate coniuncta profuit. 244. Ipse 
ille Mucius paterni iuris defensor et quasi patrimonii pro- 
pugnator sui, quid in illa causa, quum contra te diceret, at- 
tulit, quod de iure civili depromptum videretur? quam le- 
gem recitavit? quid patefecit dicendo, quod fuisset imperi- 
tis occultius? Nempe eius omnis oratio versata est in eo, ut 
scriptum plurimum valere oportere defenderet. At in hoc 

genere pueri apud magistros exercentur omnes, quum in 
eiusmodi causis alias scriptum, alias aequitatem defendere 
docentur. 245. Et, credo, in illa militis causa, si tu aut 
heredem aut militem defendisses , ad Hostilianas te actiones, 
non ad tuam vim et oratoriam facultatem contulisses. Tu 
vero,vel si testamentum defenderes,.sic ageres, ut omne 
omniumtestamenlorumius in eo iudiciopositumvideretur,vel 
si causam ageies militis, patremeius, utsoles, dicendoamor- 
tuisexcitasses; statuisses anteoculos; compiexusessetfiliuip 
flensque eum centumviris commendasset; lapides meher- 
eule omnes flere ac lamentari coegisses, ut totum illud uti lin- 
gua nuncupassit non in xii. tabulis, quas tu omnibus biblio- 
thecis anteponis, sed in magistri carmine scriptum videretur. 
LVUI. 246. Nam quod inertiam accusas adolescentium, 
qui istam artemprimum faciliimam non ediscant;quae quam 
sit facilis, iiii viderint, qui eius artis adrogantia, quasi diffi 
cillima sit, ita subnixi ambulant, deinde etiam tu ipse vide- 
ris , qui eam artem facilem esse dicis , quam concedis adhuc 
artem omnino non esse, sed aliquando, si quis aliam artem 
didicerit, ut hanc artem efficere possit, tum esse illam ar- 
tem futuram; deinde, quod sit plena delectationis; in qua 
tibi remittunt omnes istam voluptatem et ea se carere patiun- 
tur; nec quisquam est eorum, qui, si iam sit ediscendum 
sibi aliquid, non Teucrum Pacuvii malit, quam Manilianas 
venalium vendendorum leges ediscere; 247. tum autem 
quod amore patriae censes nos nostrorum maiorum inventa 
nosse debere; non vides veteres leges aut ipsas sua vetu- 
state consenuisse aut novis legibus esse sublatas? Quod 
vero viros bonos iure civili fieri putas , quia legibus et prae- 
mia proposita sint virtutibus et supplicia vitiis, equidem pu- 
tabam virtutem hominibus, si modo tradi ratione possit, in- 
stituendo et persuadendo, non minis et vi ac metu tradi. 
Nam ipsumquidem illud etiam sine cognilione iuris, quain 
sit bellum cavere malum, scire possumus. 248. De me au- 
tem ipso, cui uni tu concedis, ut sine ulla iuris scientia ta- 
men causis satis facere possim, tibi hoc, Crasse, respondeo, 
neque me umquam ius civile didicisse neque tamen in iis 
causis, quas in iure possem defendere, umquam istam scien- 

Uain desiderasse. Aliud est enim esse artificem cuiusdam 
generis atque artfs , aliud in cortimuni vita et vulgari homi- 
num consuetudine nec hebelem nec rudem. 249. Cui no- 
strum non licet fundos nostros obire aut res rusticas vel fru- 
ctus causa vel delectationis invisere tamen? nemo tam sine 
oculis, tam sine mente vivit, ut quid sit sementis ac messis. 
quid arborum putatio ac vitium, quo tempore anni aut quo 
modo ea fiant omnino nesciaU Num igitur si qui fundus in- 
spiciendus aut si mandandum aiiquid procuratori de agri 
cuitura aut imperandum viilico est, Magonis Karthaginiensis 
sunt iibri perdiscendi , an hac communi intelligentia conten- 
ti esse possumus? Cur ergo non iidem in iure civiii, prae- 
sertim quum in causis et in negotiis et in foro conteramur, 
satis instructi esse possumus ad hoc dumtaxat, ne in nostra 
patria peregrini atque advenae esse videamur? 250. Ac s ; 
iam sit causa aliqua ad nos deiata obscurior, difficfle, credo, 
sit cum hoc Scaevoia communicare; quamquam ipsi omnia, 
quorum negotium est, consulta ad nos et exquisita deferunt 
An vero, si de re ipsa, si de finibus, quum in rem praesen- 
tem non venimus, si de tabulis et perscriptionibus contro- 
versia est, contortasres et saepe difficiles necessario perdi- 
scimus: si leges nobis aut si hominum peritorum responsa 
cognoscenda sunt, veremur ne ea, si ab adolescentia iuri 
civiii minus studuerimus, non queamus cognoscere? 

LIX. Nihilne igitur prodest oratori iuris civilis scientia? 
Non possum negare prodesse uliam scientiam, ei praeser- 
tim, cuius eloquentia copia rerum debeat esse ornata; sed 
muita et magna et difficilia sunt ea, quae sunt oratori neces- 
saria, ut eius industriam in plura studia distrahere noiim. 
251. Quis neget opus esse oratori in hoc oratorio motu sta- 
tuque Roscii gestum et venustatem? Tamen nemo suaserit 
studiosis dicendi adoiescentibus in gestu discendo histrio- 
num more eiaborare. Quid est oratori tam necessarium quam 
vox? Tamen me auctore nemo dicendi studiosus Graecoruna 
more tragoedorum voci serviet, qui et annos complures 
sedentes declamitant et cotidie, ante quampronuntient, vo- 
cem cubantes sensim excitant eamdemque, quum egerunt 
sedentes ab acutissimo sono usque ad gravissimum sonuro 

recipiunt et quasi quodammodo colligunt. Hoc nos si facere 
velimus, ante condemnentur ii, quorum causas receperimus, 
quam totiens, quotiens praescribitur Paeanem aut Nomionem 
citarimus. 252. Quodsi in gestu, qui muitum oratorem adiu- 
vat, et in voce, quae una maxime eloquentiam vei commen- 
dat vei sustinet, eiaborare nobis non licet ac tantum in utro- 
que adsequi possumus, quantum in hac acie cotidiani mu- 
neris spatii nobis datur: quanto minus est ad iuris civiiis 
perdiscendi occupationem descendendum? quod et summa- 
tim percipi sine doclrina potest et hanc habet ab illis rebus 
dissimiiitudinem, quod vox et gestus subito sumi et aiiunde 
adripi non potest, iuris utilitas ad quamque causam quam- 
vis repente vel a peritis vel de libris depromi potest. 253. 
Itaque iiii disertissimi homines ministros habent in causis 
iuris peritos, quum ipsi sint non peritissimi, qui, ut abs 
te pauiio ante dictum est, pragmatici vocantur. In 
quo nostri omnino meiius multo , quod clarissimorum homi* 
num auctoritate leges et iura tecta csse voluerunt. Sed ta- 
men non fugisset hoc Graecos homines, si ita necesse esse 
arbitrati essent,oratorem ipsum erudire in iure civiii, non ei 
pragmaticum adiutorem dare. LX. 254. Nam quod dicis 
senectutem a solitudine vindicari iuris civiiis scientia, for- 
tasse etiam pecuniae magnitudine. Sed nos non quid nobis 
tttile, verum quid oratori necessarium sit quaerimus. Quam- 
quam , quoniam muita ad oratoris similitudinem ab uno arti- 
flce sumimus, solet idem Roscius dicere se, quo plus sibi 
aetatis accederet, eo tardiores tibicinis modos et cantus re- 
missiores esse facturum. Quodsi ille astrictus certa quadam 
numerorum moderatione et pedum, tamen aliquid ad requiem 
senectutis excogitat, quanto faciiius nos non iaxare modos, 
sed totos mutare possumus? 255. Nequeenimhocie, Crasse, 
fallit, quam multasintetquam varia genera dicendi, id quod 
haud sciam , an tu primus ostenderis , qui iam diu multo di- 
cis remissius et ienius, quam solebas; neque minus haec 
-t&men tua gravissimi sermonis lenitas , quam illa summa vis 
etcftntentio probatur: multique oralores fuerunt, ut illura 
Scipi&pem audimus et Laelium, qui omnia sermone confice- 
rent paij ll ° intentiore, numquam, ut Ser. Gaiba, laleribus 

aut ciamore contenderent. Quodsi iam hoc facere non pot- 
eris aut noles, vereris ne tua domus talis et viri et civis, si a 
litigiosis hominibus non colatur, a caeteris deseratur? Equi- 
dem lantum absum ab ista sententia, ut non modo non ar- 
bitrer subsidium senectutis in eorum, qui consultum veniant, 
multitudine esse ponendum, sed tamquam portum aliquem 
exspectem istam, quam tutimes, solitudinem. Subsidium 
enim bellissimum existimo esse senectuti otium. 

256. Reliqua vero etiamsi adiuvant, historiam dico et 
prudentiam iuris publici et antiquitatis iter et exemplorum 
copiam, si quando opus erit, a viro optimo et istis rebus in- 
structissimo, familiari meo, Congo mutuabor. Neque re- 
pugnabo, quo minus, id quod modo hortatus es, omnia le- 
gant, omniaaudiant, in omni recto sludio atque humanitate 
versentur; sed mehercule non ita multum spatii mihi habere 
videntur, si modo ea facere et persequi volent, quae a te, 
Crasse, praecepta sunl; qui mihi prope iam nimis duras le- 
ges imponere visus es huic aetali, sed tamen ad id, quod cu- 
piunt, adipiscendum prope necessarias. 257. Nam et sub- 
itae ad propositas causas exercitationes et accuratae ac me- 
ditatae commentationes ac slilus ille tuus , quem tu vere di- 
xisti perfectorem dicendi esse ac magistrum, multi sudoris 
est; et illa orationis suae cum scriptis alienis comparatio et 
de alieno scripto subita vel laudandi vel vituperandi vel com- 
probandi vel refellendi causa disputatio non mediocris con- 
tentionis est vel ad memoriam vel ad imitandum. LXI. 258. 
Iilud vero fuit horribile , quod mehercule vereor ne maiorem 
vim ad deterrendum habuerit quam ad cohortandum. Vo- 
luisti enim in suo genere unum quemque nostrum quasi 
quemdam esse Roscium; dixistique non tam ea, quae recta 
essent, probari, quam quae prava, faslidiis adhaerescere; 
quod ego non tam fastidiose in nobis quam in histrionibus 
spectari puto. 259. Itaque nos raucos saepe attentissime 
audiri video ; tenet enim res ipsa atque causa : at Aesopum* 
si pauilum irrauserit, explodi. A quibus enim nihil praetei 
voluptatem aurium quaeritur, in iis offenditur, simul atque 
imminuitur aliquid de voluptate : in eloquenti autem multa 
sunl quae teneant, quae si omnia summa non sunt et plera- 

que tamen magna sunt, necesse est ea ipsa, quae sunt, mh 
rabilia videri. 

260. Ergo, ut ad primum illud revertar, sit orator no- 
bis is, qui, ut Crassus descripsit, accommodate ad persua- 
dendum possit dicere. Is autem concludatur in ea, quae sunt 
in usu civitatum vulgari ac forensi, remotisque caeteris stu- 
diis, quamvis ea sint ampla atque praeclara, in hoc uno 
opere, ut ita dicam, noctes et dies urgeatur; imiteturque il- 
lum, cui sine dubio summa vis dicendi conceditur, Athenien- 
sem Demoslhenem, in quo tantum studium fulsse tantusque 
labor dicitur, ut primum impedimenta naturae diligentia in- 
dustriaque superarel; quumque ita balbus esset, ut eius ipsi- 
us artis, cui studeret, primam litteram non posset dicere. 
perfecit meditando, ut nemo planius esse locutus putaretur, 
261. deinde quum spiritus eius esset angustior, tantum con- 
tinenda anima in dicendo est adsecutus, ut una continuatione 
verborum, id quod eius scripta declarant, binae ei conten- 
tiones vocis et remissiones continerentur; qui etiam, ut me- 
moriae proditum est, coniectis in os calculis, summa voce 
versus multos uno spiritu pronuntiare consuescebat; neque 
is consistens in loco, sed inambulans atque ascensu ingre- 
diens arduo. 262. Hisce ego cohortationibus, Crasse, ad 
studium et ad laborem incitandos iuvenes vehementer adsen- 
tior; caetera, quae collegisti ex variis et diversis studiis et 
artibus, tametsi ipse es omnia consecutus, tamen ab orato- 
ris proprio ofticio atque munere seiuncta esse arbitror. 

LXII. Haec quum Antonius dixisset, sane dubitare vi- 
sus est Sulpicius et Cotta, utrius oratio propius ad veritatem 
videretur accedere. 263. Tum Crassus: Operarium nobis 
quemdam, Antoni, oratorem facis atque haud scio an aliter 
senlias et utare tua iila mirifica ad refellendum consuetudine, 
qua tibi nemo umquam praestitit; cuius quidem ipsius facul- 
tatis exercitatio oratorum propria est, sed iam in philosopho- 
rum consuetudine versatur maximeque eorum, qui de omni 
re proposita in utramque partem solent copiosissime dicere. 
264. Verum ego non solum arbitrabar, his praesertim audien- 
tibus, a me informari oportere, qualis esse posset is, qui 
habitaret in subselliis neque quidquam amplius adferret 

quam quod causarum necessitas postularet; sed maius quid- 
dam videbam, quum censebam oratorem, praesertim in no- 
stra re publica, nullius ornamenti expertem esse oportere. 
Tu autem, quoniam exiguis quibusdam finibus totum oratoris 
munus circumdedisti, hoc facilius nobis expones ea, quae 
abs te de officiis praeceptisque oratoris quaesita sunt; sed 
opinor secundum hunc diem. Satis enim multa a nobis hodie 
dicta sunt. 265. Nunc et Scaevola, quoniam in Tusculanum 
ire constituit, paullum requiescet, dum se calor frangat; et 
nos ipsi, quoniam id temporis est, valetudini demus operam. 
Placuit sic omnibus. Tum Scaevola: Sane, inquit, vellem 
non constituissem in Tusculanum me hodie venturum esse 
Laelio. Libenter audirem Antonium. Et, quum exsurgeret, 
simul adridens: Neque enim, inquit tam mihi molestus fuit, 
quod ius nostrum civile pervellit, quam iucundus, quod se 
id nescire confessus est. 



M. TULLII CICERONIS 
ORATORE 

LIBER SECUNDUS. 

I. 1. Magpia nobis pueris, Quinte frater, si memoria te- 
nes, opinio fuit L. Crassum non plus attigisse doctrinae, 
quam quantum prima illa puerili institutione potuisset; M. 
autem Antonium omnino omnis eruditionis expertem atque 
ignarum fuisse; erantque multi qui, quamquam non ita se 
rem habere arbitrarentur, tamen, quo facilius nos incensos 
studio discendi a doctrina deterrerent, iibenter id, quod 
dixi, de illis oratoribus praedicarent, ut, si homines non 
eruditi summam essent prudentiam atque incredibilem elo- 
quentiam consecuti, inanis omnis noster esse labor et stul- 
tum in nobis erudiendis patris nostri, optimi ac prudentis- 
simi viri, studium videretur. 2. Quos tum, utpueri, refutare 
domesticis testibus patre et C. Aculeone propinquo nostro 

etL. Cicerone patruo solebamus, quod de Crasso pater et 
Aculeo, quocum erat nostra matertera, quem Crassus dilexit 
ex omnibus plurimum, et patruus, qui cum Antonio in Cili- 
ciam profectus una decesserat, multa nobis de eius sludio 
doclrinaque saepe narravit; quumque nos cum consobrinis 
nostris, Aculeonis filiis, et ea disceremus, quae Crasso pla- 
cerent, et ab iis doctoribus, quibus ille uteretur, erudiremur, 
etiam illud saepe inteileximus, quum essemus eius domi, 
quod vel pueri sentire poteramus, illum et Graece sic loqui, 
nullam ut nosse aliam linguam videretur, et doctoribus no- 
stris ea ponere in percontando eaque ipsum omni in sermone 
tractare, ut nihil esse ei novum, nihil inauditum videretur. 
3. De Antonio vero, quamquam saepe ex humanissimo ho- 
mine patruo nostro acceperamus, quemadmodum ille vel 
Athenis vel Rhodi se doctissimorum hominum sermonibus 
dedisset, tamen ipse adolescentulus, quantum illius ineun- 
tis aetatis meae patiebatur pudor, multa ex eo saepe quae- 
sivi. Non erit profecto tibi, quod scribo, hoc novum; nam 
iam tum ex me audiebas mihi illum ex multis variisque ser- 
monibus nullius rei, quae quidem esset in his artibus, de 
quibus aliquid existimare possejn, rudem aut ignarum esse 
visum. 4. Sed fuit hoc in utroque eorum, ut Crassus non 
tam existimari vellet non didicisse, quam illa despicere et 
nostrorum hominum inomnigenereprudentiamGraecisante- 
ferre; Antonius autem probabiliorem hoc populo orationem 
fore censebat suam, si omnino didicisse numquam putare- 
tur; atque ita se uterque graviorem fore, si alter contemnere, 
alter ne nosse quidem Graecos videretur. 

5. Quorum consilium quale fuerit, nihil sane ad hoc 
tempus : illud autem est huius institutae scriptionis ac tem- 
poris, neminem eloquentia non modo sine dicendi doctrina, 
sed ne sine omni quidem sapientia florere umquam et prae- 
stare potuisse. II. Etenim caeterae fere artes se ipsae per 
se tuentur singulae; bene dicere autem, quod est scienter et 
perite et ornate dicere, non habet definitam aliquam regio- 
nem, cuius terminis saepta teneatur. Omnia, quaecumque 
in hominum disceptationem cadere possunt, bene sunt ei di- 
cenda, qui hoc se posse profitetur, aut eloquenliae nomen 

Jtelinquendum est. 6. Quare equidem et in nostra civitate et 
in ipsa Graecia, quae semper haec summa duxit, multos elo- 
quentes et magna laude dicendi sine summa rerum omnium 
scientia iuisse faleor; talem vero exsistere eloquentiam, qua- 
lis fuit in Crasso et Antonio, non cognitis rebus omnibus, 
quae ad tantam prudentiam pertinerent tantamque dicendi 
copiam, quanta in illis fuil, non potuisse confirmo. 7. Quo 
etiam feci libentius, ut eum sermonem, quem 1111 quondam 
inter se de his rebus habuissent, mandarem litteris; vel ut 
iila opinio , quae semper fuisset, tolleretur , alterum non do- 
ctissimum, alterum plane indoctum fuisse; velutea, quae 
existimarem a summis oratoribus de eloquentia divinilus esse 
dicta, custodirem litteris, si ullo modo adsequi complecti- 
que potuissem; vel mehercule etiam ut laudem eorum iam 
prope senescentem, quantum ego possem, ab obiivione ho- 
minum atque a silentio vindicarem. 8. Nam si ex scriptis 
cognosci ipsi suis potuissent, minus hoc fortasse milii esse 
putassem laborandum; sed quum alter non multum, quod 
quidem exstaret, et id ipsum adolescens, alter nihil admo- 
dum scripti reliquisset, deberi hoc a me tantis hominum in- 
geniis putavi, ut, quum etiam nunc vivam illorum memoriam 
teneremus, hanc immortalem redderem, si possem. 9. Quod 
hoc etiam spe aggredior maiore ad probandum , quia non de 
Ser. Galbae aut C. Carbonis eloquentia scribo aliquid, in quo 
liceat mihi fingere si quid velim nullius memoria iam me re- 
fellenle, sed edo haec iis cognoscenda, quieosipsos, de 
quibus loquor, saepe audierunt; ut duos summos viros iis, 
qui neutrum illorum viderint, eorum, quibus ambo illi ora- 
tores cogniti sint, vivorum et praesentium memoria teste 
commendemus. III. 10. Nec vero te , carissime frater atque 
optime, rhetoricis nunc quibusdam libris, quos tu agrestes 
putas, insequor ut erudiam — quid enim tua potest oratione 
aut subtilius aut ornatius esse? — sed quoniam, sive iudi- 
cio, ut soles dicere, sive, ut ille pater eloquentiae de se Iso- 
crates scripsit ipse, pudore a dicendo et timidilate ingenua 
quadam refugisti, sive, ut ipse iocari soles, unum putasti 
satis esse non modo in una familia rhetorem , sed paene in 
tota civitate, non tamen arbitror tibi hos libros in eo fore ge- 

nere, quod merito propter eorum, qui de dicendi ratione dis 
putarunl, ieiunitatem bonarum artium possit illudi. 11. Ni- 
hil enim mihi quidem videtur in Crassi et Antonii sermone 
esse praeteritum , quod quisquam summis ingeniis, acerri- 
mis studiis, optima doctrina, maximo usu cognosci ac per- 
cipi potuisse arbitraretur, quod tu faciiiime poteris iudicare, 
qui prudentiam rationemque dicendi per te ipsum, usumau- 
tem per nos percipere voluisti. Sed quo citius hoc, quod 
suscepimus , non mediocre munus conficere possimus, omis- 
sa nostra adhortatione ad eorum , quos proposuimus, ser- 
monem disputationemque veniamus. 

12. Postero igitur die, quam iila erant acta, hora fere 
secunda, quum etiam tum in lecto Crassus esset et apud 
eum Suipicius sederet, Antonius autem inambularet cum 
Cotta in porticu, repente eo Q. CatuJus senex cum C. luiio 
fratre venit. Quod ubi audivit, commotus Crassus surrexit 
omnesque admirati maiorem aliquam esse causam eorum 
adventus suspicati sunt. 13. Qui quum inter se , ut ipsorum 
usus ferebat, amicissime consalutassent: Quid vos tandem? 
Crassus, numquidnam, inquit, novi? Nihil sane, inquit Ca- 
uilus: etenim vides esse ludos-, sed — vel tu nos ineptos 
ticet, inquit, vel molestos putes — , quum ad me in Tuscu- 
/anum [inquit] heri vesperi venisset Caesar de Tuscuiano 
suo , dixit mihi a se Scaevolam hinc euntem esse conven- 
tum, ex quo mira quaedam se audisse dicebat; te, quem 
ego totiens omni ratione temptans ad disputandum eiicere 
non potuissem, permulta de eloquentia cum Antonio dis- 
seruisse et tamquam in schola prope ad Graecorum consue- 
tudinem disputasse. 14. Ita me frater exoravit ne ipsum qui- 
dem a studio audiendi nimis abhorrentem, sed mehercule 
verentem, ne molesti vobis interveniremus , ut huc secum 
venirem. Etenim Scaevolam ita dicere aiebat, bonam par- 
tem sermonis in hunc diem esse diiatam. Hoc tu si cupidius 
factum existimas, Caesari attribues; si famiiiarius, utrique 
nostrum. Nos quidem , nisi forle moiesti intervenimus , ve- 
nisse delectat. IV. 15. Tum Crassus: Equidem, quaecum- 
que vos causa huc attuiisset, iaetarer, quum apud me vide 
rem homines mihi carissimos et amicissimos; sed tamen. 

vere dicam , quaevis causa mallem fuisset, quam ista, quam 
dicis. Ego enim,ut,.quemadmodum sentiam,loquar,numquam 
mihi minus quam hesterno die placui , magis adeo id facili- 
tate quam alia ulla culpa mea contigit, qui, dum obsequor 
adolescentibus, me senem esse oblitus sum fecique id, quod 
ne adolescens quidem feceram, ut iis de rebus, quae doctri- 
na aliqua continerentur, disputarem. Sed hoc tamen cecidit 
mihi peropportune, quod transactis iam meis partibus nd 
Antonium audiendum venistis. 16. Tum Caesar : Equidem, 
inquit, Crasse, ita sum cupidus in illa longiore te ac perpe- 
tua disputatione audiendi, ut, si id mihi minus conlingat, 
vel ftoc sim cotidiano tuo sermone contentus. Itaque ex- 
periar equidem iilud, ut ne Sulpicius familiaris meus aut 
Cotta plus quam ego apud te valere videantur, et te exorabo 
profecto, ut mihi quoque et Calulo tuae suavitatis aliquid 
impertias. Sin tibi id minus libebit, non te urgebo neque 
committam, ut, dum vereare tu ne sis ineptus, me esse iu- 
dices. 17. Tum ille : Ego mehercule, inquit, Caesar, ex 
omnibus Latinis verbis huius verbi vim vel maximam sem- 
per putavi. Quem enim nos ineptum vocamus, is mihi vi- 
detur ab hoc nomen habere ductum, quod non sit aptus, 
idque in sermonis nostri consuetudine perlate patet. Nam 
qui aut tempus quid postulet non videt aut plura loquitur 
aut se ostentat aut eorum, quibuscum est, vel dignitatis vel 
commodi rationem non habet aut denique in aliquo genere 
aut inconcinnus aut multus est, is ineptus esse dicitur. 18. 
Hoc vitio cumulata est eruditissima iila Graecorum natio. 
Itaque quod vim huius mali Graeci non vident, ne nomen 
quidem ei vitio imposuerunt. Ut enim quaeras omnia, quo- 
modo Graeci ineptum appellent, non reperies. Omnium 
autem ineptiarum, quae sunt innumerabiles, haud sciarnan 
nulla sit maior, quam, ut illi solent, quocumque in loco, 
quoscumque inter homines visum est, de rebus aut difficil- 
limis aut non necessariis argutissime disputare. Hoc nos 
ab istis adoiescentibus facere inviti et recusantes heri coacti 
sumus. V. 19. Tum Catulus: Ne Graeci quidem, inquit, 
Crasse, qui in civitatibus suis clari et magni fuerunt, sicuti 
tu es nosque omnes in nostra re publica volumus esse, ho- 

rum Graecorum, qiii se inculcant auribus nostris, similes 
fuerunt, nec tamen in otio sermones huiusmodi disputatio- 
nesque fugiebant. 20. Ac si tibi videntur, qui temporis, 
qui loci, qui hominum rationem non habent, inepti, sicut 
debent videri, num tandem aut locus hic non idoneus vide- 
tur, in quo porticus haec ipsa, ubi nunc ambulamus, et pa- 
laestra et tot locis sessiones gymnasiorum ad Graecorum dis- 
putationem memoriam quodammodo commovent? aut num 
importunum tempus in tanto otio, quod et raro datur et 
nunc peroptato nobis datum est? aut homines ab hoc genere 
disputationis alieni, qui omnes ii sumus, ut sine his studiis 
vitam nullam esse ducamus? 21. Omnia ista, inquit Cras- 
sus, ego alio modo interpretor, qui primum palaestram et 
sedes el porticus etiam ipsos, Catule, Graecos exercitationis 
[et delectationis], non disputationis causa,invenisse arbilror. 
Nam el saeculis multis ante gymnasia inventa sunt, quam 
in iis philosophi garrire coeperunt, el hoc ipso tempore, 
quum omnia gymnasia philosophi teneant, tamen eorum au- 
ditores discum audire quam philosophum malunt; qui simul 
ut increpuit, in media oratione de maximis rebus et gravis- 
simis dispulantem philosophum omnes unctionis causa re- 
linquunt. Ita levissimam delectalionem gravissimae, ut ipsi 
ferunl, ulilitati anteponunt. 22. Otium autem quod dicis 
esse, adsentior; verum otii fructus est non contentio animi, 
sed relaxatio. VI. Saepe ex socero meo audivi, quum is di- 
ceret socerum suum Laeiium semper fere cum Scipione so- 
litum rusticari eosque incredibiliter repuerascere esse soli- 
los, quum rus ex urbe tamquam e vinclis evolavissent. Non 
audeo dicere de talibus viris, sed tamen ita solet narrare 
Scaevola, conchas eos et umbilicos ad Caietam et ad Lau- 
rentum legere consuesse et ad omnem animi remissionem 
lucfumque descendere. 23. Sic enim res sese habet, ul, 
quemadmodum volucres videmus procreationis atque utili- 
tatis suae causa effingere el constituere nidos, easdem autem, 
quum aliquid eflecerint, levandi laboris sui causa, passim 
ac libere solutas opere volitare, sic nostri animi negotiis 
forensibus atque urbano opere defessi gesliant ac volitare 
cupiant vacui cura ac labore. 24. Itaque illud ego, quod in 

causa Curiana Scaevolae dixi, non dixi secus ac sentiebam. 
„Namsi, inquam, Scaevola, nullum erit testamentum recte 
factum, nisi quod tu scripseris, omnes ad te cives cum ta- 
buiis veniemus, omnium testamenta tu scribes unus. Quid 
igitur? inquam: quando ages nesotium publicum? quando 
amicorum? quando tuum? quando denique nihil ages?" Tum 
iilud addidi: „Mihi enim liber esse non videtur, qui non ali- 
quando nihil agit." In qua permaneo, Catule, sententia me- 
que, quum huc veni, hoc ipsum nihil agere et plane cessare 
delectat. 25. Nam, quod addidisti tertium, vos esse eos, 
qui vitam insuavem sine his studiis putaretis, id me non 
modo non hortatur ad disputandum , sed etiam deterret 
Nam ut C. Lucilius, homo doctus et perurbanus, dicere so- 
lebat [ea, quae scriberet,] neque se ab indoctissimis neque a 
doctissimis legi velle; quod alteri nihil intelligerent, alteri 
plus fortasse quam ipse; de quo etiam scripsit, Persium 
noncurolegere: — hic fuit enim, ut noramus, omnium fere 
nostrorum hominum doctissimus — : LaeiiumDecumum 
voio, quem cognovimus virum bonum et non illitteratum, 
sed nihii ad Persium : sic ego , si iam mihi disputandum sit 
de his nostris studiis, noiim equidem apud rusticos, sed 
muito minus apud vos. Maio enim non intelligi orationem 
meam quam reprehendi. VII. 26. Tum Caesar: Equidem, 
inquit, Catuie, iam mihi videor navasse operam, quod huc 
venerim. Nam haec ipsa recusatio disputationis disputatio 
quaedam fuH mihi quidem periucunda. Sed cur impedimus 
Antonium? cuius audio esse partes, ut de tota eloquenlia 
disserat, quemque iam dudum et Cotta et Suipicius exspe- 
ctat? 27. Ego vero, inquit Crassus, neque Antonium ver- 
bum facere patiar et ipse obmutescam, nisi prius a vobis 
impetraro — . Quidnam? inquit Catulus. Ut hic sitis hodie. 
Tum, quum ille dubitaret, quod ad fratrem promiserat, Ego, 
inquit Iulius, pro utroque respondeo: sicfaciemus; atque 
ista quidem condicione, vel ut verbum hullum faceres, me 
teneres. 28. Hic Catulus adrisit; et simul; Praecisa, inquii, 
mihi quidem est dubitatio , quoniam neque domi imperaram 
et hic, apud quem eram fulurus, sine mea sententia tam fa- 
ciie promisit. 

cjc* 1. 2. & 

Tum omnes oculos in Antonium coniecerunt: et ille, 
Audite vero, audite, inquit. Hominem enini audietis de 
schoia atque a magistro et Graecis litteris eruditum. Et eo 
quidem loquar confidentius, quod Catulus auditor accessit, 
cui non solum nos Latini sermonis , sed eliam Graeci ipsi 
solent suae linguae subtilitatem elegantiamque concedere. 
29. Sed quia tamen hoc totum, quidquid est, sive arlificium 
sive studium dicendi, nisi accessit os, nuiium potest esse, 
docebo vos, discipuli, id, quod ipse non didici, quid de 
omni genere dicendi sentiam. 30. Hic posteaquam adrise- 
runt, Res mihi videtur esse, inquit, facultate praeclara, arle 
mediocris. Ars enim earum rerum est, quae sciuntur: ora- 
toris autem omnis actio opinionibus , non scientia , contine- 
♦ur. Nam et apud eos dicimus, qui nesciunt, et ea dicimus, 
quae nescimus ipsi. Itaque et iili alias aliud iisdem de rebus 
et sentiunt et iudicant et nos contrarias saepe causas dici- 
mus, non modo ut Crassus contra me dicat aliquando aut 
ego contra Crassum, quum alterutri necesse sit falsum di- 
cere, sed etiam ut uterque nostrum eadem de re alias aliud 
defendat, quum plus uno verum esse non possit. Ut igitur 
in eiusmodi re, quae mendacio nixa sit, quae ad scientiam 
non saepe perveniat, quae opiniones hominum et saepe erro- 
res aucupetur, Xta dicam, si causam putatis esse, cur audiatis. 

VIII. 31. Nos vero et valde quidem, Catulus inquit, 
putamus atque eo magis, qupd nulla mihi ostentatione vidc- 
ris esse usurus. Exorsus es enim non gloriose, magis a 
veritate, ut tu putas, quam a nescio qua dignitate. 32. Ut 
igitur de ipso genere sum confessus, inquit Antonius, artem 
<*sse non maximam, sic iliud adfirmo, praecepta posse quae- 
dam dari peracuta ad pertractandos animos hominum et ad 
excipiendas eorum voluntates. Huius rei scientiam si quis 
volet magnam quamdam artem esse dicere, non repugnabo. 
Etenim quum plerique temere ac nulla ratione causas in 
foro dicant, nonnulli autem propter exercitationem aut pro- 
pterconsuetudinemaliquamcallidius id faciant, non est du- 
bium quin, si quis animadverterit, quid sit, quare alii me- 
lius quam alii dicant, id possit notare. Ergo id qui toto in 
genere fecerit, is si non plane artem, at quasi artem quam- 

dam invenerit. 33. Atque utinam, ut mihi illa videor videre 
in foro atquein causis, ilem nunc, quemadmodum ea re- 
perirentur, possem vobis exquirere! 

Sed de me videro; nunc hoc propono, quod mihi per- 
suasi, quamvis ars non sit, tamen nihil esse perfecto ora- 
tore praeclarius. Nam ut usum dicendi omittam, qui in omni 
pacata et libera civitate dominatur, tanta oblectatio est in 
ipsa facultate dicendi, ut nihil hominum aut auribus aut men- 
tibus iucundius percipi possit. 34. Qui enim cantus mode- - 
rata oratione dulcior inveniri potest? quod carmen artificiosa 
verborum conciusione aptius? qui actor imitanda, quam ora- 
tor suscipienda veritate iucundior? Quid autem subtilius 
quam crebrae acutaeque sententiae? quid admirabiiius quam 
res splendore iliustrata verborum? quid plenius quam omni 
genere rerum cumulata oratio? Neque ulla non propria ora- 
toris res est, quae quidem ornate dici graviterque debet. IX. 
35. Huius est in dando consilio de maximis rebus cum di- 
gnitate explicata sententia; eiusdem et languentis populi 
incitatio et effrenati moderatio; eadem facultate et fraus ho- 
minum ad pemiciem et inlegritas ad salutem vocatur. Quis 
cohortari ad virtutem ardentius, quis a vitiis acrius revocare, 
quis vituperare improbos asperius , quis laudare bonos or- 
natius, quis cupiditatem vehementius frangere accusando 
potest? quis maerorem levare mitius consolando? 36. Histo- 
ria vero testis temporum, lux veritatis, vita memoriae, ma- 
gistra vitae, nuntia vetustatis, qua voce alia nisi oratoris 
immortalitati commendatur? Nam si quaest ars alia, quae 
verborum aut faciendorum aut legendorum scientiam pro- 
fiteatur; aut si quisquam dicitur nisi orator formare oratio- 
nem eamque variare et distinguere quasi quibusdam verbo- 
rum sententiarumque insignibus; aut si via ulla nisi ab hac 
una arte traditur aut argumentorum aut sententiarum aut 
denique descriptionis atque ordinis, fateamur authoc, quod 
haec ars profiteatur, alienum esse aut cum alia aliqua arte 
esse commune. 37. Sed si in hac una est ea ratio atque 
doctrina, non, si qui aliarum artium bene locuti sunt, eo 
minus id est huius unius proprium; sed ut orator de iis re- 
ous, quae caeterarum artium sunt, si modo eas cognovit, 

ut heri Crassus dicebat, optime potest dicere, sic caeterarum 
artium homines ornatius illa sua dicunt, si quid ab hac arte 
didicerunt. 38. Neque enim si de rusticis rebus agricola 
quispiam aut etiam, id quod multi, medicus de morbis aut si 
de pingendo pictor aliquis diserte scripserit aut dixerit, id- 
circo illius artis putanda est eloquentia ; in qua, quia vis ma- 
gna est in hominum ingeniis , eo multi etiam sine doctrina 
aliquid omnium generum atque artium consequuntur; sed, 
quid cuiusque sit proprium, etsi ex eo iudicari potest, quum 
videris, quid quaeque doceat, tamen hoc certius esse nihil 
potest , quam quod omnes artes aliae sine eloquentia suunj 
munus praestare possunt, orator sine ea nomen obtinere 
suum non potest; ut caeteri, si diserti sint, aliquid ab hoc 
habeant, hic, nisi domesticis se instruxerit copiis, aliunde 
dicendi copiam petere non possit. 

X. 39. Tum Catulus: Etsi, inquit, Antoni, minime im- 
pediendus esl interpeilatione iste cursus orationis tuae, pa- 
tiere tamen mihique ignosces. Nonenimpossum quin 
pxclamem, ut ait ille in Trinummo: ita oratoris mihi vim 
quum exprimere subtiiiler visus es, tum laudare copiosissi- 
me; quod quidem eloquentem vel optime facere oportet, ut 
eloquenliam iaudet; debet enim ad eam laudandam ipsam ii- 
lam adhibere, quam laudat. Sed perge porro; tibi enim ad- 
aentior vestrum esse hoc totum diserte dicere, idque si 
quis in aiia arte faciat, eum adsumpto aliunde uti bono, non 
proprio nec suo. 40. Et Crassus: Nox te, inquit, nobis, An- 
toni, expolivit hominemque reddidit. Nam hesterno ser- 
mone unius cuiusdam operis, ut ait Caeciiius, remigera 
aliquem aut baiulum nobis oratorem descripseras , in- 
opem quemdam humanitatis atque inurbanum. Tum Anto- 
nius: Heri enim, inquit, hoc mihi proposueram, ut, si te 
refellissem, hos abs te discipulos abducerem; nunc, Catulo 
audiente et Caesare, videor debere non tam pugnare tecum 
quam quid ipse sentiam dicere. 

41. Sequitur igitur, quoniam nobis est hic, de quo lo- 
quimur, in foro atque in oculis civium constituendus , ut 
videamus , quid ei negotii demus cuique eum muneri veli- 
mus esse praepositum. Nam Crassus heri, quum vos, Ca- 

tule et Caesar, non adessetis, posuit breviter in artis distri- 
butione idem, quod Graeci plerique posuerunt, neque sane 
quid ipse sentiret, sed quid ab illis diceretur ostendit: duo 
prima genera quaestionum esse, in quibus eioquentia ver- 
saretur, unum infinitum, alterum certum. 42. Infinitum mihi 
videbatur id dicere, in quo aliquid generatim quaereretur, 
hoc modo: Expetendane esset eloquentia? expetendine ho- 
nores? certum autem, in quo quid in personis et in con- 
stituta re et definita quaereretur; cuiusmodi sunt, quae in 
foro atque in civium causis disceptationibusque versantur. 
43. Ea mihi videntur aut in lite oranda aut in consiiio dan- 
do esse posita. Nam illud tertium, quod et a Crasso tactum 
est et, ut audio, ille ipse Aristoteles, qui haec maxime illu- 
stravit, adiunxit, etiamsi opus est, minus est tamen neces- 
sarium. Quidnam? inquit Catulus, an laudationes? Id enim 
video poni genus tertium. XI. 44. Ita, inquit Antonius, et 
in eo quidem genere scio et me et omnes, qui adfuerunt, de- 
lectatos esse vehementer, quum a te est Popilia, mater ve- 
stra, laudata, cui primum mulieri hunc honorem in nostra 
civitate tributum puto. Sed non omnia, quaecumque loqui- 
mur, mihi videntur ad artera et ad praecepta esse revocan- 
da. 45. Ex his enim fontibus, unde omnia ornamenta di- 
aendi sumuntur, licebit etiam laudationem ornare neque illa 
elementa desiderare, quae ut nemo tradat, quis est qui ne- 
sciat, quae sint in homine laudanda? Positis enim iis rebus, 
quas Crassus in illius orationis suae, quam contra collegam 
eensor habuit, principio dixit: Quae natura aut for- 
tuna darentur hominibus, in iis rebus se vinci 
posse animo aequo pati; quae ipsi sibi homi- 
nes parare possent, in iis rebus se pati non 
possevinci: qui laudabit quempiam, intelliget expo- 
nenda sibi esse fortunae bona. 46. Ea sunt generis, pe- 
cuniae, propinquorum, amicorum, opum, valetudinis, for- 
mae, virium, ingenii et caeterarum rerura, quae sunt aut 
corporis aut extraneac; si habuerit, bene rebus iisusum; 
si non habuerit, sapienter caruisse; si amiserit, moderate 
tuiisse. Deinde, quid sapienter is, quem laudet, quid libe- 
raliter, quid fortiter, quid iuste, quid magnifice, quid pie, 

quid grate, quid humaniter, quid denique cumaliqua virtute 
aut fecerit aut tulerit. Haec et quae sunt eius generis facile 
videbit, qui volet laudare, et qui vituperare,contraria. 47. 
Cur igitur dubitas, inquit Catulus, facere hoc tertium genus, 
quoniam inest in ratione rerum? Non enim, si est facilius, 
eo de numero quoque est excerpendum. Quia nolo, inquit, 
omnia, quae cadunt aliquando in oratorem, quamvis exigua 
sint, ea sictractare, quasi nihii possit dici sine praeceptis 
suis. 48. Nam et testimonium saepe dicendum est ac non* 
numquam etiam accuratius, ut mihi etiam necesse fuit in Sex. 
Titium, seditiosum civem et turbulentum; explicavi in eo 
testimonio dicendo omnia consilia consulatus mei, quibus 
illi tribuno plebis pro re publica restitissem , quaeque ab eo 
contra rem publicam facta arbitrarer, exposui: diu retentus 
sum. multaaudivi, multa respondi. Numigiturplacet, quum 
de eloquentia praecipias, aliquid etiam de testimoniis dicen- 
dis quasi in arle tradere? XII. 49. Nihil sane, inquit Ca- 
tuJus, necesse esL Quid si, quod saepe summis viris acci- 
dit, mandata sint exponenda, aut in senatu ab imperatore 
aut ad imperatorem aut ad regem aut ad populum aliquem a 
senatu, num quia genere orationis in eiusmodi causis ac- 
«uratioreestutendum, idcirco etiam pars haec causarum nu- 
meranda videtur aut propriis praeceptis instruenda? Minime 
vero, inquit Catulus. Non enim deerit homini diserto in eius- 
modi rebus facultas ex caeteris rebus el causis comparata. 
50. Ergo item, inquil, illa, quae saepe diserte agenda sunt et 
quae ego pauilo ante, quum eioquentiam iaudarem, dixi ora- 
toris esse, neque habent suum locum ullum in divisione 
partium neque certum praeceptorum genus et agenda sunt 
non minus diserte, quam quae in lite dicuntur, obiurgatio 
cohortatio, consolatio; quorum nihil est, quod non summa 
dicendi ornamenta desideret; sed ex artificio res istaeprae- 
cepta non quaerunt. Plane, inquit Catulus, adsentior. 

51. Age vero, inquit Antonius, quaiis oratoris et quanti 
hominis in dicendo putas esse historiam scribere? Si, ut 
Graeci scripserunt, summi, inquit Catulus; si, ut nostri, ni- 
hii opus est oratore; satis est non esse mendacem. Atqui, 
ne nostros contemnas, inquit Antonius, Graeci quoque ipsi 

sic initio scripiitarunt, ut noster Cato, ut Pictor, ut Piso. 
52. Erat enim historia nihil aliud nisi annaiium confectio; 
cuius rei memoriaeque publicae retinendae causa ab initio 
rerum Romanarum usque ad P. Mucium pontificem maximum 
res omnes singulorum annorum mandabat litteris pontifex 
maximus referebatque in album et proponebat tabulam do- 
mi, potestas ut esset populo cognoscendi; itaque etiam nunc 
annales maximi nominantur. 53. Hanc similitudinem scri- 
bendi multi secuti sunt, qui sine ullis ornamentis monumenU 
solum temporum, hominum, iocorum gestarumque rerum 
reliquerunt. Itaque qualis apud Graecos Pherecydes , Hel- 
lanicus, Acusilas fuit aiiique permulti, taiis noster Cato el 
Pictor et Piso, qui neque tenent, quibus rebus ornetur ora. 
tio — modo enim huc ista sunt importata — et, dum intelli- 
gatur quid dicant, unam dicendi iaudem putant esse brevi- 
tatem. 54. Pauilum se erexit et addidit maiorem historiae 
sonum vocis vir optimus, Crassi familiaris, Antipater. Cae- 
teri non exornatores rerum, sed tantummodo narratores fue- 
runl. XIII. Est, inquit Catuius, ut dicis. Sed iste ipse Cae- 
lius neque distinxit historiam varietate locorum neque ver 
borum coilocatione et tractu orationis leni et aequabili per- 
poiivit illud opus ; sed ut homo neque doctus neque maxime 
aptus ad dicendum, sicut potuit, dolavit; vicit tamen, ut di- 
cis, superiores. 55. Minime mirum, inquit Antonius , si ista 
res adhuc nostra lingua illustrata non est. Nemo enim stu- 
det eloquentiae nostrorum hominum, nisi ut in causis atque 
in foro eluceat: apud Graecos autem eloquentissimi homines, 
remoti a causis forensibus quum ad caeteras res iiiustres 
tum ad historiam scribendam [maxime] se applicaverunt 
Namque et Herodotum illum, qui princeps genus hoc orna- 
vit, in causis nihil omnino versatum esse accepimus. Atqui 
lanta est eioquentia, ut me quidem, quantum ego Graece 
scripta intelligere possum, magno opere delectet; 56. et 
post illum Thueydides omnes dicendi artificio mea sententia 
facile vicit; qui ita creber est rerum frequenlia, ut verborum 
prope numerum sententiarum numero consequatur; ita por- 
ro verbis est aptus et pressus , ut nescias , utrum res ora- 
tione an verba sententiis iilustrentur. Atqui ne hunc qui- 

dem, quamquam est in re publica versatus, ex numero ac- 
cepimus eorum, qui causas dictitarent; et hos ipsos libroa 
tum scripsisse dicitur, quum a re publica remotus atque, id 
quod optimo cuique Athenis accidere solitum est, in exsi- 
lium pulsus esset. 57. Hunc consecutus est Syracusius Phi- 
listus, qui, quum Dionysii tyranni familiarissimus esset, 
otium suum consumpsit in historia scribenda maximeque 
Thucydidem est, sicut mihi videtur, imitatus. Postea vero ex 
clarissima quasi rhetorum officina duo praestantes ingenio, 
Theopompus et Ephorus, ab Isocrate magistro impulsi se ad 
historiam contulerunt: causas omnino numquam attigerunt. 
XIV. 58. Denique etiani a philosophia profectus princeps 
Xenophon, Socraticus ilie, post ab Aristotele Callisthenes, 
comes Alexandri, scripsit historiam, et is quidom rhetorico 
paene more; ille autem superior leniore quodam sono esl 
usus, et qui iilum impetum oratoris non habeat, vehemens 
fortasse minus, sed aliquanto tamen est, ut mihi quidem vi- 
detur, dulcior. Minimus natu horum omnium Timaeus, quan- 
tum autem iudicare possum, longe eruditissimus et rerum 
copia et sententiarum varietate abundantissimus et ipsa com- 
positione verborum non impolitus magnam eloquentiam ad 
scribendum attulit, sed nullum usum forensem. 

59. Haec quum ille dixisset, Quid est, inquit, Catule? 
Caesar: Ubi sunt, qui Antonium Graece negant scire? quot 
historicos nominavit! quam scienter, quam proprie de uno 
quoque dixit! Id mehercule, inquit Catulus, admirans illud 
iam mirari desino, quod multo magis ante mirabar, hunc, 
quum haec nesciret, in dicendo posse tantum. Atqui, Ca- 
tule, inquit Antonius, non ego utilitatem aliquam ad dicen- 
dum aucupans horum libros et nonnullos alios, sed delecta- 
tionis causa, quum est otium, legere soleo. 60. Quid ergo? 
est, fatebor, aliquid tamen; ut, quum in sole ambulem, 
etiamsi ego ob aliud ambulem , fieri natura tamen , ut colo- 
rer , sic , quum istos Iibros ad Misenum — nam Romae 
vix licet — studiosius legerim, sentio illorum tactu ora- 
tionem meam quasi colorari. Sed ne latius hoc vobis patere 
videatur, haec dumtaxat in Graecis intelligo , quae ipsi , qui 
scripserunt, voluerunt vulgo intelligi: 61. in philosophos 

veslros si quando incidi, deceptus indicibus librorum, qui 
sunt fere inscripti de rebus notis et illustribus, de virtute, de 
iustitia, de honestate, de voluptate, verbum prorsus nulium 
intelligo; ita sunt angustis et concisis disputationibus 1111- 
gati. Poetas omnino quasi alia quadam lingua locutos non 
conor attingere. Cum his me, ut dixi, oblecto, qui res gestas 
aut orationes scripserunt suas aut qui ita loquuntur, ut vi- 
deantur voluisse esse nobis, qui non sumus eruditissimi, 
famiiiares. XV. 62. Sed illuc redeo: videtisne, quantum 
munus sit oratoris historia? Haud scio an flumine oratio- 
nis et varietate maximum; neque eam reperio usquam se- 
paratim instructam rhetorum praeceptis; sita sunt enim ante 
oculos. Nam quis nescit primam esse historiae legem , ne 
quid faisi dicere audeat? deinde ne quid veri non audeat? 
ne quae suspicio gratiae sit in scribendo ? ne quae simulta- 
tis? 63. Haec sciiicet fundamenta nota sunt omnibus. Ipsa 
autem exaedificatio posita est in rebus et verbis. Rerum ra- 
tio ordinem temporum desiderat, regionum descriptionem; 
vult etiam, quoniam in rebus magnis memoriaque dignis con- 
silia primum, deinde acta, postea eventus exspectentur , et 
de consiliis significari quid scriptor probet et in rebus gestis 
declarari non soium quid actum aut dictum sit, sed etiam 
quomodo; et quum de eventu dicatur, ut causae explicentur 
omnes vel casus vel sapientiae vel temeritatis hominumque 
ipsorum non solum res gestae , sed etiam qui fama ac no- 
mine exceliant, de cuiusque vita atque natura. 64. Verborum 
autem ratio et genus orationis fusum atque tractum et cum 
ienitate quadam aequabili profluens sine hac iudiciali aspe- 
ritate et sine sententiarum forensibus aculeis persequendum 
est Harum tot tantarumque rerum videtisne ulla esse prae- 
cepta, quae in artibus rhetorum reperiantur? 

In eodem siientio multa alia oratorum officia iacuerunt, 
cohortationis praecepta, consolationis admonita; quaetra- 
ctanda sunt omnia disertissime , sed locum suum in his arti- 
bus, quae traditae sunt, habent nuilum. 65. Atque in hoc 
genere illa quoque est infinita silva, quod oratori plerique, 
ut etiam Crassus ostendit, duo genera ad dicendum dederunt: 
unum de certa definitaque causa, quales sunt, quae in liti- 

bus, quae in deliberationibus versantur; addat, si quis vo~ 
lel, etiam iaudationes: alterum, quod appellant omnes fere 
scriptores , explicat nemo , infinitam generis sine tempore et 
sine persona quaestionem. Hoc quid et quantum sit, quum 
dicunt, inteiligere mihi non videntur. 66. Si enim est orato- 
ris, quaecumque res infinite posita sit, de ea posse dicere, 
dicendum erit ei, quanta sit solis magnitudo, quae forma 
terrae; de mathematicis, de musicis rebus non poterit quin 
dicat hoc onere suscepto recusare. Denique ei, qui profite 
tur esse suum non solum de eis controversiis, quae tempo- 
ribus et personis notatae sunt, hoc est, de omnibus forensi- 
bus, sed etiam de generum infinitis quaestionibus dicere, 
nulium potest esse genus orationis, quod sit exceptum. XVI. 
67. Sed si illam quoque partem quaestionum oratori volumus 
adiungere vagam et liberam et late patentem, ut derebus 
bonis aut malis, expetendis aut fugiendis, honestis aut tur- 
pibus, utilibus aut inutilibus, de virtute, de iustitia, de con- 
tinentia, de prudentia, de magnitudine animi, de liberalitate, 
de pietate, de amicitia, de ofncio, de fide, de caeteris virtu- 
tibus contrariisque vitiis dicendum oratori putemus; item- 
que de re publica, de imperio, de re militari, de disciplina 
civitatis, de hominum moribus: adsumamus eam quoque 
partem, sed ita, ut sit circumscripta modicis regionibus. 68. 
Equidem omnia, quae pertinent ad usum civium, morem 
hominum, quae versantur in consuetudine vitae, in ratione 
rei publicae, in hac societate civili, in sensu hominis com 
muni, in natura, in moribus, comprehendenda esse oratori 
puto; si minus, ut separatim de his rebus philosophorum 
moro respondeat; at certe, ut in causa prudenter possit in- 
texere: hisce autem ipsis de rebus ut ita loquatur, uti ei, 
qui iura, qui ieges, qui civitales constituerunt, locuti sunt, 
simpiiciter et splendide, sine uiia serie disputationum et sine 
ieiuna concertatione verborum. 69. Hoc ioco ne qua sit ad 
miratio , si tot tantarumque rerum nulla a me praecepta po- 
nentur, sic statuo: Ut in caeteris artibus, quum tradita sint 
cuiusque artis difficillima, reliqua, quia aut faciliora aut si- 
milia sint, tradi non necesse esse; ut in pictura, qui hominum 
speciem pingere perdidicerit, posse eum cuiusvis vei for- 

mae vel aetalis, etiamsi non didicerit, pingere neque esse 
periculum, qui leonem aut taurum pingat egregie, ne idem 
in multis aliis quadrupedibus facere non possit : — neque 
est omnino ars ulla, in qua omnia, quae illa arte effici pos- 
sint, a doctore tradantur; sed qui primarum et certarum re- 
rum genera ipsa didicerunt, reliqua per se non incommode 
persequuntur — : 70. similiter arbitror in hac sive ratione 
sive exercitatione dicendi, qui iUam vim adeptus sit, ut eorum 
mentes, qui aut de re publica aut de ipsius rebus aut de iis, 
contra quos aut pro quibus dicat, cum aliqua statuendi po- 
testate audiant, ad suum arbitrium movere possit, illum de 
toto iiio genere reliquarum orationum non plus quaesiturum 
esse, quid dicat, quam Polyclitum illum, quum Herculem 
fingebat, quemadmodum pellem aut hydram fingeret, etiamsi 
haec numquam separatim facere didicisset. 

XVII. 71. Tum Catulus : Praeclare mihi videris, Antoni* 
posuisse, inquit, arite oculos, quid discere oporteret eum^ 
qui orator esset futurus, quid, etiamsi non didicisset, ex eo, 
quod didicisset, adsumeret. Deduxisti enim totum hominem 
in duo genera solum causarum, caetera innumerabilia exer- 
citationi et similitudini reiiquisti. Sed vide ne in istis duo- 
bus generibus hydra tibi sit et pellis, Hercules autem et alia 
opera maiora in illis rebus, quas praetermittis, relinquantur. 
Non enim mihi minus operis videtur de universis generibus 
rerum quam de singulorum causis ac multo etiam maius de 
natura deorum quam de hominum litibus dicere. Non est 
ita, inquit Anlonius. 72. Dicam enim tibi, Catule, non tam 
doctus quam, id quod estmaius, expertus. Omnium cae- 
lerarum rerum oratio, mihi crede, Judus est homini non he- 
beti neque inexercitato neque communium litlerarum et poli- 
tioris humanitatis experti : in causarum contentionibus ma- 
gnum est quoddam opus atque haud sciam an de humanis 
operibus ionge maximum: in quibus vis oraloris plerumque 
ab imperitis exitu et victoria iudicatur; ubi adest armatus 
adversarius, qui sit et feriendus et repellendus; ubi saepe 
is, qui rei dominus futurus est, alienus atque iratus aut etiam 
amicus adversario et inimicus tibi est; quum aut docendus 
is est aut dedocendus aut reprimendus aut incitandus aut 

omni ratione ad tempus, ad causam oratione moderandus* 
in quo saepe benevolentia ad odium, odium autem ad bene 
voleritiam deducendum est; aut tamquam.machinatione ali- 
qua tum ad severitatem tum ad remissionem animi, tum ad 
iristitiamtumadlaetltiamestcontorquendus: 73. omniumsen- 
tentiarum gravitate, omnium verborum ponderibus est uten- 
dum ; accedat oportet actio varia , vehemens , pJena animi, 
plena spiritus, plena doloris, plena verilatis. In his operi- 
bus si quis illara artem comprehenderit, ut tamquam Phidias 
Minervae signum efficere possit, non sane, quemadmodum 
in clipeo idem artifex, ut minora illa opera facere discat, 
laborabit. 

XVIII. 74. Tum Catulus : Quo ista maiora ac mirabilio- 
ra fecisti , eo me maior exspectatio tenet quibusnam rationi- 
bus quibusque praeceptis ea tanta vis comparetur; non quo 
mea quidem iam intersit — neque enim aetas id mea desi- 
derat et aliud genus quoddam dicendi non seculi sumus, qui 
numquam sententias de manibus iudicum vi quadam oratio- 
nis extorsimus ac potius placatis eorum animis tantum, 
quantum ipsi patiebantur, accepimus — sed tamen ista tua 
nullum ad usum meum, tantum cognoscendi studio adductus 
requiro. 75. Nec mihi opus est Graeco aliquo doctore, qui 
mihi pervulgata praecepta decantet, quum ipse numquam 
forum , numquam ullum iudicium aspexerit ; ut Peripateticus 
ille dicitur Phormio, quum Hannibal Karthagine expulsus 
Ephesum ad Antiochum venisset exsul proque eo, quod eius 
homen erat magna apud omnes gloria, invitatus esset ab ho- 
spitibus suis, ut eum, quem dixi, si veilet, audiret; quum- 
que is se non nolle dixisset: locutus esse dicitur homo co- 
piosus aliquot horas de imperatoris officio et de re mi- 
litari. Tum, quum caeteri, qui illum audierant, vehementer 
essent deiectati, quaerebant ab Hannibale, quidnam ipse de 
illo philosopho iudicaret. Hic Poenus non optime Graece, 
sed tamen libere respondisse fertur, multos se deliros senes 
saepe vidisse, sed quimagis, quamPhormio deliraret, vi- 
disse neminem. Neque mehercule iniuria. 76. Quid enim aut 
adrogantius aut loquacius fieri potuit quam Hannibali, qui 
tot annis de imperio cum populo Romano omnium gentium 

victore certasset, Graecum hominera, qui numquam hostem, 
numquam castra vidisset, numquam denique minimam par- 
tem uliius pubiici muneris attigisset, praecepta de re mili- 
tari dare? Ho^ mihi facere omnes isti, qui de arte dicendi 
praecipiunt, videntur; quod enim ipsi experti non sunt, id 
docent caeteros. Sed hoc minus fortasse errant, quod non 
te, ut Hannibalem, sed pueros aut adolescentulos docere 
conantur. 

XIX. 77. Erras, Catule, inquit Antonius. Nam egomet 
in multos iam Phormiones incidi. Quis enim est islorum 
Graecorum qui quemquam nostrum quidquam intelligere ar- 
bitrelur? Ac mihi quidem non ita molesti sunl; faciie omnes 
perpetior et perfero. Nam aut aliquid adferunt, quod mihi 
non displiceat, aut efficiunt, ut me non didicisse minus poe- 
niteat. Dimitto autem eos non tam contumeliose quam phi- 
losophum illum Hannibal, et eo fortasse plus habeo etiam 
negotii. Sed tamen est eorum doctrina, quantum ego iudi- 
care possum , perridicula. 78. Dividunt enim totam rem in 
duas partes , in causae controversiam et in quaestionis. Cau • 
sam appellant rem positam in disceplatione reorum et con- 
troversia; quaeslionem autem rem positam in infinita dubi- 
tatione. De causa praecepla dant; de altera parte dicendi 
mirum silentium est. 79. Deinde quinque faciunt quasi mem- 
bra eloquentiae, invenire quid dicas, inventa disponere , de- 
inde ornare verbis , post memoriae mandare , tum ad extre- 
mum agere ac pronuntiare ; rem sane non reconditam. Quis 
enim hoc non sua sponte viderit, neminem posse dicere, nisi 
et quid diceret el quibus verbis et quo ordine dicerel habe- 
ret et ea meminissel? Atque haec ego non reprehendo, sed 
ante oculos posita esse dico, ut eas item quattuor, quinque 
sexve partes vel etiam septem, quoniam aliter ab aliis dige- 
runtur, in quas est ab his omnis oratio distributa. 80. Iubent 
enim exordiri ita, ut eum, qui audial, benevolum nobis fa- 
eiamus et dociiem et attentum; deinde rem narrare ita, ut 
veri simiiis narratio sit, ut aperta, ut brevis; post autem di- 
videre causam aut proponere; nostra confirmare argumentis 
ac rationibus; deinde contraria refutare. Tum autem alii 
conclusionem orationis et quasi peroralionem collocant; alii 



Digitized by VjOOQIC 



78 DE ORATORE 

iubent, antequam peroretur, ornandi aut augendi causa de- 
gredi; deinde concludere ac perorare. 81. Ne haec quidem 
reprehendo; sunt enim concinne distributa; sed tamen, id 
quod necesse fuit ab hominibus expertibus veritatis, non pe- 
rite. Quae enim praecepta principiorum et narrationum esse 
voluerunt, ea in totis orationibus sunt conservanda. 82. Nam 
eg;o mihi benevolum iudicem facilius facere possum, quum 
sum in cursu orationis, quam quum omnia sunt inaudita; 
docilem autem, non quum polliceor me demonstraturum, sed 
tum, quum doceo et explano; attentum vero crebro tota 
actione excitandis mentibus iudicum, non prima denuntia- 
tione efficere possumus. 83. Iam vero narrationem quod 
iubent veri similem esse et apertam et brevem, recte nos 
admonent; quod haec narrationis magis putant esse propria 
quam totius orationis, valde mihi videntur errare: omnino- 
que in hoc omnis est error, quod existimant artificium esse 
hoc quoddam non dissimile caeterorum, cuiusmodi de ipso 
iure civili hesterno die Crassus componi posse dicebat: ut 
genera rerum primurri exponerentur, in quo vitium est, si 
genus ullum praetermittitur; deinde singulorum partes ge- 
nerum, in quo et deesse aliquam partem et superare mendo- 
sum est; tum verborum omnium definitiones, in quibus ne- 
que abesse quidquam decet neque redundare. XX. 84. Sed 
hoc si in iure civili, si etiam in parvis aut mediocribus re- 
bus doctiores adsequi possunt, non idem sentio tanta hac 
in re tamque immensa posse fieri. Sin autem qui arbitran- 
tur, deducendi sunt ad eos, qui haec docent, omnia iam ex- 
plicata et perpolita adsequentur; sunt enim innumerabiles 
de his rebus libri neque abditi neque obscuri. Sed videant 
quid velint: ad ludendumne an ad pugnandum arma sint 
sumpturi. Aliud enim pugna et acies, aliud ludus campus- 
que noster desiderat. Attamen ars ipsa ludicra armorum et 
gladiatori et militi prodest aliquid ; sed animus acer et prae- 
sens et acutus idem atque versutus invictos viros efficitnon 
difficilius arte coniuncta. 

85. Quare ego tibi oratorem sic iam instituam, si pote- 
ro, ut quid efficere possit ante perspiciam. Sit enim mihi 
tinctus litteris; audierit aiiquid, legerit, ista ipsa praecepta 

acceperit: lemptabo quid deceat, quid voce, quidviribus, 
quid spiritu, quid lingua efficere possit. Si inteliigam posse 
ad summos pervenire, non solum hortabor, ut elaboret, sed 
etiam, si vir quoque bonus mihi videbitur esse, obsccrabo. 
Tantum ego in excellente oratore et eodem bono viro pono 
esse ornamenti universae civitati. Sin videbitur, quum omnia 
summa fecerit, tamen ad mediocres oratores esse venturus, 
permittam ipsi quid veiit; molestus magno opere non ero. 
Sin plane abhorrebit et erit absurdus , ut se contineat aut ad 
aliud studium transferat, admonebo. 86. Nam neque is, qui 
optime potest, deserendus uiio modo est a cohortatione no- 
stra neque is, qui aiiquid potest, deterrendus: quod aiterum 
divinitatis mihi cuiusdam videtur, alterum, vei non facere 
quod non optime possis, vei facere quod non pessime fa~ 
cias, humanitatis, tertiiun vero iliud, clamare contra quam 
deceat et quam possit, hominis est, ut tu, Catule, de quodam 
clamatore dixisti, stultitiae suae quam plurimos testes dome- 
stico praeconio colligentis. 87. De hoc igitur, qui erit taiis, 
ut cohortandus adiuvandusque sit, ita ioquamur, ul ei tra- 
damus ea dumtaxat, quae nos usus docuit, ut nobis ducibus 
ceniat eo , quo sine duce ipsi pervenimus , quoniam meiiora 
docere non possumus. 

XXI. 88. Atque ut a familiari nostro exordiar, hunc 
ego, Catule, Sulpicium primum in causa parvula adolescen- 
tulum audivi voce et forma et motu corporis et reliquis re- 
ous aptis ad hoc munus, de quo quaerimus, oratione autem 
ceieri et concitata, quod erat ingenii, et verbis effervescen- 
tibus et paullo nimium redundantibus, quod erat aetatis. 
Non sum aspernatus; volo enim se efferat in adolescenle fe- 
cunditas. Nam sicut facilius in vitibus revocanlur ea, quae 
sese nimium profuderunt, quam, si nihil valet materies, nova 
sarmenta cuitura excitantur, item volo esse in adolescente, 
unde aiiquid amputem. Non enim potest in eo esse sucus 
diuturnus , quod nimis celeriler est maturitatem adsecutum. 
89. Vidi statim indolem neque dimisi tempus et eum sum 
cohortatus, ut forum sibi iudumputaret esse ad discendum, 
magistrum autem, quem vellet, eligeret: me quidem si audi- 
ret, L. Crassum. Quod iste adripuit et ita sese facturum 

confirmavit atque etiam addidit, gratiae scilicet causa, me 
quoque sibi magistrum futurum. Vix annus intercesserat 
ab hoc sermone cohortationis meae, quum iste accusavit C. 
Norbanum, defendente me. Non est credibile quid interesse 
mihi sit visum inter eum, qui tum erat et qui anno ante 
fuerat. Omnino in illud genus eum Crassi magnificum atque 
praeclarum natura ipsa ducebat, sed ea non satis proficere 
potuisset, nisi eodem studio atque imitatione intendisset at- 
que ita dicere consuesset, ut tota mente Crassum atque omni 
animo intueretur. XXII. 90. Ergo hoc sit primum in prae- 
ceptis meis, ut demonstremus, quem imitetur, atque ita, ut, 
quae maxime etfcellent in eo, quem imitabitur, ea diligentis- 
sime persequatur. Tum accedat exercitatio, qua iilum, quem 
delegerit, imitando effingat atque exprimat, nonutmultos 
imitatores saepe cognovi, qui aut ea, quae facilia sunt, aui 
etiam illa, quae insignia ac paene vitiosa, consectantur imi- 
tando. 91. Nihil est facilius, quam amictum imitari alicuius 
aut statum aut motum. Si vero etiam vitiosi aliquid est, id 
sumere et in eo vitiosum esse non magnum est, ut iile, 
qui nunc etiam, amissa voce, furit in're publica, Fufius, ner- 
vos in dicendo C. Fimbriae, quos tamen habuit ille, non ad- 
«equitur, oris pravitatem et verborum latitudinem imitatur. 
Sed tamcn ille nec deligere scivit, cuius potissimum simiiis 
esset, et in eo ipso, quem delegerat, imitari etiam vitia vo- 
iuit 92. Qui autem ita faciet, ut oportet, primum vigilet ne- 
cesse est in deligendo; deinde, quem probavit, in eo, quae 
maxime excellent, ea diligentissime persequatur. 

Quid enim causae censetis esse , cur aetates extulerint 
smgulae singula prope genera dicendi? Quod non tam facile 
in nostris oratoribus possumus iudicare, quia scripta, ex 
quibus iudicium fieri posset, non multa sane reliquerunt, 
quam in Graecis, ex quorum scriptis, cuiusque aetatis quae 
dicendi ratio voluntasque fuerit, intelligi potest. 93. Anti- 
quissimi fere sunt, quorum quidem scripta constenl, Pericles 
atque Alcibiades et eadem aetate Thucydides, subtiles, acuti, 
breves , sententiis magis quam verbis abundantes. Non po- 
tuisset accidere, ut unum genus esset omnium, nisi aliquem 
sibi proponerent ad imitandum. Consecuti sunt hos Critias, 

Theramenes, Lysias. Multa Lysiae scripta sunt; nonnulla 
Critiae; de Theramene audimus. Omnes etiam tum retine- 
bant illum Pericli sucum; sed erant paullo uberiore filo. 94- 
Ecce tibi est exortus Isocrates, magister istorum omnium, 
cuius e ludo tamquam ex equo Troiano meri principes ex- 
ierunt; sed eorum partim in pompa, partim in acie illustres 
esse voiuerunt. XXIII. Atqui et iili, Theopompi, Ephori, Phi- 
listi, Naucratae multique alii naturis differunt; voluntale 
autem simiies sunt et inter sese el magistri; et ii, qui se ad 
causas contuierunt, ut Demosthenes, Hyperides, Lycurgus, 
Aeschines, Dinarchus aliique complures, etsi inter se pares 
uon fuerunt, tamen omnes sunt in eodem veritatis imitandae 
genere versati, quorum quamdiu mansit imitalio , tamdiuge- 
nus illud dicendi studiumque vixit: 95. posteaquam, exstin* 
ctis his, omnis eorum memoria sensim obscurata est et 
evanuit, alia quaedam dicendi moiiiora ac remissiora genera 
viguerunt. Inde Demochares , quem aiunt sororis filium fu- 
isse Demostheni; lum Phalereus ilie Demetrius , omniumisto- 
rum mea sententia politissimus, aliique horum simiies ex- 
stiterunt. Quae si voiemus usque ad hoc tempus persequi, 
inteiligemus, ut hodie Alabandensem illum Meneclem et eius 
fratrem Hieroclem, quos ego audivi, tota imitetur Asia, sic 
semper fuisse aJiquem, cuius se similes plerique esse vellent. 
96. Hanc igitur similitudinem qui imitatione adsequi vo- 
let, quum exercitationibus crebris atque magnis tum scriben- 
do maxime persequatur. Quod si hic noster Sulpicius face- 
ret, multo eius oratio essel pressior; in cfua nunc interdum, 
ut in herbis rustici solent dicere in summa ubertate, inest 
luxuries quaedam, quae stilo depascenda est. 97. Hic Sul- 
picius, Me quidem, inquit, recte mones, idque mihi gratum 
est; sed ne te quidem, Antoni, muitum scriptitasse arbitror. 
Tum ille, Quasi vero, inquit, non ea praecipiam aliis, quae 
mihi ipsi desint: sed tamen ne tabulas quidem conficere 
existimor. Verum et in hoc ex re familiari mea et in ilio ex eo, 
quod dico, quantulum id cumque est, quid faciam iudicari 
potest. 98. Atque esse tamen multos videmus, qui neminem 
imitentur et suapte natura, quod velint, sine cuiusquam simi- 
iitudine consequantur; quod et in vobis animadverti recte 
cic. 1. 2. 6 

potest, Caesar et Cotta; quorum alter inusitatum nostris qui- 
dem oratoribus leporem quemdam et salem, alter acutissi- 
mum et subtiiissimum dicendi genus est consecutus: neque 
vero vester aequalis Curio , patre mea sententia vei eloquen- 
tissimo temporibus illis, quemquam mihi magno opere vide- 
tur imitari; qui tamen verborum gravitate et elegantia et co~ 
pia suam quamdam expressit quasi formam figuramque di- 
cendi; quod ego maxime iudicare potui in ea causa, quam 
ille contra me apud centumviros pro fratribus Cossis dixit; 
in qua nihil illi defuit, quod non modo copiosus, sed eliam 
sapiens orator habere deberet. 

XXIV. 99. Verum ul aliquando ad causas deducamus 
iilum, quem constituimus, et eas quidem, in quibus pluscu- 
lum negfotii est, iudiciorum atque litium — riserit aliquis 
fortasse hoc praeceptum; est enim non tam aculum quam 
necessarium magisque monitoris non fatui quam eruditi ma- 
gistri — : hoc ei primum praecipiemus, quascumque cau- 
sas erit tractaturus, ut eas diligenter penitusque cognoscat 
100. Hoc in ludo non praecipitur: faciles enim causae ad 
pueros deferuntur. Lex peregrinum vetat in murum ascen- 
dere; ascendit; hostes reppulit: accusatur. Nihil est nego- 
tii, eiusmodi causam cognoscere: recte igitur nihil de cau- 
sa discenda praecipiunt; haec est enim in ludo causarum 
formuia fere. At vero in foro tabulae, testimonia, pacta 
conventa, stipulationes , cognationes, adfinitates, decreta, 
responsa, vita denique eorum, qui in causa versantur, tota 
cognoscenda est; quarum rerum negligentia pierasque cau- 
sas et maxime privatas — sunt enim muito saepe obscurio- 
res — videmus amitti. 101. Ita nonnulli, dum operam suam 
multam existimari volunt, ut toto foro volitare et a causa ad 
causam ire videantur, causas dicunt incognilas. In quo est 
ilia quidem magna olfensio vel negligentiae, susceptis rebus, 
vel perfidiae, receptis; sed etiam illa maior opinione, quod 
nemo potesl de ea re, quam non novit, non turpissime di- 
cere. Ita dum inertiae vituperationem, quae maior est, con- 
temnunt, adsequuntur etiam illam, quam magis ipsi fugiunt, 
tardilatis. 102. Equidem soleo dare operam, ut de sua quis- 
que re me ipse doceat et ut ne quis alius adsit, quo iiberius 

loquatur, et agere adversarii causam, ut iile agat suam et 
quidquid de sua re cogitarit, in medium proferat. Itaque 
quum ille discessit, tres personas unus sustineo summa ani- 
mi aequitate, meam, adversarii, iudicis. Qui locus est talis, 
ut plus habeat adiumenti quam incommodi, hunciudico esse 
dicendum ; ubi plus maii quam boni reperio , id totum ab- 
dico atque eiicio. 103. Ita adsequor, ut alio tempore cogi- 
tem quid dicam et alio dicam; quae duo plerique ingenio 
freti simul faciunt. Sed certe eidem iili melius aliquanto di- 
cerent, si aiiud sumendum sibi tempus ad cogitandum, aliud 
ad dicendum putarent. 

104. Quum rem penitus causamque cognovi, statim 
occurrit animo quae sit causa ambigendi. Nihil est enim, 
quod inter homines ambigatur, sive ex crimine causa con- 
stat, ut facinoris, sive ex controversia, ut hereditatis, sive 
ex deiiberatione, ut beiii, [sive ex persona, ut laudis J sive 
ex disputatione, ut de ratione vivendi; in quo non aut quid 
factum sit aut fiat futurumve sit quaeratur aut quale sit aut 
quidvocetur. XXV. 105. Ac nostrae fere causae, quae 
quidem sunt criminum, pierumque infitiatione defenduntur. 
Kam et de pecuniis repetundis, quae maximae sunt, negan- 
da fere sunt omnia; et de ambitu raro illud datur, ut possis 
liberaJitatem atque benignitatem ab ambitu atque largitione 
seiungere. De sicariis, de veneficiis, de peculatu infitiari 
necesse est. Id est igitur genus primum causarum in iudiciis 
ex controversia facti; in deliberationibus plerumqueexfuturi, 
raro ex instantis aut facti. 106. Saepe etiam res non sit necne 
sed quaJis sit quaeritur; ut quum L.Opimii causam defende- 
bat apud popuium, audiente me, C. Carbo consul, nihii de C. 
Gracchi nece negabat, sed id iure pro salute patriae factum 
esse dicebat; ut eidem Carboni tribuno piebis alia tum mente 
rem publicam capessenti P. Africanus de Ti. Graccho inter- 
roganti responderat iure caesum videri. Iure autem omnia 
defenduntur, quae sunt eius generis, ut aut oportuerit aut 
licuerit aut necesse fuerit aut imprudentia aut casu facta 
esse videantur. 107. Iam quid vocelur quaeritur, quum quo 
verbo quid appellandum sit contenditur; ut mihi ipsi cum 
hoc Sulpicio fuit in Norbani causa summa contentio. Piero- 

que enim de iis, quae ab isto obiiciebantur, quum confite- 
rer, tamen ab illo maiestatem minutam negabam; ex quo 
verbo iege Appuleia tota illa causa pendebat. 108. Alque 
in hoc genere causarum nonnulli praecipiunt, ut verbum il- 
iud, quod causam facit, lucide breviterque uterque definiat. 
Quod mihi quidem perquam puerile videri solet. Alia est 
enim, quum inter doctos homines de iis ipsis rebus, quae 
versantur in artibus, disputatur, verborum definitio, ut quum 
quaeritur, quid sit ars, quid sit lex, quid sit civitas. In qui- 
bus hoc praecipit ratio atque doctrina, ut vis eius rei, quam 
definias, sic exprimatur, ut neque absit quidquam neque 
supersit. 109. Quod quidem in iila causa neque Sulpicius 
fecit neque ego facere conatus sum. Nanr quantum ulerque 
nostrum potuit, omni copia dicendi dilatavit, quid esset ma- 
iestatem minuere. Etenim definitio primum reprehenso ver- 
bo uno aut addito aut dempto saepe extorquetur e manibus ; 
deinde genere ipso doctrinam redolet exercitationemque 
paene puerilem ; tum in sensum et in mentem iudicis intrare 
non potest. Ante enim praeterlabitur, quam percepta est. 

XXVI. 110. Sed in eo genere, in quo quale sit quid 
ambigitur, exsistit etiam ex scripti interpretatione saepe 
contentio, in quo nulla potesl esse nisi ex ambiguo conlro- 
versia. Nam illud ipsum , quod scriptum a sententia discre- 
pat, genus quoddam habet ambigui; quod tum explicatur, 
quum ea vorba, quae desunt, suggesta sunl; quibus additis 
defenditur sententiam scripti perspicuam fuisse; ex contra- 
riisque scriptis si quid ambigitur, non novum genus nasci- 
tur, sed superioris generis causa dupficatur. Idque aut num- 
quam diiudicari poteril aut ita diiudicabitur , ut referendis 
praeteritis verbis id scriptum, quodcumque defendemus, 
suppieatur. Ita fit, ut unum genus in iis causis, quae pro- 
pter scriptum ambiguntur, relinquatur, si est scriptum ali- 
quid ambigue. 111. Ambiguorum autem quum plura genera 
sunt, quae mihi videntur ii melius nosse, qui dialectici ap- 
pellantur, hi autem nostri ignorare, qui non minus nosse de- 
beant: tum iiiud est frequentissimum in omni consuetudine 
vel sermonis vel scripti, quum idcirco aMquid ambigitui\ 
quod aut verbum aut verba suit praetermissa. 112. Ilerura 

autem peccanl, quum genus hoc causaruni, quod in scripti 
interprelatione versatur, ab illis causis, in quibus quaiis 
quaeque res sit disceptatur, seiungunt. Nusquam enim tam 
quaeritur quale sit genus ipsum rei quam in scripto, 
quod totum a facti controversia separalum est. 113. Ita tria 
sunt omnino genera, quae in disceptationem et controver- 
siam cadere possint: Quid fiat, factum futurumve sit; aul: 
Quale sit; aut: Quomodo nominetur. Nam illud quidem, quod 
quidam Graeci adiungunt: llectumne faclum sit, tolum in 
eo est: Quaie sit. XXVII. Sed iam ad institutum revertar 
meum. 

114. Quum igitur accepto causae genere cognitam 
rem tractare coepi , niliil prius constituo , quam quid sit ii- 
lud, quo mihi sit referenda omnis illa oratio, quae sit pro- 
pria quaestionis el iudicii; deinde iila duo diiigentissime con- 
sidero, quorum alterum commendationem habet nostram 
aut eorum, quos defendimus, aiterum est accommodatum 
ad eorum animos, apud quos dicimus, ad id, quod voiu- 
mus, commovendos. 115. lta omnis ratio dicendi tribus ad 
persuadendum rebus est nixa: ut probemus veraesse, quae 
defendimus; ut conciiiemus eos nobis, qui audiunt; ut ani- 
mos eorum, ad quemcumque causa posluiabit motum, vo- 
cemus. 116. Ad probandum autem duplex esl oratori sub- 
iecta materies: una rerum earum, quae non excogitantur 
ab oratore, sed in re positae ratione tractantur: ut tabulae, 
testimonia, pacta conventa, quaestiones, leges, senatus 
consulta, res iudicatae, decreta, responsa, reiiqua, si quae 
sunt, quae non ab oratore pariuntur, sed ad oratorem a 
causa atque a reis deferuntur; altera est, quae tota in dis- 
putatione et in argumentatione oratoris collocata est. 117. 
Ita in superiore genere de tractandis argumentis , in hoc au- 
tem etiam de inveniendis cogitandum est. Atque isti qui- 
dem, qui docent, quum causas in piura genera secuerunt, 
singulis generibus argumenlorum copiam suggerunt. Quod 
etiamsl ad instituendos adolescentuios magis aplum est, ut, 
simuiac positacausa sit,habeant quo se referant, unde sta- 
tim expedita possint argumenta depromere; lamen et tardi 
ingenii est rivuios consectari, fonles rerum non videre, et 

iam aetatis est ususque nostri a capite quod velimus arces- 
sere et unde omnia manent videre. 

118. Et primum genus iilud earum rerum, quae ad ora- 
torem deferuntur, meditatum nobis in perpetuum ad omnem 
usum simiiiiun rerum esse debebit. Nam et pro tabulis et 
contra tabulas et pro testibus et contra testes et pro quae- 
stionibus et contra quaestiones et item de caeteris rebus 
eiusdem generis vel separatim dicere solemus de genere uni- 
verso vei definite de singulis temporibus, hominibus, causis; 
quos quidem locos — vobis hoc, Cotta et Sulpici, dico — 
muita commentatione atque meditatione paratos atque expe- 
ditos habere debetis. 119. Longum est enim nunc me ex- 
plicare, qua ratione aut confirmare aut infirmare testes, ta- 
buias, quaestioty&s oporteat. Haec sunt omnia ingenii vei 
mediocris, exercitationis autem maximae; artem quidem el 
praecepta dumtaxat hactenus requirunt, ut cerlis dicendi iu- 
minibus ornentur. 120. Itemque ilia, quae sunt alterius ge- 
neris, quae tota ab oratore pariuntur, excogitationem non 
habent difficilem, explicationem magis iilustrem perpolitam- 
que desiderant. Itaque quum haec duo nobis quaerenda 
oint in causis, primum quid, deinde quomodo dicamus; al- 
terum, quod totum arte tinctum videtur, tametsi artem requi- 
rit, tamen prudentiae est paene mediocris quid dicendum 
sit videre; allerum est, in quo oratoris vis illa divina virtus- 
que cernitur, ea, quae dicenda sunt, ornate, copiose varie- 
que dicere. XXVIII. 121. Quare iilam parlem superiorem, 
quoniam semei ita vobis placuit, non recusabo quo minus 
perpoiiam atque conficiam — quantum consequar, vos iu- 
dicabitis — : quibus ex locis ad eas tres res, quae ad fidem 
faciendam solae valent, ducatur oratio, ut et conciiientur 
animi ei doceantur et moveantur; haec sunt enim tria. Ea 
vero quemadmodum iliustrentur, praesto est, qui omnes do- 
cere possit, qui hoc primus in nostros mores induxit, qui 
uiaxime auxit, qui soius effecit. 122. Namque ego, Catule, 
— dicam enim non reverens adsentandi suspicionem — , ne- 
minern esse oratorem pauiio iiiustriorem arbitror neque 
Graecum neque Latinum, quem aetas nostra lulerit, quem 
uon et saepe et diligenter audierim. Itaque si quid est in 

me, quod iam sperare videor, quoniam quidem vos, his in- 
geniis homines, tantum operae mihi ad audiendum datis, ex 
eo est, quod nihil quisquam umquam me audiente egit ora- 
tor, quod non in memoria mea penitus insederit. Itaque 
ego is, qui sum, quantuscumquesumadiudicandum, omni- 
bus auditis oratoribus, sine ulla dubitatione sic statuo et iu- 
dico, neminem omnium tot et tanta, quanta sint in Crasso t 
habuisse ornamenta dicendi. 123. Quamobrem, si vos quo- 
que hoc idem existimatis, non erit, ut opinor, iniqua par- 
titio, si, quum ego hunc oratorem, quem nunc fingo, ut in- 
stitui, crearo, aluero, confirmaro, tradam eum Crasso et 
vestiendum et ornandum. 

124. Tum Crassus: Tu vero, inquit, Antoni, perge, ut 
instiluisti. Neque enim est boni neque iiberaiis parentis, 
quem procrearis et eduxeris , eum non et vestire et ornare^ 
praesertim quum te iocupietem esse negare non possis. Quod 
enim ornamentum, quae vis, qui animus, quae dignitas illi 
oratori defuit, qui in causa peroranda non dubitavit excitar* 
reum consularem et eius diloricare tunicam et iudicibus ci 
catrices adversas senis imperatoris ostendere? qui idem, 
hoc accusante Suipicio, quum hominem seditiosum furio- 
sumque defenderet, non dubitavit seditiones ipsas ornare 
ac demonstrare gravissimis verbis multos saepe impetus po- 
puli non iniustos esse, quos praestare nemo posset; mul- 
tas etiam e re pubiica seditiones saepe esse factas, ut quum 
reges essent exacti, ut quum tribunicia potestas constituta; 
Uiam Norbani seditionem ex luctu civium et ex Caepionis 
odio , qui exercitum amiserat, neque reprimi potuisse et iure 
esse conflatam? 125. Potuit hic iocus tam anceps, tam 
inauditus , tam lubricus , tam novus sine quadam incredibili 
vi ac facultate dicendi tractari? Quid ego de Cn. Maliii, quid 
de Q. Regis commiseratione dicam? quid de aliis innumera- 
bilibus? in quibus non hoc maximeeniluit, quod tibi omnes 
dant, acumen quoddam singulare, sed haec ipsa, quaenunc 
ad me delegare vis , ea semper in te eximia et praestantia 
fuerunt. XXIX. 126. Tum Catulus: Ego vero, inquit, in 
vobis hoc maxime admirari soieo, quod, quum inter vos in 
dicendo dissimillimi sitis, ita tamen uterque vestrum dicat, 

ul ei nihil neque a natura denegatum neque a doctrina non 
delatum esse videatur. Quare, Crasse, neque tu tua suavi- 
tate nos privabis, ut, si quid ab Antonio aut praetermissum 
aut relictum sit, non explices; neque te, Antoni, si quid 
non dixeris, existimabimus non potuisse potius, quam a 
Crasso dici maluisse. 127. Hic Crassus: Quin tu, inquit, 
Antoni, omittis ista, quae proposuisti, quae nemo horum 
desideral; quibus ex locis ea, quae dicendasuntin causis, 
reperiantur. Quae quamquam abs te novo quodam modo 
praeclareque dicuntur, sunt tamen et re faciliora et prae- 
ceptis pervagata: illa deprome nobis unde adferas, quae 
saepissime tractas semperque divinitus. 

128. Depromam equidem, inquit, et quo facilius id a 
te exigam, quod petam, nihil tibi a me postulanti recusa- 
bo. Meae totius orationis et istius ipsius facultatis, quam 
modo Crassus in caelum verbis extulit, tres sunt ratio- 
nes, ut ante dixi: una conciliandorum hominum, altera 
docendorum , tertia concitandorum. 129. Harum trium par- 
tium prima lenitatem orationis, secunda acumen, tertia vim 
desiderat. Nam hoc necesse est, ut is, qui nobis causam 
adiudicaturus sit, aut inclinatione voluntatis propendeat in 
nos aut defensionis argumentis adducatur aut animi permo- 
tione cogatur. Sed quoniam illa pars, in qua rerum ipsarum 
explicatio ac defensio posita est, videtur omnem huius ge- 
cieris quasi doctrinam continere, de ea primum loquemur 
et pauca dicemus. Pauca enim sunt, quae usu iam tractata 
et animo quasi notata habere videamur. XXX. 130. Ac tibi 
sapienter monenti, Crasse, libenter adsentiemur, ut sing^u- 
larum causarum defensiones, quas solent magistri pueris 
tradere, relinquamus, aperiamus autem capita ea, unde 
omnis ad omnem et causam et orationem disputatio ducitur. 
Neque enim , quotiens verbum aliquod est scribendum no- 
bis, totiens eius verbi litterae sunt cogitatione conquiren- 
dae; nec quotiens causa dicenda est, totiens ad eius causae 
seposita argrumenta revolvi nos oportet, sed habere certos 
locos, qui, ut iitterae ad verbum scribendum, sic illi ad 
causam explicandam statim occurrant. 131. Sed hi loci ei 
demum oratori prodesse possunt, qui est versatus in rebus 

vel usu, quem aetas denique adfert, vel audilione et cogi- 
tatione, quae studio et diligenlia praecurrit aetatem. Nam 
si tu mihi quamvis eruditum hominem adduxeris , quamvis 
acrem et acutum in cogitando, quamvis ad pronuntiandum 
expeditum, si erit idem in consuetudine civitatis, in exem- 
plis, in institutis, in moribus ac voluntatibus civium suorum 
hospes, non multum ei loci proderunt illi, ex quibus argu- 
menta promuntur. Subacto mihi ingenio opus est, ut agro 
non semel arato, sediterato, quo meliores fetus possit et 
grandiores edere. Subactio autem est usus, auditio, lectio, 
litterae. 

132. Ac primum naturam causae videat, quae num- 
quam latet, factumne sit quaeratur, an quale sit, an quo6 
nomen habeat; quo perspecto statim occurrit naturali qua- 
dam prudentia, non his subductionibus, quas isti docent, 
quid faciat causam, id est, quo sublato controversia stare 
non possit; deinde quid veniat in iudicium, quod isti sic 
iubent quaerere: Interfecit Opimius Gracchum. Quid facil 
causam? quod rei pubiicae causa quum ex senatus con- 
sulto ad arma vocasset. Hoc tolie, causa non erit. At id 
ipsum negat contra leges licuisse Decius. Veniet igitur in iu- 
dicium : Licueritne ex senatus consulto servandae rei pu- 
blicae causa? Perspicua sunt haec quidem et in vulgari pru- 
dentia sita; sed illa quaerenda: quae et ab accusatore et 
a defensore argumenta ad id, quod in iudicium venit, spe- 
clantia debent adferri. XXXI. 133. Atque hic iilud viden- 
dum est, in quo summus est error istorum magistrorum, ad 
quos liberos nostros mittimus, non quo hoc quidem ad di- 
cendum magno opere pertineat, sed tamen ut videatis, quam 
sit genus hoc eorum, qui sibi eruditi videntur, hebes atque 
impoiitum; constituunt enim in partiendis orationum modis 
duo genera causarum: unum appellant, in quo sine perso- 
nis atque temporibus de universo genere quaeratur; alterum, 
quod personis certis et temporibus definialur, ignari omnes 
controversias ad universi generis vim et naturam referri. 
134. Nam in ea ipsa causa, de qua ante dixi, nihil pertinei 
ad oratoris iocos Opimii persona, nihil Decii. De ipso emm 
universo genere infinita quaestio est, num poena videamr 

esse adficiendus, qui civem ex senatus consulto patriae 
conservandae causa interemerit, quum id per leges non li- 
ceret. Nulla denique est causa, in qua id, quod in iudicium 
venit, reorum personis ac non generum ipsorum universa 
dubitatione quaeratur. 135. Quin etiam in iis ipsis, ubi de 
facto ambigitur, ceperitne pecunias contra leges P. Decius, 
argumenta et criminum et defensionis revocentur oportet ad 
genus et ad naturam universam: quod sumptuosus, de lu- 
Kurie; quod alieni appetens, de avaritia; quod seditiosus, 
de turbulentis et maiis civibus; quod a multis arguitur, de 
genere testium; contraque, quae pro reo dicentur, omnia 
necessario a tempore atque homine ad communes rerum et 
generum summas revolventur. 136. Atque haec forsitar 
homini non omnia, quae sunt in natura rerum, celeriter ani- 
mo comprehendenti permulta videantur, quae veniant in iu- 
dicium tum, quum de facto quaeratur; sed tamen criminum 
multitudo est, non defensionum aut locorum inflnita. 

XXXII. 137. Quae vero, quum de facto non ambigitur, 
quaeruntur, qualia sint, ea si ex reis numeres, et innume- 
rabilia sunt et obscura; si ex rebus, valde et modica et ii- 
lustria. Nam si Mancini causam in uno Mancino ponimus, 
quotienscumque is, quem pater patratus dediderit, receptus 
non erit, totiens causa nova nascetur. Sin illa controversia 
causam facit, videaturne ei, quem pater patratus dediderit, 
si is non sit receptus, postliminium esse, nihil ad artem di- 
cendi nec ad argumenta defensionis Mancini nomen pertinet. 

138. Ac, si quid adfert praeterca hominis aut dignitas aut in- 
dignitas, extra quaestionem est et ea tamen ipsaoratio ad uni- 
versl generis disputationem referatur necesse est. Haec ego 
non eo consilio disputo , ut homines eruditos redarguam ; 
quamquam reprehendendi sunt, qui in genere deftniendo istas 
causas describunt in personis et in temporibus positas esse. 

139. Nam etsi incurrunt tempora et personae, tamen intelli- 
gendum est non ex iis, sed ex genere quaestionis pendere 
causas. Sed hoc nihil ad me; nullum enim nobis certamen 
cum istis esse debet. Tantum salis est intelligi, ne hoc qui- 
dem eos consecutos, quod in tanto otio etiam sine hac 
forensi exercitatione efficere potuerunt, ut genera rerum 

discernerent eaque paulio subtilius expiicarent 140. Veruin 
hoc, ut dixi, nihii ad me. Iilud ad me ac multo etiam ma- 
gis ad vos, Cotta noster et Sulpici: quomodo nunc se isto- 
rum artes habent, pertimescenda est muititudo causarum; 
est enim infinita, si in personis ponitur; quot homines, tot 
causae; sin ad generum universas quaestiones referunlur, 
ita modicae et paucae sunt, ut eas omnes diiigentes et me- 
mores et sobrii oratores percursas animo et prope dicam 
decantatas habere debeant; nisi forte existimatis a M\ Cu- 
rio causam didicisse L. Crassum et ea re multa attulisse, 
quamobrem postumo non nato Curium tamen heredem Co- 
ponii esse oporteret. 141. Nihil ad copiam argumentoruit 
neque ad causae vim ac naturam nomen Coponii aut Curii 
pertinuit; in genere erat universo rei negotiique, non in 
tempore ac nominibus, omnis quaestio: Quum scriptum ita 
sit, si mihi fiuus genitur, isQUE prius moritur, et caelera, 
tum mihi ille sit heres; si natus filius non sit, videaturne 
is, qui fiiio mortuo institutus heres sit, heres esse*. perpetui 
iuris et universi generis quaestio non hominum nomina, sed 
rationem dicendi et argumentorum fontes desiderat. XXXIII. 
142. In quo etiam isti nos iuris consulti impediunt a discen- 
doque deterrent Video enim in Catonis et in Bruti libris 
nominatim fere referri, quid alicui de iure viro aut mulieri 
responderit; credo, ut putaremus in hominibus, non in re 
consultationis aut dubitationis causam aliquam fuisse: ut, 
quod homines innumerabiles essent, debilitati aiurecogno- 
scendo voluntatem discendi simul cum spe perdiscendi 
abiiceremus. 

Sed haec Crassus aliquando nobis expedlet et exponet 
descripta generatim. Est enim, ne forte nescias , heri nobis 
ilie hoc, Catuie, poiiicitus, ius civile, quod nunc diffusum 
et dissipatum esset, in certa genera coacturum et ad artem 
facilem redacturum. 143. Et quidem, inquit Catulus, haud- 
quaquam id est difficiie Crasso, qui et, quod disci potuit de 
iure, didicit et, quod iis, qul eum docuerunt, defuit, ipse 
adferet; ut, quae sint in iure, vel acute describere vel or- 
nate illustrare possit. Ergo ista, inquit Antonius, tum a 
Crasso discemus , quum se de turba et a subselliis in otium, 

ut cogitat, soliumque contulerit. 144. Iam id quidem saepe, 
inquit Catulus, ex eo audivi, quum diceret sibi certum esse 
a iudiciis causisque discedere; sed, ut ipsi soieo dicere, 
non licebit. Neque enim auxilium suum saepe a viris bonis 
frustra implorari patietur neque id aequo animo feret civi- 
tas; quae si voce L. Crassi carebit, ornamento quodam sese 
spoliatam putabit. Nam hercle, inquit Antonius, si haee 
vere a Catulo dicta sunt, tibi mecum in eodem est pistrino, 
Crasse, vivendum; et istam oscitantem[et dormitantem]sa- 
pientiam Scaevolaruir et caeterorum beatorum otio conce- 
damus. 145. Adrisit hic Crassus leniter el, Pertexe modo, 
inquit, Antoni, quod exorsus es. Me tamen ista oscitans 
sapientia , simulatque ad eam confugero , in libertatem vin- 
dicabit. 

XXXIV. Huius quidem loci, quem modo sum exorsus^ 
hic est finis,inquit Antonius; quomam inteliigeretur non in 
hominum innumerabiiibus personis neque in infinita tempo- 
rum varietate, sed in generum causis atque naturis omnia 
sita esse, quae in dubium vocarentur; genera autem esse 
definita non soium numero, sed etiam paucitate; ut eam 
materiem orationis, quae cuiusque esset generis, studiosi 
qui essent dicendi, omnibus locis descriptam, instructam 
ornatamque comprehenderent, rebus dico et sententiis. 146. 
Xa vi sua verba parienl, quae semper satis ornata mihi 
quidem videri solent, si eiusmodi sunt, ut ea res ipsa pe- 
perisse videatur. Ac si verum quaeritis , quod mihi quidem 
videatur — nihii enim aiiud adfirmare possum nisi senten- 
tiam et opinionem meam — : hoc instrumentum causarum 
et generum universorum in forum deferre debemus neque, 
ut quaeque res delata ad nos erit, tum denique scrutari lo- 
cos, ex quibus argumenta eruamus; quae quidem omnibus, 
qui ea mediocriter modo considerarint , studio adhibilo et 
usu, pertractata esse possunt; sed tamen animus referen- 
dus est ad ea capita et ad illos , quos saepe iam appeliavi, 
locos, ex quibus omniaad omnem orationem inventa ducuntur. 
147. Atque hoc totum est sive artis siveanimadversionis sive 
consuetudinis nosse regiones , intra quas venere et perve- 
stiges, quod quaeras. Ubi eum iocum omnem cogitatione 

saepseris, si modo usu rerum percailueris, nihil te effu- 
giet atque omne, quod erit in re, occurret atque incidet. 
XXXV. Et sic, quum ad inveniendum in dicendo tria sint: 
acumen, deinderatio, quam iicet, sivolumus, appellemus 
artem, tertium diligentia; non possum equidem non ingenio 
primas concederec sed tamen ipsum ingenium diligentia 
eliam ex tarditate incitat: 148. diligentia, inquam, quae 
quum omnibus in rebus lum in causis defendendis plurimum 
valet. Haec praecipue colenda est nobis, haec semper ad- 
hibenda, haec nihil est quod non adsequatur. Causa ut pe- 
nitus, quod initio dixi, nota sit, diiigentia est; ut adversa- 
rium attente audiamus atque ut eius non solum sentenlias, 
sed etiam verba omnia excipiamus , vuitus denique perspi- 
ciamus omnes, qui sensus animi plerumque indicant, dili- 
gentia est: 149. [id tamen dissimuianter facere, ne sibi iHe 
aliquid proficere videatur, prudentia est;] deinde ut in iis 
locis, quos proponam paullo post, pervolvatur animus, ut 
penitus insinuet in causam, ut sit cura et cogitatione inten- 
tus, diiigentia esl; ut his rebus adhibeat tamquam iumen 
aiiquod memoriam, ut vocem, ut vires, diiigentia est. 150. 
Inter ingenium quidem et diligentiam perpaullum loci reii- 
quum estarti. Ars demonstrat tantum, ubi quaeras, atque 
ubi sit iilud, quod studeas invenire; reliqua sunt in cura, 
attentione animi, cogitatione, vigilantia, adsiduitate, labore; 
compiectar uno verbo, quo saepe iam usi sumus, diiigen- 
tia; qua una[virtute omnes] virtutes reliquae continentur. 
151. Nam orationis quidem copia videmus ut abundent phi- 
losophi, qui, ut opinor — sed tu haec, Catule, melius — nulia 
dant praecepta dicendi neo idcirco minus, quaecumque res 
proposita est, suscipiunt, de qua copiose et abundanter lo- 
quantur. 

XXXVI. 152. Tum Catulus: Est, inquit, ut dicis, An- 
toni, ut plerique phiiosophi nuila tradant praecepta dicendi 
et habeant paratum tamen quid de quaque re dicant. Sed 
Aristoteles, is, quem ego maxime admiror, posuit quosdani 
locos, ex quibus omnis argumenti via non modo ad philoso- 
phorum disputationem, sed etiam ad hanc orationem, qua in 
causis utimur,inveniretur; a quo quidem homineiam dudum, 

Antoni, non aberrat oratio tua, sive tu similitudine iiiius di- 
vini ingenii in eadem incurris vestigia sive etiam ilia ipsa 
legisti atque didicisti, quod quidem mihl magis veri simile 
videtur. Plus enim te operae Graecis dedisse rebus video, 
quam pularamus. 153. Tum ille, Verum, inquit, ex me 
audies, Catule. Semper ego existimavi iucundiorem et pro- 
babiiiorem huic populo oratorem fore, qui primum quam 
minimam artificii aiicuius, deinde nuilam Graecarum rerum 
significationem daret. Atque ego idem existimavi pecudis 
esse, non hominis, quum tantas res Graeci susciperent, 
profiterentur, agerent seque et videndi res obscurissimas 
et bene vivendi et copiose dicendi rationem daturos homi- 
nibus pollicerentur, non admovere aurem et, si palam au- 
dire eos non auderes , ne minueres apud tuos cives aucto- 
ritatem tuam, subauscultando tamen excipere voces eorum 
et procui quid narrarent attendere. Itaque feci, Catuie, et 
istorum omnium summatim causas et genera ipsa g-ustavi. 
XXXVII. 154. Valde hercule, inquit Catulus, timide tan> 
quam ad aliquem libidinis scopulum sic tuam mentem ad 
phiiosophiam appulisti, quam haec civitas aspernata num- 
quam est. Nam et referta quondam Italia Pythagoreorum 
fuit tum, quum erat in hac gente magna illa Graecia? ex 
quo etiam quidam Numam Pompiiium, regem nostrum, fu- 
isse Pythagoreum ferunt, qui annis ante permullis fuit quam 
ipse Pythagoras: quo etiam maior vir habendus est, quum 
iilam sapientiam constituendae civitatis duobus prope sae- 
culis ante cognovit, quam eam Graeci natam esse senserunt; 
et certe non tulit uilos haec civitas aut gloria clariores aut 
auctoritate graviores aut humanitate poiitiores P. Africano, 
C. Laelio , L. Furio , qui secum eruditissimos homines ex 
Graecia palam semper habuerunt. 155. Atque ego hoc ex 
iis saepe audivi, quum dicerent pergratum Athenienses 
et sibi fecisse et multis principibus civitatis, quod, quum 
ad senatum legatos de suis maximis rebus mitterent, tres 
illius aetatis nobilissimos philosophos misissent, Carneadem 
et Critolaum et Diogenem. Itaque eos , dum Romae essent, 
et a se et ab aliis frequenter audilos; quos tu quum habe- 
res auctores, Antoni, miror cur philosophiae sicut Zethus 

Ule Pacuvianus prope beiium indixeris. 156. Minime, in- 
quit Antonius : ac sic decrevi phiiosophari potius, ut Neopto- 
lemus apudEnnium, paucis: ham omnino haud pla- 
eet. Sed tamen haec est mea sententia, quam videbar ex- 
posuisse. Ego ista studia non improbo, moderata modo 
sint: opinionem istorum studiorum et suspicionem artificii 
apud eos, qui res iudicent, oratori adversariam esse arbi- 
tror. Imminuit enim et oratoris auctoritatem et orationis 
fidem. XXXVIII. 157. Sed, ut eo revocetur, unde huc de- 
clinavit oratio, ex tribus istis clarissimis philosophis, quos 
ttomam venisse dixisti, videsne Diogenem eum fuisse, qui di- 
ceret artem se tradere bene disserendi et vera ac falsa diiudi- 
candi, quam verbo Graeco diaXsxtixrjv appellaret? In hac 
arte, si modo est haec ars, nullum est praeceptum, quo modo 
verum inveniatur, sed tantum est, quo modo iudicetur. 158. 
Nam et omne, quod eioquimur sic, ut id aut esse dicamus aut 
non esse et, si simpiiciter dictum sit, suscipiunt diaiectici, ut 
iudicent, verumne sit an falsum; et, si coniuncte sil eiatum et 
adiuncta sint alia, iudicant, rectene adiuncta sint et verane 
summa sit unius cuiusque rationis et ad extremum ipsi se 
compungunt suis acuminibus et multa quaerendo reperiunt 
non modo ea, quae iam non possint ipsi dissolvere, sed et- 
iam quibus ante exorsa et potius delexta prope retexantur. 
159. Hic nos igitur Stoicus iste nihil adiuvat, quoniam, quem- 
admodum inveniam quid dicam non docet; atque idem etiam 
impedit, quod et muita reperit, quae negat ullo modo posse 
dissolvi , et genus sermonis adfert non liquidum, non fusum 
tc profluens, sed exile, aridum, concisum ac minutum. 
Quod si qui probabit, ita probabit, ut oratori tamen aptum 
non esse fatealur. Haec enim nostra oratio multitudinis est 
auribus accommodanda, ad oblectandos animos, ad impel- 
Iendos, ad ea probanda, quae non aurificis statera, sed po- 
puiari quadam tnitina examinantur. 160. Quare istam artem 
totam dimittemus, quae in excogitandis argumentis muta 
nimium est, in iudicandis nimium loquax. Critolaum istum, 
quem cum Diogene venisse commemoras, puto plus huic 
nostro studio prodesse potuisse. Erat enim ab isto Ari- 
stotele. a cuius inventis tibi ego videor non longe aber- 

rare. Aique inter hunc Aristotelem, cuius et illum legi li- 
brum, in quo exposuit dicendi artes omnium superiorum, et 
illos, in quibus ipse sua quaedam de eadem arte dixit, et 
hos germanos huius artis magistros, hoc mihi visum est in- 
teresse, quod ille eadem acie mentis, qua rerum omnium 
vim naturamque viderat, haec quoque aspexit, quae ad di- 
cendiartem, quam iile despiciebat, pertinebant: illi autem, 
qui hoc solum colendum ducebant, habitarunt in hac una 
ratione tractanda, non eadem prudentia, qua ille, sedusu 
in hoc uno genere studioque maiore. 161. Carneadi vero 
vis incredibilis illa dicendi et varietas perquam esset optan- 
da nobis ; qui nullam umquam in illis suis disputationibus 
rem defendit, quam non probarit; nullam oppugnavit, quam 
non everterit. Sed hoc maius est quiddam, quam ab iis, qui 
haec tradunt et docent, postulandum sit 

XXXIX. 162. Ego autem, si quem nuncrudem plane 
instilui ad dicendum velim, his potius tradam adsiduis uno 
opere eamdem incudem diem noctemque tundentibus , qui 
omnes tenuissimas particulas atque omnia minima mansa ut 
nutrices infantibus pueris in os inserant. Sin sit is , qui et 
doctrina mihi liberaliter institutus et aliquo iam imbutus usu 
et satis acri ingenio esse videatur, illuc eum rapiam, ubi 
non seclusa aliqua aquula teneatur, sed unde universum 
flumen erumpat; qui illi sedes et quasi domicilia omnium ar- 
gfumentorum commonstret et ea breviter illustret verbisque 
definiat. 163. Quid enim est, in quo haereat, qui viderit 
omne, quod sumatur in oratione probandum aut refellen- 
dum, aut ex sua sumi vi atque natura aut adsurrii foris? 
Ex sua vi, quum aut res quae sit tota quaeratur, aut 
pars eius aut vocabuium quod habeat aut quippiam, rem il- 
lam quod attingat: extrinsecus autem, quum ea, quae sunt 
foris neque inhaerent in rei natura, colliguntur. 164. Si res 
tota quaeritur, definitione universa explicanda est, sic* 
Si maiestas est amplitudo ac dignitas civitatis, is eam mi- 
nuit, qui exercitum hostibus populi Romani tradidit, non qui 
eum, qui id fecisset, populi Romani potestati tradidit. 165. 
Sin pars partitione, hoc modo: Aut senatui parendum de 
salute rei publicae fuit aut aliud consilium instituendum aut 

sua sponte faciendum; aliud consilium, superbum; suum, 
adrogans; utendum igitur fuit consilio senatus. Si ex voca- 
"hulo, ut Oarbo: Si consul est, qui consulit patriae, quid 
aliud fecit Opimius? 166. Sin ab eo, quod rem attingit, plu- 
res sunt argumentorum sedes ac loci. Nam et coniuncta 
quaeremus el genera et partes generibus subiectas etsimilitu- 
dines et dissimiiitudines et contraria et consequentia et con- 
sentanea et quasi praecurrentia et repugnantia et causas re- 
rum vestigabimus et ea, quae ex causis orta sint; et maiora, 
paria, minora quaeremus. XL. 167. Ex coniunctis sic ar- 
gumenta ducuntur: Si pietati summa tribuenda laus est, de- 
betis moveri, quum Q. Metellum tam pie lugere videatis. 
Ex genere autem: Si magistratus in populi Romani esse po 
testate debent, quid Norbanum accusas, cuius tribunatus vo 
luntati paruit civitatis? 168. Ex parte autem ca, quae est 
subiecta generi: Si omnes, qui rei publir.ae consulunt, cari 
nobis esse debent, certe inprimis imperatores, quorum con- 
siliis, virtute, periculis retinemus et nostram salutem et im- 
perii dignitatem. Ex similitudine autem: Si ferae partus 
suos diligunt, qua nos in liberos nostros indulgentia esse 
debemus? 169. At ex dissimilitudine : Si barbarorum est 
(n diem vivere, nostra consilia sempiternum tempus spectare 
debent. Atque utroque in genere et similitudinis et dissimili- 
tudinis exempla sunt exaliorum factisaut dictis aut eventis et 
fictae narrationes saepe ponendae. Iamexcontrario: SiGrac- 
chus nefarie, praeclare Opimius. 170. Ex consequentibus : Si 
et ferro interfectus ille et tu inimicus eius cum gladio cruento 
comprehensus in illo ipso loco et nemo praeter te ibi visus 
«st et causa nemini et tu semper audax quid est quod de 
faclnore dubitare possimus? Ex consentanels ... ex praecur- 
rentibus ... ex repugnantibus , ut olim Crassus adoiescens: 
Non si Opimium defendisti, Carbo, idcirco te isti bonum ci* 
vem putabunt. Simulasse te et aliquid quaesisse perspi- 
euiun est, quod Ti. Gracchi mortem saepe in contionibus 
deplorasti, quod P. Africani necis socius fuisti, quod eam 
legem in tribunatu tuiisti, quod semper a bonis dissedisti. 
171. Ex causis autem rerum sic: Avariliam sitoilere vultis, 
mater eius est tollenda, luxuries. Ex iis autem, quae sunt 
cic. I. 2 T 

orta de causis*. Si aerarii copiis et ad belli adiumenta et ad 
ornamenta pacis utimur, vectigalibus serviamus. 172. Ma- 
lora autem et minora et paria comparabimus sic : ex maiore : 
Si bona existimatio divitiis praestat et pecunia tanto opere 
expetitur, quanto gloria magis est expetenda! ex minore. 
Hic parvae consuetudinis 
Causa huius mortem tam fert familiariter : 
Quid si ipse amasset? quid hic fnihi faciet pairi? 
Ex pari: Est eiusdem et eripere et contra rem publicam 
largiri pecunias. 173. Foris autem adsumuntur ea, quae 
non sua vi, sed extranea sublevantur, ut haec: Hoc verum 
est; dixit enim Q. Lutatius. Hoc falsum est; habita enim 
quaestio est. Hoc sequi necesse esl; recito enim tabulas. 
De quo genere toto paullo ante dixi. XLI. 174. Haec, ut 
brevissime dici potuerunt, ita a me dicta sunt. Ut enim si 
aurum cui, quod esset multifariam defossum, commonstrare 
veilem, satis esse deberet, si signa el notas ostenderem lo- 
corum, quibus cognitis ipse sibi foderet et id, quod vellet, 
parVolabore, nuilo errore, lnvemret, sic quas ego argumen- 
torum evolvi notas, quaerenti demonstrant, ubi sint: reliqua 
cura et cogitatione eruuntur. 175. Quod autem argumenlo- 
rum genus cuique causarum generi maxime conveniat, non 
est artis exquisitae praescribere, sed estmediocris ingenii 
iudicare. Neque enim nunc id agimus, ut artem aliquam di- 
cendi explicemus, sed ut doctissimis hominibus usus nostri 
quasi quaedam monita tradamus. His igitur locis in mente 
et cogitatione deflxis et in omni re ad dicendum posita ex- 
citatis, nihil erit quod oratorem efTugere possit non modo 
in forensibus disceptationibus, sed omnino in ulio genere 
dicendi. 176. Si vero adsequetur, ut talis videatur, qualem 
se videri velit, et animos eorum ila adflciat, apud quos aget, 
ut eos, quocumque velit, vel trahere vel rapere possit, ni- 
hil profecto praeterea ad dicendum requiret. Iam iiiud vide- 
mus nequaquam satis esse, reperire quid dicas, nisi id in- 
ventum tractare possis. 177. Tractatio autem varia esse de- 
bet, ne aut cognoscat artem qui audiat aut defatigetur simi- 
liludinis satietate. Proponi oportet quid adferas et quare ita 
sit ostendere; ex iisdem iliis iocis interdum concludeie. 

relinquere alias alioque transire ; saepe non proponere ac 
ratione ipsa adferenda quta proponendum fuerit declarare; 
si cui quid simile dicas, prius ut simile dicas confirmes; de- 
inde quod agitur, adiungas; interpuncta argumentorum ple- 
rumque occulas, ne quis ea numerare possit, ut re distin- 
guantur, verbis confusa esse videantur. 

XLU. 178. Haec et properans ut apud doctos et se- 
midoctus ipse percurro , ut aliquando ad illa maiora venia- 
mus. Nihil est enim in dicendo, Catule, maius, quam ut fa- 
veat oratori is, qui audiet, utique ipse sic moveatur, ut im- 
petu quodam animi et perlurbatione magis quam iudicio aut 
consilio regatur. Plura enim multo homines iudicant odio 
aut amore aut cupiditate aut iracundia aut dolore aut laetitia 
aut spe aut timore aut errore aut aliqua permotione mentis 
quam veritate aut praescripto aut iuris norma aliqua aut iu- 
dicii formula aut legibus. 179. Quare, nisi quid vobis aliud 
placet, ad illa pergamus. 

Paullum, inquit Catulus , etiamnunc deesse videturiis 
rebus, Antoni, quas exposuisti, quod sit tibi ante explican- 
dum, quam illuc proficiscare, quo te dicis intendere. Quid- 
nam? inquit. Qui ordo tibi placeat, inquit Catulus, et quae 
dispositio argumentorum, in qua tu mihi semper deus videri 
soles. 180. Vide quani sim f inquit, deus in isto genere, Ca- 
tule. Non hercuie mihi nisi admonito vehisset in mentem ; 
ut possis existimare me in ea, in quibus nonnumquam ali- 
quid efficere videor, usu solere in dicendo vel casu potius 
ineurrere. Ac res quidem ista, quam ego, quia non noram, 
sic tamquam ignotum hominem praeteribam, tantum potest 
in dicendo, ut ad vincendum nuila plus possit; sed tamen 
mihi videris ante tempus a me rationem ordinis et disponen- 
darum rerum requisisse. 181. Nam si ego omnem vim ora- 
loris in argumentis el in re ipsa per se comprobanda posuis- 
sem, tempus esset iam de ordine argumentorum et de coi- 
locatione aliquid dicere; sed quum tria sint a me proposita, 
de uno dictum; quuni de duobus reiiquis dixero, tum erit 
denique de disponenda tota oratione quaerendum. 

XLIII. 182. Valet igitur muitum ad vincendum probari 
mores et instituta[et facta et vitam]eorum, qui agent causas. 

7* 

el eorum , pro quibus , et item improbari adversariorum ani- 
mosque eorum, apud quos agetur, conciliari quam maxime 
ad benevolentiam quum erga oratorem tum erga illum, pro 
quo dicet orator. Conciliantur autem animi dignitate homi- 
nis, rebus gestis, existimatione vitae; quae facilius ornari 
possunt, si modo sunt, quam fingi, si nulla sunt. Sed haec 
adiuvant in oratore : lenitas vocis, vultus, pudoris significa- 
tio, verborum comitas; si quid persequare acrius, utinvitus 
et coactus facere videare. Facilitatis, liberalitatis, mansuetu- 
dinis, pietatis, grati animi, non appetentis, non avidi signa 
proferre perutile est; eaque omnia, quae proborum, demis- 
sorum, non acrium, non pertinacium, non litigiosorum, non 
acerborum sunt, valde benevolentiam conciliant abalienant- 
que ab iis , in quibus haec minus sunt. Itaque eadem sunt 
in adversarios ex contrario conferenda. 183. Sed genus hoc 
totum orationis in iis causis excellit, in quibus minus potest 
inflammari animus iudicis acri et vehementi quadam incita- 
tione. Non enim semper fortis oratio quaeritur, sed saepe 
placida, summissa, lenis, quae maxime commendal reos. 
Reos autem appello non eos modo, qui arguuntur, sedomnes, 
quorum de re disceptatur: sic enim olim loquebantur. 184. 
Horurri igitur exprimere mores oratione iustos, integros, re- 
ligiosos, timidos, perferentes iniuriarum mirum quiddam 
valet; et hoc vel in principiis vel in re narranda vel in per- 
orando tantam habet vim, si est suaviter et cum sensutra- 
ctatum, ut saepe plus quam causa valeat. Tantum autem 
efficitur sensu quodam ac ratione dicendi, ut quasi mores 
oratoris effingat oratio. Genere enim quodam sententiarum 
et genere verborum , adhibita etiam actione leni facilitatem- 
que significanti efficitur, ut probi, ut bene morati, utboni 
viri esse videantur. XLIV. 185. Huic autem est iila dispar 
adiuncta ratio orationis , quae alio quodam genere mentes 
hidicum permovet impellitque, ut aut oderint aut diligant 
aut invideant aut salvum velint aut metuant aut sperent aut 
cupiant aut abhorreant aut laetentur aut maereant aut mise- 
reantur aut punire.velint aut ad eos motus deducantur, si 
qui finitimi sunt et propinqui his ac talibus animi permotio- 
nibus. 186. Atque iliud optandum est oratori, ut aliquara 

pennotionem animorum sua sponte ipsi adferant ad causam 
iudiees ad id, quod utilitas oratoris feret, accommodatam. 
Facilius est enim currentem, ut aiunt, incitare quam com- 
movere languentem. Sin id aut non erit aut erit obscurius, 
sicut medico diligenti, priusquam conetur aegro adhibere 
medicinam, non solum morbus eius, cui mederi volet, sed 
etiam consuetudo valentis etnatura corporis cognoscenda 
est, sic equidem quum aggredior in ancipiti causa et gravi 
ad animos iudicum pertractandos, omni mente in ea cogita- 
tione curaque versor, ut odorer, quam sagacissime possim, 
quid sentiant, quid existiment, quid exspectent, quid velint, 
quo deduci oralione facillime posse videantur. 187. Si se 
dant et, ut ante dixi, sua sponte, quo impellimus, inclinant 
atque propendent, accipio quod datur et adid, undealiquis 
ilatus ostenditur, veia do. Sin est integer quietusque iudex, 
plus esl operis. Sunt enim omnia dicendo excitanda, nihil 
adiuvante natura. Sed tantam vim habet illa, quae recte a 
bono poeta dicta est flexanima atque omtoium re- 
gina rerum oratio, ut non modo inclinantem excipere aut 
stantem inclinare, sed etiam adversantem ae repugnantem 
ut imperator fortis ac bonus capere possit. XLV. 188. Haec 
sunt illa, quae me ludens Crassus modo flagitabat, quum a 
me divinitus tractari solere diceret et in causa M\ Aquilii, 
Gaii Norbani nonnullisque aliis quasi praeclare acta lau- 
daret; quae mehercule ego, Crasse, quum a te tractantuf 
in causis, horrere soleo. Tanta visanimi, tantus impetus, 
tantus dolor oculis, vultu, gestu, digito denique isto tuo si- 
gnificari solet; tantum est flumen gravissimorum optimorum- 
que verborum, tam integrae sententiae, tam verae, tam no- 
vae, tam sine pigmentis fucoque puerili, ut mihi non solum 
tu incendere iudicem, sed ipse incendi videaris. 

189. Neque fieri potest, ut doleat is, qui audit, utode- 
rit, ut invideat, ut pertimescat aliquid, ut ad fletum miseri- 
cordlamque deducatur, nisi omnes ilii motus, quos orator ad- 
hibere volet iudici, in ipso oratore impressl esse alque inusti 
videbuntur. Quodsi fictus aliquis dolor suscipiendus esset 
et si in eiusmodi genere orationis nihil esset nisi falsum at- 
que imitatione simulatum, maior ars aliqua forsitan esset 

requirenda. Nunc ego, quid tibi, Crasse, quid caeteris ac« 
eidat, nescio: de me autem causa nulla est, cur apud ho- 
mines prudentissimos atque amicissimos mentiar. Non me- 
hercule umquam apud iudices aul dolorem aut misericordiam 
aut invidiam aut odium dicendo excitare volui quin ipse in 
commovendis iudicibus iis ipsis sensibus, ad quos iilos ad- 
ducere vellem, permoverer. 190. Nequeest enim facile per 
ficere, ut irascatur ei, cui tu velis, iudex, si tu ipse id iente 
ferre videare; neque ut oderit eum, quem tu velis, nisi te 
ipsum flagranlem odio ante viderit; neque ad misericordiam 
adducelur, nisi tu ei signa doloris tui verbis, senlentiis, 
voce, vultu, coliacrimatione denique ostenderis. Ut enim 
nulla materies tam facilis ad exardescendum est, quae nisi 
admoto igni ignem concipere possit, sic nulla mens est tam 
ad comprehendendam vim oratoris para\a, quae possit in- 
cendi, nisi ipse inflammatus ad eam et ardens accesseriu 
XLVI. 191. Ac, ne hoc forte magnum ac mirabile esse vi- 
deatur, hominem totiens irasci, totiensdolere, totiensomni 
motu animi concitari, praesertim in rebus aiienis, magna 
vis est earum sententiarum atque eorum locorum, quos 
agas tractesque dicendo, nihil ut opus sit simuiatione et fal- 
laciis. Ipsa enim natura orationis eius, quae suscipitur ad 
aliorum animos permovendos, oratorem ipsum magis eliam 
quam quemquam eorum, qui audiunt, permovet. 192. Et 
ne hoc in causis, in iudiciis, in amicorum periculis, in con- 
cursu hominum, in civitate, in foro accidere miremur, quum 
agitur non solum ingenii nostri exislimatio, — nam id esset 
ievius; quamquam, quum professus sis te id posse facere, 
quod pauci, ne id quidem negligendum est — , sed alia sunt 
maioramulto, fides, officium, diligentia, quibus rebus ad- 
ducti, etiam quum alienissimos defendimus, tamen eos alie- 
nos, si ipsi viri boni volumus haberi, existimare non pos- 
sumus. 193. Sed, ut dixi, ne hoc in nobis mirum esse vi- 
dealur, quid potest esse lam fictum quam versus, quam 
scaena, quam fabuiae? Tamen in hoc genere saepe ipse 
vidi, ut ex persona mihi ardere oculi hominis hislrionis vi« 
derentur + spondalia dicentis 

Segregare abs te ausu's aul sine illo Salamina ingredi? 

Neque paternum aspectum es veritus? 
Numquam illum aspectum dicebat, quin mihi Telamo ira- 
tus furere iuctu filii videretur. At idem inflexa ad misera- 
bilem sonum voces 

Quum aetate exacta indigem 

Liberum iacerasti, orbasii, exstinxti; neque Fratris necis, 

Neque eius gnati porvi, qui tibi in tutelam esi traditus, — 
flens ac lugens dicere videbatur. Quae si ille histrio , coti- 
die quum ageret, tamen recte agere sine dolore non pot- 
erat, quid Pacuvium putatis in scribendo leni animo ac re- 
misso fuisse? Fieri nullo modo potuil. 194. Saepe enim 
audivi poet,am bonum neminem — id quod a Democrito et 
Piatone in scriptis reiictum esse dicunt — sine inflamma- 
tione animorum exsistere posse et sine quodam adflatu quasi 
furoris. XLVII. Quare nolite existimare me ipsum, qui non 
heroum veteres casus fictosque luctus veiim imitari atquc 
adumbrare dicendo neque actor sim alienae personae , sed 
auclor meae, quum mihi M\ Aquilius in civitate retinendus 
esset, quae in illa causa peroranda fecerim, sine magno 
dolore fecisse. 195. Quem enim ego consulem fuisse, im- 
peralorem ornatum a senatu, ovantem in Capitoiium ascen- 
dissememinissem, hunc quum adflictum , debilitatum, mae- 
rentem, in summum discrimen adduclum viderem, non prius 
sum conatus misericordiam aliis commovere , quam miseri- 
cordia sum ipse captus. Sensi equidem tum magno opere 
moveri iudices , quum excitavi maestum ac sordidatum se- 
nem et quum ista feci, quae tu, Crasse, laudas, non arte, 
de qua quid loquar nescio , sed motu magno animi ac do- 
lore, ut discinderem tunicam, ut cicatrices ostenderem. 196. 
Quum C. Marius maerorem orationis meae praesens ac se- 
dens multum lacrimis suis adiuvaret quumque ego illum 
crebro appellans coilegam ei suum commendarem atque 
ipsum advocatum ad communem imperatorum fortunam de 
fendendam invocarem, non fuit haec sine meis lacrimis, non 
sine dolore [magno] miseratio omniumque deonun et homi- 
num et civium et sociorum imploratio. Quibus omnibus ver- 
bis, quae a me tum sunl habita. si dolor abfuisset meus, 

non modo non miserabilis , sed etiam irridenda fuisset ora- 
tio mea. Quamobrem hoc vos doceo, Sulpici, bonus ego 
videlicet atque erudiCus magister, ut in dicendo irasci, ut 
doiere, ut flere possilis. 197. Quamquam te quidem quid 
hoc doceam, qui in accusando sodali et quaestore meo 
tantum incendium non oratione solum, sed etiam multo ma- 
gis vi et dolore et ardore animi concitaras, ut ego ad id re- 
stinguendum vix conarer accedere? Habueras enim tu omnia 
in causasuperiora: vim, fugam, lapidationem, crudelitatem 
tribuniciam in Caepionis gravi miserabiiique casu in iudi- 
cium vocabas; deinde principem et senatus et civitatis, M. 
Aemilium, iapide percussum esse constabat; vi pulsum e 
templo L. Cottam et T. Didium, quum intercedere vellent 
rogalioni, nemo poterat negare. XLVIll. 198. Accedebat, 
ut haec tu adolescens pro re publica queri summa cum di- 
gnitate existimarere; ego, homo censorius, vix satis honestci 
viderer seditiosum civem et in hominis consularis calamitate 
crudelem posse defendere. Erant optimi cives iudices, bo- 
norum virorum plenum forum, vix ut mihi tenuis quaedaro 
venia daretur excusationis , quod lamen eum defenderetn, 
qui mihi quaestor fuisset. Hic ego quid dicam me artem 
aliquam adhibuisse? Quid fecerim, narrabo. Si placuerit, 
vos meam defensionem in aliquo artis loco reponetis. 199. 
Omnium seditionum genera, vitia, pericula collegi eamque 
orationem ex omni rei publicae nostrae temporum varietate 
repetivi conclusique ita, ut dicerem, etsi omnes semper mo- 
lestae seditiones fuissent, iustas tamen fuisse nonnuilas et 
prope necessarias. Tum illa, quae modo Crassus comme- 
morabat, egi; neque reges ex hac civitate exigi neque tri- 
bunos plebis creari neque plebiscitis totiens consularem po- 
testatem minui neque provocationem , patronam illam civi- 
tatis ac vindicem libertatis, populo Romano dari sine nobi- 
iium dissensione potuisse; ac, si illae seditiones saluti huic 
civitati fuissent, non continuo, si quis motus populi factus 
esset, id C. Norbano in nefario crimine atque in fraude ca- 
pitali esse ponendum. Quodsi umquam populo Romano con- 
cessum esset, ut lure mcitatus videretur, id quod doce- 
bam saepe esse concessum, nullam illa causa iustiorem 

fuisse. Tum omnem orationem traduxi et converti in incre- 
pandam Caepionis fugam, in deplorandum interitum exerci- 
tus. Sic et eorum dolorem, qui lugebant suos, oratione re- 
fricabam et animos equitum Romanorum , apud quos tum 
mdices causa agebatur, ad Q. Caepionis odium, a quo erant 
ipsi propter iudicia abalienati, renovabam [atque revoca- 
bam]. XLIX. 200. Quod ubi sensi me in possessionem iudi- 
cii ac defensionis meae constitisse, quod et populi benevo- 
ientiam mihi conciliaram, cuius etiam causam in seditiosis 
contionibus defenderam, et iudicum animos totos vel calami- 
tate civitatis vel luctu ac desiderio propinquorum vel odio 
proprio in Caepionem ad causam nostram converteram, turr 
admiscere nuic generi orationis vehementi atque atroci ge- 
nus illud alterum, de quo ante disputavi, lenitatis et man- 
suetudinis coepi: me pro meo sodali, qui mihi in liberum 
loco more maiorum esse deberet, et pro mea omni fama 
prope fortunisque decernere, nihil mihi ad existimationem 
turpius, nihil ad dolorem acerbius accidere posse, quam si 
is, qui saepe alienissimis a me, sed meis tamen civibus sa- 
iuti existimarer fuisse, sodali meo auxiiium ferre non potuis- 
sem. 201. Petebam a iudicibus, ut illud aetati meae, ut ho- 
noribus, ut rebus gestis, si iusto, si pio dolore me esse 
adfectum viderent, concederent; praesertim si in aliis cau- 
sis inteilexissent omnia me semper pro amicorum perieulis, 
nihil umquam pro me ipso deprecatum. Sic in illa omni de- 
fensione atque causa, quod esse in arte positum videbatur, 
ut de lege Appuleia dicerem, ut quid esset minuere maiesta- 
tem cxplicarem, perquam breviter perstrinxi atque attigi. 
His duabus pardbus orationis, quarum altera commendatio- 
nem habet, altera concitationem, quae minime praecepcis 
arlium sunt perpolitae , omnis cst a me illa causa tractata, 
ut et acerrimus in Caepionis invidia renovanda et in meis 
moribus erga meos necessarios declarandis mansuetissimus 
viderer. Ita magis adfectis animis iudicum quam doctis tua, 
Sulpici, est a nobis tum accusatio victa. L. 202. Hic Sul- 
picius : Vere hercle, iuquit, Antoni, ista commemoras. Nam 
ego nihil umquam vidi, quod tam e manibus elaberetur, quam 
mihi tum est elapsa illa ipsa causa. Quum enim quemad» 

motium dixisti, libi ego non iutiicium, sed incendium tra- 
didissem, quod luum principium, di immortales, fuit! qui 
timorl quae dubitatio! quanla haesitatio tractusque verbo- 
ruml Ut tu iliud initio, quod tibi unum ad ignoscendum ho- 
mines dabant, tenuisti: le pro homine pernecessario , quae- 
store tuo, dicere! quam tibi primum munisti ad te audien- 
dum viam. 203. Ecce autem, quum le nihii aliud profecisse 
arbitrarer, nisi ut homines tibi civem improbum defendenti 
ignoscendum propter necessitudinem arbitrarentur, serpere 
occulte coepisti, nihiidum aiiis suspicantibus, me vero iam 
pertimescente, ut illam non Norbani seditionem, sedpopuli 
Romani iracundiam neque eam iniustam, sed meritam ac de- 
bitam fuisse defenderes. Deinde qui locus a te praeter- 
missus est in Caepionem? Ut tu iiia omnia odio, invidia, 
misericordia miscuisti ! Neque haec soium in defensio- 
ne, sed etiam in Scauro caeterisque meis testibus, quo- 
rum testimonia non refeliendo, sed ad eumdem impetum 
populi confugiendo refutasti. 204. Quae quum abs te mo 
<lo commemorarentur, equidem ilulla praecepta desidera- 
bam; ipsam tamen istam demonstrationem defensionum tua- 
tum [abs te ipso commemoratamj doctrinam esse non me- 
<Hocrem puto. Atqui, si ita placet, inquit Antonius, tra- 
demus etiam, quae nos sequi in dicendo quaeque maxime 
spectare solemus. Docuit enim iam nos ionga vita ususque 
rerum maximarum, ut quibus rebus animi hominum move- 
rentur teneremus. 

Ll. 205. Equidem primum considerare soleo, postulet- 
ne causa. Nam neque parvis in rebus adhibendae sunt hae 
dicendi faces neque ita animatis hominibus , ut nihil ad eo- 
rum mentes oratione flectendas proficere possimus , ne aut 
irrisione aut odio digni putemur, si aut tragoedias agamus 
in nugis aut conveliere adoriamur ea, quae non possint com- 
moveri. 206. Nam quoniam hacc fere maxime sunl in iudi- 
cum animis aut, quicumque iili erunt, apud quos ag-emus, 
oratione molienda , amor, odium, iracundia, invidia, mise- 

ricordia, spes, laetitia.timor, moiestia, sentimus amorem 

conciliari, si id vidcare, quod sit utile ipsis, apud quos 
ag-as, defendere; aut si pro bonis viris aut certe pro iis, 

qui illis boni atque uiiles sint, laborare. Namque haec res 
amorem magis conciiiat, iila virtulis defensio caritatem; 
plusque proficit, si proponitur spes utilitatis futurae quam 
praeteriti beneficii commemoratio. 207. Enitendum est, ut 
ostendas in ea re, quam defendas, aut dignitatem inesse 
aut utilitatem, eumque, cui conciiies huncamorem, signi- 
fices nihii ad utiiilatem suam rettulisse ac nihil omnino fe- 
cisse causa sua. Invidetur enim commodis hominum ipso- 
rum; studiis autem eorum caeteris commodandi favetur. 
208. Videndumque hoc loco esl, ne, quos ob benefacta di- 
ligi volemus, eorum laudem atque gloriam, cui maxime in- 
videri soiet, nimis eflferre videamur. Atque eisdem his ex 
locis et in atios odium struere discemus et a nobis ac no 
stris demovere; eademque haec genera sunt tractanda in 
iracundia vel excitanda vel sedanda. Nam si, quod ipsis, 
qui audiunt, perniciosum aut inutile sit, id faclum augeas, 
odium creatur; sin, quod aul in bonos viros aut in eos, in 
quos minime quisque debuerit, aut in rem publicam, tum 
excitatur, si non tam acerbum odium, tamen aut invidiae 
aut odii non dissimilis offensio. 209. Item timor incutilur 
aut ex ipsorum periculis aut ex communibus. interior est 
ille proprius : sed hic quoque communis ad eamdem simili- 
tadinem est perducendus. LII. Par atque una ratio est spei» 
laetitiae, molestiae; sed haud sciam an acerrimus longe sit 
omnium motus invidiae nec minus virium opus sit in ea com- 
primenda quam in excitanda. Invident autem homines ma- 
xime paribus aut inferioribus , quum se relictos sentiunt, ii- 
los autem dolent evolasse; sed etiam superioribus invide- 
tur saepe vehementer et eo magis, si intolerantius sc iactant 
et aequabiiitatem communis iuris praestantia dignitatis aut 
fortunae suae transeunt. Quae si inflammanda sunt, maxime 
dicendum est non esse virtute parta, deinde etiam vitiis at- 
que peccatis, tum, si erunt honestiora atque graviora, ta- 
men non esse tanti ulia merita, quanta insolentia hominis 
quantumque fastidium. 210. Ad sedandum aulem, magno 
illa labore, magnis periculis esse parla nec ad suum com- 
modum , sed ad aliorum esse collata, quae si quam gloriam 
peperisse videantur, tamenetsi ea non sit iniqua merces 

periculi, lamen ea non delectari iotainque abiicere atque 
deponere; omninoque perficiendum est — quoniam pleri- 
que sunt invidi maximeque hoc est commune vitium et per- 
petuum ; invidetur autem praestanti florentique fortunae — f 
ut haec opinio minuatur et illa cxceilens opinione fortuna 
cum laboribus et miseriis permixta[esse]videatur. 211. Iam 
misericordia movelur, si is, qui audit, adduci potest, ut illa, 
quae de altero deplorentur, ad suas res revocet, quas aut 
tulerit acerbas aut timeat, ut intuens alium crebro ad se 
ipsum revertatur; et quum singuli casus humanarum mi- 
seriarum graviter accipiuntur, si dicuntur dolenter, tum ad- 
flicta et prostrata virtus maxime luctuosa est; et, ut ilia al- 
tera pars orationis, quae probilatis commendatione boni viri 
debet speciem tueri, lenis, ut saepe iam dixi, atque sum- 
missa, sic haec, quae suscipitur ab oratore ad commutan- 
dos animos atque omni ratione fleclendos, intenta ac Vehe- 
mens esse debet. LIII. 212. Sed est quaedam in his duo- 
bus generibus, quorum alterum lene, alterum vehemens esse 
volumus, difficilis ad distinguendum similitudo. Nam et ex 
illa lenitate, qua conciliamur iis, qui audiunt, ad hanc vim 
acerrimam, qua eosdem excitamus, influal oportet aliquid, 
et ex hac vi nonnumquam animi aliquid infundendum 
est illi lenitati; neque est ulla temperatior oratio quam illa, 
in qua asperitas contentionis oratoris ipsius humanitate con- 
'Jitur, remissio autem lenitatis quadam gravitate et conten- 
tione firmatur. 213. In utroque autem genere dicendi et 
illo, in quo vis atque contentio quaeritur, et hoc, quod ad 
vitam et mores accommodatur, et principia tarda sint et 
exitus item spissi et producti esse debent. Nam neque 
adsiliendum stalim est ad genus illud orationis; abest enim 
totum a causa et homines priusipsum illud, quodproprium 
sui iudicii est, audire desiderant; nec quum in eam ratio- 
nem ingressus sis, celeriter discedendum est. 214. Non 
enim, sicut argumentum, simui atque positum est, adripitur 
alterumque et tertium poscitur, ita misericordiam aut invi- 
diam aut iracundiam, simul atque intuleris, possis commo- 
vere. Argrumentum ratio ipsa confirmat, quae simui atque 
emissa est, adhaerescit; illud autem genus orationis non co- 

gnitionem iudicis, sed magis perturbationem requirit, quam 
consequi nisi multa et varia et copiosa oratione et simili con- 
tentione actionis nemo potest. 215. Quare qui aut breviter aut 
summisse dicunl, docere iudicem possunt, commoverenon 
possunt; inquosuntomnia. Iamiliudperspicuumest,omnium 
rerum in contrarias partes facultatem ex iisdem suppeditari 
locis. Sed argumento resistendum est aut iis, quae comproban- 
di eiuscausasumuntur,reprehendendisautdemonstrando id, 
quod conciudere illi velint, non effici ex propositis nec esse 
consequens, aut, si ita non refellas, adferendum est in con- 
trariam partem, quod sit aut gravius aut aeque grave. 216. 
Illa autem, quae aut conciliationis causa leniter aut permo- 
tionis vehementer aguntur, contrariis commotionibus aufe- 
rendasunt, ut odio benevolentia, misericordiainvidiatollatur 
LIV. Suavis autem est et vehementer saepe utilis iocus 
et facetiae; quae, etiamsi alia omnia tradianepossunt, na- 
turae sunt propria certe neaue ullam artem desiderant. In 
quibus tu ionse aliis mea sententia, Caesar, cxcellis; auo 
magis mihi etiam aut testis esse potes nullam esse artern 
salis aut, si qua est, eam tu potissimum nos docere. 217. 
Ego vero, inquit, omni de re facetius puto posse ab ho- 
mine non inurbano, quam de ipsis facetiis disputari. Ita- 
que quum quosdam Graecos inscriptos libros esse vidis 
sem de ridiculis, nonnullam in spem veneram posse me 
ex iis aliquid discere: inveni autem ridicula et salsa mul- 
ta Graecorum; nam et Siculi in eo genere et Rhodii et By- 
zantii et praeter caeteros Attici excellunt; sed qui eius rei 
rationem quamdam conati sunt artemque tradere, sic in- 
sulsi exstiterunt, ut nihii aliud eorum nisi ipsa insuisitas 
ndeatur. 218. Quare mihi quidem nullo modo videtur do- 
ctrina ista res posse tradi. Etenim quum duo genera sint 
facetiarum, alterum aequabiliter in omni sermone fusum, 
aiterum peracutum et breve, illa a veteribus superior cavil- 
latio , haec altera dicacitas nominata est. Leve nomen ha- 
bet utraque res! quippe; leve enim est totum hoc nsum 
movere. 219. Verumtamen, ut dicis, Antoni, multum in 
causis persaepe lepore et facetiis profici vidi. Sed quum 
illo in genere perpetuae festivitatis ars non desideretur: — 

natura enim fingit homines et creat imitatores et narratores 
facetos adiuvante et voitu et voce et ipso genere sermo- 
nis — , tum vero in hoc allero dicacitatis quid habet ars loci, 
quum ante illud facete dictum emissum haerere debeat, quam 
eogitari potuisse videatur? 220. Quid enim hic meus frater 
ab arle adiuvari potuit, quum a Philippo interrogatus quid 
jatraret furem se videre respondit? Quid in omniora- 
tione Crassus ver apud centumviros contra Scaevolam vel 
contra accusatorem Brutum, quum pro Cn. Plancio diceret? 
Nam id, quod tu mihi tribuis, Antoni, Crasso est omnium 
sententia concedendum. Non enim fere quisquam reperie- 
tur praeter hunc in utroque genere leporis excellens et illo, 
quod in perpetuilate sermonis, et hoc, quod in celeritate 
atque dicto est. 221. Nam haec perpetua contra Scaevolam 
Curiana defensio tota redundavit hilaritate quadam et ioco; 
dicta illa brevia non habuil. Parcebat enim adversarii digni- 
lati; in quo ipse conservabat suam; quod est hominibus fa- 
cetis et dicacibus difficiilimum , habere hominum rationem 
et temporum et ea, quae occurrunt, quum salsissime dici 
possunt, tenere. Itaque nonnulli ridiculi homines hoc ipsuni 
non insulse interpretantur. 222. Dicere enim aiuntEnnium, 
flammam a sapiente facilius ore in ardente op- 
primi, quam bona dicta teneat: haec scilicet bona 
dicta, quae salsa sint; nam ea dicta appellantur proprio 
iam nomine. LV. Sed ut in Scaevola continuit ea Crassus 
atque in ilio altero genere, in quo nulii acuiei contumelia- 
rum inerant, causam iilam disputationemque lusit, sic in 
Bruto , quem oderat et quem dignum contumelia iudicabat, 
utroque genere pugnavit. 223. Quam multa de balneis, quas 
nuper iile vendideral, quam multa de amisso patrimonio di- 
xit! atque iila brevia: quum iile diceret se sine causa 
sudare, Minime mirum, inquit, modo enim existi 
de baineis. Innumerabilia huius modi fuerunt, sed non 
minus iucunda ilia perpetua. Quum enim Brutus duos iecto- 
res excitasset et aiteri de colonia Narbonensi Crassi oratio- 
nem iegendam dedisset, alteri de iege Serviiia, etquum con- 
traria inter sese de re publica capita contulisset, noster hic 
facetissime tres palris Bruti de iure civili libeilos tribus 



Digitized by VjOOQIC 



LIB. 11. CAP. 54 — 55. $. 219 — 226. 111 

fegendos dedit. 224. Ex libro primo: forte evenit, ut in 
privernati essemus. Brute, testificatur pater se li- 
bi Privernatem fundum reliquisse. Deinde ex libro 
secundo : in albano eramus ego et marcus filius. S a p i e n s 
videlicet homo cum primis nostrae civitatis no- 
rat hunc gurgitem; metuebat, ne, quum is nihil 
haberet, nihii esseeirelictum putaretur. Tum ex 
libro tertio , in quo finem scribendi fecit — tot enim , ut au- 
divi Scaevolam dicere, sunt veri Bruti libri — , in tiburti 
forte adsedimus ego et marcus filius. Ubi sunthi fundi, 
Brute, quos tibi pater publicis commentariis 
consignatos reliquit? Quod nisi puberem te, in- 
quit, iam habcret, quarium librum composuis- 
set et se etiam in balneis lotum cum filio scri- 
ptumreliquisset. 225. Quis est igitur, qui non fateatur 
hoc lepore atque his facetiis non minus refutatum esse Bru- 
tum, quam iilis tragoediis, quas egit idem, quum casu in 
eadem causa effcrrelur anus lunia. Pro di immortales, quae 
fuit illa, quanta vis! quam inexspectata! quam repentina! 
quum coniectis oculis, gestu acri et imminenli, summa gra- 
vitate et celeritate verborum : Brute, quid sedes? quid 
illam anum patri nuntiare vis tuo? quid illis 
omnibus,quorumimaginesducivides? quidma- 
ioribus tuis? quid L. Bruto, qui hunc populum 
dominatu regio iiberavit? quid te agere? cui rei, 
cui gloriae, cui virtuti studcre? patrimonione 
augendo? Atidnonest nobilitatis. 226. Sed fac 
esse, nihil superest; libidines totum dissipave- 
runt. An iuri civili? Est paternum. Sed dicet te, 
quum aedes venderes, ne in rutis quidem et cae- 
sis solium tibi paternum recepisse. An rei mili- 
tari? Qui numquam castra videris! An eloquen- 
tiae? Ouae neque ulla est in te et. quidquid est 
vocis ac linguae, omne in istumturpissimumca- 
lumniae quaestum contulisti! Tu lucemaspice- 
re audes? tu hos intueri? tu in foro, tu in urbe, 
tu in civium esse conspectu? tu illam mortuam, 
tu imagines ipsas non perhorrescis? quibusnon 

modo imitandis, sed ne collocandis quidemtibi 
iocum ullum reliquisti. LVI. 227. Sed haec tragica at- 
quedivina: facetaautem eturbana innumerabilia vel exuna 
contione meministis. Nec enim maior contentio umquam fuit 
nec apud populum gravior oratio quam huius contra colle- 
gam in censura nuper neque iepore et festivitate conditior. 

Quare tibi, Antoni, utrumque adsentior et multum fa- 
celias in dicendo prodesse saepe et eas arte nullo modo posse 
tradi. Ulud quidem admiror , te nobis in eo genere tribuisse 
tantum el non huius rei quoque paimam [ut caeterarum] 
Crasso detulisse* 228. Tum Antonius : Ego vero ita fecis- 
sem, inquit, nisi interdum in hoc Crasso paulium inviderem. 
Nam esse quamvis facetum atque salsum non nimis est per 
se ipsum invidendum; sed, quum omnium sit venustissimus 
et urbanissimus , omnium gravissimum et severissimum et 
esse et videri , quod isti contigit uni , id mihi vix ferendum 
videbatur. 229. Hic quum adrisisset ipse Crassus : Attamen, 
inquit Antonius, quum artem esse facetiarum, Iuli, ullam 
negares, aperuisti quiddam, quod praecipiendum videretur. 
Haberi enim dixisti rationem oportere hominum , rei , tempo- 
ris, ne quid iocus de gravitate decerperet; quod quidem in 
primis a Crasso observari solet. Sed hoc praeceptum prae- 
termittendarum estfacetiarum, quum iis nihil opus sit. Nos 
autem quomodo utamur, quum opus sit, quaerimus, ut in 
adversarium et maxime, si eius stultitia poterit agitari , in 
testem stultum, cupidum, levem, si facile homines audituri 
videbuntur. 230. Omnino probabiiiora sunt, Ijuae laoessiti 
dicimus, quam quae priores. Nam et ingenii celeritas maior 
est, quae apparet in respondendo, et humanitatis est respon- 
sio. Videmur enim quieturi fuisse, nisi essemus lacessiti, 
ut in ista ipsa contione nihil fere dictum est abhoc, quod 
quidem facetius dictum videretur, quod non provocatus re- 
sponderit. Erat autem tanta in Domitio gravitas, tanta aucto- 
ritas, ut, quod esset ab eo obiectum, iepore magis elevan- 
dum quam contentione frangendum videretur. 

LVII. 231. Tum Sulpiciusi Quid igitur? patiemur, in- 
quit, Caesarem, qul quamquam Crasso facetias concedit, ta- 
men multo in eo studio magis ipseelaborat, non explicare 

nobis totum genusfhoc iocandi], quale sit et unde ducatur; 
praesertim quum tantam vim et utilitatem salis ei urbanitatis 
esse fateatur? Quid, si, inquit lulius, adsenlior Antonio di- 
centi nullam esse artem salis? 232. Hic quum Sulpicius re- 
Ucuisset: Quasi vero, inquit Crassus, horum ipsorum, de 
quibus Antonius iamdiu loquitur, ars ulla sit. Observatio 
quaedam est, ut ipse dixit, earumrerum, quae in dicendo 
valent; quae si eloquentes facere posset, quis esset non elo- 
quens? Quis enim haec non vel facile vel certe aliquo modo 
posset ediscere? Sed ego in his praeceptis lianc vim et 
hanc utiiitatem esse arbitror, non ut ad reperiendum quod 
dicamus arte ducamur, sed ut ea, quae natura, quae studio, 
quae exercitatione consequimur, aut recta esse confidamus 
aut prava intelligamus, quum quo referenda sint didiceri. 
mus. 233. Quare, Caesar, ego quoque hoc a te peto, ut, 
si tibi videtur , dispules de hoc loto iocandi genere quid sen- 
tias, ne qua forte dicendi pars, quoniam ita voiuistis, in hoc 
tali coetu atque in lam accurato sermone praeterita esse vi- 
deatur. Ego vero, inquit ille, quoniam collectam a conviva, 
Crasse, exigis, non committam , ut, si defugerim, causam 
aliquam tibi recusandi dem. Quamquam soleo saepe mirari 
eorum impudentiam, qui agunt in scaena gestum spectante 
Roscio. Quis enim sese commovere potest cuius ilie vitia 
non videat? Sic ego nunc, Crasso audientc, primum loquar 
de facetiis et docebo sus, ut aiunl, oratorem eum, quem 
quum Calulus nuper audisset, fenum alios aiebat esse 
oportere. 234. Tum iIIe:Iocabatur, inquit, Catulus, prae- 
sertim quum ita dicat ipse, ut ambrosia alendus esse videa- 
tur. Verum te, Caesar, audiamus, ul ad Antonii reliqua red- 
eamus. Et Antonius: Perpauca quidem mihi restant, in- 
quit; sed tamen defessus iam labore atque itinere disputa- 
tionis meae requiescam in Caesaris sermone quasi in aliquo 
peropportuno deversorio. LVIII. Atqui, inquil Iulius, non 
nimis liberale hospitium meum dices. Namteinviam, si- 
mulac perpaullulum gustaris , extrudam et eiiciam. 

235. Ac ne diutius vos demorer, de omni islo genere 
quid sentiam perbreviter exponam. De risu quinque sunt, 
quae quaerantur: unum, quid sit; alterum, undesit; tertium, 
ric. I. 2. 8 

sitne oratorisrisum vellemovere; quartum, quatenus; quin- 
tum, quae sint genera ridiculi. Alque iilud primum, quid 
sit ipse risus, quo pacto concitetur, ubi sit, quomodo exsistat 
atque ita repenle erumpat, ut eum cupientes tenere neque- 
amus, el quomodo simul latera, os, venas, oculos, vultum 
occupet, viderit Democritus. Neque enim ad hunc sermo- 
nem hoc pertinet, et, si pertineret, nescire me tamen id non 
puderet, quod neilli quidem ipsi scirent, qui pollicerentur. 
236. Locus autem et regio quasi ridiculi — nam id proxime 
quaeritur — turpitudine et deformitate quadam continetur. 
Haec enim ridentur vel sola vel maxime, quae notant et de- 
signant turpitudinem aliquam non turpiter. Est autem, ut ad 
illud tertium veniam, est plane oratoris movere risum, vel 
quod ipsa hiiaritas benevolentiam conciliat ei, per quem ex- 
citata est, vei quod admirantur omnes acumen, uno saepe 
in verbo positum, maxime respondentis, nonnumquam eliam 
lacessentis, vei quod frangit adversarium, quod impedit, 
quod elevat, quod deterret, quod refutat, vel quodipsum 
oratorem politum esse hominem significat» quod eruditum, 
quod urbanum, maximeque quod tristitiam ac severilatem 
mitigat et relaxat odiosasque res saepe, quas argumentis 
dilui non facile est, ioco risuque dissolvit. 237. Quatenus 
autem sint ridicuia traclanda oratori perquam diligenler vi- 
dendum est, quod in quarto loco quaerendi posueramus. 
Nam nec insignis improbitas et scelere iuncta nec rursus 
miseria insignis agitata ridetur: facinorosos maiore qua- 
dam vi quam ridiculi vulnerari volunt: miseros illudi nolunt, 
nisi se forte iactant. Parcendum autem maxime est caritati 
hominum, ne lemere in eos dicas, qui diliguntur. LIX. 238. 
Haec igilur adhibenda est primum in iocando moderatio. 
llaque ea facillime iuduntur, quae neque odio magno neque 
misericordia maxima digna sunt. Quamobrem materies omnis 
ridiculorum est in iis vitiis, quae sunt in vita hominum no- 
que carorum neque calamitosorum neque eorum, qui ob fa- 
cinus ad supplicium rapiendi videntur; eaque belle agitata 
ridentur. 239. Est etiam deformitatis et corporis vitiorum 
satis bella materies ad iocandum •. sed quaerimus idem, quod 
in caeteris rebus maxirqg quaerendum est, quatenus. In quo 

non modo illud praecipilur, ne quid insulse, sed etiam, si 
quid perridicule possis, vitandum est oratori utrumque, ne 
aut scurrilis iocus sit aut mimicus. Quae cuiusmodi sint fa- 
ciiius iam intelligemus , quum ad ipsa ridiculorum genera 
venerimus. 

Duo sunt enim genera facetiarum, quorum alterum re 
tractatur, alterum dicto. 240. Re, si quando quid tamquam 
aliqua fabella narratur, ut olim tu, Crasse, in Memmium, 
comedisse eum lacertum Largi, quum esset cum eo 
Tarracinae de amicula rixatus: salsa, ac tamen a te ipso 
ftcta[tota]narratio. Addidisti clausulam tota Tarracina tum 
omnibus in parietibus inscriptas fuisse litteras LLL. MM. 
Quum quaereres id quid esset, senem tibi quemdam oppi- 
danum dixisse: Laceral lacertum Largi mordax 
Memmius. 241. Perspicitis genus hoc quam sit facetum, 
quam elegans, quam oratorium, sive habeas vere quod nar- 
rare possis, quod tamen est mendaciunculis aspergendum, 
sive fingas. Est autem haec huius generis virtus, ut ita facta 
demonstres, ut mores eius, de quo narres, ut sermo, ut 
vultus omnes exprimantur, ut iis, qui audiunt, tum geri illa 
fierique videantur. 242. ln re est item ridiculum , quod ex 
quadam depravata imitatione sumi solet, ut idem Crassus: 
Per tuam nobilitatem, per vestram familiam! 
Quid aliud fuit, in quo contio rideret, nisi illa vultus et vo- 
cis imitatio? Pertuasstatuas! vero quum dixit etexten- 
to brachio paullulum etiam de gestu addidit, vehementius 
risimus. Ex hoc genere est illa Rosciana imitatio senis: 
Tibi ego, Antipho, has sero, inquit. Senium est, 
quum audio. Atque ita est totum hoc ipso genere ridicu- 
lum, ut cautissime tractandum sit. Mimorum est enim etho- 
logorum, si nimia est ihiitatio, sicul obscaenitas. Orator sur- 
ripiat oportet imitationem, utis, qui audiet, cogitet plura, 
quam videat; praeslet idem ingenuitatem et ruborem suum, 
verborum turpitudine et rerum obscaenitate vitanda. LX. 
243. Ergo haec duo genera sunt eius ridiculi, quod in re 
positum est; quae sunt propria perpetuarum facetiarum, in 
quibus describunlur hominum mores et ita effinguntur, ul 
aut re narrata aliqua quales sint inteliigantur aut imitatione 

8* 

brevi iniecta in aliquo insigni ad irridendum vilio reperian- 
tur. 244. In dicto aulem ridiculum estid, quod verbi aut 
sententiae quodam acumine movetur. Sed ut in illo superiore 
genere vel narrationis vel imitationis vitanda est mimorum 
ethologorum similitudo, sic in hoc scurrilis oratori dicacitas 
magno opere fugienda est. Qui igitur distinguemus a Crasso, 
a Catulo , a caeteris familiarem vestrum Granium aut Vargu- 
lam amicum meum? Non mehercule in mentem mihi quidem 
venit: sunt enim dicaces; Granio quidem nemo dicacior. Hoc, 
opinor, primum, ne, quotienscumque potuerit dictum dici, 
necesse habeamus dicere. 245. Pusillus testis processit. 
Licet, inquit, rogare? Philippus. Tum quaesilor prope- 
rans: Modo breviter. Hic ille: Non accusabis. Per- 
pusillumrogabo. Ridicuie. Sed sedebat iudex L. Auri- 
fex brevior ipse quam testis , et iam omnis est risus in iudi- 
cem conversus; visum est totum scurrile iudicium. Ergo 
haec, quae cadere possunt in quos nolis, quamvis sint bella, 
sunt tamen ipso genere scurrilia. 246. Ut iste, qui se vuit di- 
cacem et mehercule est, Appius sed nonnumquam in hoc 
vitium scurrile delabitur. Cenabo, inquit, apudte,huic 
lusco familiari meo, C. Sextio: uni enim locum esse vi- 
deo. Est hoc scurrile quidem, et quod sine causa lacessivit 
et tamen id dixit, quod in omnes luscos conveniret. Ea, quia 
meditata putantur esse, minus ridentur. Illud egregium Sextii 
etextempore:Manus lava, inquit,et cena. 247.Temporis 
igitur ratlo et ipsius dicacitatis moderatio et temperantia et 
raritas dictorum distfriguet oratoiem a scurra: et, quod nos 
cum causa dicimus, non ut ridicuii videamur, sed ut pro- 
ficiamus aliquid, iili totum dien el sine causa. Quid enim 
est Vargula adsecutus, quum eum candidatus A. Sempro- 
nius cum M. suo fratre complexus esset: Puer, abige 
muscas? Risum quaesivit, qui est mea sententia vel te- 
nuissimus ingenii fruclus. Tempus igitur dicendi prudentia 
et gravitale moderabimur; quarum utinam artem aliquam ha- 
beremus ! sed domina natura est. 

LXI. 248. Nunc exponamus genera ipsa summatim, quae 
risum maxime moveant. Haec igitur sit prima partitio, quod 
facete dicatur, id alias in re habere, alias in verbo facetias; 

maxime autem homines delectari, si quando risus coniuncte 
re verboque moveatur. Sed hoc mementote, quoscumque 
locos attingam , unde ridicula ducantur, ex iisdem locis fere 
etiam graves sententias posse duci. Tantum interest, quod 
gravitas honestis in rebus servatur, iocus in turpiculis et 
quasi deformibus ponitur, velut iisdem verbis et laudare 
frugi servum possumus et, si est nequam, iocari. Ridiculum 
est illud Neronianum vetus in furace servo: Solum esse, 
cui domi nihil sit nec obsignaium nec occlusum: 
quod idem in bono servo dici solet. Sed hoc iisdem etiam 
verbis \ 249. ex iisdem autem locis omnia nascuntur. Nam 
quod Sp. Carvilio graviter claudicanti ex vulnere ob rem pu- 
blicam accepto et ob eam causam verecundanti in pubiicum 
prodire mater dixit : Quin prodis, mi Spuri? quoti- 
enscumque gradum facies, totiens tibi tuarum 
virtutum veniet in mentem; praeclarum et grave est. 
quod Cal vino Glaucia claudicanti : Ubiestvetusillud: 
num claudicat? At hic clodicat; hoc ridiculum esl 
et utrumque ex eo , quod in claudicatione animadverti po- 
tuit , est ductum. Qiiid hocNaevio ignavius? severe 
Scipio; at in male olentem : Video me a te circumve- 
niri, subridicule Philippus. At utrumque genus continet 
verbi ad iitteram immutati similitudo. 250. Ex ambiguo dicta 
vel argutissima putantur, sed non semper in ioco, saepe et- 
iam in gravitate versantur. Africano iili maiori coronam sibi 
in convivio ad caput accommodanti, quum ea saepius rum- 
peretur, P. Licinius Varus: Noli mirari, inquit, si non 
convenit; caputenim magnumest: laudabile et ho- 
nestum. At ex eodem genere est: Calvus satis est, 
quod dicit parum. Ne multa: nulium genus est ioci , quo 
non ex eodem severa et gravia sumantur. 251. Atque hoc et- 
iam animadvertendum est, non esse omnia ridicula faceta. 
Quid enim potest esse tam ridiculum quam sannio est? Sed 
ore, vultu, imitandis moribus, voce, denique corpore ride- 
tur ipso. Salsum hunc possum dicere atque ita, non ut eius- 
modi oratorem esse velim, sed ut mimum. LXII. Quare pri- 
mum genus hoc, quod risum vel maxime movet, non est 
nostrum: morosum, superstitiosum, suspiciosum, gloriosum. 

stultum : naturae ridentur ipsae : quas personas agitare sota- 
mus, non sustinere. 252. Aiterum genus est imitatione ad- 
modum ridicuium, sed nobis tantum licel furlim, si quando, 
et cursim; aliter enim minime est liberale; tertium, oris de- 
pravatio, non dignanobis; quartum, obscaenitas, non so- 
lum non foro digna, sed vix convivio liberorum. Delractis 
igilur tot rebus ex hoc oratorio loco facetiae reiiquae sunt, 
quae aut in re, ut ante divisi, positae videntur esse aut in 
verbo. Nam quod, quibuscumque verbis dixeris, facetum 
tamen est, re continetur; quod mutatis verbis salem amittit, 
in verbis habet leporem omnem. 

253. Ambigua sunt in primis acuta atque in verbo po- 
sita, non in re; sed non fere magnum risum movent, ma- 
gis ut belle et iitterate dicta laudantur; ut in illum Titium, 
qui quum studiose pila luderet et idem signa sacra noctu 
frangere putaretur gregalesque , quum in campum nota ve- 
nisset, requirerent, excusavit Vespa Terentius, quod eum 
brachium fregisse diceret; ut illud Africani, quod est 
apud Lucilium : 

Quid? Becius, Nuculam an confixum vis facere? inquiu 
254. Ut tuus amicus, Crasse, Granius, non esse sex- 
tantis. Et, si quaeritis, is, qui appeliatur dicax, hoc ge- 
nere maxime excellet; sed risus movent alia maiores. Am- 
biguum per se ipsum probatur id quidem, ut ante dixi, vel 
maxime; ingeniosi enim videtur vim verbi in aliud, atque 
caeteri accipiant, posse ducere; sed admirationem magis 
quam risum movet, nisi si quando incidit in aliud genus 
ridiculi. 

LXIII. 255. Quae genera percurram equidem. Sed sci- 
tis esse notissimum ridiculi genus, quum aliud exspectamus, 
aliud dicitur. Hic nobismet ipsis noster error risum movet. 
Quodsi admixtum est etiam ambigxium, fit salsius; ut apud 
Novium videtur esse misericors ille, qui iudicatum duci vi- 
dens percontatur ita: Quanti addictust? Miile num- 
mis. Si addidisset tantummodo: Ducas licet; esset il- 
lud genus ridiculi praeter exspectationem ; sed quia addidit? 
Nihii addo, ducas iicet: addito altero , ambiguogenere 
ridiculi, fuit, ut mihi quidem videtur, salsissimus. Hoc tum 

est venustissimum, quum in altereatione adripitur ab adver- 
sario verbum et ex eo , ut a Catulo in Philippum , in eum 
ipsum aliquid , quilacessivit, infligitur. 256. Sed quum plu- 
ra sint ambigui genera, de quibus est doctrina quaedam sub- 
lilior, attendere et aucupari verba oportebit; in quo, ut ea, 
quae sint frigidiora, vitemus — etenim cavendum est, ne 
arcessitum dictum putelur — 9 permulta tamen acute dice- 
mus. Alterum genus est, quod habet parvam verbi immu- 
tationem, quod in liltera positum Graeci vocant tcuqovo- 
yiaaiav, ut Nobiliorem mobiliorem Cato: aut, ut idem, 
quum cuidam dixisset: Eamus deambulatum: et ille. 
Quid opus fuit de? Immo vero, inquit, quid opus 
fuit te? aut eiusdem responsio illa: Si tu et adversus 
et aversus impudicus es. 257. Etiam interpretatio no- 
minis habet acumen , quum ad ridiculum convertas , quam- 
obrem ita quis vocetur; ut ego nuper, Nummium divisorem, 
ut Neoptolemum ad Troiam , sic illum in campo Martio no- 
men invenisse. LXIV. Atque haec omnia verbo continen- 
tur. Saepe etiam versus facete interponitur, vel ut est vei 
paullulum immutatus, aut aiiqua pars versus, ut' Statii 
Scauro stomachanti; ex quo sunt nonnulli, qui tuam legem 
de civitate natam, Crasse, dicant: 
St, iacete, quid hoc clamoris? quiW nec mater nec pater, 
Tanta confidentia? Auferte istam enim superbiam. 
Nam in Caelio sane etiam ad causam utile fuit tuum illud, 
Antoni, quum ille a se pecuniam profectam diceret testis et 
haberet filium delicatiorem , abeunte iam ilio, 
Sentin senem esse iactum triginta minis? 

258. In hoG genus coniiciuntur proverbia, ut illud Scipionis, 
quum Asellus omnes provincias stipendia merentem se per- 
agrasse gloriaretur: Agasasellum, et caetera. Quare ea 
quoque, quoniam mutatis verbis non possunt retinere eam- 
dem venustatem, non in re, sed in verbis posita ducantur. 

259. Est etiam in verbo positum non insulsum genus ex eo, 
quum ad verbum, non ad sententiam rem accipere videare; 
ex quo uno genere totus est Tutor, mimus vctus, oppido ri- 
dlculus. Sed abeo a mimis; tantum genus huius ridiculi in- 
signi aliqua et nota re notari volo. Est autem ex hoc genere 

illud, quod tu, Crasse, nuper ei, qui te rogasset, num tibi 
molestus esset futurus, si ad te bene ante lucem venisset: 
Tu vero, inquisti, molestus non eris. Iubebis igi- 
tur te, inquit, suscitari? et tu: Certe negaram te 
molestum futurum. 260. Ex eodem hoc vetus illud est, 
quod aiunt Maluginensem illumflVIJScipionem, quum ex cen- 
turia sua renuntiaret Acidinum consulem praecoque dixis- 
set: Dic de L. Manlio: Virum bonum, inquit, egre- 
giumque civem esse arbitror. Ridicule etiam illud 
L. [Porcius] Nasica censori Catoni; quum ille: Ex tui ani- 
mi sententia tu uxorem habes? Non hercule, in- 
quit,exmei animi sententia. Haec aut frigida sunt aut 
tum salsa,. quum aliud est exspectatum. Natura enim nos, 
ut ante dixi, noster delectat error: ex quo, quum quasi de- 
cepti sumus exspectatione, ridemus. LXV. 261. In verbis 
etiam ilia sunt, quae aut ex immutata oratione ducuntur aut 
ex unius verbi translatione aut ex inversione verborum. Ex 
immutatione, ut olim Rusca quum legem ferret annalem, dis- 
suasor M. Servilius: Dic mihi, inquit, M. Pinari, num, 
si contra te dixero, mihi male dicturus es, ut 
caeteris fecisti? Ut sementem feceris, ita metes, 
inquit. 262. Ex translatione autem, ut, quum Scipio ille 
maior Corinthiis statuam pollicentibus eo loco, ubi aliorum 
essent imperatorum, turmales dixit displicere. Inver- 
tuntur autem verba, ut, Crassus apud M. Perpernam iudicem 
pro Aculeone quum diceret, aderat contra Aculeonem Gra- 
tidiano L. Aelius Lamia, deformis, ut nostis; qui quum in- 
terpeliaret odiose, Audiamus, inquit, pulchellum pue- 
rum, Crassus. Quum essetadrisum, Nonpotuimihi,in- 
quit Lamia, formam ipse fingere; ingenium potui. 
Tum hic, Audiamus, inquit, disertum. Muito etiam ad- 
risum est vehementius. Sunt etiam iila venusta, ut in gra- 
vibus sententiis, sic in facetiis. Dixi enim dudum rationem 
aliam esse ioci, aliam severitatis; gravium autem et iocorum 
unam esse materiam; 263. ornant igitur in primis orationem 
verba relata contrarie ; quod idem genus saepe est etiam fa- 
cetum, ut, Servius iile Galba quum iudices L. Scribonio tri- 
buno plebis ferret familiares suos et dixisset Libo. Quandc 

tandem, Gaiba, de triclinio tuo exibis? Quum tu, 
inquit, de cubiculo aiieno. A quo genere ne iliud qui- 
dem piurimum distat, quod Glaucia Metcllo: Villam in 
Tuberte habes, cortem in Palatio. 

LXVI. 264. Ac verborum quidem genera quae essent 
faceta dixisse me puto: rerum plura sunt eaque magis, ut 
dixi ante, ridentur; in quibus est narratio, res sane diffici- 
lis. Exprimenda enim sunt et ponenda ante oculos ea, quae 
videantur et veri similia, quod est proprium narrationis, et 
quae sint, quod ridiculi proprium est, subturpia; cuius exem- 
plum, ut brevissimum, sit sane iiiud, quod antc posui, Crassi 
de Memmio. Et ad hoc genus ascribamus etiam narrationes 
apologorum. 265. Trahilur etiam aliquid ex historia, ut> 
quum Sex. Titius se Cassandram esse diceret, Multos, in- 
quit Antonius, possum tuosAiacesOileosnomina- 
re. EsL etiam ex similitudine, quae aut coiiationem habet 
aut tamquam imaginem. Collationem, ut ille Gallus olim te- 
slis in Pisonem, quum innumerabilem Magio praefecto pe- 
cuniam dixisset datam idque Scaurus tenuitate Magii redar- 
gueret: Erras, inquit, Scaure; ego enim Magium 
non conservasse dico, sed tamquam nudus nu- 
ces legeret, in ventre abstulisse, ut illud M. Cicero 
senex, huius viri optimi, nostri familiaris, pater, nostros 
homines similes esse Syrorum venalium: ut 
quisque optime Graece sciret, ita esse nequis- 
simum. 266. Valde autem ridentur etiam imagines , quae 
fere in deformilatem aut in aiiquod vitium corporis ducun- 
lur cum similitudine turpiori?, ut meum iilud in Helvium 
Manciam: Iam ostendam cuiusmodi sis: quum ille: 
Ostende, quaeso; demonstravi digito pictum Gallum in 
Mariano scuto Cimbrico sub Novis distortum, eiecta lingua, 
buccis fluentibus: risus est commotus; nihii tam Manciae 
simile visum esh.ut quum Tito Pinario, mentum in dicenda 
intorquenti: Tum ut diceret, si quid vellet, si nu- 
cem fregisset. 267. Etiam illa, quae minuendi aut au- 
gendi causa ad incredibilem admirationem efTeruntur: velut 
tu, Crasse, in contione, ita sibi ipsum magnum vi- 
deriMemmium,utin forumdescendenscaputad 

fornieem Fabianum demitteret. Ex quo genere etiam 
illud est, quod Scipio apud Numantiam, quum stomacharetur 
cum C. Metello, dixissedicitur: Si quintum pareret ma- 
ter eius, asinum fuisse parituram. 268. Argntu etiam 
significatio est, quum parva re et saepe vcrbo res obscura 
et latens illustratur, ut, quum C. Fabricio P. Cornelius, ho- 
mo, \x[ existimabatur, avarus et furax, sed egregie forlis et 
bonus imperator, gralias ageret, quod se homo inimicus con- 
sutem fecisset, bello praesertim magno et gravi : Nihil est, 
quod mihi gratias agas, inquit, si malui compila- 
ri quam venire: ut Asello Africanus obiicienti lustrum il- 
lud infelix, Noli, inquit, mirari; is enim, qui te ex 
aerariis exemit, lustrum condidit et taurum im- 
m o 1 a v i t. Tanta suspicio est, ut religione civitatem obstrin- 
xisse videatur Mummius, quod Asellum ignominia levarit. 

LXVIi. 269. Urbana eliam dissimulatio est, quum alia 
dicuntur ac sentias, non iilo genere, de quo ante dixi, quum 
contraria dicas, ut Lamiac Crassus, sed quum toto genere 
orationis severe ludas, quum aliter sentias ac loquare; ut 
noster Scaevola Seplumuleio illi Anagnino , cui pro C. Grac- 
chi capite erat aurum repensum, roganti, ut se in Asian» 
praefectum duceret: Quid tibi vis, inquit, insane* 
Tanta malorum est multitudo civium, ut tibi ego 
hoc confirmem, si Romae manseris, te paucis 
annis ad maximas pecunias esse vcnturum. 270. 
ln hoc genere Fannius in annalibus suis Africanum hunc Ae- 
milianum dicit fuisse et eum Graeco verbo appeHat stg<ova\ 
sed, uti ferunt, qui melius haec norunt, Socratem opinor in 
hac ironia dissimulantiaque ionge lepore et humanitate omni- 
bus praeslitisse. Genus est perelegans et cum gravitate sal- 
sum quumque oratoriis dictionibus tum urbanis sermonibus 
accommodatum. 271. Et herculc omnia haec, quae a me 
de facetiis disputantur, non maiora forensium actionum quam 
omnium sermonum condimenta sunt. Nam sicut quod apud 
Catonem est, qui multa rettulit, ex quibus a me exempli 
causa compluscuia ponuntur, per mihi scitum videtur, C. Pu- 
blicium soiitum dicere,P.Mummium cuivis temporiho- 
minem esse: sic profecto se res habet, nullum ut sit vitae 

tempus, in quo non deceat ieporem humanilatemque versari. 
272. Sed redeo ad caetera. Est huic linitimum dissimula- 
tioni, quum honesto verbo vitiosa res appellatur; ut quum 
Africanus censor tribu movebat eum centurionem, qui in 
Pauili pugna non adfuerat, quum iiie se custodiae causa di- 
ceret in castris remansisse quaereretque, cur ab eo notare- 
tur: Non amo, inquit, nimium diligeutes. 273. Acu- 
tum etiam iilud est, quum ex aiterius oratione aiiud excipias, 
atque ilie vuit; ut Salinatori Maximus, quum, Tarento amis- 
so , arcem tamen Livius retinuisset muitaque ex ea proeiia 
praeciara fecisset, quum aiiquot post annos Maximus id op- 
pidum recepisset rogaretque'eum Salinator, ut meminisset 
opera sua se Tarentum recepisse : u i d n i , inquit , m e m i - 
nerim? Numquam enim recepissem, nisi tu per- 
d i di s s e s. 274. Sunt etiam iila subabsurda,, sed eo ipso no- 
mine saepe ridicula, non soium mimis perapposita, sed et- 
iam quodammodo nobis : 

Homo fatuus, postquam rem habere coepit, est emortuus. 
et: 

Quid est tibi ista mulier? Uxor. Similis me dius fidius. — 
et: 

Quamdiu ad aquas fuit , numquam est emortuus. 
LXVIII. Genus hoc levius et, ut dixi, mimicum; sed habet 
nonnumquam aliquid etiam apud nos ioci , ut vei non stuitus 
quasi slulte cum sale dicat aliquid: ut tibi, Antoni, Mancia, 
quum audisset te censorem a M. Duronio de ambitu postu- 
latum, Aiiquando, inquit, tibi tuum negotium 
agerelicebit. 275. Valde haec ridentur et hercuie omnia, 
quae a prudentibus quasi per dissimulationem non intelli- 
gendi subabsurde saiseque dicuntur. Ex quo genere est et- 
iam non videri intelligere quod inteiligas, ut Pontidius: Qua- 
lem existimas, qui in aduiterio deprehenditur? 
— Tardum! ut ego, qui in dilectu Metello, quum excusa- 
tionem ocuiorum a me non acciperet et dixisset: Tu igi- 
tur nihii vides? 276. Ego vero, inquam, a porta 
Esquilina video villam tuami ut illud Nasicae, qui 
quum ad poetam Ennium venisset eique ab ostio quaerenti 
Ennium ancilla dixisset domi non esse, Nasica seusit illaro 

domini iussu dixisse el illum intus esse. Paucis post die- 
bus quum ad Nasicam venisset Ennius et eum a ianua quae- 
reret, exclamat Nasica se domi non esse. Tum Enniust 
Quid, ego non cognosco, inquit, vocem tuam? Hic 
Nasica: Homo es impudens. Ego quum te quaere- 
rem, ancillae tuae credidi te domi non esse, tu 
mihi non credis ipsi? 

277. Est bellum illud quoque, ex quo is, qui dixit, ir- 
ridetur in eo ipso genere, quo dixit; ut, quum Q. Opimius 
consularis, qui adolescentulus maie audisset, festivo homini 
Caecilio, quivideretur mollior nec esset, dixisset: Quid tu, 
Caeciliamea?quandoadmeveniscumtuacoluet 
lana? Non pol, inquit, audeo. Nam meadfamosa^ 
vetuit mater accedere. 

LXIX. 278. Salsa sunt etiam, quae habent suspicionem 
ridiculi absconditam, quo in genere est Siculi illud, cui, 
quum familiaris quidam quereretur quod diceret uxorem su- 
am suspendisse se de ficu, Amabo te, inquit, da mihi 
ex ista arbore quos seram surculos. ln eodem ge- 
nere est, quod Catulus dixit cuidam oratori malo ; qui quum 
in epilogo misericordiam semovisse putaret, postquam ad- 
sedit, rogavit hunc videreturne misericordiam movisse: Ac 
magnam quidem, inquit; neminem enim puto csse 
tam durum, cui non oratio tua miseranda visa 
sit. 279. Me quidem hercule etiam illa valde movent sto- 
machosa et quasi submorosa ridicula. non, quum a moroso 

dicuntur ; tum enim non sal , sed natura ridetur ln 

quo. ut mihi videtur, persalsum illud est apud Novium : 
Quid ploras, pater? — 

Mirum ni cantem Condemnatus sum. 

Huic generi quasi contrarium est ridiculi genus patientis ac 
lenti, ut, quum Cato percussus esset ab eo, qui arcam fere- 
bat, quum ille diceret: Cave, rogavit, numquid aliud 
ferret praeter arcam? 280. Est etiam stultitiae salsa 
reprehensio, ut ille Siculus, cui praetor Scipio patronuro 
causae dabat hospitem suum, hominem nobilem, sed admo- 
dum stultum: Quaeso, inquit, praetor, adversario 

meo da istum patronum, deinde mihi neminem 
dederis. Movent illaetiam, quae coniectura explanantur 
longealiteratquesunt, sed acute atque concinne, ut, quum 
Scaurus accusaret Rutilium ambitus , quuni ipse consul esset 
factus , ille repulsam tulisset, et in eius tabulis ostenderet lit- 
teras, A.F.P.R. idque diceret esse, actum fide p. rutilii; Ru- 
tiliusautem, antefactum, post relatum; C. Canius, eques 
Romanus, quum Rufo adesset, exclamat, neulrum illis litle- 
ris declarari. Quid ergo?inquit Scaurus; Aemilius fe- 
cit, plectitur Rutiiius. 

LXX. 281. Ridenlur etiam discrepantia: Quid huic 
abest nisi res et virtus? Bella etiam est familiaris re- 
prehensio quasi errantis , ut quum obiurgavit Albium Gra- 
nius, quod, quum eius tabulis quiddam ab Albucio probatum 
videretur, et valde absoluto Scaevola gauderet neque intel- 
ligeret contra suas tabulas esse iudicatum. 282. Huic simi- 
lis est etiam admonitio in consilio dando familiaris, ut, quum 
patrono malo , quum vocem in dicendo obtudissct , suadebat 
Granius, ut mulsum frigidum biberet, simulac domum redis- 
set: Perdam, inquit, vocem, si id fecero. Melius 
est, inquit, quam reum. 283. Bellum etiam est, quum 
quid cuique sit consentaneum dicitur; ut, quum Scaurus 
nonnullam haberet invidiam ex eo, quod Phrygionis Pom- 
peii, locupletis hominis, bona sine testamento possederat, 
sederetque advocatus reo Bestiae, quum funus quoddam du- 
eeretur, accusator C. Memmius, Vide, inquit, Scaure, 
mortuus rapitur, si potes esse possessor. 284. 
Sed ex his omnibus nihil magis ridetur , quam quod est prae- 
ter exspectationem; cuius innumerabiiia sunt exempla, vel 
Appii maioris illius, qui in senatu, quum agcretur de agris 
publicis et de iege Thoria et premeretur Lucilius ab iis, qui 
a pecore eius depasci agros publicos dicerent, Non est, 
inquit, Lucilii pecus illud: erratis: — defendere Lu- 
eilium videbatur — ego liberum puto esse; qua lu- 
bet, pascitur. 285. Placet mihi etiam illud Scipionis il- 
llus , qui Ti. Gracchum perculit. Quum ei M. Flaccus multis 
probris obiectis P. Mucium iudicem tulisset: Eiero, inquit: 
iniquus est. Quum esset admurmuratum : Ah, inquit, 

P. C, non ego mihi illum iniquum eiero, verura 
o m n i b u s. Ab hoc vero Crasso nihil facetius : quum laesis- 
set testis Silus Pisonem, quod se in eum audisse dixisset' 
Po.test fieri, inquit, Sile, ut is, unde te audisse di- 
cis, iratus dixerit Adnuit Silus. Potest etiam, ut 
tu non recte intellexeris. Id quoque toto capite ad- 
nuit, ut se Crasso daret. Potest etiam fieri, inquit, ut 
omnino,quod te audissedicis,numquamaudie- 
r i s. Hoc ita praeter exspectationem accidit , ut testem omm- 
um risus obrueret. Huius generis est plenus Novius, et io^ 
cus est famiiiaris : Sapiens si algebis, tremes; et alia 
permuita. LXXI. 286. Saepe etiam facete concedas adver- 
sario id ipsum, quod tibi ille delrahit, ut C. Laelius, quum 
ei quidam malo genere natus diceret, indignum esse suis 
maioribus, At hercule, inquit, tu tuis dignus. Saepe 
etiam sententiose ridicula dicuntur, utM. Cincius, quo die 
legem de donis et muneribus tulit, quum C. Ccnto prodisset 
et satis contumeliose : Quid fers,Cinciole? quaesisset. 
Ut emas, inquit, Gai, si uti velis. 287. Saepe etiam 
saise, quae fieri non possunt, optantur, ut M. Lepidus, 
quum , caeteris in campo exercentibus , in herba ipse recu- 
buisset, Vellem hoc essejt, inquit, laborare. Salsum 
est etiam quaerentibus et quasi percontantibus lente respon- 
dere quod nolint, ut censor Lepidus, quum M. AntistioPyr- 
gensi equum ademisset amicique eius vociferarentur et 
quaererent, quid ille patri suo responderet, cur ademptum 
sibi equum diceret, quum optimus coJonus, parcissimus, mo- 
destissimus, frugalissimus esset: Meistorum, inquit, ni- 
hil credere. 288. Colliguntur a Graecis aiia nonnulla, 
exsecrationes , admirationes , minationes. Sed haec ipsa ni- 
mis mihi videor muita in genera descripsisse. Nam ilia, quae 
verbi ratione et vi continentur, certa fere ac definita sunt; 
quae plerumque, ut ante dixi, laudari magis quam rideri so- 
lent. 289. Haec autem, quae sunt in re et ipsa sententia, 
partibus sunt innumerabilia , generibus pauca. Exspectatio- 
nibus enim decipiendis et naturis aliorum irridendis , ipso- 
rum ridicuie indicandis et similitudine turpioris et dissimu- 
latione et subabsurda diccndo et stulta reprehendendo risus 

moventur. Itaque imbuendus est is, qui iocose volet dicere, 
quasi natura quadam apta ad haec genera et moribus, ut ad 
cuiusque modi genus ridiculi vultus etiam accommodetur; 
qui quidem quo severior est et tristior, ut in te, Crasse, hoa 
illa, quae dicuntur, salsiora videri solent. 

290. Sed iam tu, Antoni, qui hoc diversorlo sermonis 
mei libenter acquieturum te esse dixisti, tamquam in Pom- 
ptinum diverteris , neque amoenum nequc salubrem locum, 
censeo, ut satis diu te putes requiesse et iter reliquum con- 
ficere pergas. Ego vero , atque hilare quidem a le acceptus, 
inquit, et quum doctior per te tum etiam audacior factus 
iam ad iocandum. Non enim vereor ne quis me in isto ge- 
nere leviorem iam putet, quoniam quidem tu Fabricios mihi 
auctores et Africanos, Maximos, £atones, Lepidos protu- 
listi. 291. Scd habetis ea, quae voluistis ex me audire, de 
quibus quidem accuratius dicendum et cogitandum fuit. Nam 
caetera faciliora sunt atque ex iis, quae dicta sunt, reliqua 
nascuntur omnia. LXXII. Ego enim quum ad causam sum 
aggressus atque omnia cogitando, quoad facere potui, per- 
secutus, quum et argumenta causae et eos locos, quibus 
animi iudicum conciliantur, et illos, quibus permoventur, 
vidi atque cognovi; tum constituo quid habeat causa quae- 
que boni, quid mali. Nulla enim fere potest res in dicendi 
disceptationem aut controversiam vocari, quae non habeat 
utrumque; sed, quantum habeat, id refert. 292. Mea autem 
ratio haec esse in dicendo solet, ut, boni quod habeat, id 
amplectar, exornem, exaggerem; ibi commorer, ibi habi- 
tem, ibi haeream: a malo aulem vitioque causae ita rece- 
dam, non ut id me defugere appareat, sed ut lotum bono 
illo ornando et augendo dissimulatum obruatur. Et, si causa 
est in argumentis, firmissima quaeque maxime tueor, sive 
piura sunt sive aliquod unum ; sin autem Xn conciliatione aut 
in permotione causa est, ad eam me potissimum partem, 
quae maxime movere animos hominum potest, confero. 
293. Summa denique huius generis haec est, ut si in refel- 
lendo adversario firmior esse oratio quam in confirmandis 
nostris rebus potest, omnia in illum tela conferam; sin nostra 
probari facilius, quam illa redargui possunt, abducere ani- 



Digitized by VjOOQIC 



128 DE ORATORE 

mos a contraria defensione et ad nostram conor deducere. 
294. Duo denique illa, quae facillima videntur, quoniam 
quae difficiliora sunt, non possum, mihi pro meo iure su- 
mo; unum, ut molesto aut difficili argumento aut loco non- 
numquam omnino nihii respondeam. • Quod forsitan aliquis 
iure irriserit: quis enim est, qui id facere non possit? Sed 
tamen e$o de mea nunc, non de aliorum facultate disputo 
confiteorque me , si qua premat res vehementius , ita cedere 
solere, ut non modo non abiecto, sed ne reiecto quidem 
scuto fugere videar, sed adhibere quamdam in dicendo spe- 
ciem atque pompam et pugnae similem fugam; consistere 
vero in meo praesidio sic, ut non fugiendi hostis, sed ca- 
piendi loci causa cessisse videar. 295. Alterum est illud, 
quod ego maxime oratori cavendum et providendum puto 
quodque me sollicitare summe solet; non tam ut prosim 
causis elaborare soleo , quam ut ne quid obsim : non quin 
enitendum sit in utroque , sed tamen multo est turpius ora- 
tori nocuisse videri causae quam non profuisse. LXXIH 
Sed quid hoc loco vos inter vos , Catule ? an haec , ut sunt 
conlemnenda, contemnitis? Minime, inquit ille: sed Caesar 
de isto ipso quiddam veile dicere videbatur. Me vero lu- 
bente, inquit Antonius, dixerit sive refellendi causa sive 
quaerendi. 296. Tum Iulius: Ego mehercule, inquit, Antoni, 
semper is fui, qui de te oratore sic praedicarem, unum te 
in dicendo mihi videri tectissimum propriumque hoc esse 
laudis tuae nihil a te umquam esse dictum, quod obesset ei, 
pro quo diceres. Idque mcmoria teneo, quum mihi ser- 
flio cum hoc Crasso, multis audienlibus, esset institutus 
Crassusque plurimis verbis eloquentiam laudaret tuam, di- 
xisse me cum caeteris tuis laudibus hanc esse vel maximam, 
quod non soium quod opus esset diceres , sed etiam quod 
non opus esset non diceres; 297. tum ilium mihi respondere 
memini: caetera in te summe esse laudanda, illud vero im- 
probi esse hominis et perfidiosi , dicere quod alienum esset 
et noceret ei, pro quo quisque diceret. Quare non sibi eum 
disertum, qui id non faceret, videri, sed improbum, qui fa 
ceret. Nun<% si tibi videtur, Antoni, demonstres velim, quare 
tu hoc ita magnum putes, nihil in causa mali facere, ut ni- 

hil tibi in oratore maius esse videatur. LXXIV. 298. Di- 
cam equidem, Caesar, inquit, [quid intelligam;] sed et tu 
et vos hoc omnes, inquit, mementote, non me de per- 
fecti oratoris divinitate quadam ioqui, sed de cxercitatio- 
nis et consuetudinis meae mediocritate. Crassi quidem 
responsum excellentis cuiusdam est ingenii ac singularis* 
cui quidem portenti simile esse visum est posse aliquen: 
inveniri oratorem, qui aliquid mali faceret dicendo obes- 
setque ei, quem defenderet: 299. facit enim de se con- 
iecturam; cuius tanta vis ingenii est, ut neminem nisi con- 
sulto putet, quod contra se ipsum sit, dicere; sed ego 
non de praestanti quadam et eximia, sed prope de vulgari 
et communi intelligentia disputabo. Apud Graecos fertur in- 
credibili quadam magnitudine consilii atque ingenii Athe- 
niensis ille fuisse Themistocles; ad quem quidam doctus 
homo atque in primis eruditus accessisse dicitur eique artem 
memoriae, quae tum primum proferebatur, pollicitus esse 
se traditurum; quum ille quaesisset quidnam illaars efficere 
posset, dixisse illum doctorem, ut omnia meminisset; [et]ei 
Themistoclem respondisse gratius sibi illum esse facturum, 
6i se oblivisci quae veJlet quam si meminisse docuisset. 
300. Videsne quae vis in homine acerrimi ingenii, quam 
potens et quanta mens fuefit? qui ita responderit, ut intelli- 
gere possemus nihil ex iilius animo , quod semel esset in- 
fusum, umquam effluere potuisse; quum quidem ei fuerit 
optabilius oblivisci posse potius quod meminisse nollet 
quam quod semel audisset vidissetve meminisse. Sed ne- 
que propter hoc Themistocli responsum memoriae nobis 
opera danda non est neque ilia mea cautio et timiditas in 
causis propter praestantem prudentiain Crassi negligenda 
est. Uterque enim istorum nou mihi attulit aliquam, sed 
suam significavit facultatem. 301. Etenim permulta sunt in 
causis in omni parte orationis circumspicienda, ne quid of- 
fendas, ne quo irruas. Saepe aliquis testis aut non laedit 
aut minus laedit, nisi lacessatur; orat reus, urgent advocatl, 
ut invehamur, utmaledicamus, deniqueut interrogemus: non 
moveor, non obtempero, non satisfacio, neque tamenuliam 
adsequor laudem. Homines enim imperiti faciiius quod stuite 
cic. 1,2 o 

dixeris reprehendere quam quod sapienter tacueris laudare 
possunt. 302. Hic quantum fit mali, si iratum, si non stultum, 
si non levem testem laeseris ! Habet enim et voluntatem 
nocendi in iracundia et vim in ingenio et pondus invita: 
nec, si hoc Crassus non committit, ideo non multi et saepe 
committunt. Quo quidem mihi turpius videri nihil solet, quam 
quod ex oratoris dicto aliquo aut responso aut rogato ser- 
mo ille sequitur: Occidit. Adversariumne? Immo 
vero, aiunt, se eteum, quem defendit. LXXV. 303. 
Hoc Crassus non putat nisi perfidia accidere posse; ego 
autem saepissime video in causis aliquid mali facere homi- 
nes minime malos. Quid, iilud, quod supra dixi, solere me 
cedere et, ut planius dicam, fugere ea, quae valde causam 
meam premerent, quum id non faciunt alii versanturque 
in hostium castris ac sua praesidia dimittunt, mediocriterne 
causis nocent, quum aut adversariorum adiumenta confir- 
mant aut ea, quae sanare nequeunt, exulcerant? 304. Quid, 
quum personarum, quas defendunt, rationem non habent? 
si, quae sunt in iis invidiosa, non mitigant extenuando, sed 
laudando et efferendo invidiosiora faciunt, quantum est in 
eo tandem mali! Quid, si in homines caros iudicibusque 
iucundos sine ulla praemunitione orationis acerbius et con- 
lumeliosius invehare, nonne a te iudices abalienes? 305. 
Quid, si, quae vitia aut incommoda sunt in aliquo iudice 
uno aut pluribus , ea tu in adversariis exprobrando non in- 
telligas tein iudices invehi,mediocre[ne]peccatumest? Quid, 
si, quum pro altero dicas, litem tuam facias aut laesus eflfe- 
rare iracundia, causam relinquas, nihiine noceas? In quo 
ego, non quo libenter male audiam, sed quia causam 
non libenter relinquo, nimium patiens et lentus existimor; 
ut, quum te ipsum, Sulpici, obiurgabam, quod ministrato- 
rem peteres, non adversarium. Ex quo etiam illud adsequor, 
ut, si quis mihi male dicat, petulans aut plane insanus esse 
videatur. 306. In ipsis autem argnmentis si quid posueris 
aut aperte falsum aut ei, quod dixeris dicturusve sis, con- 
trarium aut gcnere ipso remotum ab usu iudiciorum ac foro, 
nihilne noceas? Quid multa? omnis cura mea solet in 
hoc versari semper — dicam enim saepius — , si possim, 

at boni efficiam aliquid dicendo ; sin id minus , ut certe ne 
quid mali. 

LXXVI. 307. Itaque nunc illuc redeo, Catule, in quo 
tu me paullo ante laudabas , ad ordinem collocationemque 
rerum ac locorum. Cuius ratio est duplex: altera, quam ad- 
fert natura causarum; altera, quae oratorum iudicio et pru- 
dentia comparatur. Nam ut aliquid ante rem dicamus, deinde 
ut rem exponamus , post ut eam probemus nostris praesi- 
diis confirmandis, contrariis refutandis, deinde ut conclu- 
damus atque ita peroremus, hoc dicendi natura ipsa prae- 
scribit. 308. Ut vero statuamus ea, quae probandi et do- 
cendi causa dicenda sunt, quemadmodum componamus, id 
est vel maxime proprium oratoris prudentiae. Multa enim 
occurrunt argumenta: multa, quae in dicendo profutura vi- 
deantur. Sed eorum partim ita levia sunt, ut contemnenda 
sint; partim, etiamsi quid habent adiumenti, sunt nonnum- 
quam eiusmodi, ut insit in iis aliquid vitii neque tanti sit 
illud, quod prodesse videatur, ut cum aliquo malo coniun- 
gatur. 309. Quae autem utilia sunt atque firma, si ea tamen, 
ut saepe fit, valde multa sunt, ea, quae ex iis autlevissima 
sunt aut aliis gravioribus consimilia, secerni arbitror opor- 
tere atque ex oratione removeri. Equidem quum colligo ar- 
gumenta causarum, non tam ea numerare soleo quam expen- 
dere. LXXVII. 310. Et quoniam, quod saepe iam dixi, tri- 
bus rebus homines ad nostram sententiam perducimus, aut 
docendo aut conciliando aut permovendo , una ex tribus his 
rebus res prae nobis est ferenda, ut nihil aliud nisi docere 
velle videamur; reliquae duae, sicuti sanguis in corporibus, 
sic illae in perpetuis orationibus fusae esse debebunt. Nam 
et principia et caeterae partes orationis, de quibus pauilo 
post pauca dicemus , habere hanc vim magno opere debent, 
ut adeorum mentes, apud quos agetur, movendas perma- 
nare possint. 311. Sed his partibus orationis, quae, etsi 
nihil docent argumentando , persuadendo tamen et commo- 
vendo proficiunt plurimum , quamquam maxime proprius est 
locus et in exordiendo et in perorando , degredi tamen ab 
eo, quod proposueris atque agas , permovendorum animo- 
rum causa saepe utile est. 312. Itaque vel re narrata et 

exposita saepe fotur ad commovendos animos degrediendi 
locus, vel argumcntis nostris confirmatis vel contrariis refuta- 
tis vel utroque loco vel omnibus , si habet eam causa digni- 
tatem atque copiam, recte id fieri potest; eaeque causae 
sunt ad agendum et ad ornandum gravissimae atque plenis- 
simae, quae plurimos exitus dant ad eiusmodi degressionem, 
ut eis locis uti liceat, quibus animorum impetus eorum, qui 
audiunt, aut impeilantur aut reflectantur. 313. Atque etiam 
in illo reprehendo eos, qui, quae minime firma sunt, ea 
prima collocant. In quo illos quoque errare arbitror, qui, 
si quando — id quod mihi numquam placuit — plures ad- 
hibent patronos, ut in quoque eorum minimum putant esse, 
ita eum primum volunt dicere. Res enim hoc postulat, ut eorun- 
exspectationi, qui audiunt, quam celerrime succurratur ; cui si 
initio satisfactum non sit, multo plus sit in reliqua causa labo- 
randum. Male enim se res habet, quae non statim, ut dici 
coepta est, melior fieri videtur. 314. Ergo ut in oratore opd- 
mus quisque, sic in oratione firmissimum quodque sit pri- 
mum; dum illud tamen in utroque teneatur, ut ea, quae 
excellent, serventur etiam ad perorandum; si qua eruntme- 
diocria — nam vitiosis nusquam esse oportet locum — y in 
mediam turbam atque in gregem coniiciantur. 315. Hisce 
omnibus rebus consideratis, tum denique id, quod primum 
est dicendum, postremum soleo cogitare, quo ular exordio. 
Nam si quando id primum invenire volui, nullum mihi occur- 
rit nisi aut exile aut nugatorium aut vulgare sut commune. 

LXXVlll. Principia autem dicendi semper quum accu- 
rata et acuta et instrucla sententiis, apta verbis, tum vero 
causarum propria esse debent. Prima est enim quasi cogni- 
tio et commendalio orationis in principio, quaeque continuo 
eum, qui audit, permulcere atque adlicere debet. 316. In 
quo admirari soleo non equidem istos , qui nullam huic rei 
operam dederunt, sed hominem in primis disertum atque 
eruditum, Philippum, qui ita solet surgere ad dicendum, ut, 
quod primum verbum habiturus sit, nesciat; et ait idem, 
quum brachium concalefecerit, tum se solere pugnare; ne- 
que attendit eos ipsos, unde hoc simile ducat, primas illas 
haslas ita iaclare leniter , ut et venustali vel maxime servianl 

et. reliquis viribus suis consulant. 317. Nec est dubium, quin 
exordium dicendi vehemens et pugnax non saepe esse de- 
beat; sed si in ipso illo gladiatorio vitae certamine, quo fer- 
ro decernitur, tamen ante congressum multa fiunt, quae non 
<id vulnus, sed ad speciem valere videantur: quanto hoc 
magis in oratione estspectandum,in qua non vis potius quam 
delectatio postulatur! Nihii est denique in natura rerum 
omnium, quod se universum profundat et[quod]totum repente 
evolvat. Sic omnia , quae fiunt quaeque aguntur acerrime 
lenioribus principiis natura ipsa praetexuit. 318. Haec au- 
tem in dicendo non extrinsecus alicunde quaerenda, sed ex 
ipsis visceribus causae sumenda sunt. ldcirco tota causa 
pertemptata atque perspecta, locis omnibus inventis atque 
instructis considerandum est quo principio sit utendum. 319. 
Sic et faciie reperietur: sumetur enim ex iis rebus, quae 
erunt uberrimae vel in argumentis vel in partibus , ad quas 
dixi degredi saepe oportere; ita et momenti aliquid adferent, 
quum erunt paene ex intima defensione depromptae, et ap- 
parebit eas non modo non esse communes nec in alias cai* 
sas posse transferri, sed penitus ex eacausa, quae tum 
agatur, effioruisse. 

LXXIX. d20. Omne autem principium aut rei totius, 
quae agetur, significationem habere debebit aut aditum ad 
causam et communitionem aut quoddam ornamentum et di- 
gnitatem. Sed oportet, ut aedibus ac templis vestibula et 
aditus , sic causis principia pro portione rerum praeponere. 
Itaque in parvis atque infrequentibus causis ab ipsa re est 
exordiri saepe commodius. 321. Sed quum erit utendum 
principio, quod plerumque erit, aut ex reo aut ex adversa- 
rio aut ex re aut ex eis, apud quos agetur, sententias duci 
licebit. Ex reo, — reos appello, quorum res est — quae 
significent bonum virum, quae iiberalem, quae calamitosum, 
quae misericordia dignum, quae vaieant contra falsam cri- 
minationem: ex adversario iisdem ex locis fere contraria. 
322. Ex re, si crudelis, si nefanda, si praeter opinionem, 
si immerito, si misera, si ingrata, si indigna, si nova, si 
quae restitui sanarique non possit: ex iis autem, apud 
quos agetur, ut benevolos beneque existimantes efficiamus. 

quod agendo efficilur meiius quam rogando. Est id quideni 
Xn totam orationem confundendum nec minime in extremam; 
sed tamen multa principia ex eo genere gignuntur. 323. 
Nam et attentum monent Graeci ut principio faciamus iudi- 
cem el dociiem; quae sunt ulilia, sed non principii magis 
propria quam reliquarum partium ; faciliora etiam in princi- 
piis, quod et attenti tum maxime sunt, quum omnia exspe- 
ctant, et dociles magis [quam in] initiis esse [non] possunt. 
lllustriora enim sunt, quae in principiis quam quae in mediis 
causis dicuntur aut arguendo aut refeliendo. 324. Maximam 
autem copiam principiorum ad iudicem aut adliciendum aut 
incitandum ex iis locis trahemus, qui ad motus animorum 
conficiendos inerunt in causa; quos tamen totos explicari in 
principio non oportebit, sed tantum impelli iudicem primo 
leviter, ut iam inclinato reliqua incumbat oratio. LXXX. 325. 
Conexum autem ita sit principium consequenti orationi, ut 
non tamquam citharoedi prooemium adfictum aiiquod, sed 
cohaerens cum omni corpore membrum esse videatur. Nam 
nonnulli, quum illud meditati ediderunt, sic ad reiiqua trans- 
eunt, ut audientiam fieri sibi nolie videantur. Atque eiusmodi 
illa prolusio debet esse, non ut Samnitium, qui vibrant hastas 
ante pugnam, quibus in pugnando nihil utuntur, sedutipsis 
sententiis, quibus proluserinl, vel pugnare possinU 

326. Narrare vero rem quod breviter iubent, si brevi- 
tas appellanda est, quum verbum nullum redundat, brevis 
est L. Crassi oratio ; sin tum est brevilas , quum tanlum ver- 
borum est, quanlum necesse est, aliquando id opus est; 
sed saepe obesl vel maxime in narrando , non solum quod 
obscuritatem adferl, sed etiam quod eam virtutem , quae nar- 
rationis est maxima, ut iucunda et ad persuadendum ac- 
commodata sit, tollit. Vel illa, 

Nam is postquam excessii ex ephebis .... 
quam longa est narratio! 327. mores adolescentis ipsius 
et servilis percontatio , mors Chrysidis , vultus et forma el 
lamentatio sororis, reliqua pervarie iucundeque narrantur. 
Quodsi hanc brevilatem quaesisset, 

Effertur, imus: ad sepulcrvm venimus- 

In ignem imposita esU 

decem versiculis totum conficere potuisset; quamquam hoc 
ipsum: Effertur, imus, concisum est ita, ut non brevitati 
servitum sit, sed magis venustati. 328. Quodsi nihil fuisset, 
nisi: ln ignem imposita est, tamen res tota cognosci 
facile potuisset. Sed et festivitatem habet narratio distincta 
personis et interpuncta sermonibus; et est et probabilius, 
quod gestum esse dicas, quum quemadmodum actum sit ex- 
ponas, et multo apertius ad intelligendum est, si constituitur 
aiiquando ac non ista brevitate percurritur. 329. Apertam 
enim narrationem tam esse oportet quam caetera ; sed hoc 
magis in hac elaborandum est , quod et difficilius est non 
esse obscurum in re narranda quam aut in principio aut 
in argumento aut purgando aut perorando ; et maiore etian 
periculo haec pars orationis obscura est quam caeterae, vel 
quia, si quo alio in loco est diclum quid obscurius, tantum 
»d perit, quod ila diclum est: narratio obscura totam obcae- 
cal orationem , vel quod alia possis , semel si obscurius di- 
xeris , dicere alio ioco planius : narrationis unus esl in causa 
locus. Erit autem perspicua narratio, si verbis usitatis, si 
ordine temporum conservato , si non interrupte narrabitur. 
LXXXI. 330. Sed quando utendum sil aut non sit narratione, 
id est consilii. Neque enim si nota res est nec dubium quid 
gestum sit, narrare oportet, nec si adversarius narravit, 
nisi si refellemus. Ac si quando erit narrandum, nec illa, 
quae suspicionem et crimen efficienl contraque nos erunt, 
acriter persequamur et quidquid poterit detrahamus; ne il- 
Sud, quod Crassus, si quando fiat, perfidia, non stultilia 
fieri putat, ut causae noceamus, accidat. Nam ad summam 
totius causae pertinet, caute an contra demonstrata res sit, 
quod omnis orationis reliquae fons esl narratio. 

331. Sequitur, ut causa ponatur, in quo videndum esi 
quid in controversiam veniat. Tum suggerenda sunt firma- 
menta causae coniuncte et infirmandis contrariis et tuis con- 
firmandis. Namque una in causis ratio quaedam est eius 
orationis, quae ad probandam argumentationem valet. Ea 
autem et confirmationem et reprehensionem quaerit; sed 
quia neque reprehendi, quae conlra dicuntur, possunt, nisi 
(ua confirmes. neque haec confirmari, nisi iUa reprehendas. 

idcirco haec et natura et utilitate el tractatione coniuncta. 
sunt. 332. Omnia autem concludenda pierumque rebus au- 
gendis vei inflammando iudice vel mitigando; omniaque 
quum superioribus orationis locis tum maxime extremo ad 
mentes iudicum quam maxime permovendas et ad utilitatem 
nostram vocandas conferenda suni. 

333. Neque sane iam causa videtur esse cur secerna- 
mus ea praecepta, quae de suasionibus tradenda sunt aut 
laudationibus. Sunt enim pleraque communia; sed tamen 
suadere aliquid aut dissuadere gravissimae mihi personae 
videtur esse. Nam et sapientis est consilium explicare suura 
de maximis rebus el honesti et diserti, ut mente providere, 
auctoritate probare, oratione persuadere possis. 

LXXXII. Atque haec in senatu minore apparatu agenda 
sunt; sapiens enim est consilium muitisque aliis dicendi re- 
linquendus locus ; vitanda etiam ingenii ostentationis suspi- 
cio. 334. Contio capit omnem vim oralionis et gravitatem 
varietatemque desiderat. Ergo in suadendo nihil est opta- 
bilius quam dignitas. Nam qui utiiitatem putat, non quid 
maxime velit suasor, sed quid interdum magis sequatur vi- 
det. Nemo est enim, praesertim in tam clara civitate, quin 
putet expetendam maxime dignitatem; sed vincit utiiitas ple- 
rurnque, quum subest ille timor ea negiecta ne dignitatem 
quidem posse retineri. 335. Controversia autem inter ho- 
minum sententias aut est in illo, utrum sil ulilius; aut etiam, 
quum id convenit, certatur, utrum honestati potius an uti- 
litati consulendum sit. Quae quia pugnare inter se saepe 
videntur, qui utilitatem defendit, enumerabit commoda pa- 
cis, opum, potentiae, vectigalium, praesidii militum, caete- 
rarum rerum, quarum fructum utilitate metimur, itemque 
incommoda contrariorum. Qui ad dignitatem impellit, ma- 
iorum exempla, quae erunt vel cum periculo gloriosa. col- 
liget, posteritatis immortaiem memoriam augebit; utilitatem 
ex laude nasci defendet semperque eam cum dignitate esse 
coniunctam. 336. Sed quid fieri possit aut non possit quid- 
que etiam sit necesse aut non sit, in utraque re maxime 
est quaerendum. Inciditur enim omnis deliberatio, si in- 
telligitur non posse fieri aut si necessitas adfertur; et qui 



Digitized by VjOOQIC 



LIB. II. CAP. 81—84. S. 331 — 341. 137 

id docuit non videnlibus aliis, is piurimum vidil. 337. Ad 
consilium autem de re publica dandum caput est nosse rem 
publicam; ad dicendum vero probabiliter nosse mores civi- 
tatis, qui quia crebro mutantur, genus quoque orationis est 
saepe mutandum. Et quamquam una fere vis est eloquentiae, 
tamen quia summa dignitas est populi , gravissima causa rei 
publicae , maximi motus multitudinis , genus quoque dicendi 
grandius quoddam et illustrius esse adhibendum videtur; 
maximaque pars orationis admovenda est ad animorum mo- 
tus nonnumquam aut cohortatione aut commemoratione aJi- 
qua aut in spem aut in metuni aut ad cupiditatem aut ad 
gloriam concitandos, saepe etiam a temeritate, iracundia, 
spe, iniuria, invidia, crudelitate revocandos. LXXXIII. 338. 
Fit autem, ul, quia maxima quasi oratori scaena videatur 
contionis, natura ipsa ad ornatius dicendi genus excitemur. 
Habet enim multitudo vim quamdam talem, ut, quemadmo- 
dum tibicen sine tibiis canere, sic or&tor sine multitudine 
audiente eloquens esse non possit. 339. Et quum sint popu- 
lares multi variique lapsus , vitanda est acclamatio adversa 
populi; quae aut orationis peccato aliquo excitatur, siaspere 
si adroganter, si turpiter, si sordide, si quoquo animi vitio 
dictum esse aliquid videtur, aut hominum offensione vel in- 
vidia, quae aul iusta est aut ex criminatione alque fama aut 
res si displicet, aut si est in aiiquo motu suae cupiditatis aut 
metus multitudo. His quattuor causis totidem medicinae op- 
ponuntur: tum obiurgatio, si est auctoritas; tum admonitio 
quasi lenior obiurgatio; tiun promissio, si audierint, proba- 
turos; tum deprecatio, quod est infimum, sed nonnumquam 
utile. 340. Nullo autem loco plus facetiae prosunt et celeritaa 
et breve aliquod dictum nec sine dignitale et cum lepore. 
Nihil enim tam facile quam multitudo a tristitia et saepe at> 
acerbitate commode et breviter et acute et hilare dicto de- 
ducitur. 

LXXXIV. Exposui fere, ut potui, vobis in utroque ge- 
nere causarum quae sequisolerem, quae fugere, quae spectare 
quaque omnino in causis ratione versari. 341. Nec illud 
tertium laudationum genus est difficile, quod ego initio quasi 
a praeceptis nostris secreveram; sedet quia multa suntora* 

tionum genera el graviora el maioris copiae, de quibus nemo 
fere praeeiperet et quod nos iaudationibus non ita multum 
uti soleremus, totum hunc segregabam locum. Ipsi enim 
Graeci magis legendi el delectationis aut hominis alicuius 
ornandi quam utilitatis huius forensis causa laudationes 
scriptitaverunt; quorum sunt libri, quibus Themistocles, 
Aristides, Agesilaus, Epaminondas, Philippus, Alexander 
aliique laudantur: nostrae laudationes, quibus in foro utimur, 
aut teslimonii brevitatem habent nudam atque inornalam aut 
scribuntur ad funebrem contionem, quae ad orationis laudem 
minime accommodata est. Sed tamen , quoniam est utendum 
aliquando, nonnumquam etiam scribendum,vel utQ.Tuberom 
Africanum avunculum laudanti scripsit C. Laelius, vel ut 
nosmet ipsi ornandi causa Graecorum more, si quos velimus, 
laudare possimus, sit a nobis quoque traclatus hic locus. 
342. Perspicuum est igilur alia esse in homine optanda , alia 
laudanda. Genus, forma, vires, opes, divitiae caeteraque, 
quae fortuna dat aul exlrinsecus aut corpori, non habent in 
se veram laudem, quae deberi virtuti uni putatur; sed tamen, 
quod ipsa virtus in earum rerum usu ac moderatione maxime 
cernitur, tractanda in laudationibus etiam haec sunt naturae 
et fortunae bona, in quibus est summa laus: non extulisse 
se in potestate, non fuisse insolentem in pecunia, non se 
praetulisse aliis propter abundantiam fortunae; ut opes et 
copiae non superbiae videantur ac libidini, sed bonitati ac 
moderationi facultatem et materiam dedisse. 343. Virtus 
autem, quae est per se ipsa laudabilis et sine qua nihii lau- 
dari potest, tamen habet plures partes, quarum alia est alia 
ad laudationem aptior. Sunt enim aliae virtutes, quae viden- 
tur in moribus hominum et quadam comitate ac beneficentia 
posilae; aliae, quae in ingenii aliqua facultate aut animi 
magnitudine ac robore. Nam clementia, iustitia, benignitas, 
fides , fortitudo in periculis communibus iucunda est auditu 
in laudationibus; 344. omnes enim hae virtutes non tam ipsis, 
qui eas habent, quam generi hominum fructuosae putantur. 
Sapientia et magniludo animi, qua omnes res humanae tenues 
ac pro nihilo putantur, et in excogitando vis quaedam ingenii 
et ipsa eloquentia admirationis habent non minus, iucundita- 

lis minus: ipsos enim magis videntur, quos laudamus, quam 
illos, apud quos laudamus, ornare ac tueri. Sed tamen in 
laudando iungenda sunt etiam haec genera virtutum. Ferunt 
enim aures hominum, quum illa, quae iucunda et grata, tum 
etiam illa, quae mirabilia sunt in virtute, laudari. LXXXV. 
345. Et quoniam singularum virtutum sunt certa quaedam 
officia ac munera et sua cuique virtuti laus propria debetur, 
erit explicandum in laude iustitiae, quid cum fide, quid cum 
aequabililate, quid cum eiusmodi aliquo officio is, qui lau~ 
dabitur, fecerit Itemque in caeteris res gestae ad cuiusque 
virtutis genus et vim et nomen accommodabuntur. 346. Gra- 
tissima autem laus eorum factorum habetur, quae suscepta 
videntur a viris fortibus sine emolumento ac praemio ; quae 
vero etiam cum labore ac periculo ipsorum , haec habent 
uberrimam copiam ad laudandum , quod et dici ornatissime 
possunt et audiri facillime. Ea enim denique virtus esse vi- 
detur praestantis viri, quae est fructuosa aliis, ipsi aut 
laboriosa aut periculosa aut certe gratuita. Magna etiam illa 
laus et admirabilis videri solet lulisse casus sapienter adver- 
sos, non fractum esse fortuna, retinuisse in rebus asperis 
dignitatem. 347. Neque tamen illa non ornant, habiti honores, 
decrela virtulis praemia, res gestae iudiciis hominum com- 
probatae; in quibus etiam felicitatem ipsam deorum immor- 
talium iudicio tribui laudationis est. Sumendae autem res 
erunt aut magnitudine praestabiles aut novitate primae aut 
genere ipso singulares. Neque enim parvae neque usitatae 
neque vulgares admiratione aut omnino laude dignae videri 
solent. 348. Est etiam cum caeteris praestantibus viris com- 
paratio in laudatione praeclara. De quo genere libitum mihi 
est paullo plura, quam ostenderam, dicere, non tam propter 
usum forensem, qui est a me in omni hoc sermone tractatus, 
quam ut hoc videretis, si laudationes essentin oratoris officio, 
quod nemo negat, oratori virlutum omnium cognitionem, 
sine qua iaudatio effici non possit, esse necessariam. 349. 
Iam vituperandi praecepta contrariis ex vitiis sumenda esse 
perspicuum est. Simul est illud ante ocuios, nec bonum virum 
proprie el copiose laudari sine virtutum nec improbum notari 
ac vituperari sine vitiorum cognitione satis insignite atque 

aspere posse. Atque his locis et laudandi et vituperandi 
saepe nobis est utendum in omni genere causarum. 

350. Habetis de inveniendis rebus disponendisque quid 
sentiam. Adiungam etiam de memoria, ut Jabore Crassum 
levem neque ei quidquam aliud, de quo disserat, reiinquam 
nisi ca, quibus haec exornentur. LXXXVI. Perge vero, in- 
quit Crassus. Libenter enim te cognitum iam artificem ali- 
quandoque evolutum illis integumentis dissimulationis tuae 
nudatumque perspicio; et quod mihi nihil aut quod ncn 
multum relinquis, percommode facis estque mihi gratum. 
351. lam istuc quantum tibi ego reliquerim , inquit Antonius, 
erit in tua potestate. Si enim vere agere voiueris , omnia tibi 
relinquo ; sin dissimulare, tu quemadmodum his satis facias 
videris. Sed, ut ad rem redeam, non sum tanto ego, inquil, 
ingenio, quanto Themistocles fuit, ut oblivionis artem quam 
memoriae malim ; gratiamque habeo Simonidi ilii Ceo, quem 
primum ferunt artem memoriae protulisse. 352. Dicunt enim, 
quum cenaret Cranone in Thessalia Simonides apudScopam 
fortunatum hominem et nobilem cecinissetque id carmen, 
qaod in eum scripsisset, in quo multa ornandi causa poeta- 
rum more in Castorem scripta et Pollucem fuissent, nimis 
illum sordide Simonidi dixisse se dimidium eius ei, quod 
pactus esset, pro illo carmine daturum; reliquum a suis 
Tyndaridis, quos aeque laudasset, peteret, si ei videretur. 
353. Paullo post esse ferunt nuntiatum Simonidi, ut prodiret: 
iuvenes stare ad ianuam duo quosdam, qui eiun magno opere 
evocarent; surrexisse illum, prodisse, vidisse neminem. Hoc 
fnterim spatio conclave illud, ubi epularetur Scopas, conci- 
disse; ea ruina ipsum cum cognatis suis oppressum interisse. 
Quos quum humare vellent sui neque possent obtritos inter- 
noscere ullo modo, Simonides dicitur ex eo, quod meminisset 
quo eorum loco quisque cubuisset, demonstrator unius cuius- 
que sepeliendi fuisse. Hac tum re admonitus invenisse fertur 
ordmem esse maxime , qui memoriae lumen adferret. 354. 
Itaque iis, qui lianc partem ingenii exercerent, locos esse 
capiendos et ea, quae memoria tenere vellent, effingenda 
animo atque in iis locis coilocanda; sic fore, ut ordinem 
rerum locorum ordo conservaret, res autem ipsas rerum ef- 

figies notaret atque ut locis pro cera, simulacris pro litteris 
uteremur. LXXXVII. 355. Qui sit aulem oratori memoriae 
fructus, quanta utilitas, quanta vis, quid me attinet dicere? 
Tenere, quae didiceris in accipienda causa, quae ipse cogi- 
taris? omnes fixas esse in animo sententias? omnem de- 
scriptum verborum apparatum? ita audire vel eum, unde 
discas, vel eum, cui respondendum sit, ut illi non infundere 
in aures tuas orationem, sed in animo videantur inscribere? 
Itaque soli qui memoria vigent sciunt quid et quatenus et 
quomodo dicturi sint,quid responderint,quidsupersit; iidem- 
que multa ex aliis causis aliquando a se acta, multa ab aliis 
audita meminerunt. 356. Quare confiteor equidem huius 
boni naturam esse principem — sicut earum rerum , de qui- 
bus ante locutus sum, omnium; sed haec ars tota dicendi, 
sive artis imago quaedam et simiiitudo est, habet hanc vim- 
non ut totum aliquid, cuius in ingeniis nostris pars nulla sit, 
pariat et procreet, verum ut ea, quae sunt orta iam in nobis 
elprocreata, educet atque confirmet — , 357. verumtamen 
neque tam acri memoria fere quisquam est, ut, non dispo. 
sitis notalisque rebus, ordinem verborum aut sententiarum 
complectatur; neque vero tam hebeti, ut nihil hac consue- 
tudine et exercitatione adiuvetur. Vidit enim hoc prudenter 
sive Simonides sive aJius quis invenit, ea maxime animis 
adfigi nostris, quae essent a sensu tradila atque impressa; 
acerrimum autem ex omnibus nostris sensibus esse sensum 
videndi; quare facillime animo teneri posse ea, quae perci- 
perentur auribus aut cogitatione, si etiam commendatione 
oculorum animis traderentur; ut res caecas et ab aspectus 
iudicio remotas conformatio quaedam et imago et figura ita 
notaret, ut ea, quae cogitando complecti vix possemus, in- 
tuendo quasi teneremus. 358. His autem formis atque cor- 
poribus, sicut omnibus, quae sub aspectum veniunt, admo- 
netur memoria nostra atque excitatur; sed locis opus est: 
etenim corpus intelligi sine loco non potest. Quare ne in re 
nota et pervulgata multus et insolens sim, locis est utendum 
multis, illustribus, explicatis, modicis intervallis; imaginibus 
autem agentibus, acribus, insignitis, quae occurrere celenter- 
que percutere animum possint. Quam facultatem et exercita- 

Uo dabit, ex qua consueludo gignitur, et similium verboruir 
conversa et hnmutata casibus aut traducta ex parte ad genus 
notatio et unius verbi imagine totius sententiae informatio 
pictoris cuiusdam summi ratione et modo formarum varie- 
tate locos distinguentis. LXXXVIII. 359. Sed verborum me- 
moria, quae minus est nobis necessaria, maiore imaginum 
varietate distinguitur. Mulla enim sunt verba, quae quasi 
articuli conectunt membra orationis, quae formari similitu- 
dine nulla possunt; eorum fingendae sunt nobis imagines, 
quibus sempcr utamur. Rerum memoria propria est oratoris; 
eam singulis personis bene positis nolare possumus, ut sen- 
tentias imaginibus, ordinem locis comprehendamus. 360. Ne- 
que verum est, quod ab inertibus dicitur, opprimi memoriam 
imaginum pondere et obscurari etiam id, quod per se natura 
lenere potuisset. Vidi enim ego summos homines et divina 
prope memoria, Athenis Charmadam, in Asia, quem vivere 
hodie aiunt, Scepsium Metrodorum, quorum uterque tam- 
quam litteris in cera, sic se aiebat imaginibus in iis locis, 
quos haberet, quae meminisse vellet, perscribere. Quare hac 
exercitatione non eruenda memoria est, si est nullanaturalis; 
sed certe, si latet, evocanda est. 

361. Habetis sermonem bene longum hominis, utinam 
Aon Xmpudentis! illud quidem certe, non nimis verecundi; 
qui quidem, quum te, Calule, tum etiam L. Crasso audiente, 
de dicendi ratione tam multa dixerim; nam istorum aetas 
minus me fortasse movere debuit. Sed mihi ignoscetis pro- 
fecto, si modo, quae causa me ad hanc insolitam mihi loqua- 
citatem impulerit, acceperitis. LXXXIX. 362. Nos vero, in- 
quit Catulus — elenim pro me hoc et pro meo fratre respon- 
deo — non modo tibi ignoscimus, sed te diligimus magnam- 
que tibi habemus gratiam; et quum humanitatemetfacilitatem 
agnoscimus tuam tum admiramur istam scientiam et copiam. 
Equidem etiam hoc me adsecutum puto, quod magno sum le- 
vatus errore et illa admiratione liberatus , quod multis cum 
aliis semper admirari soiebam, unde esset ilia tanta tua in 
causis divinitas. Nec enim te ista attigisse arbitrabar, quae 
diligentissime cognosse et undique coilegisse usuque doctum 
partim correxisse video , partim comprobasse. 363. Neque 

eo minus eloquenliam iuam et multo magis virtutem et dilu 
geutiam admiror et simul gaudeo iudicium animi mei com- 
probari, quod semper statui neminem sapientiae laudem et 
eloquentiae sine summo studio et labore et doctrina consequi 
posse. Sed tamen quidnam est id, quod dixisti fore, ut tibi 
ignosceremus , si cognossemus , quae te causa in sermonera 
impulisset? Quae est enim alia causa, nisi quod nobis et 
horum adolescentium studio , qui te attentissime audierunt, 
morem gerere voluisti? 364. Tum ille: Adimere, inquit, 
omnem recusationem Crasso volui , quem ego paullo sciebam 
vel pudentius vel invitius — nolo enim dicere de tam suavi 
homine fastidiosius — ad hoc genus sermcnis accedere. 
Quid enim poterit dicere? Consularem se esse hominem et 
censorium? Eadem nostra causa esl. An aetatem adferet? 
Quadriennio minor est. An se haec nescire? Quae ego sero, 
quae cursim adripui, quae subsicivis operis, ut aiunt, iste a 
puero, summo studio, summis doctoribus. Nihil dicam de 
ingenio, cui par nemo fuit. Etenim me dicentem qui audiret, 
nemo umquam tam sui despiciens fuit quin speraret aut me- 
lius aut eodem modo se posse dicere : Crasso dicente nemo 
tam adrogans qui simililer se umquam dicturum esse confi- 
deret. Quamobrem ne frustra hi tales viri venerint, te ali- 
quando, Crasse, audiamus. 

XC. 365. Tum ille: Ut ita ista esse concedam, inquit, 
Antoni, quae sunt longe secus, quid mihi tandem hodie 
aut cuiquam homini quod dici possit reliquisti? Dicam enim 
vere, amicissimi homines, quod sentio: saepe ego doctos 
homines, quid dico saepe? immo nonnumquam; saepeenim 
qui potui, qui puer in forum venerim neque inde umquam 
diutius quam quaestor abfuerim? Sed tamen audivi, ut heri 
dicebam, et Athenis quum essem, doctissimos viros et in Asia 
istum ipsum Scepsium Melrodorum, quum de his ipsis rebus 
disputaret. Neque vero mihi quisquam copiosius umquam 
visus est neque subtilius in hoc genere dicendi quam iste 
hodie esse versatus. Quod si esset aliter et aliquid intellige- 
rem ab Antonio praetermissum , non essem tam inurbanus et 
paene inhumanus, uti in eo gravarer, quod vos cupere sen- 
tirem. 366. Tum Sulpicius: Anergo, inquit, oblituses, Crasse, 

Antonium ita partitum esse tecum, ut ipse inslrumentum 
oratoris exponeret, tibi eius distinctionem atque ornatum 
reiinqueret? Hic ilie: Primum, quis Antoirio permisit, inquit 
ut et rei partes faceret et utram vellet prior ipse sumeret? 
Deinde, ego si recte intellexi, quum valde libenter audirem, 
mihi coniuncte est visus de utraque re dicere. Ille vero, in- 
quitCotta, ornamenta orationis noh attigit neque eam laudem, 
ex qua eloquentia nomen ipsum invenit. Verba igitur , inquit 
Crassus, mihi reliquit Antonius, rem ipse sumpsit. 367. Ttom 
Caesar*. Si, quod difficiiius est, tibi reliquit, est nobis, in- 
quit, causa, cur te audire cupiamus; sin, quod facilius, tibi 
causa non est, cur recuses. Et Catulus: Quid, quod dixisti, 
inquit, Crasse, si[hic]hodie apud te maneremus, te morem 
nobis esse gesturum, nihilne ad fidem tuam pulas pertinere? 
Tum Cotta ridens: Possem tibi, inquit, Crasse, concedere,- 
sed vide ne quid Catulus attulerit religionis: hoc opus cen- 
sorium est. Id autem committere vides quam homini cen- 
sorio conveniat. Agite vero, inquit, ut vultis. Sed nunc 
quidem, quontam est id temporis, surgendum cefnseo et re- 
quiescendum; post meridiem, si ita vobis est commodum, 
loquemur aliquid , nisi forte in crastinum differre mavuitis. 
Omnes se vel statim vel si ipse post meridiem mallet, quam 
primum tamen audire velle dixerunt. 



N. TULLII CICERONIS 

ORATORE 

LIBER TERTIUS. 

I. 1. Instituenti mihi, Quinte frater, eum sermonem re- 
ferre et mandare huic tertio libro, quem post Antonii dispu- 
tationem Crassus habuisset, acerba sane recordatio veterem 
animi curam molestiamque renovavit. Nam iilud immortalitate 
dignum ingenium, iila humanitas, illa virtus L. Crassi morte 
exstincta subita est vfx diebus decem post enm diem , qui 

hoc et superiore libro continetur. 2. Ut enim Romam rediit 
extremo ludorum scaenicorum die, vehementer commotus 
oratione ea, quae feiebatur habita esse in conlione a Phi 
lippo, quem dixisse constabat videndum sibi essc 
aliud consilium; illo senatu se rem publicam ge- 
rere non posse: mane Idibus Septembribus et iiie et se- 
natus frequens vocatu Drusi in curiam venit. Ibi quum Dru- 
sus multa de Philippo questus esset, rettulit ad senatum de 
illo ipso, quod in eum ordinem consul tam graviter in con- 
tione esset invectus. 3. Hic, ut saepe inter homines sapien 
tissimos constare vidi , quamquam hoc Crasso, quum aliquid 
accuratius dixisset, semper fere contigisset, ut numquum 
dixisse melius putaretur, tamen omnium consensu sic esse 
iudicatum , caeteros a Crasso semper omnes , iilo autem die 
etiam ipsum a se superatum. Deploravit enim casum atque 
orbitatem senatus , cuius ordinis a consuie, qui quasi parens 
bonus aut tutor fidelis esse deberet, tamquam ab aliquo ne- 
fario praedone diriperetur patrimonium dignitatis; neque 
vero esse mirandum, si, quum suis consiiiis rem pubiicam 
profligasset, consiiium senatus a re publica repudiaret 4 
Hic quum homini et vehementi et diserto et in primis forti 
ad resistendum, Philippo, quasi quasdam verborum faces 
admovisset, non tulit iile el graviter exarsit pignoribusque 
ablatis Crassum instituit coercere. Quo quidem ipso in loco 
multa a Crasso divinitu* dicta esse ferebantur, quum sibiillum 
consulem esse negaret, cui senator ipse non esset. An tu, 
quum omnem auctoritatem universi ordinis pro 
pignoreputariseamqueinconspectupopuliRo- 
mani concideris, me his existimas pignoribus 
terreri? Nontibi illa suntcaedenda, siL. Cras- 
sum vis coercere: haec tibi est excidenda lin- 
gua, qua vei evulsa spiritu ipso libidinem tuam 
libertas mea refutabit. II. 5. Permulta tuin vehemen- 
tissima contentione animi, ingenii, virium ab eo dicta esse 
constabat sentenuamque eam, quam senatus frequens secu- 
tus est,ornatissimis et gravissimis verbis, utpopuIoRo- 
mano satisfieret,numquam senatusnequecon- 
silium rei publicae neque fidem defuisse, ab eo 
cic. I. 2. 10 

dictam et eumdem, id quod in aucloritatibus praescriptis 
exstat, scribendo adfuisse. 6. Illa tamquam cycnea fuit di- 
vini hominis vox et oratio, quam quasi exspectantes post 
«sius interitum veniebamus in curiam, ut vestigium illud 
lpsum, in quo ille postremum institisset, contueremur. Nam- 
que tum latus ei dicenti condoluisse sudoremque multum 
consecutum esse audiebamus; ex quo quum cohorruisset, 
cum febri domum rediit dieque scptimo lateris dolore con- 
sumptus est. 7. fallacem hominum spem fragilemque for- 
tunam et inanes nostras contentiones ! quae in medio spatio 
saepe franguntur et corruunt aut anle in ipso cursu obruun- 
tur, quam portum conspicere potuerunt Nam quamdiu 
Crassi fuit ambitionis labore vita districta, tamdiu privalis 
magis officiis et ingenii laude floruit quam fructu amplitudi- 
nis aut rei publicae dignilate. Qui autem annus ei primus 
ab honorum perfunctione adilum omnium concessu ad sum- 
mam auctoritatem dabat, is eius omnem spem atque omnia 
vitae consilia morte pervertit. 8. Fuit hoc luctuosum suis, 
acerbum patriae, grave bonis omnibus; sed ii tamen rei pu- 
blicae casus secuti sunt, ut mihi non erepta L. Crasso a dis- 
immortalibus vita, sed donata mors esse videatur. Non vi- 
dit flagrantem bello Italiam, non ardentem invidia senatum, 
non sceleris nefarii principes civitalis reos, non luctum 
filiae, non exsilium generi, non acerbissimam C. Marii fu- 
gam, non iilam post reditum eius caedem omnium crudelis- 
simam, non denique in omni genere deformatam eam civi- 
tatem, in qua ipse florentissima multum omnibus gloria 
praestitisset. 

III. 9. Et quoniam attigi cogitatione vim varietalemque 
fortunae, non vagabitur oratio mea longius atque eis fere 
Xpsis definietur viris, qui hoc sermone, quem referre susce- 
pimus, continentur. Quis enim non iure beatam L. Crassi 
mortem illam, quae est a multis saepe defleta, dixerit, quum 
horum ipsorum sit, qui tum cum illo postremum fere collo- 
cuti sunt, eventum recordatus? Tenemus enim memoria Q. 
Catulum, virum omni laude praestantem, quum sibi non in- 
columem fortunam, sed exsilium et fugam deprecaretur, 
esse coactum, ut vita se ipse. privaret. 10. Iam M. Antonii 

in eis ipsis Rostris, in quibus ille rem publicam constan- 
tissime consul defenderat quaeque censor imperatoriis 
manubiis ornarat, positum caput illud fuit, a quo erant 
multorum civium capita servata. Neque vero longe ab eo 
C. Iulii caput hospitis Elrusci scelere proditum cum L. Iulii 
fratris capite iacuit, ut ille, qui haec non vidit, et vixisse 
cum re publica pariter et cum illa simul exstinctus esse vi- 
deatur. Neque enim propinquum suum, maximi animi virum, 
P. Crassum, suapte interfectum manu neque collegae sui, 
pontificis maximi, sanguine simulacrum Vestae respersum 
esse vidit; cui maerori, qua mente ille in patriam fuit, etiaro 
C. Carbonis , inimicissimi hominis , eodem illo die mors fuis- 
set nefaria. 11. Non vidit eorum ipsorum, qui tum ado- 
lescentes Crasso se dicarant, horribiles miserosque casus. 
Ex quibus C. Cotta, quem ille florentem reliquerat, paucis 
diebus post mortem Crassi depulsus per invidiam tribunatu 
non multis ab eo tempore mensibus eiectus est e civitate: 
Sulpicius autem, qui in eadem invidiae flamma fuisset, qui- 
buscum privatus coniunctissime vixerat, hos in tribunatu 
spoliare instituit omni dignitate; cui quidem ad summam 
gioriam eloquentiae efflorescenti ferro erepta vita est et poe- 
na temeritatis non sine magno rei publicae malo constituta. 
12. Ego vero te, Crasse, quum vitae flore tum mortis op- 
portunitate divino consilio et ortum et exslinctum esse ar- 
bitror. Nam tibi aut pro virtute animi constantiaque lua ci- 
vilis ferri subeunda fuit crudelitas aut, si qua te fortuna ab 
atrocitate mortis vindicasset, eadem esse te funerum patriae 
spectatorem coSgisset; neque solum tibi improborum domi- 
natus , sed etiam propter admixtam civium caedem bonorum 
victoria maerori fuisseU IV. 13. Mihi quidem, Quinte fra- 
ter, et eorum casus, de quibus ante dixi, et ea, quae nosmet 
ipsi ob amorem in rem publicam incredibilem et singularem 
pertulimus ac sensimus, cogitanti sententia saepetuavera 
ac sapiens videri soiet, qui propter tot, tantos tam praeci- 
pitesque casus clarissimorum hominum atquo optimorum vi- 
rorum me semper ab omni contentione ac dimicatione revo- 
casti. 14. Sed quoniam haec iam neque in integro nobis 
esse possunt et summi labores nostri magna compensati 

10* 

gioria mitigantur, pergamus ad ea solacia, quae non modo 
sedatis molestiis iucunda, sed etiam haerentibus salutaria 
nobis esse possint; sermonemque L. Crassi reiiquum ac 
paene postremum memoriae prodamus, atque ei, etsi nequa- 
quam parem iilius ingenio , at pro nostro tamen studio me- 
ritam gratiam debitamque referamus. 15. Neque enim quis- 
quam nostrum, quum libros Platonis mirabiliter scriptos le- 
git, in quibus omnibus fere Socrates exprimitur, non, quam- 
quam iila scripta sunt divinitus , tamen maius quiddam de 
illo, de quo scripta sunt, suspicatur: quod item nos postu- 
lamus non a te quidem, qui nobis omnia summa tribuis, sed 
a caeteris, qui haec in manus sument, maius ut quiddam de 
L. Crasso, quam quantum a nobis exprimetur, suspicfentur. 
16. Nos enim, qui ipsi sermoni non interfuissemus et qui- 
bus C. Cotta tantummodo locos ac sententias huius disputa- 
tionis tradidisset, quo in genere orationis utrumque orata- 
rem cognoveramus , id ipsum sumus in eorum sermone 
adumbrare conati. Quodsi quis eril, qui ductus opinione 
vulgi aut Antonium ieiuniorem aut Crassum pleniorem fuisse 
putet, quam quomodo a nobis uterque inductus est, is erit 
ex iis , qui aut illos non audierint aut iudicare non possint 
Nam fuit uterque, ut exposui antea, quum studio et in- 
genio et doctnna praestans omnibus tum in suo genere per- 
fectus, ut neque in Antonio deesset hic ornatus orationis 
neque in Crasso redundaret. 

V. 17. Ut igitur ante meridiem discesserunt pauilulum- 
que requierunt, in primis hoc a se Cotta animadversum esse 
dicebat, omne illud tempus meridianum Crassumin acerrimu 
atque attentissima cogitatione posuisse seseque, qui vultun 
eius, quum ei dicendum esset, obtutumque oeulorum in co- 
gitando probe nosset atque in maximis causis saepe vidisset 
tum dedita opera quiescentibus aiiis in eam exhedram ve 
nisse, in qua Crassus posito Tectulorecubuisset, quttmque 
eum in cogitatione defixum esse sensisset, statim recessisse 
atque in eo silentio duas lioras fereesse comsumptas. Dein- 
de quum omnes inciinato iam in pomeridianum tempus die 
venissent ad Crassum : Quid est, Crasse, inquit lulius, imus- 
ne sessum? etsi admonitum venimus te, non flagitatnm. 18 

Tum Crassus: An me lam impudentem esse existimatis, m 
vobis iioo praesertim munus putem diutius posse deberi 1 
Quinam igitur, inquit ille, locus? An in media silva placet? 
Est enim is maxime et opacus et frigidus. Sane, inquit 
Crassus; etenim est in eo ioco sedes huic nostro rfon impor- 
tuna sermoni. Quum piacuisset idem caeteris, in siivam ve- 
uitur et ibi magna cum audiendi exspectalione considitur. 

19. Tum Crassust Quum auctoritas atque amicitia ve- 
stra tum Antonii facilitas eripuit, inquit, mihi in optima mea 
causa iibertatem recusandi. Quamquam in partienda dispu- 
tatione nostra, quum sibi de iis, quae dici ab oratore opor- 
teret, sumeret, mihi autem relinqueret, ul explicarem, quem- 
frdmodum iila ornari oporteret, ea divisit, quae seiuncla esse 
non possunt. Nam quum omnis ex re atque verbis conste? 
oralio, neque verba sedem habere possunt, si rem subtraxe- 
ris , neque res lumen , si verba semoveris. 20. Ac mihi qui- 
dem veteres illi maius quiddam animo complexi plus multo 
etiam vidisse videntur, quam quantum nostrorum ingeniorum 
acies intueri potest; qui omnia haec, quae supra et subter, 
unum esse et una vi atque una consensione naturae con- 
stricta esse dixerunt. Nulium est enim genus rerum, quod 
aut avulsum a caeteris per se ipsum constare aut quo cae- 
tera si careant, vim suam atque aeternitatem conservare pos- 
sint. VI. 21. Sed si haec maior esse ratio videtur, quam 
ut hominum possit sensu aut cogitatione comprehendi, est 
etiam illa Platonis vera et libi, Catule, certe non inaudita 
vox, omnem doctrinam harum ingenuarum et humanarum ar- 
Uum uno quodam societatis vinculo conUneri. Ubi enim per- 
specta vis est raUonis eius , qua causae rerum atque exitus 
cognoscuntur, mirus quidam omnium quasi consensus do- 
ctrinarum concentusque reperitur. 22. Sed si hoc quoque 
videtur esse alUus, quam ut id nos humi strati suspicere 
possimus, illud certe tamen, quod amplexi sumus, quod 
profitemur, quod suscepimus, nosse et tenere debemus. Una 
est enim , quod et ego hesterna die dixi et aliquot locis anle- 
meridiano sermone significavil Antonius, eloquenUa, quas- 
cumque in oras disputationis regionesve delata est. 23. Nam 
sive de caeli natura loquitur sive de terrae sive de divina vi 

sive de humana sive ex inferiore loco sive ex aequo sive ex 
superiore sive ut impellat homines sive ut doceat sive ut de- 
terreat sive ut concitet sive ut reflectat sive ut incendat sive 
ut leniat sive ad paucos sive ad multos sive inter alienos 
sive cum suis sive secum, rivis est diducta oratio, non fon- 
tibus; et, quocumque ingreditur, eodem est instructu orna- 
tuque comitata. 24. Sed quoniam oppressi iam sumus opi- 
nionibus non modo vulgi, verum etiam hominum leviter eru- 
ditorum, qui, quae complecti tota nequeunt, haec facilius 
divulsa et quasi discerpta contrectant, et qui tamquam ab 
animo corpus, sic a sententiis verba seiungunt, quorum sine 
interitu fieri neutrum potest, non suscipiam oratione mea 
plus quam mihi imponitur. Tantum significabo brevi neque 
verborum ornatum inveniri posse non partis expressisque 
sententiis neque esse ullam sententiam iliustrem sine luce 
verborum. 25. Sed priusquam illa conor attingere, quibus 
orationem ornari atque illuminari putem , proponam brevi- 
ter quid sentiam de universo genere dicendi. 

VII. Natura nulla est, ut mihi videtur, quae non habeat 
in suo genere res complures dissimiles inter se, quae tamen 
consimili laude dignentur. Nam et auribus multa percipimus, 
quae etsi nos vocibus delectant , tamen ita sunt varia saepe, 
ut id, quodproximumaudias, iucundissimum essevideatur, 
et oculis colli^untur paene innumerabiles voluptates, quae 
nos ita capiunt, ut unum sensum dissimili genere delectent, 
et reliquos sensus voluptates oblectant dispares, ut sit dif- 
ficile iudicium excellentis maxime suavitatis. 26. At hoc 
idem, quod est in naluris rerum, transferri potest etiam ad 
artes. Una fingendi est ars, in qua praestantes fuerunt Myro, 
Poiyclitus, Lysippus; qui omnes inter se dissimiles fuerunt, 
sed ita tamen, ut neminem sui velis esse dissimilem. Una 
est ars ratioque picturae, dissimillimique tamen inter se Zeu- 
xis, Ag-laophon, Apelles, neque eorum quisquam est cui 
quidquam in arte sua deesse videatur. Et si hoc in his quasi 
mutis artibus est mirandum et tamen verum, quanto admira- 
biiius in oralione atque in iingua? quae quum in iisdem sen- 
tentiis verbisque versetur, summas habet dissimilitudines; 
non sic, ut aiii vituperandi sint, sed ut ii, quos constetesse 

laudandos, in dispari tamen genere laudentur. 27. Atque id 
prinium in poetis cerni licet, quibus est proxima cognatio 
cum oratoribus , quam sint inter sese Ennius , Pacuvius Ac- 
ciusque dissimiies, quam apud Graecos Aeschylus, Sopho- 
cies, Euripides, quamquam omnibus par paene iaus in dis- 
simiii scribendi genere tribuatur. 28. Aspicite nunc eos ho- 
mines atque intuemini, quorum de facullate quaerimus, quid 
intersit inter oratorum studia atque naturas. Suavitatem 
Isocrates, subtiiitatem Lysias, acumen Hyperides , sonitum 
Aeschines, vim Demosthenes habuit. Quis eorum non egre- 
gius? tamen quis cuiusquam nisi sui similis? Gravitatem 
Africanus, ienilatem Laelius, asperitatem Galba, profluens 
quiddam habuit Carbo et canorum. Quis horum non prin 
ceps temporibus iilis fuit? et suo tamen quisque in genere 
princeps. VUI. 29. Sed quid ego vetera conquiram, quum 
mihi iiceat uti praesentibus exemplis atque vivis? Quid iu- 
cundius auribus nostris umquam accidit huius oratione Ca- 
tuli? quae est pura sic, ut Latine ioqui paene soius videa- 
tur, sic autem gravis, ut in singulari dignitate omnis tamen 
adsit humanitas ac iepos. Quid muita? istum audiens equi- 
dem sic iudicare soleo , quidquid aut addideris aut muta- 
veris aut detraxeris, vitiosius et deterius fulurum. 30. Quid, 
noster hic Caesar nonne novam. quamdam rationem attuiit 
orationis et dicendi genus induxit prope singulare? Quis 
umquam res praeter hunc tragicas paene comice, tristes re- 
misse, severas hiiare, forenses scaenica prope venustate 
tractavit atque ita, ut neque iocus magnitudine rerum exclu- 
derelur nec gravitas facetiis minueretur? 31. Ecce prae- 
sentes duo prope aequales Sulpicius et Cotta. Quid lam inler 
se dissimiie? quid tam in suo genere praestans? Limatus 
alter et subtilis, rem expiicans propriis aptisque verbis. 
Haeret in causa semper et quid iudici probandum sit quum 
acutissime vidit, omissis caeteris argumentis, in eo mentem 
orationemque defigii. Suipicius aulem fortissimo quodam 
animi impetu, pienissima et maxima voce, summa conten- 
tione corporis et dignitale motus , verborum quoque ea gra- 
vitate et copia est, ut unus ad dicendum instructissimus a 
natura esse videatur. IX. 32. Ad nosmet ipsos iam rever- 

tor, quoniam sic fuimus semper comparati, ut hominum ser- 
monibus quasi in aliquod contentionis iudicium vocarcmun 
quid tam dissimile quam ego in dicendo et Antonius? quura 
ille is sit orator, ut nihii eo possit esse praestantius; ego 
autem, quamquam memet mei poenitet, cum hoc maxime 
tamen in comparatione coniungar. Videtisne, genus hoc quod 
sit Antonii? forte, vehemens, commotum in agendo, prae- 
munitum et ex omni parte causae saeptum, acre, acutum, 
enucleatum, in una quaque re commarans, honeste cedens, 
acriter insequens, terrens, supplicans, summa orationis va- 
rietPte, nulla nostrarum aurium satietate. 33. Nos aulem, 
qufcumque in dicendo sumus, quoniam esse aliquo in nu- 
mero vobis videmur, certe tamen ab huius multum genere 
distamus; quod quale sit, non est meum dicere, propterea 
quod minime sibi quisque notus est et difficillime de se quis- 
que sentit; sed tamen dissimilitudo intelligi potest et ex mo- 
tus mei mediocritate etexeo, quod, quibus vestigiis pri- 
mum institi, in iis fere soleo perorare et quod aliquanto me 
maior in verbis [quam in sententiis] eligendis labor et cura 
torquet verentem, ne, si paullo obsoletior fuerit oratio, non 
digna exspectatione et silentio fuisse videatur. 34. Quodsi 
in nobis, qui adsumus, tantae dissimilitudines, tam certae 
res cuiusque propriae et in ea varietate fere melius a dete- 
riore facultate magis quam genere distinguitur atque omne 
laudatur, quod in suo genere perfectum est, quid censetis, 
si omnes, qui ubique sunt aut fuerunt oratores, amplecti vo- 
luerimus? nonne fore, ut, quot oratores, totidem paene re- 
perianlur genera dicendi? Ex qua mea disputatione forsi- 
tan occurrat illud, si paene innumerabiles sint quasi formae 
figuraeque dicendi, specie dispares, genere laudabiles, non 
posse ea, quae inter se discrepant, iisdem praeceptis atque 
ana institutione formari. 35. Quod non est ita diligentissi- 
meque hoc est eis, qui instituunt aliquos atque erudiunt, vi- 
dendum, quo sua quemque natura maxime ferre videatur. 
Etenim videmus ex eodem quasi ludo summorum in suo cu- 
iusque genere artificum et magistrorum exisse discipulos 
dissimiles inter se ac tamen laudandos, quum ad cuiusque 
naturam institutio doctoris accommodaretur. 36. Cuius est 

ve) maxime insigne illud exemplum, ut caeteras artes omit- 
laraus, quod dicebat Isocrates doctor singularis se calcaribus 
in Ephoro, contra autem in Theopompo frenis uti solere. 
Aiterum enim exsultantem verborum audacia reprimebat, 
alterum cunctantem et quasi verecundantem incitabat. Ne- 
que eos simiies effecit inter se, sed tantum alteri adfinxit, de 
adiero limavit, ut id conformaret in utroque, quod utriusque 
natura pateretur. X. 37. Haec eo mihi praedicenda fuerunt, 
ut, si non omnia, quae proponerentur a me, ad omniiun 
vestrum studium et ad genus id, quod quisque vestrum in 
diccndo probaret, adhaerescerent, id a me genus exprimi 
sentiretis, quod maxime mihi ipsi probaretur. 

Ergo haec et agenda sunt ab oratore, quae explicavit 
Antonius, et dicenda quodam modo. Quinam igitur dicendi 
est modus melior — nam de aclione post videro — , quam 
ut Latine, ut plane, ut ornate, ut ad id, quodcumque agetur, 
aple congruenterque dicamus? 38. Atque eorum quidem, 
quae duo prima dixi, rationem non arbitror exspectari a me 
puri diiucidique sermonis. Neque enim conamur docere eum 
dicere, qul loqui nesciat; nec sperare, qui Latine non possit, 
hunc ornate esse dicturum; neque vero, qui non dicat quod 
intelligamus, hunc posse quod admiremur dicere. Linqua- 
mus igitur haec, quae cognitionem habent facilera, usum 
necessarium. Nam aiterum traditur litteris doctrinaque pue- 
rili, alterura adhibetur ob eam causam, ut intelligatur quid 
quisque dicat, quod videmus ita esse necessarium, ut tamen 
eo minus nihil esse possit. 39. Sed omnis loquendi eJegan- 
tia, quamquam expolitur scientia litterarum, tamen augetur 
legendis oratoribus et poetis. Sunt enim illi veteres, qui 
ornare nondum poterant ea, quae dicebant, omnes prope 
praeclare locuti; quorum sermone adsuefacti qui erunt, ne 
cupientes quidem poterunt loqui nisi Latine. Neque tamen 
erit utendum verbis iis, quibus iam consuetudo nostra non 
utitur, nisi quando ornandi causaparce, quodostendam; sed 
usitatis ita poterit uti, lectissimis ut utatur,is, qui in veteri- 
bus erit scriptis studiose et multum volutatus. XI. 40. Atque, 
utLatine loquamur, non solum videndum est, ut et verba 
efferamus ea, quae nemo iure reprehendat, et ea sic et ov 

sibus et lemporibus et genere et numero conservemus, ut ne 
quid perlurbatum ac discrepans aut praeposterum sit, sed 
etiam lingua et spiritus et vocis sonus est ipse moderandus. 
41. Nolo exprimi litleras putidius, nolo obscurari negligen- 
tius; noio verba exiiiter exanimata exire, nolo inflata et quasi 
anhelata gravius. Nam de voce nondum ea dico, quae sunt 
actionis, sed hoc, quod mihi cum sermone quasi coniunctum 
videtur. Sunt enim certa vitia, quae nemo est quin effugere 
cupial: mollis vox ut muliebris aut quasi extra modumabsona 
atque absurda. 42. Est autem vitium, quod nonnulii de in- 
dustria consectantur. Rustica vox et agrestis quosdam de- 
lectat, quo magis antiquitatem , si ita sonet, eorum scrmo 
retinere videatur; ut tuus, Catule, sodalis, L. Cotta , gauderc 
mihi videtur gTavitate linguae sonoque vocis agresti et illud, 
quod loquitur, priscum visum iri putat, si plane fuerit rusti- 
canum. Me autem tuus sonus et subtilitas ista delectat, omilto 
verborum, quamquam est caput; verum id adfert ratio, do- 
cent iitterae, confirmat consuetudo et legendi et loquendi; 
sed hanc dico suavitatem, quae exit ex ore; quae quidem 
ut apud Graecos Atticorum , sic in Latino sermone huius est 
urbis maxime propria. 43. Athenis iam diu doctrina ipsorum 
Atheniensium interiil; domicilium tantum in ilia urbe remanet 
studiorum, quibus vacant cives, peregrini fruuntur oapti 
quodammodo nomine urbis et auctoritate: tamen erwlftissi- 
mos homines Asiaticos quivis Atheniensis indoctus non ver- 
bis , sed sono vocis nec tam bene quam suaviter loquendo 
facile superabit. Nostri minus student litteris quam Latini. 
Tamen ex istis, quos nostis , urbanis , in quibus minimum est 
iitterarum, nemo est quin litteratissimum togaiorum omnium, 
Q. Valerium Soranum, lenitate vocis atque ipso oris pressu 
et sono facile vincat. XII. 44. Quare quum sit quaedam 
certa vox Romani generis urbisque propria, in qua nihil 
offendi, nihil dispiicere, nihii animadverti possit, nihii sonare 
aut oiere peregrinum, hanc sequamur neque soium rusticam 
asperitatem, sed etiam peregrinam insolentiam fogere disca- 
mus. 45. Equidem quum audio socrum meam Laeiiam — 
facilius enim muiieres incorruptam antiquitalem conservant, 
quod multorum sermonis expertes ea tenent semper, quae 

prima didicerunt — 5 sed eam sic audio, utPlautum mihi aut 
Naevium videar audire. Sono ipso vocis ita recto et simplici 
est, ut nihil ostentationis aut imitationis adferre videalur; 
ex quo sic loculum esse eius patrem iudico, sic maiores; 
non aspere ut ille, quem dixi, non vaste, non rustice, non 
hiulce, sed presse et aequabiliter et leniter. 46. Quare Cotta 
noster, cuius tu illa iata, SuJpici, nonnumquam imitaris, ut 
Iota litteram tollas et £ plenissimum dicas, non mihi oratores 
antiquos, sed messores videtur imitari. Hic quum adrisis- 
set ipse Sulpicius: Sic agam vobiscum, inquit Crassus, ut 
quoniam me ioqui voluistis, aiiquid de vestris vitiis audiatis. 
Utinam quidem ! inquit ille : id enim ipsum volumus , idque 
si feceris, multa, ut arbitror, hic hodie vitia ponemus. 47. A* 
enim non sine meo periculo, Crassus inquil, possum, Sulpici, 
te reprehendere, quoniam Antonius mihi te simillimum dixit 
sibi videri. Tu vero, inquit ille, quoniam monuil idem , ut ea, 
quae in quoque maxima essent, imitaremur; ex quo vereor 
ne nihil sim tui nisi supplosionem pedis imitatus et pauca 
quaedam verba et aliquem, si forte, motum. Ergo ista, in- 
quit Crassus, quae habes a me, non reprehendo, ne me ipsum 
urideam — sunt autem mea multo et plura et maiora, quam 
dicis — : quae autem sunt aut tua plane aut imitatione ex ali- 
quo expressa, de iis te, si qui me forte locus admonuerit, 
commonebo. XIII. 48. Praetereamus igitur praecepta Latine 
loquendi, quae puerilis doctrina tradil et subtilior cognitio 
ac ratio lilterarum aiit aut consuetudo sermonis cotidiani ac 
domestici, libri confirmant et lectio veterum oratorurn ct 
poStarum. Neque vero in illo altero diutius commoremur, ut 
disputemus, quibus rebus adsequi possimus, ut ea, quae 
dicamus, intelligantur. 49. Latine scilicet dicendo , verbis 
usitatis ac proprie demonstrantibus ea, quae significari ac 
declarari volemus, sine ambiguo verbo aut sermone, non 
nimis longa continuatione verborum, non valde productis iis. 
quae similitudinis causa ex aliis rebus transferuntur, non 
discerptis scntentiis, non praeposteris temporibus, non con- 
fusis personis, non conturbato ordine. Quid multa? lam faci- 
lis est tota res, ut mihi permirum saepe videatur, quum dif- 
ficilius intelligatur, quid patronus velit dicere, quam si ipse 

ille, qui patronum adhibet, de re sua diceret. 50. Isti enim, 
qui ad nos causas deferunt, ita nos pierumque ipsi docent, 
ut non desideres planius dici. Easdem res autem simulac 
Fufius aut vester aequalisPomponius agere coepit, non aeque 
quid dicant, nisi admodum attendi, intelligo; ita confusa est 
oralio , ita perturbata, nihil ut sit primum, nihil ut secundum, 
tantaque insolenlia ac turba verborum, ut oratio, quae lumen 
adhibere rebus debet, ea obscuritatem et tenebras adferat 
atque ut quodammodo ipsi sibi in dicendo obstrepere videan- 
tur. 51. Verum, si piacet, quoniam haec satis spero vobis 
quidem certe maioribus molesta et putida videri, ad reliqua 
aliquanto odiosiora pergamus. XIV. Atqui vides, inquit 
Antonius, quam alias res agamus, [quum te inviti audiamus,] 
qui adduci possumus — de me enim coniicio — reiictis ut 
rebus omnibus te sectemur, te audiamus; ita de horridis 
rebus nitida, de ieiunis plena, de pervulgatis nova quaedam 
est oratio tua. 

52. Faciles enim, inquit, Antoni, partes eae fuerunt 
duae, quas modo percucurri vel potius paene praeterii, 
Latine loquendi planeque dicendi; reliquae sunt magnae, 
implicatae, variae, graves, quibus omnis admiratio ingenii, 
omnis iaus eloquentiae continetur. Nemo enim umquam est 
oratorem, quod Latine ioqueretur, admiratus. Si est aliter, 
irridenl; neque eum oratorem tantummodo, sed hominem non 
putant. Nemo extuiit eum verbis, qui ita dixisset, ut, qui 
adessent, intelligerent quid diceret, sed contempsit eum, 
qui minus id facere potuisset. 53. ln quo igitur homines 
exhorrescunt? quem stupefacti dicentem intuentur? in quo 
exclamant? quem deum, ut ita dicam, inter homines putant? 
Qui distincte, qui expiicate, qui abundanter, qui iliuminate 
et rebus et verbis dicunt et in ipsa oratione quasi quemdam 
numerum versumque conficiunt: id est, quod dico, ornate. 
Qui idem ita moderantur, ut rerum , ut personarum digiritates 
ferunt, h sunt in eo genere laudandi laudis, quod ego aptum 
et congruens nomino. 54. Qui ita dicerent, eos negavit ad- 
huc se vidisse Antonius et iis hoc nomen dixit eloquentiae 
solis esse tribuendum. Quare omnes istos me auctore deri- 
dete atque contemnite, qui se horum, qui nunc ita appellan- 

tur, rhetorum praeceptis omnem oratorum vim complexos 
esse arbitrantur neque adhuc quam personam teneant aut 
quid profiteantur intelligere potuerunU Vero enim oratori, 
quae sunt in hominum vita, quandoquidem in ea versatur 
orator atque ea est ei subiecta materies, omnia quaeslta, 
audita, iecta, disputata, tractata, agitata esse debent. 55. Est 
enim eloquentia una quaedam de summis virtutibus; quam- 
quam sunt omnes virtutes aequales et pares, sed tamen est 
species alia magis alia formosa etilluslris; sicut haec vis, 
quae scientiam complexa rerum sensa mentis et consilia sic 
verbis explicat, ut eos, qui audiant, quocumque incubuerit, 
possit impellere; quae quo maior est vis, hoc est magis pro- 
bitate iungenda summaque prudentia; quarum virtutum ex- 
pertibus si dicendi copiam tradiderimus , non eos quidem 
watores effecerimus, sed furentibus quaedam arma dederi- 
mus. XV. 56. Hanc, inquam, cogitandi pronuntiandique 
rationem vimque dicendi veteres Graeci sapientiam nomina- 
bant. Hinc illi Lycurgi , hinc Pittaci , hinc Soiones atque ab 
bac similitudine Coruncanii nostri , Fabricii , Catones , Scipio 
nes fuerunt, non tam fortasse docti, sed impelu mentis simili 
etvoluntate. Eadem autem alii prudentia, sedconsilioadvitae 
studia dispari quietem atque otium secuti, ut Pythagoras, 
Democritus, Anaxagoras, a regendis civitatibus totos se ad 
cognitionem rerum transtuierunt; quae vita propter tranquil- 
fitatem et propter ipsius scientiae suavitatem, qua nihii est 
hominibus iucundius, plures, quam utile fuit rebus pubticis, 
delectavii. 57. Itaque, ut ei studio se excellentissiims inge- 
niis homines dediderunl, ex ea summa facuitate vacui ac 
liberi temporis muito plura, quam erat necesse, doctissimi 
homines otio nimio el ingeniis uberrimis adfluentes curanda 
sibi esse ac quaerenda et investiganda duxerunt. Nam vetus 
quidem ilia doctrina eadem videtur et reete faciendi et bene 
dtcendi magistra; neque disiuncti doctores, sed iidem erant 
vivendi praeceptores atque dicendi, ut ille apud Homerum 
Phoenix, qui se a Peieo paire Aciiiili iuveni eomilem esse 
datum diciiad beilum, ut [illum] efficeret oratorem ver- 
borum actoremque rerum. 58. Sed ut homines labore 
adsiduo et cotidiano adsueti, quum tempestatis causa opere 



Digitized by VjOOQIC 



158 DE ORATORE 

prohibentur, ad pilam se aut ad talos aut ad tesseras con- 
ferunt aut etiam novum sibi ipsi aiiquem excogitant in otio 
ludum, sic illi a negotiis publicis tamquam ab opere au( 
temporibus exciusi aut voluntate sua feriati totos se alii ad 
poetas, alii ad geometras, alii ad musicos contulerunt, alii 
etiam, ut dialectici, novum sibi ipsi studium iudumque pe- 
pererunt atque in iis artibus, quae repertae sunt, ut puero- 
rum mentes ad humanitatem fingerentur atque virtutem, 
omne tempus atque aetates suas consumpserunt. XVI. 59. 
Sed quod erant quidam iique multi, qui aut in re publica 
propter ancipitem, quae non potest esse seiuncta, faciendi 
dicendique sapientiam florerent, ut Themistocles, ut Pericies, 
ut Theramenes, aut, qui minus ipsi in re publica versarentur, 
sed huius tamen eiusdem sapientiae doctores essent, ut 
Gorgias, Thrasymachus, Isocrates, inventi sunt, qui, quum 
ipsi doctrina et ingeniis abundarent, a re autem civili et a 
negotiis animi quodam iudicio abhorrerent, hanc dicendi 
exercitationem exagitarentatquecontemnerent, quorum prin- 
ceps Socrates fuit. 60. Is , qui omnium eruditorum testimo- 
nio totiusque iudicio Graeciae quum prudentia et acumine 
. et venustate et subtilitate tum vero eloquentia, varietate, co- 
pia, quam se cumque in partem dedisset, omnium fuit facile 
princeps, iis, qui haec, quae nunc nos quaerimus, tractarent, 
agerent, docerent, quum nomine appellarentur uno, quod 
omnis rerum optimarum cognitio atque in iis exercitatio 
phiiosophia nominaretur, hoc commune nomen eripuit 
sapienterque sentiendi et ornate dicendi scientiam,re cohae- 
rentes,disputationibus suis separavit; cuius ingenium varios- 
que sermones immortalitati scriptis suis Plato tradidit, quum 
ipse iitteram Socrates nuliam reiiquisset. 61. Hinc discidiuin 
iliud exstitit quasi linguae atque cordis, absurdum sane et 
inutile et reprehendendum , ut alii nos sapere, alii dicere 
docerenl. Nam quum essent plures orti fere a Socrale, quod 
ex illius variis et diversis et in omnem partem diffusis dispu- 
tationibus alius aiiud apprehenderat, proseminatae suntquasi 
familiae dissentientes inter se et multum disiunctae etdispares, 
quum tamen omnes se philosophi Socraticos et dici veilent 
et esse arbitrarentur. XVII. 62. Ac primo ab ipso Platone 

Aristoteles el Xenocrates, quorum alter Peripateticorum, alter 
Academiae nomen obtinuit, deinde ab Antisthene, qui patien- 
tiam et duriliara in Socratico sermone maxime adamarat, Cy- 
nici primum, deinde Sloici, tumab Aristippo, quemillaemagis 
voluptariae disputationes delectarant, Cyrenaica philosophia 
manavit, quam ille et eius posteri simpliciter defenderunt, 
hi, qui nunc voluptate omnia metiuntur, dum verecundius 
id agunt, nec dignitati satis faciunt, quam non aspernanlur, 
nec voluptatem tuentur, quam amplexari volunt Fuerunt 
etiam alia genera philosophorum, qui se omnes fere Socra- 
ticosesse dicebanl, Eretricorum, Herilliorum, Megaricorum, 
Pyrrhoneorum; sed ea horum vi et disputationibus sunt iam 
diu fracta et exstincta. 63. Ex illis autem, quae remanent, 
ea philosophia, quae suscepil patrocinium voluptatis, etsi 
cui vera videatur, procul abest tamen ab eo viro, quem 
quaerimus et quem auctorem publici consilii el regendae 
civitatis ducem et sententiae atque eloquentiae principem in 
senatu, in populo, in causis publicis esse voiumus. Nec ulla 
tamen ei phiiosophiae fiet iniuria a nobis. Non enim repel- 
Jetur inde, quo aggredi cupiet; sed inhortulis quiescet suis, 
ubi vult, ubi etiam recubans moJliter et delicate nos avocat a 
Rostris, a iudiciis, a curia, fortasse sapienter, hac praeser- 
tim re publica. 64. Verum ego non quaero nunc quae sit 
phiiosophia verissima, sed quae oratori coniuncta maxime. 
Quare istos sine uila contumelia dimittamus; sunt enim et 
boni viri et, quoniam sibi ita videntur, beati; tantumque cos 
admoneamus, ut iilud, etiamsi est verissimum, tacitum tamen 
tamquam mysteriumteneant, quodnegantversari inrepublica 
esse sapientis. Nam si hoc nobis atque optimo cuique per- 
suaserint, non poterunt ipsi esse, id quod maxime cupiunt, 
otiosi. XVIII. 65. Stoicos autem, quos minime improbo, 
dimitto tamen nec eos iratos vereor, quoniam omnino irasci 
nesciunt; atque hanc iis habeo gratiam, quod soli ex omni- 
bus eioquentiam virtutem ac sapientiara esse dixerunt. Sed 
utique est in his quod ab hoc, quem instruimus, oratore 
valde abhorreat, vel, quod omnes, qui sapientes non sint, 
servos, latrones, hostes, insanos esse dicunt, neque tamen 
quemquam esse sapientem. Valde autem esl absurdum ei 

contionem aut senatum aut ullum coetum hominum committere, 
cui nemo illorum, qui adsint, sanus, nemo civis, nemo liber 
esse videatur. 66. Accedit quod orationis etiam genus habent 
fortasse subtiie et certe acutum, sed, ut in oratore, exile, 
inusitatum, abhorrens ab auribus vuigi, obscurum, inane, 
ieiunum, ac tamen eiusmodi, quo uti ad vulgus nullo modo 
possit Alia enim el bona et mala videntur Stoicis et caeteris 
civibus vel potius gentibus; alia vis honoris, ignominiae, 
praemii, supplicii; vere an secus nihii ad hoc tempus; sed 
ea si sequamur, nullam umquam rem dkendo expedire pos- 
simus. 67. Reiiqui sunt Peripatetici et Academici; quam- 
quam Academicorum nomen est unum, sententiae duae. Nam 
Speusippus Platonis sororis filius etXenocrates qui Platonem 
audierat et qui Xenocratem Polemo et Crantor nihil ab Ari- 
stotele, qui una audierat Piatonem, magno opere dissensit; 
copia fortasse et varietate dicendi pares non fuerunt Arce- 
silas primum, qui Polemonem audierat, ex variis Platonis 
libris sermonibusque Socraticis hoc maxime adripuit, nihil 
esse certi, quod aut sensibus aut animo percipi possit; queni 
ferunt eximio quodam usum lepore dicendi aspernatum csse 
omne animi sensusque iudicium primumque instituisse — 
quamquam id fuit Socraticum maxime — , non quid ipse 
sentiret ostendere, sed contra id, quod quisque se sentire 
dixisset, disputare. 68. Hinc haec recentior Academia ma- 
navit, in qua exstitit divina quadam celeritate ingenii dicendi- 
que coptaCarneades; cuius ego etsi multosaudilorescognovi 
Athenis, tamen auctores certissimos laudare possum et soce- 
rum meum Scaevolam, qui eum Romae audivit adoJescens, 
6t Q. Metellum L.« F. familiarem meum , clarissimum viruo», 
qui illum a se adolescente Athenis iam adfectum senectute 
multos dies auditum esse dicebat. XIX. 69. Haec autem, ul 
ex Apennino fluminum, sic ex communi sapientiae iugo sunl 
doctrinarum facta divortia, ut philosophi tamquam in supe- 
rum marelonium defluerentGraecum quoddam et portuosum, 
oratores autem in inferum hoc Tuscum et barbarum scopo- 
losum atque infestum laberentur, in quo etiam ipse Ulixes 
errasset. 70. Quare, si hac eloquentia atque hoc oratore 
contenti sumus, qui sciat aut negare oportere, quod arguare. 

aut, si id non possis, tum ostendere, quod is fecerit, qui 
insimuletur, aut recte factum aut alterius cuipaaut iniuria 
aut ex lege aut non contra legem aut imprudentia aut ne- 
cessario aut non eo nomine usurpandum, quo arguatur, aut 
non ita agi, ut debuerit ac licuerit; et, si satis esse putatis 
ea, quae isti scriptores artis docent, discere, quae multo 
tamen ornatius, quam ab iilis dicuntur, et uberius explica- 
vit Antonius; sed, si his contenti estis atque iis etiam, quae 
dici voluistis a me , ex ingenti quodam oratorem immenso- 
que campo in exiguum sane gyrum compellitis. 71. Sin ve- 
terem illum Periclem authunc etiam, qui familiarior nobis 
propter scriptorum multitudinem est, Demosthenem sequi 
vultis et si illam praeclaram et eximiam speciem oratoris 
perfecti et pulcritudinem adamastis, aut vobis haec Carne- 
adia aul illa Aristotelia vis comprehendenda est. 72. Nam- 
que, ul ante dixi, veteres ilii usque ad Socratem omnem 
omnium rerum, quae ad mores hominum, quae ad vitam, 
quae ad virtutem, quae ad rem publicam pertinebant, co- 
gnitionem et scientiam cum dicendi ratione iungebant; 
postea dissociati, ut exposui, a Socrate, diserti a doctis,et 
deinceps a Socraticis item omnibus , philosophi eloquentiam 
despexerunt, oratores sapienUam; neque quidquam ex al- 
terius parte tetigerunt, nisi quod iili ab his aut ab illis hi 
mutuarentur; ex quo promiscue haurirent, si mancre in pri- 
stina communione voiuissent. 73. Sed ut pontifices veteres 
propter sacrificiorum multitudinem tres viros epuiones esse 
voiuerunt, quum essent ipsi a Numa, ut eliam illud ludorum 
epuiare sacriflcium facerent, instituti, sic Sjocratici a se cau- 
sarum actores et a communi phiiosophiae nomine separa- 
verunt, quum veteres dicendi et intelligendi mirificam so- 
cietatem esse voluissent. 

XX. 74. Quae quum ita sint, paullulum equidem de 
me deprecabor et petam a vobis, ut ea, quae dicam, non 
de memet ipso, sed de oratore dicere putetis. Ego enim 
sum is, qui quum summo studio patris in pueritia doctus 
essem et in forum ingenii tantum, quantum ipse sentio, non 
tantum,quantum[ipse]forsitan vobisvidear, detulissem, non 
possim dicere me haec, quae nunc complector, perinde, ut 
cjc. 1. 2. 11 

dicam discenda esse, didicisse; quippe qui omnium raatur- 
rime ad publicas causas accesserim annosque natus unum 
et viginti nobilissimum hominem et eloquentissimum in iu- 
dicium vocarim; cui disciplina fuerit forum, magister usus 
et leges et instituta populi Romani mosque maiorum. 75. 
Paullum sitiens istarum artium, de quibus loquor, gustavi» 
quaestor in Asia quum essem, aequalem fere meum ex Aca- 
demia rhetorem nactus, Metrodorum illum, de cuius memo- 
ria commemoravit Antonius; et inde decedens Athenis, ubi 
ego diulius essem moralus, nisi Atheniensibus, quod my 
steria non referrent, ad quae biduo serius veneram, suscen- 
suissem. Quare hoc, quod complector tantam scientiam vim- 
que doctrinae, non modo non pro me, sed contra me est 
polius : non enim quid ego , sed quid orator possit disputo, 
atque hos omnes, qui artes rhetoricas exponunt, perridicu- 
los [iudico]. Scribunt enim de litium genere et de principiis 
et de narrationibus. 76. lila vis autem eloquentiae tanta est, 
at omnium rerum, virtutum, officiorum omnisque naturae, 
quae mores hominum, quae animos, quae vitam continet, 
originem, vim mutationesque teneat, eadem mores, leges, 
iura describat, rem publicam regat, omnia, quae ad quam- 
cumque rem pertineant, ornate copioseque dicat. 77. In 
quo genere nos quidem versamur tantum, quantum possu- 
mus, quantum ingenio , quantum mediocri doctrina, quan- 
tum usu vaiemus; neque tamen istis, qui in una philosophia 
quasi tabernacuium vitae suae collocarunt, multum sane in 
disputatione concedimus. XXI. 78. Quid enim meus famS- 
HarisC. Velleius adferre potest, quamobrem voiuptas sit sum- 
mum bonum, quod ego non copiosius possfm vel tutari, si 
velim, vel refeilere ex illis locis, quos exposuit Antonius, 
hac dicendi exercitatione, in qua Velleius estrudis, unus 
quisque nostrum versatus? Quid est, quod aut Sex. Pom- 
peius aut duo Balbi aut meus amicus , qui cum Panaetio vi- 
xit, M. Vigellius de virlule hominumStoici possint dicere, 
qua in disputatione ego his debeam aut vestrum quisquam 
concedere? 79. Non est enim philosophia similis artium 
reliquarum. Nam quid faciet in geometria qui non didice- 
rit? quid in musicis? Aut taceat oportebit aut n« sanus qw- 

dem iudicetur. Haec vero, quae sunt in philosophia, ingeniis 
eruuntur ad id, quod in quoque veri simile est, eliciendum 
acutis atque acribus eaque excitata oratione poliuntur. Hinc 
hic noster vulgaris orator, si minus erit doctus, attamen in 
dicendo exercitatus*, hac ipsa exercitatione communi istos 
quidem mafcistros verberabit neque se ab iis contemni ac de- 
spici sinet. 80. Sin aliquis exstiterit aiiquando , qui Aristo- 
telio more de omnibus rebus in utramque partem possit di- 
cere et in omni causa duas contrarias orationes, praeceptis 
illius cognilis , explicare aut hoc Arcesiiae modo et Carne- 
adi contra omne, quod propositum sit, disseral, quique ad 
eam rationem adiungat hunc rhetoricum usum moremque, 
exercitationemque dicendi, is sit verus, is perfectus, is so- 
lus orator. Nam neque sine forensibus nervis salis vehe- 
mens et gravis nec sine varietate doctrinae satis politus et 
sapiens esse orator potest. 81. Quare Coracem istum ve- 
strum patiamur nos quidem pullos suos excludere in nido, 
qui evolent clamatores odiosi ac molesti, Pamphilumque 
nescio quem sinamus in infulis tantam rem tamquam pueri- 
les delicias aliquas depingere; nosque ipsi.hac tam exigua 
disputatione hesterni et hodierni diei totum oratoris munus 
explicemus, dummodo illa res tanta sit, ut omnibus philo- 
sophorum iibris, quos nemo oratorum istorum umquam at- 
tigit, comprehensa esse videatur. 

XXII. 82. Tum Calulus: Haudquaquam hercle, inquit, 
Crasse, mirandum est esse in te tantam dicendi vel vim vel 
suavilatem vel copiam; quem quidem antea natura rebar ita 
dicere, ut mihi non solum orator summus, sed etiam sapien- 
tissimus homo viderere: nunc inlelligo illa te semperetiam 
potiora duxisse, quae ad sapientiam spectarent, atque ex 
his hanc dicendi copiam fluxisse. Sed tamen quum omnes 
gradus aetatis recordor tuae quumque vitam tuam ac studia 
considero, neque, quo tempore ista didiceris, video nec 
magno opere te istis studiis , hominibus , libris intelligo de- 
ditum. Neque tamen possum statuere, utrum magls mirer 
te illa, quae mihi persuades maxima esse adiumenta, po- 
tuisse in tantis tuis occupationibus perdiscere; an, si non 
potueris, posse isto modo dicere. 83- Hic Crassus: Hoc 

tibi, inquit, Catule, primum persuadeas velim, me non multo 
secus facere, quum de oratore disputem, ac facerem, si es- 
set mihi de histrione dicendum. Negarem enim posse eum 
satis facere in gestu, nisi palaestram, nisi saltaredidicisset; 
ncque, ea quum dicerem, me esse histrionem necesse esset, 
sed fortasse non stultum alieni artificii existimatorem. 84. 
Similiter nunc de oratore vestro impulsu loquor, summo sci- 
licet. Semper enim, quacumque de arte aut facultate quae 
ritur, de absoluta et perfecta quaeri solet. Quare si iam me 
vultis esse oratorem, si etiam sat bonum, si bonum denique, 
non repugnabo. Quid enim nunc sim ineptus? ita me exi- 
stimari scio. Quod si ita est, summus tamen certe non sum. 
Neque enim apud homines res est uila difficilior neque ma- 
ior neque quae plura adiumenta doctrinae desideret. 85. At- 
tamen quoniam de oratore nobis disputandum est, de summo 
oratore dicam necesse est. Vis enim et natura rei, nisi per- 
fecta ante oculos ponitur, qualis et quanta sit intelligi non 
potest. Me autem, Catule, fateor neque hodie in istis iibris 
et cum istis hominibus vivere nec vero, id quod tu recte 
commeministi, ullum umquam habuisse sepositum tempus 
ad discendum ac tantum tribuisse doctrinae temporis, quan- 
tum mihi puerilis aetas, forenses feriae concesserint. XXIII. 
86. Ac, si quaeris, Catule, de doctrina ista quid ego sen- 
tiam, non tantum ingenioso homini et ei, qui forum, qui 
curiam, qui causas, qui rem publicam spectet, opus esse 
arbitror temporis, quantum sibi ii sumpserunt, quos discen- 
tes vita defecit. Omnes enim artes aliter ab iis tractantur, 
qui eas ad usum transferunt; aliter ab iis, qui ipsarum ar- 
tium tractatu delectati nihil in vita sunt aliud acturi. Magi- 
ster hic Samnitium summa iam senectute est et cotidie com- 
mentatur. Nihil enim curat aiiud. At Q. Velocius puer ad- 
didicerat. Sed quod erat aplus ad iilud totumque cognorat, 
fuit, ut est apud Lucilium, 

quamvis bonus ipse 
Samnis in ludo ac rudibus cuivis satis asper. 
Sed plus operae foro tribuebat, amicis, rei familiari. Vale- 
rius cotidie cantabat; erat enim scaenicus: quidfaceretaliud? 
R7. At Numerius P^uriue, noster familiaris. quum est com- 



Digitized by VjOOQIC 



LIB. III. CAP. 22—24. $. 83—92. 165 

modum, canlat. Est enim paterfamilias, est eques Roma. 
nus: puer didicit quod discendum fuit. Eadem ratio est ha- 
rum artium maximarum. Dies et noctes virum summa virtute 
et prudemia videbamus, philosopho quum operam daret, 
Q. Tuberonem At eius avunculum vix intelligeres id agere, 
quum ag^et tamen, Africanum. lsta discuntur facile, si et 
tantum sumas, quantum opus sit, et habeas qui docere fide- 
liter possit et scias etiam ipse discere. 88. Sed si tota vila 
nihil velis aliud agere, ipsa tractatio et quaestio cotidie ex 
se gignit aliquid , quod cum desidiosa delectatione vestiges. 
Ita fit, ut agitatio rerum sit infinita, cognitio facilis, si usus 
doctrinam confirmet, mediocris opera tribuatur, memoria 
studiumque permaneat. Libet autem semper discere; ut si 
veiim ego talis optime iudere aut pilae studio tenear, etiam 
fortasse, si adsequi non possim; at aiii, quia praeciare fa- 
ciunt, vehementius, quam causa postulat, delectantur, ut 
Tilius pila , Brulla talis. 89. Quare nihil est quod quisquam 
magnitudinem artiumexeo, quod senes discunt, pertime- 
scat. Namque aut senes ad eas accesserunt aut usque ad 
senectutem in studiis detinentur aut sunt tardissimi. Res 
quidem se mea sententia sic habet, ut, nisi quod quisque 
cito potuerit, numquam omnino possit perdiscere. XXIV. 
90. Iam, iam, inquit Catulus, intelligo, Crasse, quid dicas; 
et hercuie adsentior. Satis video tibi homini ad perdiscen- 
dum acerrimo ad ea cogrnoscenda, quae dicis, fuisse tem- 
poris. Pergisne, inquit Crassus , me, quae dicam, de me, 
non de re putare dicere? Sed iam, si placet, ad instituta 
redeamus. Mihi vero, Catulus inquit, placet. 

91. Tum Crassusi Quorsum igitur haec spectat, inquit, 
tam longa et tam alle repetita oratio? Hae duae partes, 
quae mihi supersunt, illustrandae orationis ac totius elo- 
quentiae cumuiandae, quarum altera dici postulat ornate, 
aitera apte, hanc habent vim, ut sit quam maxime iucunda, 
quam maxime in sensus eorum, qui audiunt, influat et quam 
plurimis sit rebus instructa. 92. Instrumentum autem hoc 
forense, litigiosum, acre, tractum ex vuigi opinionibus exi- 
guum saneque mendicum est. Illud rursus ipsum, quod tra- 
dunt isti. qui profitentur se dicendi magistros, non multum 

esl maius quam illud vulgare ac forense. Apparatu nobis 
opus est et rebus exquisitis, undique collectis , arcessitis, 
comportatis, ut tibi, Caesar, faciendum est ad annum; ut 
ego in aedilitate laboravi, quod cotidianis et vernaculis re- 
bus salis facere me posse huic popuio non putabam. 93. Ver- 
borum eligendorum et collocandorum et concludendorum 
facilis est vel ratio vel sine ratione ipsa exercitalio. Rerum 
est silva magna, quam quum Graeci iam non tenerent ob 
eamque causam iuventus nostra dedisceret paene discendo, 
etiam Latini, si dis placet, hoc biennio magistri dicendi ex- 
stiterunt; quos ego censor ediclo meo sustuleram, non quq, 
ut nescio quos dicere aiebanl, acui ingenia adolescentium 
nollem, sed contra ingenia obtundi nolui, corroborari impu- 
dentiam. 94. Nam apud Graecos , cuicuimodi essent, vide- 
bam tamen esse praeter hanc exercitationem iinguae doctri- 
nam aliquam et humanitate dignam scientiam; hos vero no- 
vos magislros nihil intelligebam posse docere, nisi ut au- 
derent; quod etiam cum bonis rebus coniunctum, per se 
ipsum est magno opere fugiendum. Hoc quum unum trade- 
retur et quum impudentiae ludus esset, putavi esse censo- 
ris ne longius id serperet providere. 95. Quamquam non 
haec ita slatuo alque decerno, ut desperem Latine ea, de 
quibus disputavimus , tradi ac perpoliri; patitur enim et lin- 
gua nostra et natura rerum velerem illam excellentemque 
prudentiam Graecoruro ad nostrum usum morcraque trans- 
ferri; sed hominibus opus est eruditis, qui adhuc in hoc qui- 
dem genere nostri nulli fuerunt; sin quando exsliterint, et- 
iam Graecis erunt anteponendi. 

XXV. 96. Ornatur igilur oralio genere primum et quasi 
colore quodam et suco suo. Nam ut gravis, ut suavis, ul 
erudita sit, ut liberalis, ut admirabilis, ut poiita, ut sensus, 
ut doloris habeat quanlum opus sit, non est singulorum 
articulorum; in tolo spectantur haec corpore Ut porro con- 
spersa sit quasi verborum sententiarumque floribus, id non 
debet esse fusum aequabiliter per omnem orationem, sed 
ita distinctum, ut sint quasi in ornatu disposita quaedamin- 
signia et lumina. 97. Genus igitur dicendi est eligendum. 
quod maxime teneat eos, qui audiant, et quod non soium 

deleciet, sed etiam sine satielate delectet: non enim a me 
iam exspeclari puto, ut moneam, ut caveatis, ne exilis, ne 
inculta sit vestra oratio, ne vulgaris, ne obsoleta; aliud quid 
dam maius et ingenia me horlantur vestra ct aetates. 98. Dif- . 
ficile enim dictu est, quaenam causa sit, cur ea, quae ma- 
xime sensus noslros impellunt voluptate et specie prima 
acerrime commovent, ab iis celerrime fastidio quodam et 
satietate abaiienemur. Quanto colorum puicritudine et va- 
rietate floridiora sunt in picliuris novis pleraque quam in ve- 
teribus ! quae tamen , eliamsi primo aspectu nos ceperunt, 
diutius non delectant; quum iidem nos in antiquis tabulis 
iilo ipso horrido obsoleloque teneamur. Quanlo molliores 
sunt et delicatiores in cantu flexiones et falsae voculae quam 
certae et severae! quibus tamen non modo austeri, sed, si 
saepius fiunt, muititudo ipsa reciamat. 99. Licet hoc videre 
in reiiquis sensibus , unguentis minus diu nos delectari sum- 
ma et acerrima suavitate conditis, quam his moderatis et 
magis laudari , quod terram quam quod crocum olere videa- 
tur; in ipso tactu esse modiim et moiiitudinis et laevitatis. 
Quin etiam gustatus , qui est sensus ex omnibus maxime vo- 
luptarius quique dulcitudine praeter caeteros sensus com- 
movelur, quam cito id, quod valde dulce est, aspernatur 
ac respuit! Quis potione uti aut cibo dulci diutius potest? 
quum utroque in genere ea, quae leviter sensum voluptate 
moveant, facillime fugiant satielatem. 100. Sic omnibus in 
rebus voluptatibus maximis fastidium finitimum est; quo hoc 
minus in oratione miremur; in qua vcl ex poetis vel exorato- 
ribus possumus iudicare concinnam, distinctam, ornalam, 
festivam, sine intermissione, sine reprehensione, sine va- 
rietate, quamvis claris sit coloribus picta vel pdesis vel 
oratio, non posse in deiectatione esse diulurna. Atque eo 
cilius in oratoris aut in poetae cincinnis ac fuco offenditur, 
quo«? sensus in nimia voluptate natura, non mente satian- 
tur; in scriptis et in dictis non aurium solum, sed animi iu 
dicio etiam magis infucata vitia noscunlur. XXVI. 101. 
Quare, bene etpraeclare, quamvis nobis saepe dicatur; 
be!Ie et festive, nimium saepe nolo. Quamquam illaipsa 
exclamatio: Non potest melius, sit velim crebra; sed 

habeat tamen illa in dicendo admiralio ac summa laus um- 
bram aliquam et recessum , quo magis id , quod erit illumi- 
natum, exstare atque eminere videatur. 102. Numquam agit 
hunc versum Roscius eo gestu, quo potest: 

Nam sapiens virtuti honorem praemium, haud praedam 

petit: 
sed abiicit prorsus, ut in proximo: 

Sed quid video? ferro saeptus possidet sedes sacras, 
incidat, aspiciat, admiretur, stupescat. Quid, aie aiter. 

Quidpetam praesidi? 
quam leniter, quam remisse, quam non actuose ! instat enim 

pater, o pairia, o Priami domus! 
in quo tanta commoveri actio non posset, si esset consum 
pla superiore motu et exhausta. Neque id actores prius vi- 
derunt quam ipsi poelae, quam denique illi etiam, qui fece- 
runtmodos, a quibus utrisque summiltitur aiiquid, deinde 
augetur, extenuatur, inflatur, variatur, dislinguitur. 103. 
Ita sit nobis igitur ornatus et suavis orator — nec lamen 
potest aliter esse — , ut suavitalem habeat austeram et soli- 
dam, non dulcem atque decoctam. Nam ipsa ad ornandum 
praecepta, quae dantur, eiusmodi sunt, ut ea quamvis vi- 
tiosissimus orator explicare possit. Quare, ut ante dixi, pri- 
mum silva rerum ac sententiarum comparanda est, qua de 
parte dixit Antonius. Haec formanda fiio ipso et genere ora- 
tionis, iliuminanda verbis, varianda sententiis. 

104. Summa autem laus eioquentiae est ampiificare rem 
ornando, quod valet non soium ad augendum aliquid et tol- 
lendum altius dicendo, sed etiam ad extenuandum atque 
abiiciendum. XXVII. Id desideralur omnibus iis in iocis, 
quos ad fidem orationis faciendam adhiberi dixit Antonius, 
vel quum explanamus aiiquid vei quum conciliamus animos 
vel quum concitamus. 105. Sed in hoc, quod postremum 
dixi, amplificatio potest plurimum, eaque una laus oratoris 
est et propria inaxime. Etiam maior est illa exercitatio quam 
extremo sermone instruxit Antonius, primo reiiciebat, 
iaudandi et vituperandi. Nihii est enim ad exaggerandam et 
amplificandam orationem accommodatius, quam utrumque 
horum cumulatissime facere posse. 106. Consequentur etiarn 

illi loci , qui quamquam proprii causarum et inhaerentes In 
earum nervis esse debent, tamen quia de universa re tractari 
solent, communes a veteribus nominati sunt; quorum partim 
habent vitiorum et peccatorum acrem quamdam cum ampii- 
ficatione incusationem aut querelam, contra quam dici nihil 
solet nec polest, utin depeculatorem, in proditorem, in par- 
ricidam ; quibus uli confirmatis criminibus oportet ; aliter enim 
ieiuni sunt atque inanes; 107. aiii autem habent deprecalio- 
nem aut miserationem ; aiii vero ancipites disputationes, in 
quibus de universo genereinutramquepartemdissericopiose 
licet. Quae exercitalio nunc propria duarum philosophiarum, 
de quibus ante dixi, putatur; apud antiquos erat eorum, a 
quibus omnis de rebus forensibus dicendi ratio et copia pele- 
batur. De virtute enim, de officio, de aequo et bono, de digni- 
tate, ulilitate, honore, ignominia, praemio, poena similibus- 
que de rebus in utramque parlem dicendi animos et vim et 
artem habere debemus. 108. Sed quoniam de nostra posses- 
sione depuisi in parvo et eo litigioso praediolo relicti sumus 
et aiiorum patroni nostra tenere tuerique non potuimus, ab 
iis, quod indignissinium est, qui in nostrum patrimonium ir- 
ruperunt, quod opus est nobis mutuemur. 

XXVlli. 109. Dicunt igilur nunc quidem illi, qui ex 
particula parva urbis ac loci nomen habent et Peripatelici 
philosophi aut Academici nominantur, olim autem propter 
eximiam rerum maximarum scienliam a Graecis poiitici phi- 
iosophi appellali universarum rerum pubiicarum nomine vo- 
cabantur, omnem civiiem orationem in horum alterutro genere 
versari, aul de finita controversia certis temporibus ac reis; 
hoc modo : Placeatne a Karthaginiensibus captivos nostros 
redditis suis recuperari? aut infinitede universo generequae- 
rentis : Quid omnino de captivo statuendum ac sentiendum 
sit? Atque horum superius iliud genus causam aut contro* 
versiam appeilant eamque tribus, iite aut deiiberatione aut 
laudatione, definiunt: haec autem ailera quaeslio infinila et 
quasi proposita consuitatio nominatur. 110. Atque hactenus 

f loquantur etiam hac in instituendo divisione 

utuntur, sed ita, non ut iure aut iudicio, vi denique recu* 
perare amissam possessionem , sed ut ex iure civiii sur 

culo defWngendo usurpare videantur. Nam illud alierum ge 
nus, quod est temporibus, locis, reis definitum , obtinent, at- 
que id ipsum lacinia. Nunc enim apud Philonem, quem in 
Academia[maxime]vigere audio, etiam harum iam causarum 
cognitio exercitatioque celebratur. Alterum vero tantummodo 
in prima arte tradenda nominant et oratoris esse dicunt; sed 
neque vim neque naturam eius nec partes nec genera pro- 
ponunl, ut praeteriri omnino fuerit satius quam attemptatum 
deseri. Nunc enim inopia reticere inlelliguntur, tum iudicio 
viderentur. 

XXIX. 111. Omnis igitur res eamdem habet naturam 
ambigendi, de qua quaeri et disceptari polest, sive in infinitis 
consultationibus disceptatur sive in iis causis, quaeincivitate 
et[in] forensi disceptatione versantur; neque est ulla, quae 
non aut ad cognoscendi aut ad agendi vim rationemque re- 
feratur. 112. Nam aut ipsa cognifio rei scientiaque perquiri- 
tur, ul: Virlus suamrie propter dignitatem an propter fructum 
aliquem expetatur? aut agendi consilium exquiritur, ut. 
Sitne sapienti capessenda res publica? 113. Cognitionis 
aulem tres modi, coniectura, dcfinilio et utita dicam conse- 
culio. Nam quid in re sit coniectura quaeritur, ut illud: Sitne 
in humano genere sapientia? Quam autem vim quaeque 
ves habeat definitio explicat, ul, si quaeratur: Quid sit sa- 
pientia? Consecutio autem tractatur, quum quid quamque 
rem sequatur anquiritur, ut illud: Sitne aliquando mentiri 
boni viri? 114. Redeunt rursus ad coniecturam eamque in 
quattuor genera dispertiunt. Nam aut quid sit quaeritur, hoc 
modo : Naturane sit ius inter homines an in opihionibus? aut, 
quae sit origo cuiusque rei , ut : Quod sit initium legum aut 
rerum publicarum? autcausaet ratio, ut, si quaeratur: Cur 
doctissimi homines de maximis rebus dissentiant? aut de 
immutatione, ut, si disputetur: Num interire virtus in homine 
aut num in vitium possit convertere? 115. Definitionis autem 
sunt disceptationes aut, quum quaeritur, Quid in communi 
mente quasi impressum sit, ut, si disseratur: Idne sit ius. 
quod maximae parti sit utile; aut, quum quid cuiusque sit 
proprium exquiritur, ut: Ornate dicere propriumne sit ora- 
toris an id etiam aliquis praeterea possil? aut, quum res dis- 

tribuitur in partes, ut, si quaeratur: Quot s int genera rerum 
expetendarum , uf: Sintne tria, corporis, animi externarum- 
que rerum, aul, quum, quae forma et quasi naturalis nota 
cuiusque sit, describitur, ut, si quaeratur avari species, se- 
ditiosi, gloriosi. 116. Consecutionis autem duo prima quae- 
stionum genera ponuntur. Nam aut simplex est disceptatio, 
ut, si disseratur: Expetendane sit gloria? aut ex comparatione : 
Laus an divitiae magis expetendae sinl? Simplicium autem 
sunt tres modi: De expetendis fugiendisve rebus, ut: Expe- 
tendine honores sint? Num fugienda paupertas? de aequo 
aut iniquo, ut: Aequumne sit ulcisci iniurias etiam propin- 
quorum? de honesto aut turpi, ut hoc.Sitnehonestumgloriae 
causa mortem obire? 117. Comparationis autem duo sunt 
modi: unus, quum idemne sit an aliquid intersit quaeritur, 
wt, Metuere et vereri, ut Rex et tyrannus, u( Adsentator et 
amicus; alter, quumquidpraestetaliudaliiquaeritur, utiilud: 
Optimine cuiusque sapientes an populari laude ducantur? 
Atque eae quidem disceptationes , quae ad cognilionem refe- 
runtur, sic fere a doctissimis hominibus describuntur. XXX. 
118. Quae vero referuntur ad a&endum aul in officii discepta- 
tione versantur, quo in genere, Quid rectum faciendumque 
sit quaeritur, cui loco omnis virtutum et vitiorum est silva 
subiecta: aut in animorum aliqua permotione aut gignenda 
aut sedanda tollendave tractantur. Huic generi subiectae sunt 
cohortationes, obiurgationes, consolationes , miserationes 
omnisque ad omnem animi motum et impulsio et, si ita res 
feret, mitigatio. 119. Explicatis igitur his generibus ac modis 
disceptationum omnium nihil sane ad rem pertinet, si qua in 
re discrepuit ab Antonii divisione nostra partitio. Eadem 
sunt membra in utriusque disputatione, sed paullo secus 
a me atque ab illo partita ac distributa. Nunc ad reliqua 
progrediar meque ad meum munus pensumque revocabo. 
Nam ex illis locis, quos exposuit Antonius, omnia sunt ad 
quaeque ^enera quaestionum argumenta sumenda; sed aliis 
generibus alii loci magis erunt apti; de quo non tam quia 
longum est quam quia perspicuum est, dici nihil est necesse. 
120. Ornatissimae sunt igitur orationes eae, quae latis- 
sime vagantur et a privata et a singulari controversia se ad 

univeisi generis vim expiicandam conferunt ei convertunt> 
ut ei, qui audiant, natura et genere et universa re cognita. 
de singulis reis et criminibus et lilibus staiuere possint. 121. 
Hanc ad consuetudinem exercitationis vos, adolescentes, est 
eohortalus Antonius atque a minutis angustisque concertatio- 
nibus ad omnem vim varielatemque vos disserendi traducen- 
dos putavit. Quare non est paucorum libeliorum hoc munus, 
ut ii, qui scripseruntde dicendi ratione, arbitrati sunt, neque 
Tusculani atque huius ambulationis antemeridianae aut nostrae 
pomeridianae sessionis. Non enim soium acuenda nobis ne- 
que procudenda lingua est, sed onerandum complendumque 
pectus maxirnaruin rerum et plurimarum suavitate, copia, 
varietate. XXXI. 122. Nostra est enim — si modo nos oratores, 
si in civium disceptationibus, si in periculis, si in delibera- 
tionibus pubiicis adhibendi auctores et principes sumus — , 
nostra est, inquam, omnis ista prudentiae doctrinaeque pos- 
sessio, in quam homines quasi caducam atque vacuam abun- 
dantes otio , nobis occupatis , invoiaverunt atque etiain aut 
irridenles oratorem, ut ille in Gorgia Socrates, cavillantur aut 
aliquid de oratoris arte paucis praecipiunt libeilis eosque 
rhetoricos inscribunt, quasi non illa sint propria rhetorum, 
quae abiisdem de iustilia, de officio, de civitatibus instituen- 
dis et regendis , de omni vivendi , denique etiam de naturae 
ratione dicuntur. 123. Quae quoniam iam aliunde non pos- 
sumus , sumenda sunt nobis ab iis ipsis , a quibus expilati 
sumus; dummodo iila ad hanc civilem scientiam, quo perti- 
nent et quam intuentur, transferamus; neque, ut ante dixi, 
omnem teramus in his discendis rebus aetatem; sed quum 
fontes viderimus, quos nisi qui celeriter cognorit, numquam 
cognoscet omnino, tum, quotienscumque opus erit, ex iis 
tantum, quantum res petet, hauriemus. 124. Nam neque tam 
est acris acies in naturis hominum et ingeniis, ut res tantas 
quisquam nisi monstralas possit videre ; neque tanta tamen 
in rebus obscuritas, ut eas non penitus acri vir ingenio cer- 
nat, si modo aspexerit. In hoc igitur tanto tam immensoque 
campo quum iiceat oratori vagari libere atque, ubicumque 
constiterit, consistere in suo, faciie suppeditat omnis appa- 
ratus ornatusque dicendi. 125. Rerum enim copia verboruni 

eopiain gignil; et, si esl honestas in rebus ipsis, de quibus 
dicitur, exsistil ex re naturalis quidam splendor in verbis. 
Sit modo is, qui dicet aut scribet, institutus Hberaliter edu- 
catione doctrinaque puerili et flagret studio et a natura ad- 
iuvetur et in universorum generum infinitis disceptationibus 
exercitatus ornatissimos scriptores oratoresque ad cogno- 
scendum imitandumque delegerit, ne ille haud sane, quem- 
admodum verba struat et illuminet, a magistris istis requiret. 
Ita facile in rerum abundantia ad orationis ornamenta sine 
duce natura ipsa, si modo est exercitata, delabitur. 

XXXII. 126. Hic Catulus: Di immortales, inquit, quan- 
tamrerum varietatem, quantamvim, quantam copiam, Crasse, 
complexus es quantisque ex angustiis oratorem educere ausus 
es et in maiorum suorum regno collocare ! Namque ilios ve- 
teres doctores auctoresque dicendi nullum genus disputalio- 
nis a se alienum putasse accepimus semperque esse in omni 
orationis ratione versatos. 127. Ex quibus Eleus Hippias 
quum Olympiam venisset maxima iila quinquennali celebri* 
tate ludorum, gloriatus est cuncta paene audiente Graecia 
nihii esse ulla in arte rerum omnium quod ipse nesciret; nec 
solum has artes, quibus liberales doctrinae atque ingenuae 
continerentur, geometriam, musicam, lilterarum cognitionem 
et poetarum atque illa, quae de naturis rerum, quae de ho- 
minum moribus, quae de rebus publicis dicerentur, sed anu- 
ium, quem haberet, pallium, quo amictus, soccos, quibus 
indutus esset, [se] sua manu confecisse. 128. Scilicet nimis 
hic quidem est progxessus, sed ex eo ipso est coniectura 
facilis, quantum sibi illi oratores de praeclarissimis artibus 
appetierint, qui ne sordidiores quidem repudiarinU Quid de 
Prodico Ceo, de Thrasymacho Calchedonio, de Protagora 
Abderita loquar? quorum unus quisque plurimum tempori- 
bus illis etiam de natura rerum et disseruit et scripsit. 129. 
ipse ilie Leontinus Gorgias, quo patrono, ut Plato voluit, 
philosopho succubuit orator , qui aut non est victus umquam 
a Socrate neque sermo ille Platonis verus est aut, si est 
[victut], eloquentior videlicet fuit et disertior Socrates et, ut 
tu appellas, copiosior et melior orator — : sed hic in illo 
ipsoPIatonis libro de omni re, quaecumque in disceptationem 

quaestionemque revocelur, se copiosissime dicturum esse 
profiletur; isque princeps ex omnibus ausus est in convemu 
poscere qua de re quisque vellet audire; cui tantus honos 
liabitus est aGraecia, soli ut ex omnibus Delphis non inaurata 
statua, sed aurea statuerelur. 130. Sed hi, quos nominavi, 
multique praeterea summique dicendi doctores uno tempore 
fuerunt; ex quibus intelligi potest ita se rem habere, ut tu, 
Crasse, dicis, oratorisque nomen apud antiquos in Graecia 
maiore quadam vel copia vel gloria floruisse. 131. Quo qui- 
dem magis dubito tibine plus laudis an Graecis vituperationis 
statuam esse tribuendum; quum tu in alia iingua ac moribus 
natus occupalissima in civitate vel privatorum negotiis paene 
omnibus vel orbis terrae procuratione ac summi imperii gu- 
bernatione districtus, tantamvim rerum cognitionemque com- 
prehenderis eamque omnem cum eius, qul consilio et oratione 
in civitate valeat, scientia atque exercitatione sociaris; illi 
nati in litteris ardentesque his studiis , otio vero diffluentes, 
non modo nihil acquisierint, sed ne relictum quidem et tra- 
ditum et suum conservaverint. XXXIll. 132. Tum Crassus? 
Non in hac, inquit, una, Catule, re, sed in aiiis etiam com- 
pluribus distributione partium ac separatione magnitudines 
sunt artium diminutae. An tu existimas, quum esset Hippo- 
crates ille Cous, fuisse tum alios medicos, qui morbis, alios, 
qui vuineribus, aiios, qui oculis mederentur? Num geome- 
triam Euclide aut Archimede, num musicam Damone aut 
Aristoxeno, num ipsas litteras Aristophane aut Callimacho 
tractante tam discerptas fuisse, ul nemo genus universum 
complecteretur atque ut aiius aliam sibi partem in qua ela- 
boraret seponeret? 133. Equidem saepe hoc audivi de patre 
et de socero meo, nostros quoque homines, qui excellere 
sapientiae gloria veiient, omnia, quae quidem tum haec civi- 
tas nosset, solitos esse complecti. Meminerant illi Sex. Aelium ; 
M\ vero Manilium nos etiam vidimus transverso ambulantem 
foro; quod erat insigne eum, qui id faceret, facerecivibussuis 
omnibus consiiii sui copiam; ad quos olim et ita ambulantes 
et in solio sedentes domi sic adibatur, non soium ut de iure 
ci vili ad eos, verum etiam de fiiia collocanda, de fundo emendo, 
de agio coiendo, de omni denique aut officio aut negotio re- 

fcrrotur. 134. Haec fuit P. Crassi illius veteris, haec Ti. Co- 
runcanii, haec proavi generi mei, Scipionis prudentissimi 
hominis sapientia, qui omnes pontifices maximi fuerunt, ut 
ad eos de omnibus divinis atque humanis rebus referretur; 
eidemque in senatu et apud populum et in causis amico- 
rum et domi et militiae consiluun suum fidemque praestabant. 
135. Quid enim M. Catoni praeter hanc politissimam doctri- 
nam transmarinam atque adventiciam defuil? Num, quia ius 
civile didicerat, causas non dicebat? aut quia poterat dicere, 
iuris scientiam negligebat? Utroque in genere [etjelaboravil 
et praestitit. Num propter hanc ex privatorum negotiis col- 
lectam gratiam tardior in re publica capessenda fuit? Nemo 
apud populum fortior, nemo melior senator; idem facile opli- 
mus imperator* denique nihil in hac civitale temporibus illis 
sciri discive potuit, quod iiie non quum investigarit et scierit 
tum etiam conscripserit. 136. Nunc contra plerique ad ho- 
nores adipiscendos et ad rem pubiicam gerendam nudi ve- 
niunt atque inermes, nulla cognitione rerum, nulla scientia 
ornati. Sin aiiquis exceilit unus e multis, elfert se, si unum 
aliquid adfert, aut beilicam virtutem aut usum aliquem mili- 
tarem; quae sane nunc quidem obsoleverunt; aut iuris scien- 
tiam, ne eius quidem universi; nam pontificium, quod est 
coniunctum, nemo discit; aut eloquentiam, quam in clamore 
et in verborum cursu positam putant: omnium vero bonarum 
artium, denique virtutum ipsarum societatcm cognalionem- 
que non norunt. XXXIV. 137. Sed ut ad Graecos referam 
orationem , quibus carere hoc quidem sermonis genere non 
possumus — nam ut virtutis a nostris, sic doctrinae sunt ab 
illis exempla petenda — , septem fuisse dicuntur uno tem- 
pore, qui sapientes el haberentur et vocarentur. Hi omnes 
praeter Milesium Thalen civitatibus suis praefuerunt. Quis 
doctior eisdem temporibus illis aut cuius eloquentia litteris 
instructior fuisse traditur quamPisistrati? qui primus Homeri 
libros confusos antea sic disposuisse dicitur, ut nuhc habe- 
mus Non fuit ille quidem civibus suis utilis, sed ita eloquen- 
tia floruit, ut litteris doctrinaque praestaret. 138. Quid Pe- 
ricles? de cuius dicendi vi sic accepimus, ut, quum contra 
voluntatem Atheniensium loqueretur pro salute patriae seve- 

rius, tamen id ipsum, quod ille contra populares homines 
diceret, popuiare omnibus et iucundum videretur: cuius in 
labris veteres comici, etiam quum illi male dicerent, quod tum 
Athenis fieri licebat, leporem habitasse dixerunt tantamque 
in eodem vim fuisse, utin eorum mentibus, qui audissent,quasi 
acufeos quosdam relinqueret. At hunc non declamator ali- 
quis ad clepsydram latrare docuerat, sed, ut accepimus, 
Clazomenius ille Anaxagoras vir summus in maximarum re- 
rum scientia. Itaque hic doctrina, consilio, eloquentia excel- 
lens quadraginta annis praefuit Athenis et urbanis eodem 
tcmpore et bellicis rebus. 139. Quid Critias ? quid Alcibiades ? 
civitatibus quidem suis non boni, sed certe docli atque elo- 
quentes, nonneSocraticis erant disputationibus eruditi? Quis 
Dionem Syracosium doctrinis omnibus expolivit? non Plato? 
atque eum idem ille non iinguae solum , verum etiam animi 
ac virtutis magister ad liberandam patriam impulit, instruxit, 
armavit. Aliisne igitur artibus hunc Dionem instituit Plato, 
aliis Tsocrates clarissimum virum Timotheum Cononis prae- 
stantissimi imperatoris filium, summum ipsum imperatorem 
hominemque doctissimum? aul aliis Pythagoreus ille Lysis 
Thebanum Epaminondam, haud scio an summum virum unum 
omnis Graeciae? aut Xenophon Agesilaum? aut Philolaus 
Archytam Tarentinum? aut ipse Pythagoras totam illam ve- 
lerem Ttaliae Graeciam, quae quondam magna vocitata est? 
XXXV. 140. Equidem non arbitror. Sic enim video , unam 
quamdam omnium rerum, quae essent homine erudito dignae 
atque eo, qui in re publica vellet excellere, fuisse doctrinam; 
quam qui accepissent, si eidem ingenio ad pronuntiandum 
valuissent el se ad dicendum quoque non repugnante natura 
dedissent, eloquentia praestitisse. 141. Itaque ipse Aristo- 
teles quum florere Isocratem nobilitate discipulorum videret, 
quod ille suas disputationes a causis forensibus et civilibus 
ad inanem sermonis elegantiam transtulisset, mutavit repente 
totam foftnam prope disciplinae suae versumque quemdam 
Philoctetae paullo secus dixit. Ule enim tur p e sibi ait e s se 
tacere, quum barbaros,hic autem, quumlsocratera 
pateretur dicere. Itaque ornavit et illustravit doctrinam 
illam omnem rerumque cognitionem cum orationis exercita- 

tione coniunxit Neque vero hoc fugit sapientissimum regem 
Pfailippum, qui hunc Alexandro filio doctorem accierit, a 
quo eodem ille el agendi acciperet praecepta et eloquendi. 

142. Nunc sive qui volet, eum philosophum, qui copiam 
nohis rerum orationisque tradat, per me appellet oratorem 
licet; sive hunc oratorem, quem ego dico sapientiam iun- 
ctam habere eloquentiae, phiJosophum appellare malet, non 
impediam; dummodo hoc constet, neque infantiam eius, qui 
rem norit, sed eam explicare dicendo non queat, neque in* 
scientiam iilius, cui res non suppetat, verba non desint, 
esse laudandam; quorum si alterum sit optandum, malim 
equidem indisertam prudentiam quam stultitiam Joquacem. 

143. Sin quaerimus quid unum excellat ex omnibus , docto 
oratori palma danda est. Quem si patiuntur eumdem esse 
philosophum, sublata controversia est. Sin eos diiungent, 
hoc erunt inferiores, quod in oratore perfecto inest illorum 
omnis scientia , in philosophorum autem cognitione non con- 
tinuo inest eloquentia; quae quamvis contemnatur ab eis, 
necesse est tamen aiiquem cumuium illorum artibus adferre 
videatur. Haec quum Crassus dixisset, parumper et ipse 
eonticuit et caeteris silentium fuit. 

XXXVI. 144. Tum Cotta: Equidem, inquit, Crasse, non 
possum queri , quod mihi videare aliud quiddam et non id, 
quod susceperis, disputasse; plus enim aliquanto attulisti, 
quam tibi erat attributum a nobis ac denuntiatum; sed cer- 
te ut hae partes fuerunt tuae , de iilustranda oratione ut di- 
eeres, et eras ipse iam ingressus atque in quattuor partes 
omnem orationis laudem descripseras , cum de duabus 
primis nobis quidem satis, sed, ut ipse dicebas, celeriter 
exigueque dixisses , duas tibi reliquas feceras , quemadmo- 
dum primum ornate, deinde etiam apte diceremus. 145. Quo 
quum ingressus esses, repente te quasi quidam aeslus in- 
genii tui procul a terra abripuit atque in altum a conspectu 
paene omnium abstraxit. Omnem enim rerum scientiam 
complexus non tu quidem eam nobis tradidisti; neque enim 
fuit tam exigui temporis : sed apud hos quid profeceris ne- 
scio , me quidem in Academiam totum compulisti. ln qua 
velim sit illud, quod saepe posuisti, ut non necesse sit con- 
cic. J. 2. 12 

sumere aetatem atque ut possit is illa omnia cernere, qui 
tantummodo aspexerit: sed etiamsi est aliquanto spissius 
aut si ego sum tardior, profecto numquam conquiescam ne- 
que defatigabor ante, quam illorum aneipites vias rationes- 
que et pro omnibus et contra omnia disputandi percepero. 

146. Tum Caesar: Unum, inquit, me ex tuo sermone 
maxime, Crasse, commovit, quod eum negasti, qui non cilo 
quid didicisset, umquam omnino posse perdiscere; ut mihi 
non sit difficile periclitari et aut statim percipere ista, quae 
tu verbis ad caelum extulisti, aut, si non potuerim, tempus 
non perdere, quum tamen his nostris possim esse contentus. 
147. Hic Sulpicius: Ego vero, inquit, Crasse, neque Ari- 
stotelem istum neque Carneadem nec philosophorum quem- 
quam desidero , vel me licet existimes desperare ista posse 
perdiscere vel , id quod facio , contemnere. Mihi rerum fo- 
rensium et communium vulgaris haec cognitio satis magna 
est ad eam, quam specto, eloquentiam; ex qua ipsa tamen 
permulta nescio; quae tum denique, quum causa aliqua, 
quae a me dicenda est, desiderat, quaero. Quamobrem, nisi 
forte es iam defessus et si tibi non graves sumus, refer ad 
illa te, quae ad ipsius orationis laudem splendoremque per- 
tinent; quae ego ex te audire volui, non ut desperarem me 
eloquentiam consequi posse , sed ul aliquid addiscerem. 

XXXVII. 148. Tum Crassus : Pervulgatas res requiris, 
inquit, et tibi non incognitas, Sulpici. Quis enim de isto ge- 
oere non docuit, non instituit, non scriptum etiam reliquit? 
Sed geram morem et ea dumtaxat, quae mihi nota sunt, bre- 
viter exponam ;jbi; censebo lamen ad eos, qui auctores et 
inventores sunt harum sane minutarum rerum , revertendum. 
149. Omnis igitur oratio conficitur ex verbis ; quorum pri- 
muin nobis ratio simpliciter videnda est, deinde coniuncte. 
Nam est quidam ornatus orationis, qui ex singulis verbis 
est; alius, qui ex continuatis coniunctisque constat. Ergo 
utemur verbis aut iis , quae propria sunt et certa quasi vo- 
cabula rerum, paene una nata cum rebus ipsis; aut iis, quae 
transferuntur ct quasi alieno in ioco collocantur; aut iis, quae 
novamus et facimus ipsi. 150. In propriis igitur est verbis 
Ula laus oratoris, ut abiecta atque obsoieta fugiat, lectis at- 

que iilustribus utatur, in quibus plenum quiddam et sonans 
inesse videatur. Sed in hoc verborum genere propriorum 
delectus est habendus quidam atque is aurium quodam iudi- 
cio ponderandus est; in quo consuetudo etiam bene loquendi 
vaiet piurimum. 151. Itaque hoc, quod vulgo de oratoribus 
ab imperitis dici solet: Bonis hic verbis, aut: Aliquis 
non bonisutitur, non arte aliqua perpenditur , sed quo- 
dam quasi naturaii sensu iudicatur : in quo non magna laus 
est vitare vitium — quamquam est nia§:num — , verum tamen 
hoc quasi solum quoddam atque fundamentum est, verbo- 
rum usus et copia bonorum. 152. Sed quid ipse aedificet 
orator et in quo adiungat artem , id esse nobis quaerendum 
atque explicandum videtur. 

XXXVIII. Tria sunt igitur in verbo simplici, quae ora- 
tor adferat ad illustrandam atque exornandam orationem: 
aut inusitatum verbum aut novatum aut translatum. 153. In- 
usitata sunt prisca fere ac vetastate ab usu cotidiani sermo- 
nis iam diu intermissa, quae sunt poetarum licentiae libe- 
riora quam nostrae; sed tamen raro habet eliam in oraiione 
poeticum aliquod verbum dignitatem. Neque enim illud fu- 
gerim dicere, utCaelius: Qua lempestale Poenus in 
Italiam venit, nec prolem aut subolem aut effari 
aut nuncupare aut, ut tu soles, Catule, non rebar aut 
opinabar;autalia multa, quibus loco positis grandior at- 
que antiquior oralio saepe videri solet. 154. Novantur au- 
tem verba, quae ab eo, qui dicit, ipso gtgnuntur ac fiunt, 
vel coniungendis verbis , ut haec : 

Tum pavor sapientiam omnem mi exanimalo expectoraU 

Num non vts haius me versutiloquas malitias 

videtis enim et versutiloquas et expectorat ex con- 
iunctione facta esse verba, non nata; vel saepe sine con- 
iunctione verba novantur, ut f ille senius, ut, di geni- 
tales, ut bacarum ubertate incurvescere. 155. 
Tertius ille modus transferendi verbi late patet, quem neces- 
sitas genuit inopia coacta et angustiis, post autem iucundi 
tas deleclatioque celebravit. Nam ut vestis frigoris depel 
lendi causa reperta primo, post adhiberi coepta est ad oi~ 
natum etiam corporis et dignitatem, sic verbi translatio m- 

stitula est inopiae causa, frequentata delectationis. Nam 
gemmare vites, luxuriem esse in herbis, laetas 
s e g e t e s etiam rustici dicunt. Quod enim declarari vix ver- 
bo proprio potest, id translato quum est dictum , illustratid, 
quod intelligi volumus, eius rei, quam alieno verbo posui- 
mus , similitudo. 156. Ergo hap translationes quasi mutua- 
tiones sunt, quum quod non habeas aliunde sumas: illae 
pauilo audaciores, quae non inopiam indicant, sed orationi 
splendoris aliquid arcessunt; quarum ego quid vobis aut 
inveniendi rationem aut genera ponam? 

XXXIX. 157. Similitudinis est ad verbum unum con- 
tracta brevitas, quod verbum in alieno loco tamquam in suo 
positum, si agnoscitur, delectat; si simile nihil habet, repu- 
diatur. Sed ea transferri oportet, quae aut clariorem faciunt 
rem, ut illa omnia: 

Inhorrescii tnare, 

Tenebrae condupiicantur , noctisque et nimbum obcaecat 

nigror, 

Fiamma inter nubes coruscai, caelum ionitru contremit, 

Grando mixta imbri largifico subita praecipitans cadit; 

Undique omnes yenti erumpuni, saevi exsistuni iurbines: 

Fervit aestu pelagus : 
omnia fere, quo essent clariora, translatis per similitudinem 
verbis dicta sunt; 158. aut quo significetur magis res tota 
sive facti alicuius sive consilii, ut ille, qui occultantem con- 
sulto, ne id, quod ageretur, intelligi posset, duobus trans- 
latis verbis similitudine ipsa indicat, 

Quandoquidem is se circumvestit diciis, saepii se dolo. 
Nonnumquam etiam brevitas translatione conficitur, ut 
illud : Si telum manu fugiu Imprudentia teli raissi brevius 
propriis verbis exponi non potuit, quam est uno significata 
translato. 159. Hoc in genere persaepe mihi admirandum 
videtur quid sit, quod omnes translatis et alienis magis de- 
lectentur verbis quam propriis et suis. XL. Nam si res 
suum nomen et vocabulum proprium non habet, ut pes in 
navi, ut nexum, quod per libram agitur, ut in uxore di- 
vortium, necessitas cogit, quod non habeas, aliunde su- 
mere : sed in suorum verborum maxima copia tamen homi- 

nes aliena multo magis, si sunt ratione translala, deleclant. 

160. Id accidere credo, vel quod ingenii specimen est quod- 
dam transilire ante pedes posita et alia longe repetita su- 
mere; vel quod is, qui audit, alio ducitur cogitatione neque 
tamen aberrat, quae maxima est delectatio; vel quod singu- 
lis verbis res ac tolum simile conficitur; vel quod omnis 
translatio, quae quidem sumpta ratione est, ad sensus ipsos 
admovetur, maxime oculorum, qui est sensus acerrimus. 

161. Nam et odor urbanitatis et moMitudo humanitatis 
et m u r m u r maris etdulcitudo orationis sunt ducta a cae- 
teris sensibus; illa vero oculorum multo acriora, quae po- 
nunt paene in conspectu animi, quae cernere et videre non 
possumus. Nihil est enim in rerum natura, cuius nos non 
in aliis rebus possimus uti vocabulo et nomine. Unde enim 
similc duci potest — polest autem ex omnibus — , indidem 
verbum unum, quod similitudinem continet, translatum lu- 
men adferrc orationi. 162. Quo in genere primum est fugien- 
da dissimilitudo : Caeli ingentes fornices. Quamvis 
sphaeram in scaenam, ut dicitur, attulerit Ennius , tamen in 
sphaera fomicis similitudo non polest inesse. 

Vive, Ulixes, dumlicet: 
Oculis postremum lumen radiatum rape! 
non dixit cape, non pete — haberet enim moram spe- 
rantis diutius esse viclurum — , sed rape. Hoc verbum est 
ad id aptatum, quod ante dixerat, dum licet. XLl. 163. 
Deinde videndum est ne longe simile sit ductum. Syrtim 
patrimonii, scopulum libentius dixerini; Charybdim 
bonorum,voraginem potius. Faciiius enim ad ea, quae 
visa, quam ad illa, quae audita sunt, mentis oculi feruntur. 
Et quoniam haec vel summa laus cst in verbis transferen- 
dis, ut sensum feriat id, quod translatum sit. fugienda est 
omnis turpiludo earum rerum, ad quas eorum animos, qui 
audient, trahet similitudo. 164. Nolo dici morte Africani 
castratam esse rem publicam; nolo stercus curiae 
dici Glauciam: quamvis sil simile, tamen est in utroque de- 
formis cogitatio simiiitudinis. Nolo esse aut maius, quam 
res postulet: Tempestas comissationis; aul minus: 

Comissatio tempestatis. Nolo esse verbum angusiius 
id, quod translatum sit, quam fuisset illud proprium acsuumt 

Quidnam est, obsecro? Quid te adiri abnutas? 
melius esset, vetas, prohibes, absterres; quoniam 
ille dixerat 

ilico istic, 

Ne contagio mea bonis umbrave obsit .... 

165. Atque etiam, sivereare, ne paullo duriortrans- 
latio esse videatur, mollienda est praeposito saepe verbo; 
ut si olim, M. Catone mortuo, pupillum senatum quis re- 
lictum diceret, paullo durius; sin,ut ita dicam, pupil- 
lum, aiiquanto mitius. Etenim verecunda debet esse trans- 
latio, ut deducta esse in alienum locum, non irrupisse, at- 
que ut precario, non vi, venisse videatui. 166. Modus au- 
tem nuilus est fiorentior in singrulis verbis nec qui plus lu • 
minis adferat orationi. Nam illud, quod ex hoc genere 
proflult, non est in uno verbo translato, sed ex pluribus con • 
tinuatis conectitur, ut aiiud dicatur, aliud inteiligendum sit: 

Neque enim patiar 
lierum acutum scopulum et caecum classem Achivom offendere. 
Atque illud, 

Erras y erras; nam exsultantem te et praefidentem tibi 

Repriment validae legum habenae atque imperi insistent iugo. 
167. Sumpta re simili verba eius rei propria deinceps in rem 
aliani, ut dixi , transferuntur. XLIl. Est hoc magnum orna 
mentum orationis, in quo obscuritas fugienda est; etenim hoc 
fere genere fiunt ea, quae dicuntur aenigmata. Non est au- 
tem in verbo modus hic, sed in oratione, id est, in conti- 
nuatione verborum. Ne illa quidem traductio atque immu- 
tatio in verbo quamdam fabricationemhabet[sedin oratione]: 

Africa terribili tremii horrida terra iumultu. 
Pro Afris est sumpta Africa; neque faclum verbum est, 
ui: Mare saxifragis undis; neque translatum,ut: Mol- 
litur mare; sed ornandi causa proprium proprio commu- 
tatum. 

Desine, Roma, tuos hostes .... 
et: 

Testes suni Campi magnt 

Gravis est modus in omatu oralionis et saepe sumendus; 
ex quo genere haec sunt, Martem belii esse commu- 
nem. Cererem pro frugibus, Liberum appellare pro vi- 
no,Neptunum pro mari, curiam pro senatu, campum 
pro comitiis, togam pro pace, arma ac tela pro bello; 
168. quo item iL genere et virtutes et vitia pro ipsis , in qui- 
bus illa sunt, appellantur: Luxuries quam in domum 
irrupit, et: Quo avaritia penetravit; aut:Fides 
valuit, Iustitia confecit. Videtis profecto genus hoc 
totum, quum inflexo commutatoque verbo res eadem enun- 
tiatur ornatius; cui sunt finitima ilia minus ornata, sed ta- 
men non ignoranda, quum intelligi voiumus aiiquid aut ex 
parte totum, ut pro aedificiis quum parietes aiit tecta 
(licimus; aut ex toto partem, ut quum unam turmam equi- 
tatum popuii Romani dicimus; aut ex uno piures: 

Ai Romanus homo, tamenetsi res bene gesia est, 

Corde suo trepidat. 
aut quum ex pluribus intelligitur unum: 

Nos sumu? Bomaniy qui fuvimus ante Rudini. 
aut quocumque modo, non ut dictum est, in eo genere in- 
telligitur, sed ut sensum est. XLIII. 169. Abutimur saepe 
etiam verbo non tam eleganter quam in transferendo , sed 
etiamsi licentius, tamen interdum non impudenter; ut quum 
grandem orationem pro longa, minutum animum 
pro parvo dicimus. Verum illa videtisne esse non verbi, 
sed orationis, quae ex pluribus, ut exposui, translationibus 
conexa sunt? haec autem, quae aut immutata esse dixi aut 
aliter inlelligenda ac dicerentur, sunt translata quodam mo- 
do. 170. lta fit, ut omnis singulorum verborum virtus at- 
que laus tribus exsistat ex rebus : si aut vetustum verbum 
sit, quod tamen consuetudo ferre possit; aut factum vel con- 
iunctione vel novitate, in quo item est auribus consuetudini- 
que parcendum; aut translatum, quod maxime tamquan» 
stellis quibusdam notat et illuminat orationem. 

171. Sequitur continuatio verborum, quae duas res 
maxime, collocationem primum, deinde modum quemdam 
formamque desiderat. Collocationis est componere et struere 
verba sic , ut neve asper eorum concursus neve hiulcus sit. 

sed quodammodo coagmentatus et Jaevis. In quo lepide 
soceri mei persona lusit is, qui eiegantissime id facere do- 
tuit, Luciiius: 
Quam lepide lexeis compostae! ut lesserulae omnes 
Arte pavimento atque emblemate vermicutato. 
Quae quum dixissel in Albucium iliudens , ne a me quidem 
abstinuit: 

Crassum hdbeo generum , ne rhetoricotero' tu sis. 
Quid ergo ? iste Crassus, quoniam eius abuteris nomine, quid 
efficit? idem illud scilicet, ut iile vuJt et ego veliem melius 
aliquanto quam Albucius. Verum in me quidem lusit ille, 
ut solet: 172. Sed est tamen haec coiiocatio conservanda 
verborum, de qua ioquor; quae iunctam orationem efficit, 
quae cohaerentem , quae ienem , quae aequabiiiter fluentem. 
Id adsequemini, si verba extrema cum consequentibus pri- 
misita iungentur, ut neve aspere concurrant neve vastius di- 
ducantur. XLIV. 173. Hanc diligentiam subsequitur modus 
etiam et forma verborum, quod iam vereor, ne huic Catulo 
videatur esse puerile. Versus enim veteres illi in hac so- 
luta oratione propemodum, hoc est, numeros quosdam no- 
bis esse adhibendos putaverunt. Interspirationis enim, non 
defatigationis nostrae neque librariorum notis, sed verborunr 
et sententiarum modo interpunctas clausulas in orationibus 
esse voluerunt; idque princeps lsocrales instituisse fertur, 
ut inconditam antiquorum dicendi consuetudinem deiectatio- 
nis atque aurium causa, quemadmodum scribit discipulus 
eius Naucrates, numeris astringeret. 174. Namque haec 
duo musici, qui erant quondam idem po£tae, machinati ad 
voiuptatem sunl, versum atque cantum, ut et verborum nu- 
mero et vocurn modo delectatione vincerent aurium satieta- 
tem. Haec igitur duo, vocis dico moderationem et verbo- 
ruin conclusionem, quoad orationis severitas pati posset, 
a po&tica ad eioquentiam traducenda duxerunt. 175. In quo 
illud est[velj maximum, quod versus in oratione si efficitur 
coniunetione verborum, vitium est; et tamen eam coniun- 
ctionem sicuti versum numerose cadere et quadrare et per- 
fici volumus. Neque est ex muitis res una, quae magis ora- 
torem ab imperito dicendi ignaroque distinguat, quam quod 

ille rudis incondite fundit quantum potest et id , quod dieit, 
spiritu, non arte determinat, orator autem sic illigat senten- 
uam verbis, ut eam numero quodam complectatur et aslricto 
et soluto. 176. Nam quum vinxit iorma et modis, relaxat 
et liberat immutatione ordinis , ut verba neque adligata sint 
quasi certa aliqua iege versus neque ita soluta, ut vagentur. 
XLV. Quonam igitur modo tantum munus insistemus , ut ar- 
bitremur nos hanc vim numerose dicendi consequi possef 
Non est res tam difflcilis quam necessaria, Nihil est enim 
tam tenerum neque tam flexibile neque quod tam facile se- 
quatur quocumque ducas quam oratio. 177. Ex hac versus, 
ex eadem dispares numeri conflciuntur; ex hac haec etiam 
soluta variis modis multorumque generum oratio. Non enim 
sunt alia sermonis, alia contentionis verba; neque ex alio 
genere ad usum cotidianum, alio ad scaenam pompamque 
sumuntur; sed ea nos quum iacentia sustulimus e medio, 
sicut moliissimam ceram ad nostrum arbitrium formamus et 
fingimus. Itaque tum graves sumus, tum subtiies, tum me~ 
dium quiddam tenemus; sic institutam nostram sententiam 
sequitur orationis genus idque ad omnem aurium volupia- 
tem ct animorum motum mutatur et vertitur. 178. Sed ut 
m plerisque rebus incredibiliter hoc natura est ipsa fabri- 
cata, sic in oratione, ut ea, quae maximam utilitatem in se 
continerent, plurimum eadem haberent vel dignitatis vel 
saepe etiam venuslatis. Incolumitatis ac salutis omnium cau- 
sa videmus hunc statum esse huius totius mundi atque na- 
turae, rotundum ut caelum terraque ut media sit eaque sua 
vi nutuque teneatur, sol ut circumferatur, ut accedat ad 
brumale signum et inde senshn ascendat in diversam par- 
tem; ut luna accessu et recessu suo solis lumen accipiat; 
ut eadem spatia quinque stellae dispari motu cursuque con- 
flciant. 179. Haec tantam habent vim, paullum ut immu- 
tata cohaerere non possint, tantam pulcritudinem, ut nulla 
species ne cogitari quidem possit ornatior. Referte nunc 
animum ad hominum vel etiam caeterarum animantium for- 
mam et figuram. Nullam partem corporis sine aliqua neces- 
sitate adflctam totamque formam quasi perfectam reperietis 
arte, non casu. XLVI. Quid in arboribus, in quibus non 

truncus , non rami , non folia sunt denique nisi ad suam re- 
tinendam conservandamque naturam? nusquam tamen est 
ulla pars nisi venusta. 180. Linquamus naturam artesque 
videamus. Quid tam in navigio necessarium quam latera, 
quam cavernae, quam prora, quam puppis, quam anten- 
nae, quam vela, quam maii? quae tamen hanc habent in 
specie venustatem, ut non solum salutis, sed etiam voiu- 
ptatis causa inventa esse videantur. Columnae templa et 
porticus sustinent; tamen habent non plus utilitatis quatn 
i%nuatis. Capitolii fastigium illud et caeterarum aedium non 
venustas, sed necessilas ipsa fabricata est. Nam quum es^ 
sel habita ratio , quemadmodum ex utraque tecti parte aqua 
delaberetur, utilitatem templi fastigii dignitasconsecutaest; 
ut, etiamsi in caelo Capitolium statueretur, ubi imber esse 
non posset, nuliam sine fastigio dignilatem habiturum fuisse 
videatur. 181. Hoc in omnibus item partibus orationis eve- 
nit, ut utilitatem ac prope necessitatem suavitas quaedem et 
lepos consequatur. Clausuias enim atque interpuncta verbo- 
ruw animae interclusio atque angustiae spiritus attulerunt. ld 
inventum ita suave est, ut, si cui sit infinitus spiritus datus, 
Utmen eum perpetuare verba nolimus. Idenimauribusnostris 
gratum est inventum, quod hominum lateribus non tolera- 
bile solum, sed etiam facile esse posset. XLVIl. 182. Lon- 
gissima est ig:itur complexio verborum, quae volvi uno spi- 
ritu potest. Sed hic naturae modus est, artis alius. Nam 
quum sint numeri plures, iambum et trochaeum frequentem 
segregat ab oratore Aristoteles, Catule, vester, qui natura 
tamen incurrunt ipsi in orationem sermonemque nostrum; 
sed sunt insignes percussiones eorum numerorum et minuti 
pedes. Quare primum ad heroum nos [dactyli et anapaesti 
et spondei] pedem invitat : in quo impune progredi licet duo 
dumtaxat pedes aut paullo plus, ne plane in versum aut 
similitudinem versuum incidamus. Altae suntgeminae, 
quibus — hi tres heroi pedes in principia continuandorum 
verborum salis decore cadunt. 183. Probatur autem ab eo- 
dem illo maxime paeon , qui est duplex *. nam aut a long^ 
oritur, quam tres breves consequuntur, ut haec verba, de- 
sinite, ircipite, comprimite; aut a brevibus deinceps 

tribus, extrema producta atque ionga, sicut ilia sunt, do- 
muerant, sonipedes. Atque illi philosopho ordiri pla- 
cet a superiore paeone, posteriore finire. Est autem paeon 
hic posterior non syllabarum numero , sed aurium mensura, 
quod est acrius iu^icium et certius , par fere cretico , qui 
est ex longa et brevi et longa : ut 

Quidpetam praesidi, aut exsequar? quove nunc 

A quo numero exorsus est Fannius: Si, Quirites, mi - 
nas illius. Hunc ille clausulis aptiorem putat, quas vult 
longa plerumque syliaba terminari. 

XLVIII. 184. Neque vero haec tam acreni curam dili- 
gentiamque desiderant, quam estiila poetarum*. quos neces- 
sitas cogit et ipsi numeri ac modi sic verba versu includere, 
ut nihil sit ne spiritu quidem minimo brevius aut longius, 
quam necesse est. Liberior est oratio et plane, ut dicitur, 
sic est vere soluta, non ut fugiat tamen aut erret, sed ut 
sine vinculis sibi ipsa moderetur. Namque ego illud adsen • 
tior Theophrasto, qui putat orationem, quae quidem sit po- 
lita atque facta quodam modo, non astricte, sed remissius 
numerosam esse oportere. 185. Etenim, sicut ille suspica- 
tur, ex istis modis, quibus hic usitatus versus efficitur, post 
anapaestus, procerior quidam numerus, effloruit; inde iile 
licentior et divitior fluxit dithyrambus; cuius membra et pe- 
des, ut ait idem, sunt in omni locupleti oratione diffusa. 
Et, si numerosum est in omnibus sonis atque vocibus, 
quod habet quasdam impressiones et quod metiri possu- 
mus intervallis aequalibus, recle genus hoc numerorum, dum- 
modo ne continuum sit, in orationis laude ponetur. Nam si 
rudis et impolita putanda est illa sine intervaiiis loquacitas 
peremnis et profluens , quid est aliud causae cur repudie- 
tur, nisi quod hominum auribus vocem natura moduiatur 
ipsa? Quod fieri nisi inest numerus in voce non potest. 
186. Numerus autem in continuatione nuiius est; distinctio 
et aequalium et saepe variorum intervailorum percussio nu- 
meruin conficit; quem in cadentibus guttis, quod intervallis 
distinguuntur, notare possumus, in amni praecipitante non 
possumus. Quodsi conlinuatio verborum haec soluta muito 
est aptior atque iucundior, si est articulis membrisoue di- 

stincta, quam si eontinuata ac producta, membra illa modi- 
ficata esse debebunt, quae si in exlremo breviora sunt, in- 
fringitur ille quasi verborum ambitus: sie enim has orationis 
conversiones Graeci nominant. Quare aut paria esse debent 
posteriora superioribus et extrema primls aut, quod etiam 
est melius et iucundius , longiora. XLIX. 187. Atque haec 
quidem ab iis philosophis, quos tu maxime diligis, Catule, 
dicla sunt; quod eo saepius testificor, ut auctoribus laudan- 
dis ineptiarum crimen effugiam. Quarum tandem? inquit Ca- 
tulus, aut quid disputatione ista adferri potest elegantius 
aut omnino dici subtiiius? 188. At enim vereor, inquit Cras- 
sus, ne haec aut difficiliora istis ad persequendum esse vi- 
deantur aut, quia non traduntur in vulgari ista discipiina, 
nos ea maiora ac difficiiiora videri velle videamur. Tum Ca- 
tuius: Erras, inquit, Crasse, si aut me aut horum quemquam 
putas a te haec opera cotidiana et pervagata exspectare. 
lsla, quae dicis, dici voiumus; neque tam dici quam isto 
dici modo ; neque tibi hoc pro me soium , sed pro his omni- 
bus sine uila dubitatione respondeo. 189. Ego vero , inquit 
Antonius, inveni iam, quem negaram in eo, quem scripsi, 
libello me invenisse eloquenlem. Sed eo te ne laudandi 
quidem causa interpeliavi , ne quid dc hoc tam exiguo ser- 
monis tui tempore verbo uno meo deminueretur. 190. Hanc 
igitur, Crassus inquit, ad legem quum exercitatione tum stilo, 
qui et aiia et hoc maxime ornat ac iimat, formanda nobis 
oratio est. Neque tamen hoc tanti laboris est, quanti vide- 
tur; nec sunt haec rhythmicorum aut musicorum acerrima 
norma dirigenda: efficiendum est iilud modo nobis, ne fluat 
oratio, ne vagelur, ne insistat interius , neexcurratlongius; 
ut membris distinguatur, ut conversiones habeat absoiutas. 
Neque semper utendum esl perpetuitate et quasi conversione 
verborum , sed saepe carpenda membris minutioribus oratio 
est, quae tamen ipsa membra sunt numeris vincienda. 191. 
Neque vos paeon aut herous ille conturbet. Ipsi occurrent 
orationi; ipsi, inquam, se offerent et respondebunt non vo- 
cati. Consuetudo modo illa sit scribendi atque dicendi, ut 
sententiae verbis finiantur eorumque verborum iunctio na- 
scatur a proceris numeris ac Jberis, maxime heroo aut 

<paeone priore aut crelico, sed varie distinctcque consi- 
dat. Notatur enim maxime similitudo in conquiescendo. Et 
siprimi et postremi [illi] pedes sunt hac ratione servati, me 
dii possunt latere, modo ne circuitus ipse verborum sit att 
brevior, quam aures exspectent, aut longior, quam vires 
atque anima patiatur. L. 192. Clausulas autem diligentius 
etiam servandas esse arbitror quam superiora, quod in eis 
maxime perfectio atque absolutio iudicatur. Nam versus ae- 
que piima et media et extrema pars attenditur; qui debiii- 
tatur, in quacumque est parte titubatum; in oratione autem 
pauci prima cernunt, postrema plerique: quae quoniam ap- 
parent et intelliguntur, varianda sunt, ne aut animorum iu- 
diciis repudientur aut aurium satietate. 193. Duo enim aul 
tres fere sunt extremi servandi et notandi pedes , si modo 
non breviora et praecisa erunt superiora; quos aut choreos 
aut heroos aut alternos esse oportebit aut in paeone iilo po- 
steiiore, quem Aristoteles probat, aut ei pari cretico. Ho- 
rum vicissitudines efficient, ut neque ii satientur, qui au- 
dient, fastidio similitudinis nec nos id, quod faciemus, opera 
dedita facere videamur. 194. Quodsi Antipater ille Sidonius, 
quem tu probe, Catule, meminisli, solitus est versus hexa- 
metros aJiosque variis modis atque numeris fundere ex tem- 
pore lantumque hominis ingeniosi ac memoris valuit exer- 
eitatio, ut, quum se mente ac voluntate coniecisset in ver- 
sum, verba sequerentur; quanto id facilius in oratione, exer 
citatione et consuetudine adhibita, consequemur! 

195. lilud autem ne quis admiretur, quonam modo haec 
vulgus imperitorum in audiendo notet; quum in omni ge- 
nere tum in hoc ipso magna quaedam est vis incredibilisque 
naturae. Omnes enim tacito quodam sensu sine ulla arte 
aut ratione quae sint in artibus ac rationibus recta ac prava 
diiudicant; idque quum faciunt in picturis et in signis et in 
aliis operibus, ad quorum intelligentiam a natura minus ha 
bent instrumenti, tum multo ostendunt magis in verbnrum, 
numerorum vocumque iudicio; quod ea suntin commuoibus 
infixa sensibus nec earum rerum quemquam fundiins na- 
tura esse voluit expertem. 196. Itaque non solum verbis 
arte positis moventur omnes. verum etiam numeris ac voci- 

bus. Quotus enim quisque esi qui teneat artem numerorum 
ac mddorum? At in his si paullum modo offensum esl, ut 
ut contractione brevius fieret aut productione longius, thea- 
a tota reclamant. Quid, hoc non idem fit in vocibus, ut a 
multitudine et populo non modo catervae atque concentus, 
sed etiam ipsi sibi singuli discrepantes eiiciantur? LI. 197. 
Mirabile est, quum plurimum in faciendo intersit inter doctuni 
et rudem , quam non multum differat in iudicando. Ars enim 
quum a natura profecta sit, nisi natura moveat ac deiectet, 
uihil sane egisse videatur. Nihil esl autem tam cognatum 
mentibus nostris quam numeri atque voces; quibus et exci- 
tamur et incendimur et lenimur et languescimus el ad hila- 
ritatem et ad tristitiam saepe deducimur ; quorum illa summa 
vis carminibus est aptior et cantibus, non neglecta, ut mihi 
videtur, aNuma rege doctissimo maioribusque nostris, ut 
epuJarum sollemnium fides ac tibiae Saliorumque versus in- 
dicaut; maxime autem a Graecia vetere celebrata. Quibus 
utinam similibusque de rebus disputari quam de puerilibus 
his verborum translationibus maluissetis! 198. Verum ut 
in versu vulgus; si est peccatum, videt, sic, si quid in no- 
stra oratione claudicat, sentit. Sed poetae non ignoscit, no- 
bis concedit; tacite tamen omnes non esse illud, quoddixi- 
mus, aptum perfectumque cernunt. Itaque illi veteres, sicut 
hodie etiam nonnullos videmus, quum circuitum et quasi 
orbem verborum conficere non possent — nam id quidem 
nuper vel posse vel audere coepimus — , terna aut bina aut 
nonnuili singula etiam verba dicebant: qui in ilia infantia 
naturale iiiud, quod aures hominum flagitabant, tenebant 
tamen, ut et ilia essent paria, quae dicerent, et aequalibus 
interspirationibus uterentur. 

LII. 199. Exposui fere , ut potui , quae maxime ad or- 
natum orationis perlinere arbilrabar. Dixi enim de singulo- 
rum laude verborum, dixi de coniunctione eorum, dixi de 
numero atque forma. Sed si etiam habitum orationis et quasi 
coiorem aiiquem requiritis, est et piena quaedam, sed ta- 
men teres, et tenuis, non sine nervis ac viribus, et ea, quae 
particeps utriusque generis quadam mediocritate laudatur. 
His tribus figuris insidere quidam venustatis non fuco illi- 

tus , sed sanguine diifusus debet color. 200. Tum denique 
hic nobis orator ita conformandus est et verbis et sententiis, 
ut, quemadmodum qui utuntur armis aut palaestra, non so- 
lum sibi vitandi aut feriendi rationem esse habendam pu- 
tant, sed etiam, ut cum venustate moveantur, sic verbis qui- 
dem ad aptam compositionem et decentiam, sententiis vero 
' ad gravitatem orationis utatur [ut ii, qui in armorum tracta 
lione versantur]. 201. Formantur autem et verba etsenten- 
tiae paene innumerabiliter, quod satis scio notum esse vo- 
bis; sed inter conformationem verborum et sententiarum hoc 
interest, quod verborum tollitur, si verba mutaris , senten- 
tiarum permanet, quibuscumque verbis uti velis. Quod qui- 
dem vos etsi facitis , tamen admonendos puto , ne quid esse 
aliud oratoris putetis, quod quidem sit egregium atque mi- 
rabile, nisi in singulis verbis illa tria tenere, ut translatis 
utamur frequenter interdumque factis, raro autem etiam per- 
vetustis. ln perpetua autem oratione, quum et coniunctio- 
nis laevitatemetnumerorum, quam dixi, rationem tenueri- 
<nus, tum est quasi luminibus distinguenda et frequentanda 
omnis oratio sententiarum atque verborum. 

LIII. 202. Nam et commoratio una in re permultum 
movet et illustris explanatio rerumque, quasi gerantur, sub 
aspectum paene subiectio; quae et in exponenda re pluri- 
afium valet et ad illustrandum id, quod exponitur, et ad am- 
olificandum; ut iis, qui audient, illud, quod augebimus, 
quantum efficere oratio poterit, tantum esse videatur; et huic 
contraria saepe percursio est et plus ad intelligendum, quam 
dixeris, significatio el distincte concisa brevitas et extenua- 
tio et huic adiuncta illusio a praeceptis Caesaris non abhor- 
rens; 203. et ab re digrescio, in qua quum fuerit delecta 
tio, tum reditus ad rem aptus et concinnus esse debebil; 
propositioque quid sis dicturus et ab eo , quod est dictum, 
seiunctio et reditus ad propositum et iteratio et rationis apta 
conclusio; tum augendi minuendive causa verilatis super- 
latio atque traiectio; et rogatio atque huic finitima quasi per- 
contatio expositioque sententiae suae; tum illa, quae ma- 
xime quasi irrepit in hominum mentes , alia dicentis ac signi- 
Acantis dissimulatio; quae est periucunda, quum in oratione 

non contentione, sed sermone tractatur; deinde dubitatio, 
tum distributio , tum correctio vei ante vel postquam dixeris 
vel quum aliquid a te ipso reiicias; 204. praemunitio etiaro 
est ad id, quod aggrediare, et traiectio in alium; com- 
municalio, quae est quasi cum iis ipsis, apud quos dicas, 
deiiberatio; morum ac vitae imitatio vel in personis vei sine 
iliis, magnum quoddam ornamentum orationis et aptum ad 
animos conciliandos vei maxime, saepe autem etiam ad com- 
movendos ; 205. personarum ficla inductio vel gravissimuni 
iumen augendi; descriptio, erroris inductio, ad hilaritatem 
impulsio, anleoccupatio; tum duo illa, quae maxime mo- 
vent, similitudo et exemplum; digeslio, interpellatio , cou- 
tentio , reticentia, commendatio ; vox quaedam libera atque 
etiam effrenatior augendi causa; iracundia, obiurgatio, pro- 
missio , deprecatio, obsecratio, declinatio brevis a proposito, 
non ut superior iiia digressio , purgatio , conciliatio , laesio, 
optatio atque exsecratio. His fere luminibus iilustrant ora- 
tionem sententiae. LIV. 206. Orationis autem ipsius tam- 
quam armorum est vel ad usum comminatio et quasi petitio 
vel ad venustatem ipsa tractatio. Nam et geminatio verbo- 
rum habet interdum vim, leporem alias; et paullum immu- 
tatura verbum atque deflexum et eiusdem verbi crebra luir. 
a primo repetitio , tum in extremum conversio et in eadem 
verba impetus et concursio et adiunctio et progressio et 
eiusdem verbi crebrius positi quaedam distinctio et revoca- 
tio verbi et illa, quae similiter desinunt aut quae cadunt si- 
militer aut quae paribus paria referuntur aut quae sunt inter 
se similia. 207. Est etiam gradatio quaedam et conversio 
et verborum concinna transgressio et contrarium et dissolu- 
tum et declinatio et reprehensio et exclamatio et imminutio 
et quod in multis casibus ponitur et quod de singulis rebus 
propositis ductum refertur ad singula et ad propositum sub- 
iecta ralio et item in distributis supposita ratio et permissio 
et rursura alia dubitatio et improvisum quiddam et dinume- 
ratio et alia correctio et dissipatio et continuatum et inter- 
ruptum et imago et sibi ipsi responsio et immutatio et di- 
iunctio ct ordo et relatio et digressio et circumscriptio. 208 
Haec enim sunt fere atque horum similia vel plura etiam esse 



Digitized by VjOOQIC 



LIB. III. CAP. 53—56. §. 203 — 213. 193 

possunt, quae sentenUis orationem verborumque conforma- 
tionibus illuminent. 

LV. Quae quidem te, Crasse, video, inquit Cotta, quod 
nota esse nobis putes, sine definitionibus et sine exemplis 
elfudisse. Ego vero, inquit Crassus, ne illa quidem, quae 
supra dixi, nova vobis esse arbitrabar, sed voiuntati ve- 
strum omnium parui. 209. His autem de rebus sol me ille 
admonuit, ut brevior essem, qui ipse iam praecipitans me 
quoque haec praecipitem paene evolvere co£git. Sed tamen 
huius generis demonstratio est et doctrina ipsa vulgaris; 
usus autem gravissimus et in hoc toto dicendi studio diffi- 
cillimus. 210. Quamobrem quoniam de ornatu omni ora- 
tionis sunt omnes, si non patefacti, at certe commonstrati 
loci, nunc quid aptum sit, hoc est, quid maxime deceat in 
oratione videamus. Quamquam id quidem perspicuum est, 
non omni causae nec auditori neque personae neque tem- 
pori congruere orationis unum genus. 211. Nam et causae 
capitis alium quemdam verborum sonum requirunt, alium 
rerum privatarum atque parvarum ; et aliud dicendi genus 
deliberationes , aiiud laudationes, aliudiudicia, aliud sermo- 
nes, aliud consolatio, aliud obiurgatio, aliud disputatio, aliud 
historia desiderat. Refert etiam qui audiant, senatus an po- 
puius an iudices ; frequentes an pauci an singuli et quales : 
ipsique oratores qua sint aetate, honore, auctoritate, debet 
videri; tempus, pacis an belli, festinationis an otii. 212. 
Itaque hoc loco nihil sane est quod praecipi posse videalur, 
nisi ut figuram orationis plenioris et tenuioris et item illius 
mediocris ad id, quod agemus, accommodatam deligamus. 
Ornamentis iisdem uti fere licebit alias contentius, alias sum- 
missius ; omnique in re posse quod deceat facere artis et na- 
turae est, scire quid quandoque deceat prudentiae. 

LVI. 213. Sed haec omnia perinde sunt, ut aguntur. 
Actio, inquam , in dicendo una dominatur. Sine hac summus 
orator esse in numero nullo potest, mediocris hac instructus 
summos saepe superare. Huic primas dedisse Demosthenes 
dicitur, quum rogaretur quid in dicendo esset primum ; huic 
secundas,huictertias. Quomihimeliusetiam iliudab Aeschine 
cic. I. 2 13 

dictum videri solet; qui quum propter ignominiam iudicii ces- 
sisset Athenis et se Rhodum contulisset, ro&atus a Rhodiis 
le&isse fertur orationem illam cgregiam, quam in Ctesiphon- 
tem contraDemosthenemdixerat; qua perlecta petitum ab eo 
est postridie, ut legeret illam etiam, quae erat contra ab De- 
mosthene pro Ctesiphonte edita : quam quum suavissima ei 
maxima voce legisset, admiranlibus omnibus : Quanto, inquit, 
magis miraremini, si audissetis ipsum! Ex quo satissigni- 
iicavit quantum essct in actione, qui orationemeamdem aliam 
fore putarit actore mutato. 214. Quid fuit in Graccho, quem 
tu melius, Catuie, meministi, quod me puero tanto opere fer* 
retur?. Quo me miser conferam? quo vertam? In 
Capitoliumne? At fratris sanguine madet. An 
domum? Matremne ut miseram lamentantem vi- 
deam et abiectam? Quae sic ab illo esse acta constabat 
oculis, voce, gestu, inimici ut lacrimas tenere non possent. 
Haec ideo dico pluribus, quod genus hoc totum oratores, qui 
sunt veritatis ipsius actores, reliquerunt; imitatores autem 
veritatis, histriones, occupaverunl. LVII. 215. Ac sine dubio 
in omni re vincit imitationem verilas; sed ea si satisinactione 
efficeret ipsa per sese, arte profecto non egeremus. Verum 
quia animi permotio , quae maxime aut declaranda aut imi- 
tanda est actione, perturbata saepe ita est, ut obscuretur ac 
paene obruatur, discutienda sunt ea, quae obscurant, et 
ea, quae sunt eminentia et prompta, sumenda. 216. Omnis 
enim motus animi suum quemdam a natura habet vultum et 
sonum et gestum; corpusque totum hominis et eius omnis 
vultus omnesque voces, ut nervi in fidibus, ita sonant, ut a 
motu animi quoque sunt pulsae. Nam voces ut chordae sunt 
intentae, quae ad quemque tactum respondeant, acuta gravis, 
cila tarda, magna parva; quas tamen inter omnes est suo 
quoque in genere mediocris. Atque etiam iJla sunt ab his de- 
lapsa plura genera, lcne asperum, contractum diffusum, con- 
tinenti spiritu intermisso, fractum scissum, flexo sono exte- 
nuatum inflatum. 217. Nullum est enim horum generum quod 
non arte ac moderatione tractetur. Hi sunt actori , ut pictori, 
expositi ad variandum colores. LVHL Aliud enim vocis ge- 
nus iracundia sibi sumat, acutum, incitatum, crebro incidens: 

„ Impius hortatur me frater, ut tneos malis miser 

Mandarem natos .... 
et ea, quae tu dudum, Antoni, protulisti: 

Segregare abs te ausu 9 s 

et 

Ecquis hoc animadvertit? vincite 

et Atreus fere totus. Aliud miseratio ac maeror, flexibile, 
plenum, interruptum, flebili voce: 

Quo nunc me veriam? quod iter incipiam ingredi? 

Domum paternamne? anne ad Peliae filias? 
etilla: 

Opater, opairia, o Priami domus ! 
et quae sequuntur : 

Haec omnia vidi inflammari, 

Priamo vi vitam evitari. 

218. Aliud metus, demissum et haesitans et abiectum*. 
Multis sum modis circumverUus, morbo, exsilio aique inopia: 
Tum pavor sapxentiam omnem mi exanimato expectorat; 
Mater tetTibilem minatur viiae cruciatum et necem , 

Quae nemo est tam firmo ingenio ei ianta confidentia, 
Quin refugiat timido sanguen atque exalbescat metu. 

219. Aliud vis, contentum, vehemens, imminens quadam in- 
citatione gravitatis : 

Iterum Thyestes Atreum attrectatum advenit, 
Iterum iam aggreditur me ei quietum exsuscitat. 
Maior mihi moles, mdius miscendumst malum, 
Qui illius acerbum cor contundam et comprimam. 

Aliud voluptas, effusum, lene, tenerum, hilaratum ac re- 

missum : 

Sed sibi quum tetulit coronam ob coiugandas nuptias, 
Tibi ferebaty quum simulabat se sibi iam faces dare, 
Tum ad te ludibunda docte et delicate detutit. 

Aliud molestia: sine commiseratione grave quoddam et uno 

pressu ac sono obductum : 

Qua tempestate Paris Helenam innuptis iunxit nuptiis , 
Ego sum gravida, expletis iam fere adpariendum mensibus; 
Per idem tempus Polydorum Hecuba partu postremo parit. 

LIX. 220. Omnes autem hos motus subsequi debet gestus, 

13* 

uon hic verba exprimens scaenicus, sed universam rem et 
senlentiam non demonstratione, sed significatione declarans, 
'aterum inflexione hac forti ac viriii, non ab scaena et hi- 
strionibus , sed ab armis aut etiam a palaestra. Manus autem 
minus arguta, digitis subsequens verba, non exprimens; 
brachium procerius proiectum quasi quoddam teium oratio- 
nis; supplosio pedis in contentionibus aut incipiendis aut 
finiendis. 221. Sed in ore sunt omnia. ln eo autem ipso 
dominatus est omnis oculorum; quo melius nostri iiii senes, 
qui personatum ne Roscium quidem magno opere iaudabant 
Animi est enim omnis actio et imago animi vultus, indice* 
oculi. Nam haec est una pars corporis, quae, quotanimi 
motus sunt, tot significationes et commutationes possit effi- 
cere. Neque vero est quisquam qui eadem conivens efficiat. 
Theophrastus quidem Tauriscum quemdam dicit actorem 
aversum soiitum esse dicere , qui in agendo contuens aliquid 
pronuntiaret. 222. Quare oculorum est magna moderatio. 
Nam oris non est nimium mutanda species, ne aut ad ineptias 
aut ad pravitatem aiiquam deferamur. Ocuii sunt, quorum 
lum intentione, tum remissione, tum coniectu, tum hilaritate 
motus animorum si&nificemus apte cum genere ipso oratio- 
nis. Est enim actio quasi sermo corporis, quo magis tnenti 
eongmens esse debet. Oculos autem natura nobis, ut equa 
et ieoni saetas, caudam, aures, ad motus animorum decla- 
randos dedit. 223. Quare in hac nostra actione secundum 
vocem vultus valet; is autem ocuiis gubernatur. Atque in 
eis omnibus, quae sunt actionis, inest quaedam vis a natura 
data. Quare etiam hac imperiti, hac vuigus, hac deniquc* 
barbari maxime commoventur. Verba enim neminem movent 
nisi eum, qui eiusdem linguae societate coniunctus est; sen- 
ientiaeque saepe acutae non acutorum hominum sensus prae- 
tervolant: actio, quae prae se motum animi fert, omnes mo- 
vet; iisdem enim omnium animi motibus concitantur et eos 
Usdem notis et in aliis agnoscunt et in se ipsi indicant. 

LX. 224. Ad actionis autem usum atque iaudem maxi- 
mam sine dubio partem vox obtinet; quae primum est optan- 
da nobis; deinde, quaecumque erit, ea tuenda. De quo il- 
lud iam nihil ad hoc praecipiendi genus, quemadmodum voci 

serviatur: equidem tamen magno opere censeo serviendum; 

sed illud videtur ab huius nostri sermonis officio non abhorre- 

re, quod, ut dixi paullo ante, plurimis in rebus quod maxime 

est utile, id nescio quo pacto etiam decet maxirae. Nam ad 

vocem obtinendam nihil est utilius quam crebra mutatio; 

nihil perniciosius quam effusa sine intermissione contentio. 

225. Quid, ad aures nostras et actionis suavitalem, quid 

est vicissitudine et varietate et commutatione aptius ? Itaque 

idem Gracchus, quod potes audire, Catule, ex Licinio ciiente 

tuo, litterato homine, quem servum sibi ille habuit ad ma- 

num, cum eburneola solitus est habere fistula , qui staret oc- 

culte post ipsum, quum contionaretur, peritum hominem, 

qui inflaret celeriter eum sonum, quo illum aut remissum 

excitaret aut a contentione revocaret. Audivi mehercule, in- 

quit Catuius , et saepe sum admiratus hominis quum diligen- 

tiam tum etiam doctrinam et scientiam. 226. Ego vero , in- 

quit Crassus , ac doleo quidem iilos viros in eam fraudem 

in re pubiica esse delapsos; quamquam ea tela texitur et ea 

incitatur in civitate ratio vivendi ac posteritati ostenditur, 

ut eorum civium, quos nostri patres non tulerunt, iam simi- 

les habere cupiamus. Mitte, obsecro, inquit, Crasse, Iulius, 

sermonem istum et te ad Gracchi fistulam refer: cuius ego 

nondum plane rationem intelligo. LXI. 227. In omni voce, 

inquit Crassus, est quiddam medium, sed suum cuique voci. 

Hinc gradatim ascendere vocem utile et suave est. Nam a 

principio clamare agreste quiddam est et idem illud ad fir- 

mandam est vocem salutare. Deinde est quiddam conten- 

tionis extremum, quod tamen interius est, quam acutissimus 

clamor, quo te fistula progredi non sinet, et iam ab ipsa 

contentione revocabit. Est item contra quiddam in remis- 

sione gravissimum quoque tamquam sonorum gradibus de- 

scenditur. Haec varietas et hic per omnes sonos vocis cur- 

sus et se tuebitur et actioni adferet suavitatem. Sed fistula- 

torem domi relinquetis, sensum huius consuetudinis vobis- 

cum ad forum deferetis. 

228. Edidi, quae potui, non ut volui, sed ut me tem- 
poris angustiae coegerunt. Scitum est enim causam conferre 
in tempus, quum adferre plura , si cupias, non queas. Tu 

vero, inquit Catulus, collegisti omnia, quantum ego possum 
iudicare, ita divinitus, ut non a Graecis sumpsisse, sedeos 
ipsos haec docere posse videare. Me quidem istius sermo- 
nis participem factum esse gaudeo; ac vellem, ut meus ge- 
ner, sodalis tuus, Hortensius, adfuisset; quem quidem ego 
confido omnibus istis laudibus, quas tu oratione complexus 
es, excellentem fore. 229. Et Crassus: Fore dicis? inquit; 
ego vero esse iam iudico et tum iudicavi, quum me consule 
in senatu causam defendit Africae nuperque etiam magis, 
quum pro Bithyniae rege dixit. Quamobrem recte vides, 
Catule. Nihii enim isti adolescenti neque a natura neque a 
doctrina deesse sentio. 230. Quo magis est tibi, Cotta, el 
tibi, Sulpici, vigilandum ac laborandum. Non enim ille me- 
diocris orator vestrae quasi succrescit aetati, sedetingenio 
peracri et studio flagranti et doctrina eximia et memoria sin- 
gulari. Cui quamquam faveo, tamen illum aetati suae prae 
stare cupio , vobis vero illum tanto minorem praecurrere vix 
honestum est. Sed iam surgamus, inquit, nosque curemus 
et aiiquando ab hac contentione disputationis animos nostros 
curaque laxemus-. 

